
reitasis pašto ir keleivinis vokiečių garlaivis “ Rolandas" 
Elas iš Bremeno 1892 metų sausio 23 dieną. Tai 
buvo vienas iš senesniųjų Šiaurės Vokietijos laivininkystės kom- 
panijos laivų, reguliariai plaukiojusių į Niujorką ir atgal. 

Laivo įgulą sudarė kapitonas, keturi karininkai, šeši ma- 
šinistai, maisto produktų sandelininkas ir kasininkas — abu 
nysis virėjas, antrasis virėjas ir pagaliau gydytojas. Be šių 
žmonių, kuriems buvo patiketas didžiulio plaukiojančio na- 
mo ūkis, laive buvo jūreivių, stiuardų, stiuardesių, virtuvės 
darbininkų, kūrikų ir kitų įgulos narių, daugybė jungų ir 
viena slaugė. 

Išplaukiant iš Bremeno, kajutese buvo tik apie šimtas 
keleivių. Viduriniajame denyje keleivių buvo daugiau — apie 
keturis šimtus. 

Šiame laive telegrafu iš Paryžiaus kajutę buvo užsisakęs Fryd- 
richas fon Kamacheris. Kai viera kajutėje buvo užsakyta, jau- 
nasis Frydrichas turėjo per pusantros valandos suspėti į greitąjį 
traukinį, kuriuo jis dvyliktą valandą nakties atvyko į Havrą. Iš 


čia jam reikėjo plaukti į Sautamptoną. Šią kelio atkarpą jis 


įveikė sklandžiai, visą naktį išmiegojęs klaikioje bendroje 
kajutėje. 

Aušrą jis sutiko ant denio. Vaiduokliški Anglijos krantai 
pamažu vis artėjo, kol galop garlaiviūkštis įplaukė į Sautampto- 
no uostą, kur Frydrichas turėjo laukti "Rolando". 

Laivininkystės kontoroje jam paaiškino, kad krantinėje 
stovi pasiruošęs išplaukti nedidelis ištaigingas garlaivis, ku- 
ris nugabens jį iki "Rolando", vos tik tasai pasirodys hori- 
zonte. Ponui fon Kamacheriui buvo pasakyta vakare su visa 
manta įlipti į tą garlaivėlį. 

Taigi reikėjo kažkaip prastumti laiką iki vakaro tame sve- 
timame nykiame mieste. O čia dar ir oras pasitaikė nekoks — 
dešimt laipsnių šalčio. Frydrichas nusprendė susirasti kokį vieš- 
butį ir, kiek įmanoma, didžiąją laiko dalį pramiegoti. 

Vitrinoje pamatė Simono Arcto (iš Port Saido) markės 
cigaretes. Žengė į krautuvėlę, kurią tuo metu kaip tik šlavė 
tarnaitė, ir nusipirko kelis šimtus tų cigarečių. 

Jis tai padarė veikiau iš sentimentalumo, nes užkietėjęs 
rūkalius niekada nebuvo. 

Frydrichas fon Kamacheris švarko vidinėje kišenėje nešiojo 
krokodilo odos piniginę. Toje piniginėje, be kitų dokumenų, 
buvo ir laiškas, kurį jis gavo tik vakar. Jame buvo parašyta: 

“Mielas Frydrichai! 

Niekas nepadėjo. Iš sanatorijos Harce į tėvų namus sugrįžau 
praradęs paskutinę vilų. Kad ją kur velnias tą prakeiktą žiemą 
Hoišojerio kalnuose! Ne, nereikėjo man sugrįžus iš tropikų čia pat 


pakliūti į nagus tokiai žiemai. O užvis labiausiai man pakenkė 


mano kolegos kailiniai — ta prakeiktoji skranda — te ją Šėtonas 
rankomis sudegina pragare, ji mane galutinai pribaigė. Tad lik 
sveikas! Aišku, aš bandžiau gydytis, man leido tuberkuliną, vėliau 
aš išspjaudžiau nemažai bacilų. Tik kas iš to: jų vis uek liko 
ganetinai, kad man paruoštų greitą azius /etalss. 

Bet pereikime prie paties svarbiausio, mielas drauge. Tu- 
riu sutvarkyti savo palikimą. Pagal mano apskaičiavimus aš 
tau skolingas tris tūkstančius markių. Savo laiku tu padėjai 
man užbaigti medicinos studijas. Gaila tik, kad ta medicina 
dabar negelbėja manęs iš bėdos. Aišku, tu dėl to nekaltas, ir 
net man pačiam keista, kad kaip tik dabar, kai jau viskas 
baigta, mane kaip niekada ėmė graužti sąžinė, kad nebegalėsiu 
sugrąžinti tau tos skolos. Matai, mano tėvas, miestelio mo- 
kyklos direktorius, kažkaip sugebėjo šiek tiek susitaupyti, 
tačiau, be manęs, jis išlaiko dar penketą vaikų. Aš jam buvau 
tarsi kapitalas, ir jis skirdavo man gal net daugiau lėšų negu 
derėjo, vis tikėdamasis, kad jos atsipirks su didelėmis palū- 
kanomis. Jis praktiškas žmogus ir dabar gerai supranta, kad 
nebematys nei to kapitalo, nei palūkanų. 

Trumpai tariant, jis bijo mano skolų, kurios, deja — tfiu, 
tfiu, rfiu! (nusispjaunu tris kartus!) — neišskis į dausas kartu su 
mano vėle. Tad ką man daryti? O gal galėtum nurašyti tą skolą? 

Beje, drauguži, aš jau ne sykį buvau viena koja karste. 
Paliksiu tau aprašymus, kaip visa tai atrodo — moksliniu po- 


žiūriu jie gal ir nebus visai įdomūs. O jei po tos lemtingosios 


| Mirtina baigtis (/or.) (čia tr toliau paaiškinimai vertėjo). 


akimirkos pasitaikytų nors menkiausia proga duoti tau kokį 
ženklą iš Anapilio, aš ja tikrai pasinaudosiu ir priminsiu tau 
apie save. 

Beje, o kurgi tu dabar? Lik sveikas! Naktimis karštligės 
kamuojamas košmariškuose sapnuose aš vis regiu tave bangų 
blaškomą. Nejaugi tu iš tikrųjų susiruošei į jūrų kelionę? 

Dabar sausis. O balandžio darganų, atrodo, man jau nebėra ko 
baimintis — nors ir nedidelė, bet vis šiokia tokia paguoda, tiesa? 

Na, spaudžiu tau ranką, Frydrichai Kamacheri! 

Tavo Georgas Rasmusenas'. 

Į šį laišką jo gavėjas tučtuojau atsakė iš Paryžiaus telegra- 
ma, kuri išvadavo nuo rūpesčių didvyriškai pasitinkanų mirtį 
sūnų, besibaiminantį dėl savo tėvo. 

Hofmano viešbučio skaitykloje netoli uosto Frydrichas pa- 
rašė atsakymą savo mirštančiam draugui: 

"Sveikas, seni! 

Mano pirštai sugrubę nuo šalčio, tačiau aš vis tebedažau 
aplamdytą plunksną į priplėkusį rašalą ir rašau rašau. Mat jei 
neparašysiu tau dabar, paskui kokias tris savaites jokios žinios 
apie mane tikrai negausi: nes šį vakarą aš išplaukiu "Rolandu" — 
Šiaurės Vokietijos laivininkystės kompanijos garlaiviu. 

Kaip matau, tavo sapnai tikrai pranašingi, nes tikrai ži- 
nau, kad tau niekas negalėjo pasakyti apie šią mano jūrų kelio- 
nę. Juk prieš porą valandų, kai dar nebuvau gavęs tavo laiško, 
nė pats dar nebuvau apsisprendęs. 

Poryt sueis lygiai metai nuo tos dienos, kai tu po antro- 


sios savo kelionės aplink pasaulį tiesiai iš Bremeno atvažiavai 


pas mus į Hoišojerį su gausybe įspūdžių, fotografijų ir Si- 
mono Arcto markės cigarečių. Ir įsivaizduoji — šiandien vos 
išlipęs iš laivo ir žengęs pirmuosius žingsnius Anglijos žeme, 
čia pat, netoli uosto, krautuvėlės lange pamačiau mūsų mėgs- 
tamą markę. Savaime aišku, iš karto puoliau pirkti. Prisipir- 
kau visą krūvą ir štai kaip tik šiuo metu ir rūkau vieną, 
prisimindamas tas gražias dienas. Gaila tik, kad toje siaubin- 
goje skaitykloje, kurioje sėdėdamas rašau, nuo to nė kiek 
nepasidarė šilčiau. 

Dvi savaites tu išbuvai pas mus, kol tą žiemos naktį į 
mano namų duris nepasibeldė lemtis. Abu kartu puolėme prie 
tų durų ir, atrodo, peršalome. Dabar apie save: pardaviau na- 
mą, mečiau gydytojo praktiką, savo trejetą vaikų atidaviau į 
pensioną. O kas atsitiko mano žmonai, tu ir pats žinai. 

Kad jį kur velniai! O juk kartais net graudu, kai prisimeni 
tuos laikus. Kaip gerai mudviem buvo, kai tu pavadavai mūsų 
susirgusį kolegą. Dar ir dabar regiu, kaip tu, apsivilkęs lapių 
kailiniais, rogėmis išvažiuoji lankyti ligonių. O kai jis mirė, 
aš tikrai džiaugiausi, turėdamas pašonėje tokį šaunų kaimo 
gydytoją kaip tu, nors kadaise mes juk taip mėgdavom pasi- 
šaipyti iš varganos kaimo gydytojo praktikos. 

Ir štai viskas apsivertė aukštyn kojom. 

O ar prisimeni, kaip mums nepabosdavo šaipytis iš gelto- 
nųjų startų, kurios tą žiemą kartu su sniegu tiesiog užplūdo 
Hoišojerį? Būdavo, vos tik pradedi artintis prie kokio pliko 
krūmo ar medelio, — nuo jo šakelių tarsi vėjui pūstelėjus pabyra 


geltoni lapai. Mes sakydavome: žiū, aukso kalnai. 

O vakarais kaip šveisdavome tas pačias startas, kurių net 
nevykę medžiotojai prišaudydayo tiek ir tiek, o mano megs- 
tanti išgerti virėja mokėjo labai skaniai jas paruošu. Tada tu 
prisiekdavai, kad nebedirbsi gydytoju, jei valdžia neskirs tau di- 
džiulio sandelio, kad galėtum skurdžiausius ligonius nemoka- 
mai aprūpinti miltais, vynu, mėsa ir kitais būtiniausiais daly- 
kais. Ir še tau kad nori: ar tik ne už tai gydytojų gildijos piktasis 
demonas tau iškrėtė tokią kiaulystę? Bet ne velnio — tu turi pa- 
sveikti, kad ir kas bebūtų! 

O aš išvykstu į Ameriką. Kodėl? Tą sužinosi, kai mudu 
vėl pasimatysime. Žmonai, kuri dabar guli Binsvangerio kli- 
negaliu nieko padeti. Kai buvau jos aplankyti prieš trejetą sa- 
vaičių, tai ji manęs net nepažino. 

Beje, fakuškai padėjau kryžių ne tik ant gydytojo praktikos, 
bet ir ant savo bakteriologinių tyrimų. Žinai, ir čia man nepasise- 
kė. Nukentėjo mano, mokslininko, reputacija. Pasigirdo balsų, neva 
aš tyręs ne juodligės sukėlėją, o dažančios medžiagos plaušelius ir 
aprašęs juos savo moksliniame straipsnyje. Apskritai galėjo ir taip 
atsitikti, nors aš tuo netikiu. Šiaip ar taip dabar man tai neberūpi. 

Ir apskritai man jau lenda per gerklę visos šio pasaulio 
kvailystės: jaučiu, koks aš rūškanas darausi, kaip tikras an- 
glas. Beveik visas pasaulis, o jau Europa tai tikrai man pri- 
mena ataušusį patiekalą geležinkelio stoties bufete, kuris net 
alkanam nesužadina apetito". 

Daktaras Frydrichas fon Kamacheris baigė savo laišką šir- 


dingais linkėjimais, užrašė ant voko adresą ir padavė išsiųsti 

viešbučio pasiuntiniui vokiečiui. Paskui jis pasikelė aukštyn, į 
savo kambarį, kurio langai buvo apledėję nuo šalčio, ir atsigulė 
į šaltą kaip ledas dvigulę lovą. 

Savijauta keleivio, jau praleidusio vieną naktį kelionėje, o 
dabar ketinančio leistis į dar ilgesnę — per vandenyną, buvo 
tikrai nepavydetina. O čia dar jaunajam gydytojui nuotaiką 
drumstė skausmingi, dažnai prieštaringi prisiminimai. Vie- 
nas per kitą jie iškildavo jo atmintyje, rodės, nebus jiems 
galo. Kaip norėjosi bent trumpam užmigti, sukaupti jėgų 
naujiems išbandymams, tačiau jis gulėjo atmerktomis aki- 
mis, o jei ir užsimerkdavo, regėjo tuos vaizdus vienodai 
ryškiai. 

Pastarasis jo gyvenimo dešimtmetis, nuo dvidešimties iki 
trisdešimties metų, tekėjo ramia vaga kaip normalaus piliečio. 
Jo uolumas ir didelis talentas pasirinktoje mokslo srityje pelnė 
jam mokslo korifeėjų palankumą. Jis buvo paskirtas Kocho! 
asistentu, o vėliau kelis semestrus išklausė Miunchene priešinin- 
ko Petenkoferio paskaitų ciklą. 

Tad netrukus tiek Miunchene, tiek Berlyne, kaip ir visose 
bakteriologijos mokslo sferose, jis buvo laikomas vienu iš ta- 
lentingiausių jaunųjų tyrinėtojų, kurio karjera niekam nekėlė 
abejonių. Tiesa, jo polinkis į estetiką kartais priversdavo kai 
kuriuos jo pedantiškus kolegas atlaidžiai palinguoti galva. 

Tačiau po to, kai tas nelemtasis Frydricho fon Kamacherio 
darbas išvydo dienos šviesą ir patyrė didžiulį fiasko, specialistų 


"Robertas Kochas (1843-1910) - įžymus vokiečių gydytojas ir bakte- 
riologas. 

nuomone buvo vieninga: ne kas kita, kaip tik tie pašaliniai inte- 
resai ir pražudė tiek daug vilčių teikusį jaunąjį mokslininką. 

Tiesą sakant, į Paryžių Frydrichas keliavo, norėdamas atsi- 
kratyti vienos aistros, tačiau tos aistros objektas, vieno teatra- 
lo šešiolikmetė duktė, tebetraukė jį kaip ir anksčiau. Jis tiesiog 
susirgo iš tos meilės, ir toji liga taip smarkiai jį suėmusi bus 
todel, kad pats ligonis po niūrių netolimos praeities įvykių 
tapo ypač imlus meilės nuodams. 

Iš daktaro fon Kamacherio menko bagažėlio buvo matyti, 
kad šiai jūrų kelionei nebuvo iš anksto ruoštasi. Sprendimą 
keliauti jam padiktavo neviltis, gal net aistros protrūkis, suži- 
nojus, kad tas artistas su dukra sausio dvidešimt trečiąją Bre- 
mene įsėdo į pašto ir keleivinį greitąjį garlaivį "Rolandą", plau- 


kiantį į Niujorką. 


Mūsų keleivis nenusirengęs pasivarte lovoje kokią valandą, 
paskui atsikėlė, apsiprause, prieš tai pramušęs ledą praustuvėje, 
ir nusileido į nedidelio viešbutėlio pirmąjį aukštą. Skaitykloje 
sedėjo jauna graži anglė. Įėjo ne toks jaunas ir ne toks gražus į 
žydą panašus pirklys, bet netrukus paaiškėjo, kad jis ne žydas, 
o vokietis. Laukimo nuobodybė paskatino juos susipažinti. 
Vokietis gyveno Amerikoje ir dabar ketino "Rolandu" parsi- 
gauti namo, anapus balos. 

Oras buvo pilkas, kambarys šaltas; jaunoji dama nervingai 
vaikštinėjo pirmyn atgal palei nekūrenamą židinį, o naujųjų 
pažįstamų pokalbis eme blėsti, ir netrukus jie apsiribojo pavie- 


nėmis frazėmis. 

Nelaimingas įsimylejėlis arba slepia tą savo jausmą, arba 
aplinkiniams jis atrodo juokingas. Toks žmogus blaškosi tarp 
dviejų kraštutinumų: čia jis kupinas džiugių iliuzijų, čia 
kamuojamas niūrių minčių. Nenustygdamas vietoje, meilės 
kerų apžavėtas jaunuolis, nepaisydamas nei šalčio, nei vėjo, 
išėjo į gatvę ir emė be tikslo klajoti po uostamiestį. Jis 
prisiminė, kaip jo tautietis užuominomis bandė sužinoti 
apie jo kelionės tikslą ir kaip jis, gerokai sutrikęs, bandė jam 
kažką aiškinti, kad tik neatskleistų taip kruopščiai slepiamos 
tikrosios priežasties. Dabar jis tvirtai nusprendė sakyti, jei 
kas nors vėl jį imtų primygtinai klausinėti, keliaująs todėl, 
kad norįs pasigėrėti Niagaros kriokliu bei Jeloustono naciona- 
liniu parku ir aplankyti savo studijų draugą. 

Tyliai bepietaujant viešbutyje pasklido žinia, jog "Rolan- 
das" jau apie penktą valandą gali atplaukti prie Nydlso. Išgėrę 
kavos ir surūkę kelias Simono Arcto cigaretes, Frydrichas su 
savo naujuoju pažįstamu, keliaujančiu biznio — gatavų drabužių 
prekybos — reikalais, su visais daiktais persikraustė į ištaigingą 
garlaivėlį, kuris pasirodė besąs toli gražu ne toks ištaigingas. 

Čia teko praleisti kelias valandas itin nejaukioje aplinkoje, nes 
visą tą laiką iš nedidelio kamino kamuoliais virto tiršti juodi 
dūmai ir maišėsi su geltonu murzinu rūku. Kartkarčiais iš maši- 
nų skyriaus pasigirsdavo kastuvo skambčiojimas — tai kūrikas 
pylė anglį. Vienas po kito pasirode dar penki ar šeši keleiviai — 
tylomis, lydimi nešikų. Virš denio buvo įrengta kajutė, panaši į 
stiklinę dežę. Jos viduje po langais buvo ilgas raudonu pliušu 


apmuštas suolas. 

Ne vienas keleivis negalėjo ilgėliau nustygti vienoje vieto- 
je. Šnekamasi buvo tik pusbalsiu, tarsi kažko bijantis. Trys 
jaunos damos — vidurinioji buvo gana graži anglė iš viešbučio 
skaityklos — išbalusiais veidais ir visąlaik kuždėdamosi nuolat 
vaikštinėjo iš vieno kajutės galo į kitą. 

— Aš jau aštuonioliktą kartą plaukiu ten ir atgal, — netikėtai 
pareiškė gatavų drabužių pirklys, nors niekas jo ir neklausė. 

Kažkas pasidomėjo: 

— Ar jūros liga jūsų nekamuoja? 

— Kurgi ne! -— atšovė pirklys. — Kiekvieną kartą, vos įkeliu 
koją į laivą, būnu kaip lavonas. 

Pagaliau po ilgo beprasmiško laukimo imta krutėti garlai- 
viuko viduje ir prie vairo. Trys damos apsikabino ir pasibu- 
čiavo. Vidurinioji, pati gražiausia, toji, kur iš viešbučio skai- 
tyklos, liko garlaivėlyje, o kitos dvi nenorėjo pajudėti iš vie- 
tos. Pagaliau trosai buvo atrišti nuo geležinių krantinės žiedų. 
Garlaivelis šaižiai sušvilpė, jo sraigtas pamažu, nedrąsiai, pradė- 
jo suktis juodame vandenyje. Per tą laiką, kol garlaivėlis ruošėsi 
išplaukti, stojo naktis, juoda ir tamsi, nors į akį durk. 

Paskutinę akimirką Frydrichas gavo kelias telegramas. Tė- 
vai linkėjo jam laimingos kelionės. Brolis irgi brūkštelėjo 
keletą nuoširdžių žodžių. Buvo dar dvi telegramos: viena ban- 
kininko, kita — advokato. 

Nors jaunasis daktaras fon Kamacheris išplaukdamas ne- 
paliko Sautamptono krantinėje jokio draugo, giminaičio ar 
tiesiog pažįstamo, jo krūtinėje vos tik garlaivėliui pajudėjus 


sukilo tikra audra. Tik jis pats nelabai suprato, kas tą audrą 

galėjo sukelti — skausmas, kančia, galbūt neviltis, ar atvirkš- 
čiai — beribes laimės viltis. 

Atrodo, kad nepaprastus žmones kas dešimtį metų ištinka 
pavojingos krizės. Tokių krizių metu organizmas atsikrato 
jame susikaupusių kenksmingų medžiagų, apsivalo, arba, jei 
nesugeba to padaryti, patiria krachą, kuris dažnai baigiasi fizi- 
ne mirtimi, kartais tik dvasine. Ir viena iš svarbiausių ir, 
rodos, keisčiausių krizių ištinka žmogų baigiantis trečiajai bei 
prasidedant ketvirtajai dešimčiai. Iki trisdešimties metų ji re- 
tai kada bepasitaiko. Dažniau ji užklumpa žmogų, įpusėjus 
jam ketvirtą dešimtį, o kartais ir dar vėliau, nes dažnai ji su- 
tampa su viso gyvenimo sąskaitų balanso suvedimu, kurį, sa- 
vaime suprantama, žmogui norisi nustumti kuo toliau ar bent 
jau nepradėti to daryti anksčiau. 

Sunku ir apsakyti, kaip ryškiai Frydricho sąmonėje dabar, 
paliekant Europą, iškilo visas jo ankstesnis gyvenimas. Ir jam 
rodėsi, kad atsisveikindamas su ja jis palieka ir nemažą savo 
sielos dalelę; ir apie kokį nors sugrįžimą čia negalėjo būti nė 
kalbos, tai buvo praradimas visiems laikams. Tad nenuostabu, 
kad tą akimirką Frydrichas buvo giliai sukrėstas. 

Iš visų pusių mažąjį garlaivį gaubė tiršta tamsa. Uosto švie- 
sos dingo tolumoje. Riešuto kevalas stikliniu gaubtu ėmė sūpuo- 
tis ant bangų. Aplink švilpė ir kaukė vėjas. Jis buvo toks stiprus, 
jog, rodės, garlaivėlis ims ir sustos. Kelis kartus šaižiai sustugo jo 
sirena, ir jis vėl kažkokia kryptimi ėmė kapanotis per tamsą. 

Langų stiklai džeržgė, laivo korpusas drebėjo, apačioje gurgė- 


damas atkakliai dirbo savo nematomą darbą laivo sraigtas, aplink 

švilpė, staugė, ūžavo vėjas, stengdamasis parversti laivą ant šo- 
no. Aišku, kad visa tai labai slėgė keleivius. Tuo labiau, kad 
garlaivėlis vis neryžtingai stabčiojo, tarsi nebežinodamas kur 
plaukti, vis šaižiai sušvilpdavo, tik tą jo švilpimą prarydavo įsi- 
siautėjusi jūros stichija, ir jis veikiau panėšėjo į beviltišką užki- 
musio žmogaus šauksmą. O laivelis, kartais bloškiamas atgal, 
vis stūmėsi į priekį, tai vėl pasimetęs sustingdavo, tarsi atsiduo- 
damas nakties tamsoje supančių ir blaškančių bangų malonei. 

Ūmai kažin kas sutrinksėjo, vanduo aplink sraigtą užvirė, 
smarkiai šnypšdamas ėmė veržtis garas, garlaivėlis šaižiai su- 
švilpė kartą kitą — Frydrichas fon Kamacheris suskaičiavo iki 
septynių, — staiga dideliu greičiu, tarsi norėdamas pasprukti 
nuo paties Šėtono, šovė pirmyn, pasisuko, ir prieš keleivius 
atsiverė didingas reginys, nutviekstas begalės šviesų. 

Tai "Rolandas" atplaukė prie Nydlso ir sustojo, pasisukęs 
prieš vėją. Jo galingas korpusas atrode lyg ryškiai apšviestas uos- 
tas, į kurį įplaukė garlaivelis. Įspūdį, kurį Frydrichui padarė 
netikėtas galingojo vandenynų nugalėtojo pasirodymas, galima 
buvo sulyginti nebent su garsiausiu fortissimo. 

Dar niekada Frydrichas nejautė tokios didelės pagarbos žmo- 
gaus genijui, tikrajai laikmečio dvasiai kaip dabar, žvelgdamas 
į tą kylančią iš juodo vandens milžinišką sieną, tą didžiulį 
fasadą, iš daugybės apvalių jo liukų veržėsi šviesos srautai, 
kurie krito į putojančią lygumą, apsaugotą nuo didelių vėjo 
įsuptų bangų. 

"Rolando" jūreiviai ruošėsi nuleisti trapą. Frydrichas ma- 


te, kad aukštai ant denio stovi būrelis uniformuotų įgulos 


17 


narių, pasiruošusių sutikti naujus keleivius. Tuo metu, kai 
mažojo garlaivėlio keleiviai staiga subruzdo ir ėme rinkti savo 
daiktus, jaunasis gydytojas negalejo atitraukti akių nuo to 
didingo reginio. Jo akivaizdoje tiesiog neįmanoma patikėti 
šiuolaikinei civilizacijai būdingu blaivaus proto pranašumu. 
Šis reginys kiekvienam piršte piršo nežabotą romantiką, prieš 
kurią nublankdavo drąsiausios poetų svajos. 

Kol garlaivėlis, koketiškai šokčiodamas ant purslotų bange- 
lių, artėjo prie trapo, ant "Rolando" denio užgrojo orkestras. 
Tai buvo gyvas, temperamentingas maršas, sykiu veržlus ir 
kupinas nuolankumo, kviečiąs karius į mūšį, taigi į pergalę ar 
mirtį. Tik to orkestro iš pučiamųjų instrumentų, lekščių, 
būgnų ir litaurų ir betrūko, kad jaunajam gydytojui galutinai 
sutirptų nervų likučiai, tarsi nuo ugnies lietaus. 

Norom nenorom turėjai pripažinti, kad ši melodija, ku- 
ri leidosi iš aukštybių į naktį ir ant manevruojančio garlai- 
vėlio, buvo parinkta specialiai išsigandusių keleivių baimei 
nuslopinti. Priešais juos plytėjo beribis okeanas. Tą akimirką 
jį tegalėjai įsivaizduoti tik kaip nakties tamsos gaubiamą ir 
niūrų — galingą stichiją, priešišką žmogui ir jo veiklai. Ir šit 
iš "Rolando" krūtinės, pakilęs iš boso gelmių, vis smarkiau 
ėmė veržtis galingas garsas — šauksmas, maurojimas, dunde- 
sys, — jis buvo toks baisus ir stiprus, kad net kraujas stingo 
gyslose. Ką gi, mielas “Rolandai", sumetė mintyse Frydri- 
chas, matau, tu iš tų, kurie pasišovę galynėtis su vandenynu. 
Tuo metu jis emė kopti trapu į viršų. Iš susijaudinimo net 


pamiršo, kuo buvo iki šiol ir kas jį čia atvedė! 

Kai griausmingų orkestro ritmų lydimas jis užkopė į viršų 
ir atsidūrė dideliame ryškiai apšviestame denyje, net nustebo, 
pamatęs priešais jį daugybę stovinčių vyriškių, kuriais tikrai 
galėjai pasikliauti. Čia buvo šaunuolių, pradedant karininkais 
ir baigiant stiuardais, visi augaloti ir tvirti, o jų veidai sykiu ir 
drąsūs, ir santūrūs, sykiu protingi ir atviri. Ne, vokiečių tauta 
dar neišsigimė, vel pagalvojo Frydrichas fon Kamacheris, apimtas 
pasididžiavimo ir jausdamas, kad ramybė grįžta į jo sujauktą sielą. 
Tą pojūų sutvirtino ir ganėtinai netikėtas įsitikinimas, trumpam 
sukirbėjęs jo sieloje, esą Visagalis niekada neleis, kad tokie rinkti- 
niai kilnūs ir pareigingi žmonės lyg kokie akli kačiukai paskęstų 
jūroje. 

Jam vienam kliuvo dvivietė kajutė, ir netrukus jis jau 
sėdėjo valgykloje už pasagos pavidalo stalo. Pararnauta buvo ne- 
priekaištingai. Atvykėliai čia gavo pavalgyti ir išgerti; tačiau, 
pasibaigus pietų laikui, didelėje salėje žemomis lubomis nebuvo 
girdėti klegesio, nes žmonių buvo nedaug, o ir tie patys buvo 
pavargę ir paskendę savo mintyse. 

Valgydamas Frydrichas vargiai įsivaizdavo plaukiąs į Ameri- 
ką ir apskritai kažkur keliaująs. Iš laivo, kuriuo jis štai dabar 
plaukė, vos jaučiamo virpėjimo buvo sunku suvokti, jog juda- 
ma į priekį. Kai jis senu įpročiu išgėrė kelias taureles vyno, jį 
apemė gili ramybe ir pasitenkinimas, palaimingas nuovargis. 
Kaip keista, galvojo jis, tikėdamasis kietai užmigti, kad pirmą 
kartą per kelias pastarąsias savaites ar net mėnesius kaip tik čia, 
tame be poilsio vagojančiame vandenyną laive jis pagaliau ras 


ramybę ir atsipalaidavimą. 

Taip 1r buvo: dešimt valandų jis išmiegojo kaip kūdikis 
lopšyje. Kai pramerke akis, jį tebebuvo apgaubusi toji pati 
palaiminga sielos ramybė. Nubudus jo pirmoji mintis buvo 
apie tą merginą, su kuria jį dabar daug dienų ir naktų, jo 
laimei ar kančioms, susiejo tas pats erdvus plaukiojantis vieš- 
butis. Frydrichas glostė kajutės sienas, tarsi jos būtų mediu- 
mas tarp jo ir mylimosios, tarsi per jas jis galėtų prie jos 
prisiliesti ir sykiu pajusti jos gyvastingą buvimą. 

Frydrichas nuėjo į valgyklą, kur jam buvo padengtas gau- 
sus pusryčių stalas. Jis sušveitė su dideliu apetitu. Šit aš 
miegojau, tarė jis sau, kaip ir kasnakt nugrimzdęs į nebūtį, 
ir per tą laiką vandenynu įveikiau porą šimtų mylių. Ar ne 
keista, ar ne nuostabu! 

Frydrichas paprašė parodyti laivo keleivių sąrašą ir, kai ja- 
me išvydo du vardus, kurie, jo įsitikinimu, ten ir turėjo 
būti, krūptelėjo ir išbalo, o širdis ėmė daužyus it pašėlusi. 

Išvydęs keleivių sąraše Halštremo ir jo dukters vardus, Frydri- 
chas fon Kamacheris sulankstė jį ir apsidaire. Salėje galėjo būti 
penkiolika ar dvidešimt žmonių, vyrų ir moterų, visi jie arba 
valge, arba užsisakinėjo pas stiuardus ką atnešti. Tačiau Frydrichui 
atrodė, tarsi visi jie čia susirinko tam, kad jį stebėtų ir sektų. 

Valgyklos salė buvo per visą laivo plotį, jo iliuminatorius 
kartkarčiais užtemdydavo plakančios laivą didelės bangos. Priešais 
Frydrichą sėdintis vyras laivo įgulos uniforma prisistatė jam esąs 
laivo gydytojas. Iš karto užsimezgė labai gyvas profesionalus pokal- 
bis, nors Frydricho mintys klajojo visai kitur. Jis vis negalėjo 


nuspręsti, kaip turėtų elgtis, pirmą kartą susitikęs su Halštremais. 

Jis stengėsi apgauti patį save, įtikinėdamas, kad čia atsi- 
dūręs visai ne dėl jaunosios paneles Halštrem, tik panūdęs 
pamatyti Naująjį Pasaulį, susitikti su savo geru bičiuliu Pete- 
riu Šmitu, apžiūrėti Niujorką, Čikagą, Vašingtoną, Bostoną, 
Jeloustono nacionalinį parką ir Niagaros krioklį. Tą patį jis 
ketino išdėstyti ir Halštremams ir pabandyti įtikinti juos, kad 
toks netikėtas susitikimas yra grynas atsitiktinumas. 

Jis pasijuto po truputį atgaunąs savitvardą. Meilės idealiza- 
vimas atsiskyrus nuo garbinamo objekto kartais gali turėti 
pragaištingų pasekmių. Taip ir Frydrichas, gyvendamas Pary- 
žiuje, visą laiką buvo tarsi karštinės apimtas, jį kamavo bega- 
linis ilgesys. Panelės Halštrem paveikslas jo vaizduotėje buvo 
apgaubtas nimbo, kuris taip prikauste Frydricho dėmesį, kad 
visa kita užtemdė jam aplinkui. Ir visai nelauktai tra iliuzija 
dingo. Jam net pasidare gėda tokio savo elgesio, jis atrode pats 
sau juokingas, ir kai atsistojo, ketindamas pirmą kartą išeiti į 
denį pasidairyu, pasijuto lyg būtų išsivadavęs iš kausčiusių jį 
grandinių. 

Tas laisvės ir pasveikimo pojūtis dar sustiprėjo, kai jis 
įkvėpė sūraus gaivinančio jūros oro. Vyrai ir moterys leisgyviai 
gulėjo šezlonguose. Jų pažaliavusiuose veiduose atsispindėjo didelė 
apatija, ir tik dabar jaunasis gydytojas pastebėjo, kad "Rolandas" 
plaukia jau nebe ramia jūra, kaip anksčiau, o mėtomas ir supa- 
mas įsismarkavusių bangų. Frydrichas net nustebo, kad nejaučia 
nė menkiausių nekenčiamos jūros ligos požymių. 

Jis apėjo moterų saloną, žengė palei specialią kajutę ir, nusileidęs 


nuo kapitono tiltelio, atstatė veidą aštriam sūriam jūros vėjui. 


21 


Apačioje, kiek akis užmate, buvo patogiai įsitaisę viduriniojo de- 
nio keleiviai. Nors "Rolando" varikliai dirbo, kaip atrodė, su di- 
džiausių pajegumu, tačiau maksimalaus greičio jis dar nebuvo iš- 
vystęs. Tam trukdė ilgos bangų virtinės, vėjo genamos laivo link. 
Viršum apatinio denio buvo įrengtas dar vienas kapitono tiltelis, 
tikriausiai avarinis, ir bangoms mėtant laivą Frydrichas staiga paju- 
to nenumaldomą norą pakilti į tą tuščią tiltelį. 

Savaime suprantama, kad į jį nukrypo daugelio akys, kai 
jis nusileido į vidurinį denį ir stebint ten buvusiems kelei- 
viams geležinėmis kopėtėlėmis ėme kopti aukštyn ant geležinio 
tiltelio ir, atsidūręs viršuje, atsuko veidą jūros vėjui. Tačiau 
visa tai jam kuo mažiausiai rūpėjo. Jis staiga pažvalėjo, pajuto 
tokį didelį drąsos ir energijos antplūdį, tarsi jo niekada nebūtų 
kamavusi nei bloga nuotaika, nei nervų liga sergančios žmonos 
užgaidos, tarsi niekada nebūtų praktikavęsis slogiame provinci- 
jos užkampyje. Dabar jam rodėsi, kad ir bakteriologijos jis 
niekad nestudijavo ir niekada nera patyręs skaudžios nesekmės. 
Ir kad niekada nebuvo taip beviltiškai įsimylėjęs, kaip dar visai 
neseniai buvo manęs. 

Jis juokėsi, atstatęs veidą smarkiam gaiviam vėjui, go- 
džiai traukė į plaučius sūrią drėgmę ir jautėsi pasveikęs. 

Tą pačią akimirką Frydricho ausis pasieke garsus kvatoji- 
mas iš viduriniojo denio, ir staiga į veidą jam smogė kažko- 
kia balta beformė mase, kurią jis ką tik matė kylant priešais 
laivo pirmagalį, ir dar taip smarkiai, kad jį kone apakino, ir 
netrukus jis pasijuto stovįs šaltame vėjyje, permerktas iki siū- 


lo galo. Praūžė pirmoji banga. 

Vos prieš kelias akimirkas visą jo esybę buvo užvaldžiusi 
narsiųjų vikingų dvasia, ir šit jis, visas sustiręs ir drebėda- 
mas nuo šalčio, lydimas keleivių kvatojimo, geležinėmis ko- 
pėtėlėmis vėl ėmė leistis žemyn. Jis tebebuvo su apvalia pilka 
skrybėle, vilkėjo dygsniuotu paltu su atlaso pamušalu, laikos 
pirštinaitėmis, elegantiškais batais minkštos odos viršumi ir 
su sagutėmis. Viskas dabar buvo permerkta šalto sūraus van- 
dens. Kai jis, praradęs bet kokį orumą, brovėsi pro keleivius 
viduriniajame denyje, palikdamas paskui save šlapius pėdsakus, 
tie tiesiog raičiojosi iš juoko. Įširdusį Frydrichą staiga kažkas 
užkalbino, kreipdamasis į jį vardu. Jis negalėjo patikėti savo 
akimis, kai pakėlęs galvą išvydo vieną vyruką iš Hoišojerio, 
apie kurį sklido negeros kalbos, mat jis mėgo išgerti ir šiaip 
buvo suktas. 

— Oi, Vilke, nejaugi tai jūs? 

— Taip, pone daktare. 

Vilkė Šiaurės Amerikoje turėjo brolį, gyvenantį kažkur 
Naujojoje Anglijoje, ir dabar leidosi į kelionę jo ieškoti. Jis iš 
karto pareiškė, kad jo tėvynainiai tikri niekšai ir nedėkingi. 
Namie drovus ir niekuo nepasitikintis, netgi savo gydytoju, 
kuris neseniai buvo sutvarstęs jam dūrio žaizdą kakle, čia kartu 
su kitais nepažįstamaisiais plaukdamas per banguojančias van- 
denyno platybes, jis pasidarė visai kitoks — šnekus ir atviras, 
tarsi gerai išauklėtas ir padorus vaikinas. 

— Ir jums jie nejautė jokio dėkingumo, pone daktare, — 
prabilo jis savo tarme, nutęsdamas balsius, ir išvardijo Frydri- 


chui daugybę šiam nežinomų atvejų, kai už padarytą gerą jam 

buvę atsimoketa apkalbomis. Anot jo, Plasenbergo ir jo apy- 
linkių, kur Frydricho gyventa ir dirbta, gyventojai neverti to- 
kių žmonių kaip juodu su daktaru. Tokiems, kaip juodu, vie- 
nintele tinkama vieta tėra tik laisvoji šalis, Amerika. 

Grįžtanų į pasivaikščiojimų denį Frydrichą pasitiko pats 
“Rolando" kapitonas - šviesiaplaukis ponas fon Keselis. Šis pa- 
sakė Frydrichui keletą draugiškų frazių. 

Persirengui kajutėje Frydrichui buvo nelengva, nes bangos 
laivą supo vis smarkiau. Šviesa vidun krito per apvalų storo 
stiklo iliuminatorių. Kai siena su iliuminatorium pakildavo į 
viršų ir pakibdavo virš galvos tarsi šlaitinis stogas, pro iliumi- 
natorių į kajutę pažvelgdavo iš debesų išlindusi saulė, apšviesda- 
ma apatinį raudonmedžio gultą priešais. Sedėdamas ant jo kraš- 
to, Frydrichas stengėsi išlaikyti pusiausvyrą. Jis buvo palenkęs 
galvą, kad neužsigautų į viršutinį gultą ir įsiręžęs bande atsi- 
spirti užpakalinės sienos slydimui atgal. Kajutę pagavo mėtyti 
į šonus, ir Frydrichui kartais atrodė, jog kajutės sienos — tai 
lubos, o lubos — tai siena, paskui siena vėlgi virsdavo lubomis, 
o lubos - siena, o tikroji siena ūmai nusileisdavo kone po jo 
kojomis, tarsi ragindama jį šokti žemyn. Taip atsitikdavo 
tada, kai iliuminatorius panirdavo į vandenį ir kajutėje tapda- 
vo tamsu. 

Tikrai nelengva apsirengti ar nusirengti taip smarkiai judan- 
čioje patalpoje. Frydrichas, kuris vos prieš valandą išėjo iš kajures, 
net nustebo, jog ją taip pagavo mėtyti į šalis. Kol išsitraukė iš 
lagamino batus ir kelnes, Frydrichui teko pademonstruoti gimnas- 


to sugebejimus. Tas jį prajuokino, jam pradėjo lįsti į galvą viso- 

kie palyginimai, ir nuo to jis eme juoktis dar smarkiau. Tik tas 
juokas buvo nelabai linksmas. Aikčiodamas ir įnirtingai darbuo- 
damasis, jis kalbėjo pats sau maždaug taip: “Dabar mane kaip 
reikiant papurtys. Matyt, būsiu apsirikęs, manydamas, jog man 
taip yra atsitikę per pastaruosius porą metų. Tada aš maniau: tai 
likimas mane purto. Dabar gi purtomi mudu abu: aš ir mano 
likimas. Tariausi turįs kažkokio tragiškumo, ir še tau: dabar bil- 
du šioje girgždančioje dėžėje kartu su savo tragedija ir darausi 
pats sau nebemielas. Turiu tokį įprotį — galvoti apie viską, galvo- 
ti apie kiekvieną. Pavyzdžiui, galvoju apie tai, kaip laivo priekis 
panyra į bangas. Menu, kaip juokėsi iš manęs viduriniojo denio 
keleiviai, tie vargšai žmogeliai, kurių gyvenimas tikrai nesaldus ir 
kurie gavo progą žiūrėdami į mane šiek tiek prasiblaškyt. Prisi- 
miniau ir tą šunsnukį Vilkę, kuris savo gimtinėje vedė kuprotą 
siuvėją, prašvilpė visas jos santaupas ir dar kasdien mušė ją, ir 
kurį pamatęs suvis išskydau ir vos nepuoliau glėbesčiuoti. Mano 
mintys sukasi apie šviesiaplaukį teutonų palikuonį, kapitoną fon 
Keselį, tą dailų, tik mažumėlę aptukusį vyrą, kuris čia laive yra 
mūsų vienintelis valdovas ir karalius ir kuriuo iš pirmo žvilgsnio 
gali pasitikėti. Pagaliau prisimenu ir savo paties juoką ir prisipa- 
žįstu, jog juokas tik labai retai būna dvasingas. 

Tokiais ir panašiais žodžiais Frydrichas kalbėjosi su sa- 
vim, ir net aistra, kuri paskatino jį šiai kelionei, neišven- 
ge karčiausios ironijos. Dabar jis pasijuto visiškas bevalis, 
ir toji būsena, atsidūrus tame narve, apsuptam didžiulių 
vandenyno bangų, jam rodės it šlykščiausia likimo grimasa 


ir jo paties bejegiškumas. 

Kai Frydrichas vėl užkopė į denį, ten buvo dar nemažai 
žmonių. Ligonių ir šiaip jau besiilsinčių šezlongai buvo pritvir- 
tinti prie kajučių sienų. Stiuardai nešiojo gaivinamus gėrimus. 
Buvo gražu žiūrėti, kaip jie su šešiomis, aštuoniomis pilnomis 
stiklinėmis limonado balansuoja ant smarkiai siūbuojančio de- 
nio. Frydrichas veltui ieškojo tarp jų Halštremo ir jo dukters. 

Dabar jau atsargiau vaikštinėdamas po denį, jis netrukus 
išvydo gražiąją anglę, su kuria jau buvo susitikęs Sautampto- 
no viešbučio skaitykloje. Susisupusi į antklodes ir kailius, ji 
patogiai įsitaisė užuovėjoje, netoli šilto kamino. Šalia sėdėjo 
ir jai asistavo nenustygstantis jaunas vyras. Jis staiga pašoko 
ir pasisveikino su Frydrichu. Frydrichui pasirodė, kad to 
jaunuolio pavardę - o jis prisistatė kaip Hansas Fiulenbergas 
— girdi pirmą kartą, tačiau energingasis jaunuolis pradėjo 
įtikinėti jį, kad jie jau buvo susitikę kažkokiame vakarėlyje. 
Jaunuolis vyko į kažkokias geležies rūdos kasyklas netoli Pit- 
sburgo Pensilvanijoje. 

— Ar žinote, pone Kamacheri, kad šiuo laivu plaukia ir 
mažoji Halštrem? - paklausė Fiulenbergas. 

Hansas Fiulenbergas labai nustebo, kad Frydrichas pamiršo mažąją 
Halštrem. Jis tvirtino gerai prisimenąs, jog matė Frydrichą Me- 
nininkų rūmuose Berlyne, kai mažoji Halštrem ten šoko. 

— Jei jūs nematėte jos šokant, pone fon Kamacher, tikrai 
daug praradote, — pareiškė jaunasis Berlyno džentelmenas. — 
Mat visų pirma mažoji Halštrem išėjo į sceną vos ne Ievos 
kostiumėliu, na, o paskui tai, ką ji pademonstravo scenoje, 


išties nuostabu. Visi tik apie tai ir tekalbėjo. 

Iš pradžių įnešė didelę dirbtinę gėlę. Mažoji Halštrem 
pribėgo prie jos ir ėmė uostyti. Tai ji darė užsimerkusi, pas- 
kui visa suvirpėjo, tarsi bitė, plazdėdama sparneliais, pagaliau 
susiradusi ilgai ieškotą žiedą. Staiga ji atsimerkė ir suakme- 
nėjo iš siaubo — ant gėlės pamatė didžiulį vorą kryžiuotį. 
Tada ji puolė į tolimiausią kampą. Jau pradžioje žiūrint į ją 
atrode, tarsi ji, it besvorė būtybė plevena ore beveik nesiek- 
dama kojomis žemės, o dabar, kai baimė ginė ją tolyn, ji iš 
tikrųjų pasirodė nežemiška. 

Frydrichas fon Kamacheris be to karto, apie kurį dabar 
pasakojo jo pašnekovas, matė mergaitę šokančią savo baisųjį 
šokį dar aštuoniolika sykių. Tuo metu, kai Fiulenbergas to- 
kiais epitetais kaip "'nuostabu", "nepakartojama", "stebuklinga" 
stengėsi sužadinti šį reginį, jis vėl atgijo Frydricho mintyse. 
Jis matė, kaip jos vaikiška figūrėlė, kurį laiką virpėjusi, vel 
pradėjo artintis prie gėlės aidint mušamųjų instrumentų ir 
fleitos garsams. Tik dabar ji tai darė ne gėlės aromato vilioja- 
ma kaip pirmą kartą, o tarsi per prievartą. Pirmą kartą šokėjai 
gėlės aromatas buvo tarsi orientyras to aromato šaltiniui suras- 
ti, ir ji artinosi prie gėlės prasižiojusi, jos mažos nosytės 
šnervės virpėjo, godžiai traukdamos gėlės skleidžiamą kvapą. 
Šį sykį ją nenugalimai traukė ir viliojo kažkas baisaus, suža- 
dindamas pakaitomis tai baimę, tai siaubą, tai smalsumą. Ji 
žiūrėjo išplėtusi akis, o kartais, tarsi bijodama pamatyti kažką 
siaubingo, prisidengdavo jas abiejomis rankutėmis. 

Tačiau staiga ji atsikrate baimės, supratusi, kad baiminta- 


si buvo be reikalo: nejudrus storas voras apskritai negali būti 


27 


pavojingas sparnuotam padarui. Ir dabar jos šokis buvo kupi- 
nas gracijos ir besiliejančio per kraštus linksmumo. 

Nūnai jos šokis perėjo į naują stadiją, ir žiūrovai sukluso. 
Jaunoji šokėja, matyt, prisišokusi iki soties, pasimėgavusi gėlės 
aromatu, malonaus nuovargio apimta, ketino pailsėti, kai staiga 
ėmė apčiuopti ant savo kūnelio kažką panašaus į voratinklio siū- 
lus. Iš pradžių ji kantriai braukė juos, bet paskui ėme vis labiau 
nerimauti, ir tas jos keistas nerimas pagaliau pagavo ir žiūrovus. 
Jaunoji šokėja nuščiuvo, susimąstė, ir, matyt, norėjo pasijuokti 
iš savo būgštavimų. Tačiau netrukus ji išbalo ir išsigandusi ūmai 
gracingu judesiu šoko į šalį, tarsi stengdamasi išsinarplioti iš kil- 
pos. Išsidraikę it bakchantės geltoni plaukai ir visa jos povyza 
taip paveikė žiūrovus, kad pasigirdo pasigėrėjimo šūksniai. 

Prasidėjo bėgimas, ir dabar šokdama — beje, šokis pava- 
dintas “Mara, arba voro auka" — ji turėjo parodyti, kaip vis 
labiau įsipainioja į voratinklį ir galiausiai uždūsta. 

Mažoji Halštrem išlaisvino koją, bet čia pat pastebėdavo, 
kad voratinklis apsivyniojo aplink kaklą. Griebė plėšti voratinklį 
nuo kaklo, bet ūmai pajuto supančiotas rankas. Ji draskė jį, 
rangėsi, stengėsi išsinarplioti, tačiau kuo daugiau blaškėsi, tuo 
smarkiau įsipainiodavo į baisųjį voratinklį. Pagaliau ji sustin- 
go, visa apipinta, ir tik trūkčiojo, kai voras ėmė ją siurbt. 

Kadangi, kaip Fiulenbergui pasirodė, Frydrichas fon Ka- 
macheris neparodė pernelyg didelio susidomėjimo mažąja šoke- 
ja, tai jis paminėjo dar kelių pastarojo meto Berlyno įžymy- 
bių, plaukiančių "Rolandu" į Ameriką, pavardes. Tarp jų buvo 


slaptasis patarėjas Larsas, gerai žinomas meno žmonių sfero- 

se, kuris konsultuodavo dailės kūrinių pirkimo klausimais. 
Jis vyko į Ameriką apžiūrėti tenykščių kolekcijų. Buvo pami- 
nėtas ir profesorius Tusenas — žinomas skulptorius, kurio kū- 
riniai puošė ne vieną Vokietijos miestą; visi jie buvo panašūs 
į Berninio skulptūras. Anot Fiulenbergo, Tusenui amžinai 
trūko pinigų, nes jo žmona buvo labai išlaidi. 

— Kai tik jo koja palies Amerikos žemę, — pareiškė Hansas 
Fiulenbergas, kuriam, atrodo, buvo žinomos visos Berlyno pa- 
skalos, — pasirodys, kad jo turimų pinigų vargu ar pakaks net 
trims dienoms gyventi viešbutyje. 

Beveik tą pačią akimirką, kai Frydrichas pažvelgė į skulpto- 
rių, kuris, gulėdamas šezlonge, siūbavo į “Rolando" taktą, de- 
nyje pasirodė keistas berankis žmogus. Prilaikydamas už švarko 
apykaklės, tarnas palydėjo jį per denį ir atsargiai įstūmė per 
nedideles duris į rūkomąjį. 

— Tai artistas, — paaiškino gydytojui jaunasis berlynie- 
tis. — Jis pasirodys Niujorke, Vebsterio ir Forsterio varjetė. 

Po denį sukiojosi keli stiuardai, siūlydami sušalusiems kelei- 
viams karšto sultinio dideliuose puodukuose. Padavęs savo damai 
karšto buljono, jaunasis berlynietis paliko ją sėdėti vieną, o pats 
su Frydrichu nuėjo į rūkomąjį. Čia, aišku, buvo triukšminga ir 
pilna dūmų. Abu vyrai irgi užsirūkė po cigarą. Nedidelio kam- 
bario viename kampe keli rūkoriai įsismaginę loše skatą, prie 
kitų staliukų angliškai ir vokiškai buvo diskutuojama apie poli- 
tiką. Pasirodė daktaras Vilhelmas, laivo gydytojas, su kuriuo 
Frydrichas jau spėjo susipažinti bepusryčiaudamas. Jis ką tik 


rįžo, apžiūrėjes visus viduriniojo denio keleivius, ir stabtelėjo 

šalia Frydricho. Tarp rų keleivių buvo pora šimtų Rusijos žydų, 
išvykstančių į Jungtines Valstijas 1 Kanadą. Be jų, ten buvo dar 
trisdešimt lenkų ir tiek pat vokiečių šeimų, pastarieji iš įvairių 
Vokietijos vietovių — pietinės, šiaurinės ir rytinės. Daktaras 
Vilhelmas pakvietė kolegą rytoj kartu eiti vizituot. 

Nedideliame rūkomajame viskas atrodė maždaug taip, kaip 
kokioje nuo ankstyvo ryto veikiančioje alinėje, kur susirenka 
vyrai ir kalbėdamiesi garsiai šaukia bei gestikuliuoja. Nestinga 
čia gruboko humoro bei triukšmingos linksmybės, todel laikas 
vyrams lekia labai greit, ir ne vienas čion užsuka tam, kad 
apsvaigtų, atsipalaiduotų ir atitrūktų nuo kasdienybės rūpes- 
čių. Tiek Frydrichas, tiek ir daktaras Vilhelmas irgi neatsispy- 
rė tam potraukiui, kurį buvo patyrę dar iš studijų laikų ir su 
kuriuo siejosi daug malonių prisiminimų. 

Hansui Fiulenbergui abiejų gydytojų kompanijoje greitai 
nusibodo, juolab, kad šie jį beveik pamiršo. Todel jis paryliu- 
kais grįžo pas savo damą ir paaiškino jai: 

— When Germans meet, they must scream, drink till they get 
uipsy and drink Bruderschaft to each other !. 

Daktaras Vilhelmas, atrodo, buvo sužavėtas viešpataujančios 
atmosferos. 

— Mūsų kapitonas, — aiškino jis, — griežtai žiūri, kad 
ponai keleiviai čia galėtų jaustis kuo laisviau 1r kad jų čia 
niekas netrukdytų. Kitaip sakant, jis kategoriškai reikalauja čia 
jokiu būdu neįsileisti damų! 


1 mA aso . Ei Adas Ža AS Ši Ž B č as . 
Kai tik tie vokiečiai susitinka, tai jie tuoj ima rekauti, kaipmat nusitašo ir geria 
bruderšaftą vienas su kitu (angl). 

Rūkomajame buvo dvejos metalinės durys - į kairiojo ir į 
dešiniojo borto pusę. Pravėręs kurias nors iš jų, įeinantysis ar 
išeinantysis turėdavo sukaupti visas jėgas, kad atsispirtų įsi- 
siautėjusiam vėjui ir laivo siūbavimui. Vienuoliktą valandą, 
kaip ir visada tokiu laiku esant pakenčiamam orui, rūkomaja- 
me pasirodė stambi kapitono fon Keselio figūra. Ponas kapito- 
nas maloniai, tačiau trumpai atsakė į įprastus keleivių klausi- 
mus apie orą ir vėją, apie palankias ir nepalankias tolesnės kelio- 
nės aplinkybes ir prisedo prie gydytojų staliuko. 

— Iš jūsų būtų išėjęs puikus jūreivis! — tarė jis, kreipdama- 
sis į Frydrichą fon Kamacherį. Šis atsakė, kad kapitonas, deja, 
klysta, kad jam, Frydrichui, visiškai pakanka pirmojo jūros 
krikšto, kurį pakartoti jis, gink Dieve, niekada nebenorėtų. 
Kapitonas tada papasakojo, kad prieš kelias valandas nuo Prancū- 
zijos krantų atplaukęs locmano kateris atvežė paskutines naujie- 
nas. Hamburgo-Amerikos linijos laivą, dviejų sraigtų garlaivį 
"Nordmanija", vos prieš metus nuleistą į vandenį, pakeliui į 
Europą ištiko avarija ir, tenuplaukęs apie šešis šimtus mylių 
nuo Niujorko, turėjo apsigręžu ir plaukti atgal; jis laimingai 
pasiekė Hobokeną. Dėl visko kaltas siziginis potvynis. Paly- 
ginti ramioje jūroje šalia laivo staiga iškilo didžiulė banga, ir 
milžiniška vandens lavina krisdama žemyn užliejo moterų denį, 
žemiau jo esantį denį, o moterų salone stovėjusį fortepijoną 
nusviedė net į triumą. Visa tai kapitonas dėstė ramiu balsu. 
Nepamiršo paminėti, kad Šveningeris' budi Frydrichsrūhėje 


"Ernstas Šveningeris (1850-1924) — žinomas vokiečių gydytojas, Ber- 
lyno universiteto profesorius. 

prie Bismarko patalo ir kad pastarojo mirties laukiama kiek- 
vieną minutę. 

Jau daug kur naudojamo gongo "Rolande" dar nebuvo. Trimi- 
tininkas eidavo palei kajutes ir per denį ir pūsdamas trimitą kvietė 
keleivius prie pietų stalo. Nustelbdami vėjo stūgavimą, trimito 
garsai nuaidėjo ir perpildytame taukšmingame rūkomajame. Vi- 
dun įžengė berankio artisto tarnas — išsivesti šeimininko. Frydri- 
chas labai susidomėjęs sekė invalidą, stebėdamasis jo energija ir 
proto guvumu: jis vienodai gerai kalbėjo angliškai, prancūziškai ir 
vokiškai, visų džiaugsmui sekmingai atsikirsdavo į jauno dabitos 
amerikiečio arogantiškus išvedžiojimus; tas priešgyna ko gero 
būtų šokęs ginčytis net su visų gerbiamu kapitonu. 

Stalai valgyklos salėje buvo sustatyti tridančio pavidalu. Tri- 
dančio pagrindas buvo nukreiptas į laivo priekį, o trys dantys į 
priešingą pusę. Čia, ties viduriniojo danties galu, priešais židi- 
nio atbrailą ir sieninį veidrodį, apsivilkęs elegantišką mėlyną 
fraką, stovėjo vyresnysis stiuardas Pfundneris. Penktąją dešimtį 
einantis ponas Pfundneris žilais rūpestingai sugarbiniuotais plau- 
kais, kurie atrodė tarsi nupudruoti, buvo panašus į Liudviko 
XIV laikų rūmų dvariškį. Kai jis taip stovėjo, aukštai iškėlęs 
galvą, žvelgdamas iš viršaus į šurmuliuojančią salę, jį galėjai palai- 
kyti prie viduriniojo danties galo sėdinčio, kaip ir dera šeimi- 
ninkui ir kartu garbingiausiam svečiui, kapitono fon Keselio 
sargybiniu. Artimiausi kapitono stalo kaimynai buvo laivo gy- 
dytojas daktaras Vilhelmas ir kapitono pirmasis padėjėjas. Ka- 
dangi Frydrichas patiko kapitonui, tai šis pasodino jį šalia 
daktaro Vilhelmo. 


O 


Kai jau beveik puse vietų už stalų buvo užimta, iš rūko- 
mojo pasipylė kortuotojai, ir stiuardai pagal komandą pradėjo 
savo darbą. Ten, kur sėdėjo kortuotojų kompanija, netrukus 
pradėjo šaudyti šampano kamščiai. Žvilgtelėjęs į tą pusę, Fryd- 
richas staiga pamatė poną Halštremą, kuris čia buvo be duk- 
ters. Kažkur salės gilumoje skambėjo užstalės muzika. Koncerto 
programoje, be laivo pavadinimo ir datos, ir joje pavaizduoto 
mandolina grojančio negro su fraku ir cilindru, buvo surašyti 


septyni kūriniai. 


Priešakinė laivo dalis ir joje esanti sale su visais stalais, 
lėkštėmis, buteliais, su visais pietaujančiais ponais ir poniomis 
bei juos aptarnaujančiais stiuardais, su virta žuvimi, daržovė- 
mis, kepsniais ir miltų patiekalais, su visu orkestru ir visa jo 
muzika tai iškildavo ant didžiulės bangos, tai vėl smegdavo že- 
myn į kylančios bangos papėdę. Įnirtingas mašinų kalenimas 
drebino laivą, plaukiantį penkiolikos mylių greičiu, ir valgyklos 
sienoms teko atlaikyti visą neklusnios stichijos pasipriešinimą. 

Pietaujama buvo elektros šviesoje, nes blausios pilkos švie- 
sos tą apniukusią žiemos dieną nepakako tokiai didelei salei 
apšviesti, juolab kad bangos dažnai užliedavo ir iliuminato- 
rius — vienintelį dienos šviesos šaltinį. Frydrichas šypsodama- 
sis ir stebėdamasis mėgavosi neįprasta situacija, nelyginant 
puota banginio pilve lengvabūdiškai muzikai skambant, — to- 
kiu neregėtu žmonių įžūlumu. Kartkartėmis galingas laivas, 
atkakliai laikydamasis kurso, sutikdavo trumpalaikį pasiprie- 


šinimą. Kažkoks priešiškų jėgų derinys atakuodavo laivo prie- 

kį, ir jis suvirpėdavo tarsi besipriešinantis kietas kūnas, tarsi 
kokia uola. Tokiomis akimirkomis šurmulys laive nuščiūda- 
vo, išbalę veidai žvelgdavo į kapitoną arba į laivo priekį. 

Tik ponas fon Keselis ir jo žmonės buvo užsiėmę valgymu ir 
nekreipė nė mažiausio dėmesio į visą tą vyksmą, nuo kurio laivas 
trumpam virpėdamas sustingdavo. Jie lyg niekur nieko valgė to- 
liau ir ramiai kalbėjosi net tada, kai atrodė, jog laivą blaškantys 
vandens kalnai tuoj tuoj pramuš laivo sienas. Ši galinga įsisiautė- 
jusi stichija, su piktu įniršiu dusliai griaudėjanti už juokingai 
plonų laivo sienų, jūreivių, matyt, visai nejaudino. 

Frydrichas niekaip negalėjo atitraukti akių nuo aukštos Halšt- 
remo figūros. Šalia jo sėdėjo maždaug trisdešimt penkerių metų 
vyras vešliais ūsais, tamsiomis blakstienomis ir akimis, kurios 
kartkartėmis verdavo Frydrichą aštriu, net dygiu žvilgsniu. Bu- 
vo nesunku pastebėti, kad jau truputį žilstelėjęs Halštremas, ku- 
ris šiaip ar taip tebebuvo dar gražus vyras, su nuolankia veido 
išraiška klausėsi to nepažįstamojo pataikavimų. 

— Kolega, jūs pažįstate tą aukštą šviesiaplaukį vyrą? 

Frydrichas taip sutriko, kad net nesumete, ką atsakyti, ir 
tik bejėgiškai pažvelgė į jį paklausius; daktarą Vilhelmą. 

— Tai australas. Jo pavardė Halštremas, — tęsė toliau šis. — 
Jis anksčiau šiek tiek kišosi ir į mūsų profesijos reikalus. 
Keistokas žmogus. Beje, jis ne vienas, o su dukterim, gan 
įdomia mergiote. Tik ją baisiai kamuoja jūros liga, ir nuo 
tada, kai išplaukėme iš Bremeno, ji dar nė karto nebuvo paki- 
lusi iš patalo. O tas tamsiaplaukis, kuris sedi šalia jo, tai bus 


na, sakykim, jos dede. 

— Kolega, o kaip jūs gydote tą jūros ligą? — paklausė Fryd- 
richas, bandydamas nuslėpti savo sumišimą ir nukreipti pokal- 


bį kita vaga. 


— Mielas daktare, tai ir jūs čia? Tiesiog negaliu patiketi 
savo akimis! — tokiais žodžiais Halštremas sustabdė Frydrichą 
prie kajutės laiptų, kai šis jau ketino kopti į denį. 

— Ponas Halštremas! Tai bent atsitiktinumas! Ar tik ne- 
bus visas Berlynas staiga nusprendęs persikelti į Ameriką! — 
Tokiais ir panašiais žodžiais Frydrichas bandė dėtis nustebęs, 
jį šiek tiek išdavė perdėtas pagyvėjimas. 

— Architektas Achtleitneris iš Vienos! — taip Halštremas 
pristatė Frydrichui tą vyrą dygiomis akimis. Architektas nu- 
sišypsojo ir mešlungiškai įsikibo į žalvarinius turėklus, nes 
laivui siūbuojant jo vos nenubloškeė prie sienos. 

Pirmojoje laiptų aikštelėje durys vedė į niūroką rūkomąjį. 
Palei rudomis medžio plokštėmis apmuštas sienas stovėjo minkš- 
tasuoliai, o pro trejetą iliuminatorių galima buvo stebėti besi- 
daužančias ir kunkuliuojančias bangas. Visą ovalinę erdvę tarp 
minkštasuolių buvo užpildęs tamsia spalva beicuotas stalas. 

— Išties bjaurus kambariūkšts, čia nori nenori darosi 
baugu, — tarė Halštremas. 

Vos ne tą pačią akimirką pasigirdo linksmas skambus balsas: 

— Jei mes ir toliau tokiu greičiu judėsime į priekį, tai jūsų 
dukrelė, mano mielas Halštremai, ir aš taip pat tikrai nespėsime 
į pirmąjį koncertą Vebsterio ir Forsterio varjete, kaip numatyta 


kontrakte. Tas prakeiktas oras iš tiesų siaubingas. Laivas plaukia 

ko gero ne didesniu nei aštuonių mazgų greičiu. Taigi žiūrėkite, 
kad jūsų dukrelei netektų moketi baudos už vėlavimą. Man tai 
kas — aš stiprus kaip žvėris! Galiu kad ir visą savaitę mirkti sūria- 
me vandenyje, ir manęs vis tiek velnias negriebs. Jei mes vasario 
pirmąją — o šiandien dar tik dvidešimt penktoji — vakare aštuntą 
valandą prisišvartuosime Hobokene, aš jau po valandos žvalut 
žvalutelis stovėsiu Vebsterio ir Forsterio scenoje. O jūsų dukrelė, 
mano mielas Halštremai, nė iš tolo su manimi nesusilygins. 

Frydrichas kartu su abiem vyrais užėjo į rūkomąjį. Jis jau 
atpažino, kas kalba — tai buvo tas vyras be rankų. Tas luošys, 
kaip Frydrichui vėliau papasakojo Halštremas, jau spėjo iš- 
garsėti visame pasaulyje. Iki tol niekam nežinoma Artūro Što- 
so pavardė jau daugiau kaip dešimt metų puikuojasi visų di- 
džiausių pasaulio miestų afišose ir sutraukia į teatrus minias 
žmonių. Jo triukai stebina žiūrovus, nes tai, ką kiti atlieka 
rankomis, jis sugeba padaryti kojomis. 

Artūras Štosas čia pietavo. Stalą jam padengė šioje patalpo- 
je, kur buvo mažiau žmonių, juk žmogaus, laikančio peilį ir 
šakutę ne rankomis, o kojų pirštais, nepasodinsi prie bendro 
stalo. Visi trys vyrai lyg kokiame spektaklyje susidomėję seke, 
kaip Artūras Štosas švariomis plikomis kojomis vikriai darbuo- 
jasi peiliu ir šakute, ir nors laivą smarkiai mėtė į šalis, jis puikiai 
nusiteikęs vis laidė sąmojus ir siuntė kąsnį po kąsnio į burną. 
Tiktai netrukus jis ir poną Halštremą bei jo palydovą pradėjo 
traukti per dantį, vis susižvalgydamas su Frydrichu: girdi, esu 
apie tave geresnės nuomonės. Tokie išpuoliai tiems dviems po- 


nams greit pakyrėjo, ir jie netrukus išslinko iš kambario. 

— Mano pavardė Štosas! 

— O mano - fon Kamacheris! 

— Labai malonu, kad palaikote man kompaniją. Tas Halšt- 
remas ir jo palydovas man kelia pasišlykštėjimą. Jau dvide- 
šimt metų valgau artisto duoną ir pakęsti negaliu tokių 
išteželių ir tinginių, nieko kito nesugebančių, kaip išnau- 
doti savo dukteris... Nuo tokių mane verčia vemti, nega- 
liu į juos žiūrėti. Ir dar dedasi kažkuo! Pamanykite tik — 
jis aristokratas, o ne koks nors nusmurgęs artistėlis! O 
gyvena kaip koks parazitas, išnaudodamas dukterį. Ir dar 
riečia nosį! Jei toks pamatytų purve auksinį dukatrą, tai 
nepasilenktų jo pakelti, jei šalia būtų koks nors įžymesnis 
asmuo. Kas tiesa, tas tiesa, išvaizdos jam ponas Dievas tikrai 
nepagailėjo. Nestinga jam ir gabumų, iš jo būtų neblogas 
sukčius. Bet jis susirado dar geresnį būdą —- gyventi savo 
dukters ir jos gerbėjų sąskaita. Net keista, kad tiek daug 
kvailių pasaulyje. Štai kad ir tas Achleitneris! Tik pažvelkit, 
kaip išdidžiai su juo elgiasi tas Halštremas, su kokiu orumu 
dedasi jo globėju... O kas gi tas Halštremas — viso labo buvęs 
jojimo mokytojas! Vėliau jam galvą susuko šalto vandens pro- 
cedūros ir švediška gydomoji gimnastika. Paskui nuo jo pabė- 
go ir žmona, dalykiška darbšti moteris. Ji dabar vienos Vorto 
parduotuvės Paryžiuje direktorė ir verčiasi visai neblogai. 

Frydrichui norėjosi greičiau eiti į denį, pas Halštremą. 

To žmogaus ankstesnis gyvenimas, apie kurį jis taip netikėtai 
sužinojo iš Štoso, šiuo metu jo visai nedomino. Tik kai šis 


užsiminė apie kvailius, kurių vis nemažėja, jis truputėlį paraudo. 

O Artūras Štosas taip įsivažiavo, kad nebegalėjo susto- 
ti. Jis sėdėjo kaip beždžionė: kai vietoje rankų naudojiesi 
kojomis, norom nenorom daraisi į ją panašus. O baigęs 
pietauti jis kaip tikras džentelmenas įsikišo į burną cigarą 
ir užsirūkė. 

— Kam tokiems, kaip Halštremas, — tęsė jis vaikiškai skam- 
biu balsu, — sveiki ir stiprūs sąnariai, kuriuos jiems davė 
ponas Dievas. Žinoma, būna, kad kitas sudėtas kaip koks 
olimpinis čempionas, tik štai čia, — jis pabarškino sau į kaktą, 
— beveik tuščia. Deja, Halštremo atveju kaip tik taip ir yra. 
Tik pažvelkite į mane! Nenoriu sakyti, kad būtinai visi, bet 
devyni iš dešimties, atsidūrę mano padėtyje, tikrai jau vaikys- 
teje būtų kapituliavę. O aš šiandien išlaikau žmoną, Kahlenber- 
ge turiu vilą, išlaikau tris įbrolio vaikus ir priedo dar savo 
žmonos vyresniąją seserį, kuri kadaise buvo dainininke, tik, 
deja, prarado balsą. 

Šiandien aš nuo nieko nepriklausau macerialiai. Į gastroles 
važinėju tik dėl to, kad noriu truputį padidinti savo kapitalą. 
Jei "Rolandas" šiandien imtų ir paskęstų, aš palikčiau šį pa- 
saulį visiškai ramus, nes savo darbą aš jau padariau, savo 
gabumų veltui neiššvaisčiau, aprūpinau ir savo žmoną, ir jos 
seserį, ir savo įbrolio vaikus. 

Atėjo artisto tarnas jo išsivesti į kajutę popiečio miegui. 

— Mes griežtai laikomės dienotvarkės, — tarė Štosas ir, 
linktelėjęs tarno pusen, kalbėjo toliau: — Jis ketvertą metų ištar- 
navo vokiečių laivyne. Jūrų kelionėms man kaip tik tokio 


žmogaus ir reikia. Tik ukras jūrų vilkas gali man praversti. 

O viršuje ant denio buvo daug ramiau nei prieš pietus. 
Frydrichas, pajutęs lengvą galvos svaigulį, pasiėmė iš kajutės 
paltą ir atsisėdo ant suolo priešais pagrindinius laiptus. Halštre- 
mo niekur nebuvo matyt. Frydrichui taip besėdint, pasista- 
čius palto apykaklę ir giliai užsimaukšlinus skrybėlę, jį apėme 
miegas. Taip dažnai pasitaiko keliaujant jūra. Nors akys ir 
merkiasi, tačiau galva šviesi šviesi, prieš akis iškyla visokiausi 
vaizdai, it kaleidoskope jie keičia vienas kitą nenutrūkstančiu 
spalvingu srautu, kuriam nera galo, ir drasko, kankina sielą. 
Frydricho ausyse dar tebeskambėjo šurmulys prie pietų stalo, 
žvangčiojo lekštės, grojo muzika. Jis tebegirdėjo artisto žodžius, 
paskui matė, kaip tas beždžionžmogis laiko apglėbęs Marą, o 
ilgšis Halštremas tik žiūri į juos ir juokiasi. Bangos daužėsi į 
valgomojo salės sienas, laivo korpusas traškėjo. Bismarkas, it 
koks didžiulis šarvuotas milžinas, ir kitas šarvuotas milžinas 
Rolandas piktai šypsojosi ir apie kažką kalbėjosi. Paskui Frydri- 
chas matė, kaip juodu nubrenda jūra tolyn. Rolandas ant dešinės 
rankos delno laike mažąją šokėją Marą. Frydrichą nupurtė drebu- 
lys. Laivas pasviro. Pietryčių vėjas vertė jį ant šono. Bangos 
gurgė ir dundėjo. Besisukančio laivo sraigto ritmas galiausiai 
susiliejo su jo paties kūno ritmu. Aiškiai buvo girdėti, kaip 
dirba laivo sraigtas. Virš vandens tolydžio kildavo laivo achteršte- 
venis, ir laivo sraigtas pradėdavo suktis ore. Staiga Frydrichas 
išgirdo Vilkės balsą: "Pone daktare, kad tik sraigtas atlaikytų!" 
Pagaliau Frydrichui ėmė rodytis, kad visas tas mechanizmas dir- 
ba jo smegenyse. Kartais vienas mašinistas kažką šaukdavo ki- 


tam, o iš mašinų skyriaus aidėjo kastuvų žvangesys. 

Frydrichas staiga krūptelėjo ir pabudo. Jam pasirodė, kad 
artedamas prie jo, laiptais aukštyn lipa negyvėlis. Geriau įsižiū- 
rėjęs, atpažino tą patį pirklį, kurį buvo susitikęs Sautamptone. 
Tiesą sakant, jis labiau panešėjo ne į numirėlį, o į mirštantįjį. 
Jis pažvelgė į Frydrichą klaikiu nesąmoningu žvilgsniu ir, stiu- 
ardo prilaikomas, susmuko į pirmąjį krėslą. Ką jau ką, bet šitą 
žmogų tikrai reiketų laikyti didvyriu, pagalvojo Frydrichas. 
Argi visos tos pragariškos kančios, kurias tenka patirti kelio- 
nėje, ne didvyriškumas? 

Priešais Frydrichą laiptų apačioje stovėjo junga. Kartkar- 
čiais nuo kapitono tiltelio pasigirdus šaižiam švilpukui, jis 
dingdavo - nuskubedavo išklausyti dar vieno budinčiojo kari- 
ninko įsakymą. Dažnai tokio švilpuko reikdavo laukti visą 
valandą ar net daugiau, ir per tą laiką dailus jaunuolis galėjo 
leistis į apmąstymus. 

Kai Frydrichas sužinojo, jog tai Maksas Panderis iš Švarc- 
valdo, iš karto jo paklausė: ar jaunuolis patenkintas jūreivio 
profesija. Užuot atsakęs, jaunuolis tik nelinksmai šyptelėjo. 
Nuo to jo veidas tapo dar patrauklesnis, tačiau ši šypsena paliu- 
dijo, kad jis anaiptol nesusižavėjęs savo profesija. 

Frydrichui dingtelėjo, kad visi tie pasakojimai apie susižavė- 
jimą jūra tebus ko gero prasimanymai. Buvo jau trečia valanda. 
Vadinasi, jis jau plaukia devyniolika ar net dvidešimt valandų ir 
per tą laiką jau spėjo patirti nemažai visokių nemalonumų. Ir jei 
tik "Rolandas" nepadidins greičio, tai jam teks praleisti jame dar 
kokias aštuonias ar devynias paras. Bet tada jis jau galės sau vaikš- 


tinėti sausuma, o jungai po kelių dienų vėl teks plaukti atgal. 

— O jei tau kas pasiūlytų kokį nors neblogą darbą krante, — 
paklausė jo Frydrichas, — ar tada atsisakytum jūreivio profesijos? 
— Žinoma, - nedvejodamas atsakė jaunuolis, linktelėjęs galvą. 

— Tas prakeiktas pietrytis, - tare daktaras Vilhelmas, kartu 
su ilgšiu šturmanu praeidamas pro šalį. — Kolega, jei tik turite 
ūpo, tai užsukite pas mane į vaistinę. Ten galėsim ramiai 
parūkyti, išgerti kavos. 

Antrajame, apatiniame "Rolando" denyje, palei kairįjį ir 
dešinįjį bortą buvo dengtas koridorius. Čia buvo laivo kari- 
ninkų kajutės ir daktaro Vilhelmo kajutė - gan erdvus kamba- 
rys, kuriame tilpo daktaro lova, stalas, kėdės ir gerai įrengta 
spinta vaistams. 

Vos tik abu gydytojai susėdo, kai pasirodė “Raudonojo 
kryžiaus“ gailestingoji seselė ir šypsodamasi pranešė daktarui 
apie pacientę iš antrosios klasės kajutės. 

— Žinote, kolega, — pradėjo aiškinti laivo gydytojas seselei 
išėjus, — tai jau penktas toks atvejis mano praktikoje, kai mer- 
gina, padariusi lemtingą klaidą ir nebegalinti nuslėpti jos pasek- 
mių, nežinodama ko griebtis, leidžiasi į jūros kelionę, tikėda- 
masi, kad jos garbę išgelbės koks nors nelaimingas atvejis. To- 
kios merginos, — tęsė jis toliau, — savaime aišku, nenumano, 
kad tokie atvejai gan tipiški, ir todėl stebisi, kad stiuardai ir 
stiuardesės kartais gan atvirai imasi jas globoti. Žinoma, pagal 
galimybes visada stengiuosi joms padėti, ir man ne kartą yra 
pavykę prikalbeti laivo kapitoną nieko nepranešti apie tokius 
įvykius, jei tik viskas baigiasi laimingai. Juk yra buvę ir tokių 


atvejų, kaip kartą viena mergina, apie kurią nepranešti buvo 

neįmanoma, vos išlipusi į krantą pačią pirmąją naktį pasikorė 
uosto viešbutėlyje. 

Moterų klausimas, pradėjo dėstyti savo požiūrį Frydrichas, bent 
taip jį supranta pačios moterys, yra, visų pirma, tik senmergiavi- 
mo problema. Senmergių sterilumas sterilizuoja ir visus jų siekius. 
Frydrichas pradėjo rutulioti savo idėjas. Tačiau tai jis darė mecha- 
niškai, nes jau daug kartų visa tai buvo pergalvojęs. Dabar jam 
nedavė ramybės mintis apie Marą ir jos gerbėją. 

— Bet kurios moterų teisės reformos branduolys turi bū- 
ti Motinystės įsisąmoninimas, — gerokai pagyvejęs aiškino 
Frydrichas, pūsdamas dūmų debesėlius. — Ateities valstybės, 
kuri nori turėti sveikesnį socialinį kūną, ląstelė ir yra moti- 
nystės pašaukimą įsisąmoninusi moteris. Didžiausios mote- 
rų pasaulio reformatorės ne tos, kurios stengiasi visais atžvil- 
giais susilyginti su vyrais, o tos, kurios įsisąmonins, kad 
visus vyrus, neišskiriant ir įžymiausių, pagimdė ne kas ki- 
tas, o tik moterys — jos yra tikrosios ištisų Žmonijos ir 
dievų kartų gimdytojos. Moters prigimtinė teisė yra teisė į 
kūdikį, 1r pats juodžiausias puslapis moterų istorijoje yra 
tas, kad ji leido iš jos atimti tą teisę. Vyro nesankcionuotas 
kūdikio gimimas užtraukia moteriai visuomenės panieką, ir 
ta panieka kaip tik ir yra gėdingiausias puslapis vyrų istori- 
joje. Velniai žino, kaip jai pavyko taip triumfališkai įsitvir- 
tinti Žmonių sąmonėje! 

O moterims aš patarčiau kurti motinų lygą, — tęsė Frydri- 
chas, — ir tegu visos jos narės išpažįsta motinystę, tik ne 


žodžiais, o darbais, gimdydamos kūdikius ir nekreipdamos 

dėmesio į vyrų sankcijas, kitaip sakant, į vedybas. Šrai čia ir 
slypi jų galia, bet tik tuo atveju, jei jos vaikus gimdys išdi- 
džiai, atvirai ir laisvai, o ne bailiai, slapstydamosi ir kamuoja- 
mos sąžinės priekaištų. Atkovokite vel natūralų, visateisį, iš- 
didų savo vertes suvokimą toms žmonijos gimdytojoms, ir 
kai tik jums pasiseks tą padaryti, jūs tapsite nenugalimas! 

Daktaras Vilhelmas palaikė ryšius su kitais kolegomis, ir 
Frydricho pavardė jam buvo girdėta. Žinojo jis ir apie jo kaip 
mokslininko likimą. Tas nelaimingas bakteriologo straipsnis 
bei aštri jo kritika ir pataisymai gulėjo jo knygų lentynoje. 
Šiaip ar taip, jis tebelaikė Frydrichą dideliu autoritetu. Todėl 
atidžiai klausėsi jo išvedžiojimų ir didžiavosi, galėdamas ben- 
drauti su tokiu žinomu žmogumi. Tik tą bendravimą netru- 
kus nutraukė atėjusi jo išsivesti "Raudonojo Kryžiaus“ gailes- 
tingoji sesele. 

Likęs vienas mažame atsiskyrėliškame laivo gydytojo kamba- 
reėlyje, Frydrichas sumetė, jog jo neįprasta kelionė įgavo kitokią 
prasmę. Megaudamasis cigaretės dūmais ir jausdamas, kad dabar 
“Rolandas" emė plaukti lygiau, Frydrichas pajuto šiokią tokią pa- 
laimą, nors apskritai visoms jūrų kelionėms būdingas jaudulys dar 
neišsisklaide. Jis pats stebėjosi del tokios keistos užgaidos atsidū- 
ręs čia, gabenamas į kitą pasaulio kraštą kartu su visais tais žmonė- 
mis, su kuriais turės dabar dalytis džiaugsmais ir vargais. Dar 
niekada gyvenime jis nesijautė esąs klusni marionetė likimo ran- 
kose. Tamsios iliuzijos kaitaliojosi su šviesesnėmis. Jis prisimi- 
nė Ingigerdą, kurios iki šiol dar nebuvo matęs, ir kai palietė 


vibruojančią sieną gydytojo kambarėlyje, staiga pasijuto toks lai- 

mingas, kad kartu su ja radosi tarp tų pačių sienų, kad juos abu 
priglobe tas pars laivas. "Tai netiesa! Negali būti!" — vel ir vėl paryliu- 
kais kartojo jis pats sau, prisimindamas berankio žodžius, kad 
Halštremas išnaudoja dukterį negarbingais tikslais. 

Daktaro Vilhelmo sugrįžimas nutraukė Frydricho svajas taip 
šiurkščiai ir netiketai, kad jis pajuto kone fizinį skausmą. 
Laivo gydytojas juokdamasis numetė ant lovos savo kepurę ir 
pasakė, kad ką tik jis savo rankomis kartu su šunim ištempė į 
denį mažąją Halštrem. Toji mergšė visąlaik vaidinanti, tuo 
tarpu jos ištikimas pudelis, vardu Achleitneris, tai ujamas, tai 
glostomas. 

Nuo tokios žinios Frydrichui pasidarė labai neramu. 

Tada, kai Frydrichas pirmą kartą pamatė mažąją Marą, 
jam pasirodė, kad ji yra vaikiškos nekaltybės įsikūnijimas. 
Tačiau vėliau jį pasiekė įvairūs gandai, privertę jį suabejoti 
jos šventumu. Tie gandai daugelį valandų ir bemiegių naktų 
Frydrichui buvo tikra kankynė. Daktaras Vilhelmas, kurį, 
atrodo, mažoji Mara irgi domino, prabilo apie Achleitnerį ir 
lyg didžiausią paslaptį pasakė, neva tas susižadėjęs su Ingiger- 
da Galštrem. Frydrichas tylėjo. Kitaip negalėjo, nes būtų iš 
karto išsidavęs, kokia baimė jį apėmė vel. 

— Tas Achleitneris iš tiesų ištikimas pudelis, — toliau aiški- 
no daktaras Vilhelmas. — Jis iš tų šuns tipo vyrų, kurie kantrūs 
dar ir dėl kitokios šuniškos savybes. Jie leidžiasi žeminami, 
klusniai vykdo paliepimus, stojasi ant užpakalinių kojyčių ir 
paima iš šeimininko cukraus gabalėlį. Esu tikras, kad ką ji 


bepadarytų, jis viską iškęs ir bus jai ištikimas kaip šuo. Beje, 


44 


kolega fon Kamacheri, jei jūs nieko prieš, tai gal eikime trupu- 
telį pasivaikščioti po denį, ten pamatysime ir juos - o ta mažylė 
tai tikrai įdomus padarėlis — na, ir gryno oro kvėptelsim. 

Mažoji Mara gulėjo patogiame šezlonge, o Achleitneris 
sėdėjo labai nepatogiai ant mažos sudedamos kedutės, kad 
buvo apkamšęs antklodėmis. Besileidžiančios saulės spindu- 
liai, slystantys viršum didelių bangų keterų, apšvietė mielą 
skaistų merginos veidelį. Denyje žmonių padaugėjo. Nes 
kai tik laivą ėmė supti mažiau, atsirado norinčiųjų pasi- 
vaikščioti, ir denis ūžte ūže nuo keleivių kalbų. Kai tik 
čia pasirodė mažoji Mara, daug kam krito į akis jos pui- 
kūs šviesūs banguoti plaukai. Rankose ji laikė mažą lėlytę, 
tai buvo taip netikėta, kad kiekvienas eidamas pro šalį vis 
atsigręždavo pasižiūrėti. 

Kai tik Frydrichas vėl išvydo šią merginą, kuri jau keletą 
savaičių vis stovėjo jam prieš akis, užgoždama visą likusį pa- 
saulį, taip susijaudino, širdis ėmė taip smarkiai daužytis krū- 
tinėje, kad turėjo nusigręžti, bijodamas prarasti savitvardą. 
Taip praėjo dar kelios sekundes, bet ir dabar jis dar negalėjo 
garantuoti, ar aplinkiniai nepastebi, koks jis sutrikęs. 

— Tetė jau sake, kad jūs čia, — jaunoji panelė tare Frydri- 
chui, taisydama lelės atlasinę kepuraitę. — Ar nenorėtumėt 
prisėsti? Achleitneri, atneškite kėdę ponui fon Kamacheriui! 
Gerai, kad jūs iš to nedarote didelių ceremonijų, — tarė ji, 
kreipdamasi į daktarą Vilhelmą. — Tačiau jums aš vis tiek esu 


dekinga: jei ne jūs, tai nebūčiau sedėjusi čia ir gėrėjusis 

saulėlydžiu. Pone fon Kamacheri, juk jūs irgi mėgstate gam- 
tą, ar ne? 

— O mego ji tik gamtą... —- paniūniavo daktaras Vilhel- 
mas, stiebdamasis ir siūbuodamasis ant pirštų galiukų. 

— Oi, koks jūs įžūlus, — tarė Ingigerda. — Daktaras tikras 
akipleša! Tą aš supratau iš karto, kai tik jis pažvelgė į mane; o 
kad būtumėt matę, kaip jis griebė mane! 

— Mano miela mažyte, kiek prisimenu, prie jūsų iš viso 
nebuvau prisilietęs! 

— Šnekėkite sau sveikas! O kas tempė mane laiptais? Mėly- 
nės ant rankų ir dabar tebėra. 

Štai taip dar kurį laiką vyko pokalbis. Frydrichas, nė pats 
nepajuto, kad gaudo kiekvieną jos žodį, stebi jos veido išraiš- 
ką, seka jos žvilgsnius, kiekvieną jos blakstienų virptelėjimą. 
Lygiai taip pat jis nepraleido nė vieno judesio, nė vieno žvilgs- 
nio jos pusėn — pavyduliaudamas viską dėjosi į galvą. O matė 
jis viską: ir kaip Maksas Panderis, laivo junga, stovintis pos- 
te, negali atitraukti nuo jos akių ir šypsosi putliomis lūpomis. 

Toks vyrų dėmesys Ingigerdai, atrodo, labai patiko. Ji 
koketiškai pešiojo pirštais lelytę, pešiojo ir savo keistą rudo- 
mis ir baltomis dėmėmis išmargintą veršelio odos striukę. 
Jos balsą Frydrichas gėrė taip godžiai, kaip ištroškęs žmogus, 
pripuolęs prie vandens. Pavydas degino jį kaip ugnis. Prisiar- 
tino pirmasis šturmanas, ponas fon Halmas, augalotas vyras, 
tikras milžinas. Ir Mara pasitiko jį ne tik žvilgsniais, bet ir 
kandžiomis replikomis, leisdama suprasti savo gerbėjams, kad 


vėjų nugairintam jūrų vilkui ji neabejinga. 

— Pone leitenante, kiek mylių mes jau nuplaukėme nuo 
Nydlso? — paklausė Achleitnenis, išbalęs ir, atrodo, šiek uek žvarbąs. 

— Dabar plaukiame jau greičiau, — atsakė ponas fon Hal- 
mas, — bet per dvidešimt dvi ar dvidešimt tris valandas nenu- 
plaukėme nė dviejų šimtų mylių. 

— Jei taip, iki Niujorko plauksime porą savaičių! — sušuko 
berlynietis Hansas Fiulenbergas, gan įžūliai įsiterpdamas į po- 
kalbį. Šalia jo buvo jaunoji anglė iš Sautamptono, tačiau jį taip 
traukė Maros draugija, kad jis pašoko, palikęs savo širdies 
damą sedėti vieną. 

Jis pakreipė pokalbį visiems — ir Marai, ir jos gerbėjams, 

išskyrus fon Kamacherį, — priimtina linkme. Netrukus links- 
ma nuotaika užsikrėtė ir kiti po denį vaikštinėjantys keleiviai. 
Frydrichui buvo koktu klausytis visų šių banalybių, ir jis 
pasitraukė į šalį, norėdamas pabūti vienas. 
Frydrichas nuėjo į laivugalį ir išdrįso žvilgtelti į plačią putojan- 
čią srovę kilvateryje. Giliai atsikvepė, patenkintas, kad ištrūko 
iš tos mažos raganiūkštės kerų. Taip ilgai jį kamavusi vidinė 
įtampa atslūgo. Dabar jam pačiam buvo gėda savo nesantūru- 
mo, ir jo aistra tai mažai mergiotei pasirode juokinga, ir 
tiek. Jis paslapčiomis mušėsi sau į krūtinę ir stukseno krum- 
pliais į kaktą, tarsi žadindamas save. 

Vėjas vis dar pūtė kiek įstrižai į laivo korpusą, pasisukusį 
ton pusėn, kur saulė, raudonai nudažiusi dangų, tuoj tuoj turė- 
jo nugrimzti į jūrą. Šita saulė, ta juoda it anglis jūra, ramiai 


ridenanti vandens kalnus, sušiaušdama rudas putotas kete- 

ras... ta jūra ir pagaliau sunkių debesų išvagotas dangus Fryd- 
richui atrode kaip pasaulio simfonijos sudėtinės dalys. Ir tas, 
kuris nera jai kurčias, tarė jis pats sau, kad ir kokia bebūtų 
gąsdinanti jos didybė, neturetų jaustis menkas ir bejėgis. 
Frydrichas stovėjo netoli greitmačio, kurio ilgas lynas vil- 
kosi paskui laivą. Jis pasisuko į tą pusę, kurlink plaukė laivas. 
Jo didžiulis galingas korpusas drebėjo. Iš abiejų kaminų virs- 
tančius tirštus dūmus vėjas tuoj pat blokšdavo prie vandens, ir 
rodėsi, jog traukia gedulinga siluetų eisena į amžiną pragaro 
tamsą: našlės su ilgais krepo šydais, grąžančios rankas ir neby- 
liai aimanuojančios. Tačiau Frydricho ausis pasiekdavo ir besi- 
šnekučiuojančių keleivių balsai. Jis negalėjo susilaikyti nepagal- 
vojęs, kiek daug žmonių susibūrė tarp šio be paliovos vandeniu 
slystančio didžiulio namo sienų, kiek ieškančių, kažkur skuban- 
čių, kažko besiviliančių, kažko bijančių rado čia prieglobstį. 
Frydrichui besistebint visais šiais dalykais, jo sieloje vel sukilo 
taip ir likę be atsako anie reikšmingi klausimai '"Kodel?", "Kam?" 


apie neatskleistą būties prasmę. 


Frydrichas paskendęs mintyse ir pats nepastebėjo, kaip 
bevaikščiodamas vėl atsidūrė netoli mažosios Ingigerdos Halšt- 
rem. 

— Jus kviečia, — staiga kažkas tarė jam. Tai daktaras Vilhel- 


tučtuojau atsipraše. 

— Jūs užsisvajojęs! Matau, jūs iš tiesų svajotojas! — taip šūk- 
telėjo jam mažoji Mara. — Eikite čia pas mane, - kvietė ji. — Tie 
kvaili padarai, kurie dabar supa mane, man visai nepatinka. 

Kokie šeši ar aštuoni ją apstoję vyrai nusijuokė ir nuėjo 
šalin, pabrėžtinai demonstruodami savo paklusnumą. Liko tik 
Achleitneris. 

— O jūs ko čia, Achleitneri? 

To pakako, kad ir šis ją paliktų. Frydrichas pastebėjo, jog 
nuvytieji kiek paeję susimetė į būrelius ir ėmė šnibždėus tar- 
pusavyje. Taip paprastai elgiasi vyrai, paflirtavę su kokia abe- 
jotinos moralės gražiosios lyties atstove. 

Šiek tiek gėdydamasis ar bent priešiškai nusiteikęs, Fryd- 
richas atsisėdo ant dar šiltos kėdės, kurioje ką tik sėdėjo Ach- 
leitneris, ir Mara pradėjo suokti apie gamtos grožybes. Pradėjo 
tokiais žodžiais: 

— Ar gali būti kas nors gražiau už saulėlydį? Man labai 
smagu juo gėrėtis, na tiesiog patinka, — pasiteisino ji, pama- 
čiusi, kaip Frydrichas susiraukė, ir, matyt, pamaniusi, kad 
jis nepritaria jos žodžiams. O paskui prašneko, ir visi jos 
sakiniai prasidėjo vienodai: "Aš to nenoriu“, "Man tas nepa- 
tinka“, Aš to nemėgstu“ ir taip toliau. Ir pasakodama savo 
vidinius išgyvenimus, kurie prilygo kone kosminei dramai, 
ji visiškai blaiviai ir abejingai įpindavo į pasakojimą pačių 
banaliausių išlepinto vaiko užgaidų. Frydrichui norėjosi pa- 
šokti ir sprukti kuo toliau. Jis nervingai pašė ūselius ir ironiš- 
kai šypsojosi. Ji tą pastebėjo ir gerokai sunerimo dėl tokio 


neįprasto jai rodomo dėmesio. 

Frydrichas sveikata negalėjo skųstis, tačiau kartais jį ap- 
sesdavo nelabasis. Jo draugai žinojo: jei viskas gerai, jis pa- 
našus į užgesusį vulkaną, jei kas ne taip, jis ima spjaudyti 
ugnį. Nors iš šalies žiūrint atrodė, kad jam nebūdingas nei 
sentimentalumas, nei brutalumas, kartais jis darydavosi per- 
dėm sentimentalus arba brutalus. Kartais jį pagaudavo ir po- 
etinis įkvėpimas, ypač šiek uek pasmaguriavus vyneliu. Ta- 
da jis nesitverdavo savo kailyje ir imdavo garsiai ir patetiš- 
kai šlovinti saulę, o naktį — žvaigždes, deklamuodamas ir 
savo sukurtas eiles. 

Mažoji Mara suprato, kad Frydricho kaimynystė gan pavojin- 
ga. Tačiau, kita vertus, kipšiukas gundė ją pažaisti su ugnimi. 

— Nemegstu žmonių, kurie pernelyg geros nuomonės apie 
save, — tarė ji. 

— Aš tuo labiau, nes esu fariziejus, — atsakė Frydrichas ir 
jau visai šiurkščiai pridūrė: — Man atrodo, kad jūs ne pagal 
savo metus per daug riečiate nosį ir megstate įsakinėti. Atvi- 
rai kalbant, jūsų šokis man labiau patinka. 

Ir nuo tų žodžių jam pačiam pasidarė skaudu. O Mara tik 
žiūrėjo į jį ir keistai šypsojosi. 

— Jumis dėta, — pagaliau prabilo ji, — jauna mergina turi 
kalbėti tik kieno nors klausiama ir jokiu būdu nereikšti savo 
nuomonės? Matyt, pamiltumet tik tokią merginą, kuri mėgsta 
sakyti: “Suprasti negaliu, deja, ką jis surado manyje“'. Ne, 


tokių kvailų padarų aš nemėgstu. 


Margaritos žodžiai iš Gėtės "Fausto". 

Kai Frydrichas, kaipmat išblaivintas tokio triuškinančio 
atkirčio, jau kelėsi nuo kėdės, ji aikštingai susiraukusi su- 
stabdė jį. 

— Dar Berlyne šokdama aš nuo scenos visą laiką stebėjau 
jus, — kalbėjo ji, spausdama lelę prie lūpų, net jos nosytė susi- 
plojo. — Jau tada aš pajutau, kad kažkas mus sieja, ir žinojau, 
kad mes dar susitiksime. 

Frydrichas nejuokais išsigando. Jis nė akimirkos neabejo- 
jo, kad ji dažnai taip mėgsta užmegzti santykius, bet iš tikrų- 
jų tai grynas melas. 

— Beje, o jūs jau vedęs? — išgirdo jis, dar nespėjęs iki galo 
atsitokėti, smarkiai išbalo ir pasiskubino atsakyti. 

Tai skambėjo toli gražu ne draugiškai, o rūsčiai ir priešiškai: 

— Panele Halštrem, būtų visai neblogai, jei jūs prieš pasi- 
rinkdama mane tarp kitų, geriau įsižiūrėtumėt į mane. O tuo 
ryšiu, ypatingu ryšiu, kuris turėtų susieti mus, aš kol kas 
netikiu. Šokdama jūs žiūrėjote ne tik į mane, bet ir į visą 
publiką salėje! 

Ingigerda nusijuokė ir atsake: 

— Pradžiai visai neblogai, mano mielas. Tad kas gi aš jums 
— ar tik ne Žana d'Ark, Orleano mergelė? 

— Nebūtinai, — atšovė Frydrichas, — bet jei tik leisite, 
norėčiau laikyti jus jauna gerbiama dama, kurios gerą vardą 
reikėtų saugoti kad ir nuo menkiausios dėmės. 

— Gerą vardą? — pakartojo mergina. — Žiauriai klystate, jei 
manote, kad jis kada nors man labai rūpėjo. Dešimt kartų 


geriau jo neturėti ir gyventi savo malonumui negu mirti iš 

nuobodulio, išsaugant kuo geriausią vardą žmonių akyse. Aš 
noriu pasimėgauti gyvenimu, pone daktare. 

Tuos jos žodžius, kuriuos Frydrichas iš šalies žiūrint iš- 
klausė labai ramiai, palydėjo ištisa serija tokių Ingigerdos pri- 
sipažinimų, kurie buvo verti pačios Laisės ar Frynės!. 

Frydrichas galįs gailėtis ar ją užjausti, sakė ji, jei jam 
taip patinka, tik tegu niekada neprasimano apie ją to, ko 
nėra. Kas su ja bendrauja, turįs aiškiai žinoti, kokia ji yra. 
Šitaip sakydama, ji aiškiai išdėstė nemalonią tiesą, tarsi no- 
redama apsaugoti jį nuo nusivylimo. 

Kai saule nusileido ir kai Ingigerda vis dar pagiežingai 
šypsodamasi baigė savo baisiąją išpažinų, prieš Frydricho 
akis atsiskleidė toks prieštaringas ir nuotykių kupinas jau- 
nos merginos gyvenimas, kokio jis dar nebuvo patyręs per 
visą savo gydytojo praktiką. Achleitneris ir ponas Halštre- 
mas kelis kartus ragino merginą eiti namo, tačiau ji juos 
vydavo šalin. Pagaliau pačiam Frydrichui teko palydėti ją į 
kajutę. 

Grįžęs į savo kajutę, Frydrichas nenusirengęs krito ant 
lovos. Jo protas nevaliojo aprėpti viso to, ką jis išgirdo. Jis 
dūsavo, griežė dantimis, nenorėjo tuo tiketi. Ne kartą ir ne 
du jis garsiai šūkteldavo "Ne!" arba "Negali būu!", kumščiu 
daužydamas viršutiniojo gulto čiužinį, bet galiausiai vis tiek 
buvo priverstas pripažinti, kad visas tas įžūlus merginos pa- 


sakojimas buvo gryna teisybė. “Mara, arba voro auka"! Tik 


"Laisė ir Fryna — graikų heteros, garsėjusios nepaprastu grožiu. 
) ų £ 

dabar jis suprato, kodėl tada tas šokis buvo taip pavadintas. 
Mergina šoko tai, ką jai teko išgyventi. 

“O viskas buvo tik miražas!“ — pats sau kartojo Frydrichas, 
tramdydamas perdėtą, besiliejantį per kraštus linksmumą, kai 
sėdo už vakarienės stalo. Jis su laivo gydytoju gėrė šampaną. 
Pirmąjį butelį Frydrichas užsakė dar tebevalgant sriubą ir iš 
karto išgėrė kelias taures. 

Kuo daugiau jis gėrė, tuo mažiau peršėjo žaizdos, ir tuo 
nuostabesnis jam atrodė pasaulis, sakytum, dar labiau kupinas 
visokiausių stebuklų ir paslapčių, ir regėdamas juos, pasiduo- 
damas jų kerams, jis dabar mėgavosi nuotykių ieškotojo svai- 
guliu. Jis buvo puikus pasakotojas. Ir pasakodamas sumaniai 
demonstruodavo savo išprusimą. Be to, jis gebėjo lengvai pa- 
šmaikštauti ir galėjo tai daryti, nepaisydamas tokiomis minu- 
temis, kaip ši, jo sielą užgulusių juodų debesų. Taigi taip 
susiklostė, kad tame salės kampe, kur sėdėjo kapitonas ir jo 
artimiausi žmonės, šį vakarą jis grojo pirmuoju smuiku. 

Jis šlovino mokslo ir pažangos išganingą jėgą, kuria jau ir 
pats nebetikėjo. Nesuskaičiuojamų elektros lempučių skaisčiai 
nušviestoje salėje, vyno, muzikos ir ritmingo laivo korpuso 
virpėjimo sudirgintam, jam kartais iš tikrųjų imdavo rodyus, 
kaip žmonija, lydima muzikos garsų, išsirikiuoja į iškilmingą 
procesiją ir traukia ieškoti laimės salų. Juk, ko gero, kada nors 
ateis ir toks laikas, kai žmogus mokslo laimėjimų dėka taps 
nemirtingas. Bus surasti būdai ir priemonės apsaugoti organiz- 
mo ląsteles nuo senėjimo. Juk jau ir dabar kartais pavyksta atgai- 


vinti mirusius gyvūnus, įšvirkščiant jiems druskos tirpalo. Jis 

emė pasakoti apie chirurgijos stebuklus, apie kuriuos dažnai 
prisimena šiuolaikinis žmogus, kai norima pabrėžiu mūsų laik- 
mečio pranašumus. Pasirelkus chemiją veikiai bus išspręstos vi- 
sos socialinės problemos, o apsirūpinimo maisto produktais pro- 
blema taps žmonijai praeities dalyku. Juk chemijos galimybės 
dabar tokios didelės, jog netrukus bus įmanoma kepti duoną iš 
akmenų, kaip kad ligi šiol iš javų. 

Apsvaigęs nuo vyno ir šurmulio, Frydrichas kartkarčiais 
su baime pagalvodavo, kas bus, kai ateis laikas miegoti. Jis 
gerai žinojo, kad akių sumerkti tikrai nepavyks. Pakilęs nuo 
stalo, jis kartu su laivo gydytoju nuėjo į moterų saloną, o iš 
ten - į rūkomąjį. Ten ilgai neužsibuvo, vėl užlipo ant denio, 
kur dabar buvo tamsu ir tuščia. Vėjas dar labiau sustiprėjo, jis 
ūžavo ir stūgavo tarp laivo stiebų ir takelažo. Buvo labai šalta, 
ir Frydrichui pasirodė, kad ant jo veido nusileido kelios snai- 
gės. Pagaliau jis nusprendė, kad laikas ilsėtis. 

Ištisas dvi valandas, nuo vienuoliktos iki pirmos, jis pra- 
sivartė ant čiužinio, negalėdamas užmigt, kamuojamas jį už- 
plūdusių minčių, ir tik kartais trumpam užsnūsdamas. Tiek 
būdraudamas, tiek snūduriuodamas jis regėjo prieš save vizi- 
jas; kartais tie paveikslai šmekščiodavo vienas po kito pašėlu- 
siu greičiu, kartais prieš akis iškildavo vienas vienintelis vei- 
das, sustingęs, žadinantis skausmą, ir ilgai neišblėsdavo. Žo- 
džiu, norom nenorom jis turėjo stebėti vidiniu žvilgsniu šį 
svetimų jėgų žaidimą. Jis išjungė šviesą ir dabar tamsoje, kur 
akys jau nieko nebegalėjo pasitarnauti jam, dvigubai stipriau 


juto klausos ir pojūčių perduodamus signalus, visus milži- 

niško laivo, tolygiai plaukiančio numatytu kursu per nak- 
ties tamsos apgaubtą vandenyną, garsus ir jo korpuso virp- 
čiojimus. Klausėsi laivo sraigto nepaliaujamo ūžimo, ir jam 
rodėsi, kad taip darbuojasi kažkoks milžiniškas demonas, 
žmonijos įkinkytas į darbą. Girdėjo kūrikų šūkavimą ir žings- 
nius, kai jie nešiojo iš milžiniškos kūryklos ir pylė už borto 
šlaką. Dvidešimt penki tūkstančiai centnerių anglių — štai 
kiek kuro reikėjo tai besotei kūryklai vienai kelionei iki 
Niujorko! 

Frydricho mintys visą laiką sukosi tai apie Marą, tai apie 
ligoninėje paliktą žmoną, ir dabar, kai Ingigerda Halštrem 
taip pasityčiojo iš jo atsidavimo, jį kankino sąžinės prie- 
kaištai del jos kančių. Atrodė, kad visa jo psichika sukilo 
prieš tos jo aistros nuodus, ir jis visas virpėjo kaip drugio 
krečiamas. Ir tai, kas tokioje būsenoje dar buvo jo "aš", 
įnirtingai vijosi "ją , Marą. Jis mate, kaip sugauna ją Prahos 
gatvėse, kaip tempia ją pas jos motiną. Kaip suranda ją įtar- 
tinuose namuose. Matė, kaip ji ištisas valandas stoviniuoja 
prie lango, paniekinta to paties žmogaus, kuris iš gailesčio 
parsivedė ją pas save. Frydrichas vis dar tebebuvo kupinas 
kilnumo kaip jaunystės laikais, ankstesnis nuvalkiotas “vokie- 
čių mergelės“ idealas jam vis dar tebebuvo šventas. Ir nors 
Frydrichas ne kartą sugaudavo Marą besielgiančią išties bjau- 
riai, NOIS savo mintyse stumdavo ją nuo savęs ir iš paskutiniųjų 
stengėsi ištrinti iš atminties jos atvaizdą, aukso garbanų ap- 
suptas jos veidelis, baltas ir trapus mergaitės kūnas vėlei sto- 


davo jam prieš akis, nepaisant jokių uždangų, jokių sienų, 

nesvarbu, apie ką jis begalvotų, ir niekas negalėjo to reginio 
nuvyti šalin — nei maldos, nei prakeiksmai. 

Tuoj po pirmos valandos nakties smarkus krestelėjimas 
Frydrichą išvertė iš lovos. Svyrinėdamas tučtuojau vėl grįžo į 
lovą. Vadinasi, “Rolandas" vėl įplaukė į audringus Atlanto van- 
denis, ir oras vel pabjuro. 

Tarp penktos ir šeštos valandos ryto Frydrichas jau buvo 
ant denio. Vėl atsisėdo ten, kur sėdėjo vakar — ant suolo prie- 
šais laiptelius į valgyklą. Jo stiuardas, jaunas nepailstantis vaiki- 
nas iš Saksonijos, atnešė jam iš valgyklos karštos arbatos ir 
džiūvėsių — kaip tik to, ko reikėjo. 

Bangos ir vel skalavo denį. Nuo laiptus saugančio stoge- 
lio kartkarčiais pasipildavo vanduo, ir jaunas Panderio kole- 
ga, kuris kaip tik dabar budėjo, buvo peršlapęs nuo galvos 
iki kojų. “Rolando" stiebai ir takelažas jau apledėjo. Lietus 
kaitaliojosi su šlapdriba. Ir atrode, kad ta pilka ir niūri 
brėkšrančio ryto prieblanda, tas vėjo švilpimas, kauksmas, 
ūžavimas, vaitojimas tarp laivo stiebų ir takelažo kartu su 
įsisiautėjusių bangų ūžimu ir laivo konstrukcijų girgždėji- 
mu nesibaigs niekada. 

Frydrichas šildėsi rankas, laikydamas rankose didžiulę stiklinę 
su karšta arbata, ir degančiomis ir, kaip jam atrodė, įkritusio- 
mis akimis, dairėsi tai į vieną, tai į kitą smarkiai siūbuojančio 
į šonus ir linguojančio laivo pusę. Galvoje buvo tuščia, mintys 
atbuko, tačiau tokia būsena jam labiau patiko negu visą naktį jį 
kamavęs nemalonių reginių kaleidoskopas. Jį gaivino ir tas sod- 


rus, drėgnas, bromu atsiduodantis jūros oras ir druskos skonis 

burnoje. Pasistatęs palto apykaklę, kad apsigintų nuo besiskver- 
biančio šaltuko, jis pajuto, kaip jį apima mieguistumas. 

Tai jam netrukdė gėrėtis šelstančia bangų stichija ir plau- 
kiojančio namo kova su ja: matė kaip laivas, atkakliai laikyda- 
masis kurso, galingai skrodžia bangų kalnus, šaltakraujiškai ig- 
noruodamas jų keliamą mirtiną pavojų jam. Frydrichas min- 
tyse šlovino drąsųjį laivą, tarsi jis būtų gyvas padaras, kuriam 
bent kiek galėtų rūpėti jo dėmesys. 

Tuoj po septynių ant denio pasirodė liesas ir lieknas vyras 
su laivo įgulos uniforma. Jis neskubėdamas prisiartino prie 
Frydricho, pridėjo pirštą prie kepurės ir paklausė: 

— Jūs būsite ponas Kamacheris? 

Kai Frydrichas tai patvirtino, jis išsitraukė iš palto vidi- 
nės kišenės laišką, paaiškino, kad jį vakar perdavė locmano 
paštas iš Prancūzijos, tačiau iš karto jo negalėjęs jam paduoti, 
nes keleivių sąrašuose Kamacherio pavardės nebuvo. Pareigūno 
pavardė buvo Rinkas, jis vadovavo vokiečių-amerikiečių jū- 
rų pašto skyriui “Rolande . 

Frydrichas paslėpė laišką, spėjęs atpažinti tėvo braižą ant 
voko. Pajuto, kaip į akis ima plūsti ašaros, ir užsimerkė. 

Štai tokį susigraudinusį jį ir surado daktaras Vilhelmas. 

— Miegojau kaip užmuštas, — pasigyrė laivo gydytojas, ir iš 
jo sveiko ir atsigavusio veido, iš to, su kokiu malonumu jis 
rąžėsi ir žiovavo, buvo matyti, jog jis iš tiesų išsimiegojo kaip 
reikiant. — Nenorite po pusryčių kartu su manimi nusileisti į 
vidurinįjį denį? Tik prieš eidami tenai užsuksime į mano vais- 


tinę — reikia gerai apsibarstyti milteliais nuo parazitų. 

Kaip tarė, taip padarė. Pusryčių valgė kotletus su kepromis 
bulvėmis, kiaušinienę su kumpiu, keptą plekšnę ir kitokią žuvį. 
Užsigėrė arbata ir kava, po to nuėjo į vidurinįjį denį. 

Kai tik jų akys šiek tiek apsiprato su ten viešpatavusia 
prieblanda —- kad nepargriūtų, jie abu laikėsi įsikibę metalinių 
atramų, prilaikančių lubas — išvydo tiesiog ant grindų besėdin- 
čių ir begulinėjančių dejuojančią, verkšlenančią, rėkaujančią žmo- 
nių knibždėlynę. Čia buvo daug Rusijos žydų šeimų su visa 
savo manta, vaikais, ir nuo jų sklido blogas kvapas, o išvedin- 
ti nebuvo kaip, nes atidaryti liukus nebuvo galima. Perbalusios 
pusgyvės motinos gulėjo ant grindų užsimerkusios ir pražio- 
tomis burnomis gaudė orą, prispaudusios kūdikius prie krū- 
tinių. Buvo baisu žiūrėti, kaip jos raičiojosi, tąsomos kon- 
vulsijų, norėdamos ir negalėdamos išsivemti. 

— Eime, — tarė daktaras Vilhelmas, iš kolegos veido paste- 
bėjęs, kad ir jam pradeda svaigti galva, — juk ir mes neką tega- 
lime jiems padėti. 

Vis delto daktarui Vilhelmui, lydimam gailestingosios ses- 
selės, pavyko šį tą padaryti gero. Jis išrašinėjo keleiviams 
vynuogių ir kitokių skanėstų, kurių atnešė iš pirmosios klasės 
kajučių sandeliukų. 

Taip jie ėjo nuo vieno keleivių būrelio prie kito, ir visur 
buvo tas pats: nuo vienos bėdos bėgantys žmonės pakliuvo į 
kirą. Net ir tų, kurie dar šiaip taip laikėsi šicame bangų svaido- 
mame nevilties laive, išbalę veidai buvo niūrūs ir piku. Čia 
buvo nemažai ir gražių merginų. Jų žvilgsniai susitikdavo su 


abiejų gydytojų žvilgsniais. Didelio pavojaus ir didelės bedos 

akivaizdoje gyvenimo geismas suliepsnoja nauja jėga, tegu ir 
trumpam. Tokią akimirką visi žmonės pasijunta lygūs. Kartu 
gimsta ir pašėlusi drąsa. 

Frydrichui įstrigo į atmintį gilus ir niūrus jaunos Rusijos 
žydės žvilgsnis. Vilhelmas pastebėjo, kad jo kolega padarė įspū- 
dį tai merginai, o ši jam, ir negalėjo susilaikyti, jam šito 
nepasakęs. Juokdamasis palinkėjo laimės Frydrichui. 

Jiems beeinant toliau, juos staiga pamatė Vilkė ir sustabdė 
garsiai šūktelėdamas. Šį kartą Frydricho kraštietį vos tegalėjai arpa- 
žinti: matyt, jis bandė praskaidrinti pašlijusią nuoraiką, truktelda- 
mas degtinės. Vilhelmas aprėkė jį, nes Vilkė priekabiavo, netgi 
buvo pavojingas aplinkiniams. Apsvaigusiam nuo degtinės jam 
emė rodytis, jog jį kažkas persekioja. Jo atrištas daiktamaišis su 
nešvariais skudurais gulėjo ant čiužinio šalia sūrio ir duonos liku- 
čių, o dešinėje rankoje jis laikė atlenktą medžioklinį peilį. 

Vilkė šaukė, kad jį apvogė kaimynai, stiuardai, jūrei- 
viai, sandėlininkas ir net pats kapitonas. Frydrichas paėmė iš 
jo peilį ir, kreipdamasis į jį vardu bei ranka liesdamas randą 
ant triukšmadario murzino sprando, priminė jam, kaip kartą 
po panašių pjautynių jis jam jau buvo užsiuvęs peiliu padary- 
tą žaizdą ir tik vargais negalais išgelbėjęs gyvybę. Vilke arpa- 
žino Frydrichą ir trupuų aprimo. 

Kai abu gydytojai vėl užkopė į viršų ir įkvėpė gaivaus 
jūros oro, Frydrichui pasirodė, kad jis ištrūko iš ukro praga- 
ro, kuriame vos neužtroško. 

Su dideliu vargu jie ėjo per šlapią tuščią denį, per kurį 


viena po kitos ritosi didelės bangos. Tačiau jų siautėjimas tik 

atgaivino Frydrichą, suteikė jam žvalumo. Jis nuėjo į moterų 
saloną perskaityti laiško, apie kurį buvo beveik pamiršęs. Sa- 
lone sėdėjo viena kita moteris iš tų, kurios nesirgo jūros liga, 
tačiau ir jos atrodė suglebusios ir nuvargusios. Salone tvyrojo 
pliušo ir lako kvapas, ant sienų — veidrodžiai paauksuotais rė- 
mais, stovėjo koncertinis fortepijonas. Žingsnių garsą sugerė 
storas kilimas. 

Frydricho fon Kamacherio tėvas rašė: 

“Mielas sūnau! 

Nežinau, ar tas laiškas pasieks tave, o jei pasieks — tai 
kur. Gal tu jį gausi tik Niujorke, atplaukęs pirma jo. Atvi- 
rai pasakius, ar ne geriau būtų buvę gauti senojo tėvo ir 
gerosios motinos palaiminimą prieš leidžianus tau į kelionę, 
kuri mums buvo labai nelaukta. Bet mes jau pripratom prie 
tavo siurprizų, nes jau seniai mažai ką težinom apie tave. Aš 
esu fatalistas ir visai nesiruošiu įkyrėti tau savo priekaištais. 
Ir vis delto gaila, kad sulig tavo pilnametyste mudviejų mąs- 
tysenoje ir elgesyje atsirado tiek daug skirtybių. Vienas Die- 
vas težino, kaip gaila, kad taip yra. O jei būtum bent paklau- 
sęs manęs... Ber ką čia tuščiai kalbėti, kas buvo, tas buvo, ir 
jokie "jeigu" dabar nieko nebepadės! 

Mielas sūnau, kai dabar likimas taip žiauriai tave nuskriau- 
dė — o juk sakiau tau, kad Angele iš nesveikos šeimos — vis 
tiek nenuleisk galvos, nes pralaimi tik tas, kas pasiduoda. O 
ypač prašau tavęs neimti į širdį to nesusipratimo su bacilų 
tyrimu. Ne kartą sakiau tau, kad visas tas triukšmelis del bacilų 


tėra, Mano nuomone, grynas prasimanymas, ir tiek. Juk Pe- 

tenkoferis prarijo visą šiltinės bacilų kultūrą ir nieko jam ne- 
atsitiko. Tavo kelionė į Ameriką — tai tikrai neblogas sumany- 
mas, — ką gali žinoti — gal kas nors iš to išeis. Teko sutikti 
žmonių, kurie čia, Europoje, užplaukę ant seklumos iš Ame- 
rikos grįžo milijonieriais, jiems visi pavydi ir visi pataikauja. 
Ir neabejoju, kad po viso to, ką tau teko patirti, tu ne kartą ir 
ne du gerai apgalvojai tą savo žingsnį, kurį dabar žengi...“ 

Frydrichas atsiduso, tyliai nusijuokė ir sulankstė laišką, nu- 
sprendęs baigti jį skaityti kiek vėliau. Dabar jo žvilgsnis užkliu- 
vo už dabitos amerikiečio, beflirtuojančio su jauna dama, kiek 
teko girdėti, kanadiete, kuris jau vakar taip nemaloniai nuteikė 
jį. Tiesiog negalėjo patikėti savo akimis, kai jaunuolis staiga 
uždegė visą saują švediškų degtukų — šioje patalpoje tai daryti 
buvo pavojinga. Priėjo stiuardas ir labai mandagiai pasilenkęs 
prie dendžio pasake, kad jo pareiga jį perspėti, jog taip elgtis čia 
nederėtų. "Get out with you, idiot!''— atšovė jam amerikietis. 

Frydrichas išsitraukė motinos laišką, bet prieš pradėdamas 
skaityti bandė atspėti, iš kokios medžiagos galėtų būti jaunojo 
amerikiečio smegenys. O Frydricho motina rašė: 

“Mylimas sūnau! 

Tavo motinos maldos lydi tave. Tu dar jaunas, bet jau 
daug patyrei, daug išgyvenai ir daug iškentei. Norėdama tave 
pradžiuginti, skubu pranešti, jog tavo vaikučiai sveiki. Aš 
pati prieš trejetą dienų įsitikinau, jog pas linksmąjį pastorių 


Mohauptą jie jaučiasi puikiai. Albrechtas labai pasitaisė, o 


"Nešdinkis, idiote! (Axgl.) 

Bernhardas, kuris panašesnis į tavo motiną ir visada buvo toks 
tylus berniukas, dabar jau gyvesnis ir šnekesnis. Atrodo, kad 
gyvenimas pastoriaus namuose ir arčiau gamtos jam išėjo į 
naudą. Ponas Mohaupras mano, kad abu berniukai gana gabūs. 
Jis jau pradėjo mokyti juos lotynų kalbos. Mažoji Anamarija 
pradėjo nedrąsiai klausinėti manęs apie mamą ir dar labiau apie 
tave. Paaiškinau jai, kad Niujorke ar Vašingtone vyksta dide- 
lis kongresas, kur pagaliau sugalvos, kaip galutinai įveikti rą 
baisiąją tuberkuliozę — aš ją vadinu džiova. Sūneli, sugrįžk 
kuo greičiau į mūsų senąją mieląją Europą! 

Ilgai kalbėjausi su Binsvangeriu. Jis aiškino man, kad tavo 
žmonos liga paveldėta. Liga visą laiką tūnojo joje ir anksčiau ar 
vėliau vis tiek turėjo pasireikšti. Vaikeli, jis kalbėjo ir apie tavo 
darbą. Sakė, kad tau nereikėtų nuleisti rankų. Kerveri, penkeri 
metai atkaklaus darbo, ir tu atsigriebsi už savo nesėkmę. Mano 
mielas Frydrichai, paklausyk savo senos motinos ir vėl patikėk 
savo sielą mūsų mielajam dangiškajam Tėvui! Atrodo, kad tu 
netikintis. Gali sau kiek tinkamas juoktis iš savo motinos, bet 
aš vis tiek tau sakiau ir sakysiu, kad be Dievo pagalbos ir Jo 
malonės mes esame niekas! Pasimelsk bent retkarčiais - nepakenks! 
Žinau, kad dažnai visai be reikalo priekaištauji sau dėl Angelės. 
Binsvangeris sako, kad dėl to gali būti visiškai ramus. Bet jei 
pradėsi melstis, tai, patikėk man, Dievas išvaduos tavo iška- 
muotą sielą nuo minčių apie tariamą kaltę. Tau dar tik trisde- 
šimt metų su trupučiu, o aš pradėjau jau aštuntąją dešimų. 
Taigi turėdama didesnę nei tu, keturiasdešimties metų patirtį, 


pasakysiu tau, kad tavo gyvenimas dar gali taip susiklostyti, 

kad kada nors iš tų tavo dabartinių bėdų ir kančių liks tik pri- 
siminimas. Faktus gal ir prisiminsi, bet to skausmo ir tų jaus- 
mų, kuriuos jie tau šiandien sukelia, jau tikrai nebegalės: įsi- 
vaizduoti. Aš juk moteris ir Angelę myliu. Ber aš ne kartą stebė- 
jau iš šalies ją ir tave, tave ir ją. Ir patikėk: kartais ji bet kokį vyrą 
būtų įstūmusi į neviltį." 

Laiškas baigėsi motiniškos meilės protrūkiu. Frydrichas 
pasijuto sėdįs priešais siuvimo mašiną ir bebučiuojąs siuvan- 
čios motinos smilkinius, kaktą, rankas. 

Kai Frydrichas pakėlė galvą, pamatė stiuardą, kuris dar kar- 
tą priėjo prie frantelio, ir išgirdo, kaip šis garsiai ir aiškiai 
taisyklinga vokiečių kalba pasiuntė jį velniop, pareikšdamas: 

— Tas kapitonas senas asilas! 

Tas žodis kaip elektros iškrova paveikė aplinkinių nervus. 
O ugniai pavojingos patalpos prieblandoje vel suvirpėjo dar 
nedrąsi miniatiūrinio laužo liepsnelė. 

Frydrichas mintyse ėmė nuosekliai, pagal visas anatomijos 
taisykles preparuot jaunuolio smegenėles ir didžiąsias smegenis, 
— ketino parodyti jį apspitusiems studentams, kur yra bukumo, 
kurio, be abejo, buvo sklidina jaunojo amerikiečio siela, centras. 
Be to, ir šis atvirai reiškiamas įžūlumas, kurio centras ko gero 
irgi slypėjo galvos smegenyse, buvo retas dalykas. Frydrichas fon 
Kamacheris neišrverė nesusijuokęs ir, linksmos nuotaikos pagau- 
tas, suprato, jog vel gali mėgautis laisve, nes Mara, ta mažoji 
Ingigerda Halštrem, jau nebeturi jam įtakos, kad ji reiškia jam 
ne daugiau kaip ta juodbruve žydaitė, kurią pirmą kartą pamatė 


vos prieš kervirų valandos. 

Įėjo šviesiaplaukis kapitonas fon Keselis. Galvos linktelė- 
jimu pasisveikinęs su Frydrichu, prisėdo prie stalo, už kurio 
sėdėjo nebejauna ponia, toji iš karto pagyvėjo ir pradėjo jam 
kažką berti. Tuo metu jaunasis frantas susižvalgė su gražiąja 
kanadiete, kuri, nors ir išbalusi ir nusikamavusi, koketiškai 
atsilošė fotelyje. Frydrichui krito į akis jos nepaprastas, pie- 
tietiškas grožis: tiesi nosis su virpančiomis šnervėmis, tankūs 
grakščiai išlenkti antakiai, tokie pat juodi kaip ir plaukai, 
švelnūs pūkeliai aplink išraiškingas, neramiai trūkčiojančias lū- 
pas. Nors ir nusilpusi nuo smarkaus supimo, ji nepajėgė atsi- 
spirti pagundai nusijuokti, regėdama, kaip jos gerbėjas su 
komišku rimtumu vėl ima dėlioti degtukus, retkarčiais prisi- 
dengdama veidą juodu nėriniuotu šalikeliu. 

Tai buvo įtempta akimirka, nes dabar jau buvo aišku, jog 
jaunuolis, nepaisydamas kapitono buvimo, ruošiasi dar kartą 
pradėti savo pavojingą žaidimą su ugnimi. 

Plačiapete masyvi fon Keselio figūra nelabai tiko prie dailios 
elegantiškos moterų salono aplinkos. Jis sėdėjo atsipalaidavęs ir 
ramiai šnekučiavo. Tačiau iš jo veido buvo matyti, jog jis 
sunerimęs del pablogėjusio oro. Staiga plykstelėjo iš degtukų 
sukrautas lauželis. Dabar kapitonas ramiai, it koks sanbernaras, 
pasuko galvą ton pusėn, ir kažkas ištarė žodį '"Užgesinu!", bet 
tokiu tonu, kad negalėjo likti nė menkiausių abejonių, ką tai 
galėtų reikšti. Ir Frydrichas dar nė karto iki šiol nėra girdėjęs 
tokios trumpos, aiškios ir griežtos komandos, nuo kurios net 
pagaugai nuėjo per nugarą. Jaunuolis išbalo 17 skubiai užgesino 


ugnelę. Gražioji kanadietė užsimerkė... 

Kirpėjas, pas kurį Frydrichas tuojau pat užėjo nusiskusti, tarė: 

— Na ir oras, kad jį kur! 

Tai buvo inteligentuškas žmogus, nepaisydamas smarkaus su- 
pimo, jis labai sumaniai dirbo savo darbą. Jis dar kartą papasakojo 
Frydrichui, kas nutiko “Nordmanijai", kaip vandens lavina, pra- 
laužusi moterų salono grindis, nuplukdė fortepijoną net į triumą. 

Įėjo vokietė tarnaitė, vardu Roza, kuriai jis padavė bute- 
liuką odekolono. Mergiotė atrodė sveikut sveikutelė, tik ne 
visai sumani. 

— Tai jau penktas buteliukas nuo Kukshaveno, — paaiškino 
kirpėjas. — Ji tarnauja pas išsiskyrusią moterį su dviem vaikais. 
Jai tikrai nesaldu. Už šešiolika markių per mėnesį ji turi būti 
pasiruošusi tarnauti bet kuriuo paros metu — iš ryto, per pietus, 
prieš ir po vidurnakčio. Aš tą ponią esu sušukavęs. Ir ko tik ji 
man neprišnekėjo apie Rozą! Jokio dėkingumo, net menkiausio! 

Išsitiesusiam patogiame krėsle Frydrichui buvo malonu klau- 
sytis vikriai skutančio jį žvalaus žmogelio plepėjimo. Tai padė- 
jo jam prasiblaškyti, tai veikė raminamai. Dabar kirpėjas pra- 
dėjo pasakoti jam apie šiuolaikinių laivų statybą. Jo manymu, 
tai didelė klaida, jog tiek daug dėmesio skiriama greičio rekor- 
dui pasiekti. Juk argi gali toks lengvai sudurstytas milžiniškas 
statinys plonomis sienelėmis ilgainiui atlaikyti galingų bangų 
spaudimą? O kur dar didžiulės, galingos mašinos, kalnai sukūre- 
namos anglies! Beje, Rolandas“ esąs puikus laivas, pastatytas 
“John Elder 4 Co" laivų statykloje Glazge. Jis buvo nuleistas į 
vandenį 1881 metais. Jo mašinų galingumas — penki tūkstančiai 


aštuoni šimtai arklio galių, per dieną suryja šimtą penkiolika 

tonų anglies. Jis gali išvystyti šešiolikos mazgų greitį. Jo talpa — 
keturi tūkstančiai penki šimtai dešimt tonų. Jis turi trijų cilin- 
drų garo mašiną ir šimto šešiasdešimt aštuonių žmonių įgulą. 

Visas tas detales laivo kirpėjas žinojo mintinai. Neslėpdamas 
apmaudo, tarsi jam pačiam tai būtų kainavę nemažai pastangų, jis 
pasakojo, jog "Rolandas" kiekvieno reiso metu gabena savo bunke- 
niuose po dvidešimt penkis tūkstančius tonų akmens anglies. Jis 
tvirtai laikėsi savo nuomonės: plaukti lėčiau yra daug patogiau ir 
saugiau, o greitas plaukimas pavojingas ir brangesnis. 

Elektros apšviestoje nedidelėje kirpykloje būtų buvę daug 
jaukiau, jei ne taip suprų. Čia, deja, viskas juda, sienos virpa 
nuo laivo mašinų dundėjimo, o storą iliuminatoriaus stiklą be 
perstojo įnirtingai plaka didžiulės bangos. Buteliukai spintose 
šokinėja ir skambčioja. Kirpėjo manymu, lėčiau plaukiantys, 
sunkesni laivai ne taip smarkiai sūpuoja. 

Kirpėjas pradėjo pasakoti apie vieną mažytę keleivę dažytais 
plaukais. 

— Ji gal kokią valandą išbuvo štai šiame krėsle, prašydama 
parodyti lūpdažius bei įvairiausios pudros, — visą turimą  Pi- 
naud" ir "Roger et Gallet" kosmetiką. 

Kirpėjas susijuoke, tarsi kažką prisiminęs, ir pasakė, kad 
beplaukiojant laivais jam yra tekę sutikti keisčiausių moterų. 
Ir papasakojo keletą tokių istorijų, į kurias, pasak jo, ir jis 
buvęs įpainiotas ir kuriose kaskart dominavo kokia nors ero- 
tiška moteris. 

Baisiausia iš tų istorijų buvo pasakojimas apie jauną ame- 


rikierę, kurią rado gulinčią be sąmonės pakabintoje gelbėjimo 

valtyje ir kur ją prievartavusi vos ne visa laivo įgula. Erydri- 
chas suprato, kad impulsą tokioms kirpėjo fantazijos suregz- 
toms istorijoms davė Ingigerda Halštrem. Juk tai ji gulėjo 
tame pačiame krėsle, kuriame dabar sėdėjo Frydrichas. Ir iš 
neramiai plakančios savo širdies, kuri tai apmirdavo, tai vėl 
imdavo daužytis kaip pašėlusi, Frydrichas pasibaisėjęs suvokė, 
kad jis vis dar neišsilaisvino iš šios mažyles kerų. 

Jis pašoko ir nusipurtė. Jį apėmė noras kuo greičiau pasi- 
nerti į karštą ir šaltą vonią po šalto dušo čiurkšlėmis ir nusi- 
plauti visą kūną, tiek iš išorės, tiek iš vidaus, išvalyti iš 
kraujo tuos šlykščius it kokie pūliai nuodus. 

Kirpykla buvo laivo paskuigalyje. Išėjęs iš jos, galėjai ma- 
tyti, kaip dirba garo mašinos cilindrai ir velenai. Frydrichas 
sunkiai užkopė į denį ir įsliūkino į sausakimšą rūkomąjį, nors 
jį 1r labai erzino triukšminga žmonių spūstis. 

Daktaras Vilhelmas laikė užėmęs vietą jam. 

— Jūs, pasirodo, buvote viduriniajame denyje, — tare ka- 
pitonas, pasisukęs į Frydrichą ir valiūkiškai šyprelėjęs. - Mū- 
sų daktaras sakė, kad gražioji Debora padariusi jums įspūdį — 
tai pavojinga! 

Frydrichas nusijuokė, ir taip pradetas pokalbis pakrypo žais- 
minga linkme. 

Kaip visada tame pačiame kampe kortuotojai lošė skarą. Tai 
buvo komersantai, daugiausia apoplektinio kūno sudėjimo. Jie 
čia susirinko tuoj po pusryčių, gėrė alų ir lošė skarą. Beje, nieko 
kito jie neveikė nuo pat kelionės pradžios, bent jau kai nemiego- 


jo. Jų visai nedomino aplinkinių kalbos, jie neklausinėjo apie 

orą, rodės, jie nepastebėjo nei milžiniško laivo sūpavimo, nei 
girdėjo nykų ir niūrų vėjo staugimą. Tuo tarpu bangos pradėjo 
mėtyti ir siūbuoti laivą dar smarkiau, — kairysis šonas tai pasi- 
nerdavo, tai iškildavo, ir Frydrichas instinktyviai dairėsi, į ką 
čia įsikibus. Jam kartais atrodydavo, jog laivas ims ir apsivers. 
Ir tada "Rolando" kilis atsidurtų ore, o kapitono tiltelis, laivo 
stiebai ir kaminai giliai po vandeniu. Ir tada visiems galas; ko 
gero tie trys skato lošėjai ir toliau sau loštų žemyn galvomis. 

Pro dūmų kamuolius Frydrichas pamatė, kaip palenkęs galvą 
vidun įžengė ilgšis Halštremas ir, įdėmiai žvalgydamasis šaltomis 
pašaipiomis akimis, pradėjo dairytis, kur prisiglausti. Apsimetė 
nepastebejęs berankio, kuris ironišku balsu pašaukė jį. Kai pagaliau 
su šaltakraujišku mandagumu susirado vietą kuo toliau nuo Štoso, 
išsitraukė iš kišenės tabako kapšelį ir trumpą olandišką pypkurę. 
“O kurgi Achleitnenis?“ — dingrelėjo Frydrichui. 

— Kaip jaučiasi jūsų dukra? — paklausė laivo gydytojas. 

— Ačiū, jau geriau, — atsakė Halštremas. — Tikiuosi, kad 
oras pasitaisys. 

Visa čia susirinkusi publika — laivo sūpavimui atsparūs ir 
jūros užgrūdinti keleiviai — sušneko apie orą. 

— Ar tiesa, pone kapitone, - paklausė kažkas, — kad šią 
naktį vos neužplaukėme ant sudužusio laivo? 

Kapitonas tik šyptelėjo ir nieko neatsakė. 

— O kurgi mes dabar esame, pone kapitone? Ar tikrai naktį 
buvo rūkas? Girdėjau, kaip kas porą minučių kaukė laivo sirena! 

Kapitonas fon Keselis į visus klausimus apie laivo kursą ir 


meteorologines sąlygas arsakinėjo labai lakoniškai, trumpai. 

— O teisybe, kad laivas gabena aukso luitus didžiajam Va- 
šingtono bankui? 

Kapitonas fon Keselis šyptelėjo ir išpūtė pro šviesius ūsus 
ploną dūmų srovelę. 

— Na, tai būtų tas pats, kas vežti smėlį į Sacharą, — pareiš- 
kė Vilhelmas, ir kalba iškart nukrypo prie pačios svarbiausios 
temos pasaulyje, kuriai abejingų negalėjo būti. Kiekvienas ke- 
leivis mintyse tučtuojau perkratė, ko gi vertas jo turtelis, steng- 
damasis viską suskaičiuoti iki paskutinio pfenigo arba bent apy- 
tiksliai. Beveik visi trumpam virto skaičiavimo mašinomis, 
nors iš tiesų kalbėjo tik apie didžiųjų pasaulio bankų — Vašingto- 
no, Anglijos, didžiojo Liono banko atsargas ir lygino jas su 
Amerikos milijardierių turtais. Tokios šnekos sudomino net 
kortuotojus — kartkarčiais kokią akimirką suklusdavo ir jie. 

Ameriką ištikusi ekonomikos krizė. Visi pradėjo aiškin- 
tis, kokios gi jos priežastys. Dauguma amerikiečių palaikė 
demokratus ir vertė kaltę respublikonams. O užvis daugiausia 
kliuvo “Tamanio tigrams“'. Tai jie laiką savo letenose ne tik 
visą Niujorką, kurio meras esąs statytinis, bet ir kone visus 
svarbiausius ir įtakingiausius postus visoje šalyje yra užėmę 
tos organizacijos nariai. Kiekvienas iš jų stengiasi iš to išpešti 
sau kuo daugiau naudos, iš amerikiečių liaudies iščiulpiami 
paskutiniai syvai. Korupcija tarp aukščiausio rango valdininkų 
pasiekė neregėtą mastą. Pavyzdžiui, milijardinės lėšos buvo skirtos 
laivynui kurti, tačiau viso labo pavyko nuleisti į vandenį vos 

Tamanio tigrai" - 1789 m. Niujorke susikūrusi agresyvi organizacija, 
pasivadinusi garsaus indėnų vado vardu. 

vieną karo laivą, nes visas tas auksas nusėdo anaiptol ne suin- 
teresuotų tokio laivyno kūrimu amerikiečių kišenėse. 

— Na jau ne, aš tai tikrai nenorėčiau būti palaidotas Ame- 
rikoje! — skardžiu balsu šaukė berankis. — Man cen ir kape 
būtų nyku ir nuobodu. Aš mirtinai nepakenčiu to spjaudy- 
mo ir to vandens su ledu. 

Visi pradėjo garsiai juoktis. Paskatintas tokio pritarimo, 
Štosas toliau kritikavo amerikiečius. 

— Tie amerikiečiai kaip papūgos visą laiką kartoja du žo- 
džius: "doleris" ir "biznis". Business and dollar! Dollar and 
business" ! Čia, Europoje, bent jau žmonės gyvena. 

Amerikiečiai viską pasaulyje, net ir savo artimuosius, matuo- 
ja doleriais. Jie mato tik tai, ką galima išreikšti doleriais. Ir štai 
ateina tokie ponai Karnegiai? su savo šutve ir ketina priblokšti 
mus ta savo šlykščia smulkmeniška filosofija. Nejaugi jūs mano- 
te, kad pasaulis toli pažengs, jei jie išvilios iš jūsų paskutinius 
jūsų dolerius, arba dalį tų išviliotų dolerių su didžiule pompa 
teiksis jums grąžinu? Nejaugi manote, kad jei jie teikiasi mus 
kirpti kaip kokius avinus, tai mes už tai turime atsisakyti mūsų 
Mocarto ir Bethoveno, mūsų Kanto ir Šopenhauerio, mūsų Gėtės 
ir Šilerio, mūsų Rembrandto, Leonardo ir Mikelandželo, kitaip 
sakant, viso milžiniško europinės kultūros palikimo? Argi galima 
su tuo palyginti kokį nusususį amerikiečių milijardierių ir doleri- 


nį kretiną? Geriau jau jis teprašo išmaldos iš mūsų! 


"Biznis ir doleris! Doleris ir biznis! 
"Andrus Karnegis (1835-1919) - JAV milijonierius, plieno pramonės 
magnatas. 


Kapitonas paprašė Frydricho parašyti keletą žodžių į jo 
albumą. Ta proga jis aprodė Frydrichui žemėlapių kabiną ir 
vairinę. Joje už kompaso buvo šturvalas, kurį sukaliojo jūrei- 
vis, klausydamasis garsintuvu perduodamų pirmojo šturmano 
nurodymų. Sprendžiant iš kompaso parodymų, “Rolandas" da- 
bar plaukė vakarų-pietvakarių kryptimi: kapitonas pasuko kiek 
piečiau nuo įprasto kurso, tikėdamasis geresnio oro. Jūreivis 
prie šturvalo buvo labai susikaupęs ir nekreipė į juos jokio 
dėmesio. Jo bronzinis vėjų nugairintas veidas su šviesia barzda 
ir mėlynomis kaip jūros vanduo akimis atidžiai sekė ant karda- 
no pakabinto kompaso rodyklę apvaliame variniame korpuse, 
kuri milžinui stūmiantis pirmyn — išdidžiai šuoliuojant, išdi- 
džiai krintant — visąlaik išlikdavo horizontalioje padėtyje. 

Kajutėje kapitonas pasidarė šnekesnis. Gražusis šviesiaplau- 
kis germanas, kurio akys buvo lygiai tokios pat kaip ir prie 
šturvalo budėjusio jūreivio, pasisodino Frydrichą ir pasiūlė jam 
cigarą. Netrukus Frydrichas sužinojo, jog kapitonas nevedęs, jo 
dvi vyresnės seserys irgi netekejusios, tik brolis turi šeimą: 
žmoną ir vaikus. Seserų, brolio, brolienės ir jų vaikų bei kapi- 
tono tėvų nuotraukos, tvarkingai sukabintos ant sienos virš 
tamsraudonio pliušo sofos, kapitonui buvo itin brangios. 

Frydrichas nepamiršo ir jam užduoti savo įprastą klausi- 
mą, ar fon Kesselis patenkintas savo profesija. 

— Pasiūlykite man krante tokią vietą, kur uždirbčiau tiek, 
kiek uždirbu čia, 1r aš nė nemirktelėjęs mesiu šį darbą, — 
atsakė kapitcnas. — Metams begant, jūreivio darbas netenka 


savo patrauklumo. 

Kapitono balsas buvo gerklinis ir labai malonus. Frydri- 
chu' jis priminė iš dramblio kaulo padarytų biliardo rutulių 
skambėjimą jiems susidūrus. Jis tarė kiekvieną žodį be galo 
aiškiai, vengdamas bet kokių tarmybių. 

— Mano brolis turi žmoną ir vaikų, — tarė jis, ir jo balse, 
savaime aišku, nebuvo nė trupučio sentimentalumo. Tačiau 
iš jo švytinčių akių buvo matyti, kad jis tiesiog dicvina 
savo sūnėnus ir dukterėčias, kurių nuotraukas rodė Frydri- 
chui. Galiausiai jis tiesiai šviesiai pareiškė: - Mano broiiui 
išties galima tik pavydėti. 

Paskui jis paklause Frydricho, ar jis kartais nebūsiąs generolo 
fon Kamacherio sūnus. Frydrichas patvirtino, kad tikrai taip. 
Pasirodo, kapitonas dalyvavo 1870-1871 metų kampanijoje, tar- 
naudamas leitenantu artilerijos pulke, kuriam vadovavo Frydri- 
cho tėvas. Apie jį kapitonas atsiliepė labai pagarbiai. 

Kapitono kajutėje Frydrichas išbuvo ilgiau nei pusvalandį. 
Regis, kapitonui labai malonu bendrauti su Frydrichu. Kas 
galėjo pamanyti, kad to žmogaus siela tokia švelni. Ir kiekvieną 
kartą prieš atskleisdamas kokią savo sielos kertelę, kapitonas 
smarkiau užsitraukdavo dūmą ir nužvelgdavo Frydrichą ilgu 
tiriamu žvilgsniu. Ir po truputį Frydrichas suprato, koks mag- 
netas stipriausiai veikia šio šviesiaplaukio milžino širdies kom- 
paso rodyklę: ji visą laiką šokinėjo nuo Švarcvaldo prie Tiurin- 
gijos miško ir atgal. Frydrichas mintyse įsivaizdavo šį nuosta- 
bų žmogų, stovintį su sodininko žirklėmis prie ligustrų gyva- 
tvorės, supančios jo jaukų namelį, arba matė jį rožyne su okulia- 


vimo peiliu. Frydrichas nė kiek neabejojo, kad kapitonas su 


didžiausiu malonumu visam laikui pasinertų į bekraščių girių 
ošimą, mielai iškeisdamas jį į visų pasaulio okeanų ošimą. 

— Na, tikiuosi, dar ne viskas baigta, — tarė kapitonas, 
atsistojo ir šypsodamasis padėjo priešais Frydrichą didelį albu- 
mą, prigrasindamas: - Dabar uždarysiu jus su rašalu ir plunks- 
na, o grįžęs tikiuosi rasti šiame albume ką nors giliamintiška. 

Frydrichas pavartė albumą. Iškart buvo matyti, kad jis 
neatsiejamas nuo svajonių apie daržovių lysves, agrastų krū- 
mus, paukštelių čiulbėjimą, bičių -dūzgimą. Veikiausiai kapi- 
tono siela, slegiama atsakomybės naštos už laivo reisų sėkmę, 
atsigaudavo sklaidant šį albumą, ir joje įsižiebdavo viltis, jog 
ateis toks laikas, kai jis, mėgaudamasis savo kuklaus namų 
židinio ramybe, vel paims jį į rankas ir prisimins senus laikus. 
Tada ateis jo, albumo, eilė, ir saugiame uoste po visų pavojų, 
grumiynių, vargų bus galima pasinerti į prisiminimus. 

Ir i+rydrichas staiga išvydo mintyse savo įsivaizduojamą 
idealą: ramią fermą, vienišą rąstų namelį nuošalioje vietoje. 
lik jame gyveno ne jis vienas, o ir toji raganėlė Mara. Tai 
galutinai įsiutino Frydrichą. Jis mintyse leidosi į dar atokesnes 
vietas 1r įsivaizdavo esąs visiškas atsiskyrėlis, geriantis šaltinio 
vandenį, meškeriojantis, besimeldžiantis ir besimaitinantis šak- 
nelėmis bei riešutais. 

Netrukus Frydrichas atsisveikino su kapitonu, kuris grįžęs 


savo albume rado tokias eilutes: 


Okeanus tu vagoji, 


Balsui Viešpaties pašaukus, 


Į ramybės uostą plaukia 
Tavo siela išdidžioji. 

Kad ten liudyti galetų, 
Jūroj kiek vargų patyrėt, 
Kaip jūs laivą bangos metė 
Ir kaip nepalūžo vyrai. 
Himnus tu tada giedosi 
Viešpačiui, kur mus sukūrė, 
Už visus mus padėkosi, 


Kad neleido žūti jūroj. 


Kai, viena ranka laikydamasis už skrybėlės, o kita — už laiptų 
turėklų, Frydrichas iš aukštybių, kur buvo kapitono kajutė, nusi- 
leido ant denio, staiga atsidarė puošnios pirmojo šturmano kaju- 
tes durys, ir pro jas, kalbėdamasis su Achleitneriu, įžengė jis pats. 
Eidamas pro šalį, Achleitneris perbalusiu ir susirūpinusiu veidu 
šūktelėjo Frydrichui, pasakęs, jog išnuomojo Ingigerdai sturma- 
no kajutę, nes nebegalįs ilgiau žiūrėu, kaip ji kamuojas: savojoje. 
Audra vis stiprėjo, ir ant denio jau nebeliko nė vieno keleivio. 
Jūreiviai apžiūrinėjo gelbėjimo valtis. Milžiniška vandens lavina, 
atlekusi iš priekio kiek įstrižai laivo judėjimo krypčiai, atsidauž- 
davo į laivo korpusą ir pasišokėjusi trumpam sustingdavo ore, 
pasipuošusi baltomis putų keteromis it kokiais koralais, o paskui 
užgriūdavo denį, viską kiaurai permerkdama. Iš laivo kaminų 
besiverčiančius tirštus dūmus kaipmat pasigaudavo smarkus vėjas 
ir blokšdavo žemyn į laukinį chaosą, kuriame maišėsi dangus su 


jūra. Frydrichas pažvelgė į žemutinį denį laivo priekyje. Įkaitu- 

sioje galvoje trumpam iškilo gražioji žydaitė, o paskui ir tas šun- 
snukis Vilke. Dabar priekinį denį taip skalavo bangos, kad jame 
niekas nebūtų išsilaikęs. Todėl dabar ten ir tebuvo vienas vieninte- 
lis jūreivis savo stebėjimo poste prie števenio, netoli inkaro krano. 

Pagrindinių laiptų anga buvo aptverta turėklais. Aplink juos 
buvo dar truputis vietos, kur geru oru galėjo sutilpti keliolika 
žmonių ir kur jie galėjo sėdėt, nesibijodami būti aptaškyti. 
Frydrichas jau buvo benusileidžiąs ir, žengęs į rūkomąjį pro 
visada atviras duris, rado čia pulkelį išbalusių ir žado netekusių 
žmonių. Viena kėdė buvo tuščia, ir Frydrichas susiviliojo pri- 
sėsti ant jos. Sakytum, savo noru prisijungė prie pasmerktųjų. 

Žiūrėdamas į juos, Frydrichas viename iš rų pasmerktųjų 
manė atpažinęs profesorių Tuseną, — garsųjį į bėdą patekusį 
skulptorių. Tai rodė jo drabužiai — plačiakraštė skrybėlė ir beran- 
kovis apsiaustas. Jis persimesdavo vienu kitu žodžiu su greta jo 
stovinčiu žmogum — turbūt slaptuoju patarėju Larsu iš kultūros 
ministerijos; kad tai buvo būtent jis, Frydrichas nebuvo tikras, 
nors sykį teko sėdėti priešais jį už vieno stalo pas burmistrą. 
Vienas Dievas težino, kaip iš savo kajutės čia buvo atsivilkęs ir 
gatavų drabužių pirklys ir dabar kaip negyvas gulėjo ant kėdės. 
Dar čia buvo nedidukas apvalutis baugštus ponas, jis kaip tik 
kalbėjosi su aukštu ir liesu ponu. 

Ilgšis rodė jam gabalą perpjauto povandeninio telegrafo ka- 
belio. Tai buvo sudėtingas raizginys iš metalo, kanapių plaušo 
ir gutaperčios. Iš pašnibždomis tariamų sakinių nuotrupų ap- 
linkiniai sužinojo, jog; ilgšis septyniasdešimt seprintaisiais me- 


tais dirbo elektriku transkontinentinį kabelį tarp Europos ir 

Šiaurės Amerikos klojančiame laive. Darbas atviroje jūroje truko 
ištisus mėnesius. Jam net yra tekę laivų statykloje prižiūrėti, 
kaip statomas šis laivas, jis asmeniškai tikrinęs, ar gerai darbi- 
ninkai sutvirtino metalines vantų plokšteles kniedėmis. Jis pa- 
sakojo apie pilko smėlio gūbrį vandenyno dugne, besidriekian- 
tį nuo Airijos iki Niufaundlendo, per kurį ir eina visi svar- 
biausi Europą su Amerika jungiantys kabeliai. 

Vano laidai kabelio viduje vadinami kabelio siela, juos saugo 
storas didumo sulig plaštaka sluoksnis, primenantis storą inkaro 
lyną. Frydrichas jau įsivaizdavo niūriose gelmėse milžinišką mera- 
linę gyvatę, kurios nei pradžios, nei galo nematyti, besirangančią 
smėlėtu dugnu, kur įsikūrę paslapungi gelmių gyventojai. Jam net 
pagailo kabelio sielos, pasmerktos tokiai baisiai vienatvei. 

Ir čia jam kilo klausimas: kodėl žmonės abiejuose pirmo- 
jo telegrafo kabelio galuose taip džiūgavo, kai tuo kabeliu 
buvo perduotos pirmosios telegramos? Tikroji to džiaugs- 
mingo kvaitulio priežastis turėjo būti gilesnė, mistinė, nes 
argi vertėjo taip džiūgauti vien del to, kad dabar įmanoma 
per minutę pasiųsti dvidešimt pranešimų į bet kurią žemės 
rutulio vietą, tokių kaip “Labas rytas, pone Miuleri!“ arba 
“Labas rytas, pone Šulcai!", arba leisti reporteriams kvaršinti 
galvą žmonijai savo plepalais iš viso pasaulio. 

Jam taip bemąstant, jo kėdė pradėjo slysti, ir Frydrichas kartu 
su elektrotechniku ir snaudžiančiu gatavų drabužių pirkliu trenkėsi 
į laiprų aptvarą, o priešais juos sėdėję keleiviai, tarp jų ir slaptasis 
patarėjas, ir profesorius, vos neapsivertė aukštielninki. Iš šalies tai 


gal ir atrodė juokingai, tačiau keleiviams ne juokai rūpėjo. 

Pasirodė vienas iš nenuilstančių stiuardų ir, tarsi guos- 
damas nukentėjusius, ėmė vaišinti juos ispaniškomis vynuo- 
gėmis iš neišsenkančių laivo atsargų. 

— Kada arplauksime į Niujorką? — kažkas paklausė. Visi 
sutrikę ir išsigandę sužiuro į stiuardą. Tačiau visada mandagus 
ir paslaugus stiuardas šį kartą nieko neatsakė. Maryt, jam atro- 
dė, kad konkretus atsakymas į tokį klausimą reikštų tiesioginį 
iššūkį likimui. Beje, tą patį jautė ir keleiviai. Net mintis, 
kad kada nors jie vėl pajus tvirtą žemę po kojomis, esamoje 
situacijoje atrodė kvaila pasaka, ir tiek. 

Kažkaip keistai elgėsi tas mažasis apkūnus ponas, su kuriuo 
ir kalbėjosi elektrotechnikas. Jis nuolat susirūpinęs kažką saky- 
davo ir kartkarčiais vis baimingai žvilgčiojo įsisiautėjusios 
stichijos link. Jo mažos šmirinėjančios akys susirūpinusiame 
veide vis dažniau nukrypdavo į stiebų viršūnes, kurios nesilio- 
vė ore brėžusios apskritimus — nuo kairiojo borto prie deši- 
niojo ir nuo dešiniojo vel prie kairiojo, o paskui nerimastin- 
gai įsmigdavo į monotoniškai slenkančius laivo link vis dides- 
nius vandens kalnus. Frydrichui jau knietė bent mintyse pasi- 
šaipyti iš tos sausumos žiurkės bailumo, kai kažkas iš keleivių 
emė pasakoti jam, jog storulis esąs laivo kapitonas, ir jo burlai- 
vis vos prieš tris savaites grįžęs į Niujorką, apiplaukdamas visą 
pasaulį ir užtrukdamas kelionėje net trejus metus. Dabar jis 
aplankė Europoje savo žmoną ir grįžta į Niujorką, iš kur vėl 
išplauks į tokią par kelionę tokiam par laikui. 

Frydrichas pagalvojo, kad šio baikštaus jūrininko charakte- 


rio savybes nesiderina su jo pasiaukojama profesija, ir klausė 

pats savęs, kokie gi saitai neleidžia subyrėti to žmogaus san- 
tuokai ir iš kur jis ima jėgų tokiam gyvenimui. Paskui jis nu- 
tarė truputį pasivaikščioti. Priverstinis dykinėjimas plaukiant 
jūra ypač blogu oru, verčia keleivius, patyrusius visus laive 
įmanomus įspūdžius, pradėti vėl viską iš naujo. Štai taip ir 
Frydrichas, kurį laiką be tikslo paslampinėjęs tai šen, tai ten, 
pagaliau vėl atsidūrė tame pačiame paradiniame rūkomajame, 
kurio rūkantieji laivo keleiviai kažkodėl nemėgo ir kuriame jis 
vakar užtiko bevalgantį berankį artistą. 

Jam besėdint ant oda apmušto minkštasuolio įėjo Hansas 
Fiulenbergas. Pasiteiravęs, ar čia galima užsirūkyti, jis prašne- 
ko apie orą, ir jo prognozės buvo gan niūrios. 

— Kas žino, kuo tai baigsis, — tarė jis. — Kad tik vietoj 
Niujorko neatsidurtume kur nors Niufaundlende, gelbėdamiesi 
nuo audringo vandenyno. 

Frydrichas liko abejingas tokiems jo būgštavimams, ir 
Fiulenbergas ėmė ieškoti kitos temos pokalbiui. 

— Ką veikia jūsų dama? — paklausė Frydrichas. 

— Mano dama spjaudosi ir vemia taip, kad, rodos, išvems 
visą savo sielą — aišku, jei tik ją turi. Prieš porą valandų 
paguldžiau ją į lovą. Ta anglė jau visai suamerikonėjusi. O jau 
cinikė — net baisu! Nesivaržo nė trupučio. Paprašė manęs iš- 
trinti jai kaktą degtine, o paskui pati truktelėjo jos. Teko 
atsegioti jai apykaklę. Atrodo, ji laiko mane masažuotoju, 
kurį nusamdė jai jos vyras. Galiausiai man tas visai įgriso. Be 
to, ir man tame jos girgždančiame buduare pradėjo darytis 


bloga. Visa poezija nuėjo velniop. 

Beje, ji man rodė savo karštai mylimo vyro, gyvenančio Nuu- 
jorke, nuotrauką. Tik atrodo, kad ji Londone turi ir kitą... 

Fiulenbergą pertraukė first call for dinner. Tai turimitinin- 
kas, stovėdamas ant laiptų, iš visų jėgų pūtė savo trimitą, tačiau 
jo garsą iš karto sugėrė tirštas oras ir nustelbė bangų ūžimas. 

— O be to ji išsikvietė daktarą Vilhelmą, — baigė savo 
pasakojimą jaunuolis. 

Valgyklos salėje buvo tuščia ir nyku. Nebuvo nei "Rolando" 
kapitono, nei karininkų. Blogu oru jie turėjo daug darbo. Me- 
dinė konstrukcija dalijo stalo paviršių į daugybę pertvarų, kad 
lekštės, stiklinės ir buteliai neslydinėtų po visą stalą. Iš virtuvės 
kartais pasigirsdavo džeržgėjimas ir bildesys — tai dūždavo krin- 
tančios lekštės. Prie stalo sėdėjo tik dvylika ar trylika žmonių, 
tarp jų ir Halštremas bei daktaras Vilhelmas. Pagaliau į salę gar- 
siai ginčydamiesi įvirto ir kortuotojai įraudusiais veidais. Vie- 
nas iš lošėjų už išloštus pinigus pastatė butelį vyno. Nepaisant 
siaubingo oro, užstalės muzika grojo kaip visada. Tai buvo tarsi 
įžūlus iššūkis stichijai — juk "Rolandas" kartais virpėdamas net 
sustingdavo, tarsi būtų užplaukęs ant rifo. Kažkurią akimirką 
viduriniojo denio keleivius net buvo apėmusi panika. Apie tai 
pietaujantiesiems papasakojo vyresnysis stiuardas ponas Pfund- 
neris, nes ir čia, valgyklos salėje, pro bangų ūžimą, indų barške- 
jimą ir orkestro muziką girdėjosi išgąstingi keleivių šauksmai. 

Prieš desertą Halštremas iš savo tolimo kampo šiaip taip 


prasibrovė iki Frydricho ir daktaro Vilhelmo. Jis prisipažino 


"Pirniačis kvietimas pietums (angl.). 

esąs šundaktaris ir užvedė kalbą apie gydomąją gimnastiką. Kaip 
tik toji gimnastika, pasak jo, ir įkvėpusi dukteriai Ingigerdai 
mintį sušokti. Atrodė, kad Halštremas buvo gerokai įkaušęs, 
nes staiga pasidarė labai šnekus, nors šiaip jau labiau mėgdavo 
patylėti. Jis pradėjo filosofuoti. Tarsi provokuodamas pašneko- 
vus, jis dėstė jiems vieną po kitos vis beprotuškesnes idėjas. Bet 
kurio jo švietalo būtų pakakę įvaryti į kampą dešimtį vokiečių 
filisterių. Jei tikėti jo žodžiais, tai jis buvo ir teroristas, ir 
anarchistas, ir prekiautojas merginomis, ir avantiūristas. Šiaip 
ar taip su jam būdingu aplombu įrodinėjo tokių žmonių prana- 
šumą prieš likusiuosius, kuriuos vadino kvailiais. 

— Ameriką, kaip žinome, sukūrė sukčiai, — tarė jis. — Ir jei tik 
jums pavyktų ištempti virš jos palapinę, tai turėtumėte iš jos patį 
prašmatniausią kalėjimą visame pasaulyje, mano ponai! Sukčius, 
didysis Renesanso laikų idiotas, ten kaip tik ir yra triumfuo- 
janti gyvenimo forma. Sakyčiau, kad gal net vienintelė įmano- 
ma Amerikoje gyvenimo forma. Pamatysite, kaip vieną gražią 
dieną didysis amerikietiškas sukčius pavergs visą pasaulį! Tiesa, 
ir Europa pradeda po truputį prisiminti Renesanso idealus ir tas 
Renesanso bestijas. Kitaip sakant, ji pradeda uoliai mokytis 
suktybės meno. Tik Amerika ją šioje srityje beviltiškai pralen- 
kė. Europos Cezariai Bordžijos su plačiausiais švarkais sedi ka- 
vinėse ir deklaruoja savo nusikalstamus polinkius gan nekaltomis 
eilėmis. Jie panašūs į prispjaudytą tamsųjį alų, atrodo taip, tarsi 
kažkoks barzdaskutys būtų nuleidęs jiems gerokai kraujo. 

Jei Europa nori išsigelbėti, jai belieka vienintelė galimybė: 


išleisti įstatymą, draudžiantį išvykti į Ameriką aferistams, išeik- 

votojams, kortų sukčiams ir kitokiems panašaus plauko paukš- 
teliams. Amerikiečių, anglų, prancūzų laivams atplaukus į Ame- 
rikos uostus, tokie žmonės turėtų naudotis ypatinga Europos 
globa. Pamatytumėt tada, kaip greit Europa aplenktų Dedę Samą! 

Abu gydytojai nusijuoke. 

— Kada gi genijus turėjo ką nors bendra su morale? - toliau 
kalbėjo Halštremas. - Ner ir Dangaus ir Žemės kūrėjas jos 
nesilaikė, — juk jo tvariniai amoralūs. Kiekviena aukštesnioji 
veiklos forma moralės nepaiso. Kas iš tokio istoriko, kuris, 
užuot tyrinėjęs, imtų moralizuoti? Arba ko vertas būtų morali- 
zuojantis gydytojas? Ar įmanoma įsivaizduoti valstybės veikėją, 
kuris vadovautųsi miesčioniška dešimties Dievo įsakymų mo- 
rale? Netgi moralizuojantis menininkas yra kvailys ir apgavikas. 
Pagaliau kaipgi verstųsi viso pasaulio bažnyčios, jei visos iki 
vienos laikytųsi moralės principų? Tada jų apskritai nebebūtų! 

Visi pakilo nuo stalo, ir kai jie užlipo ant denio, Halštre- 
mas staiga tarė Frydrichui: 

— Mano duktė laukia jūsų. Mes čia turime tokį draugą, 
poną Achleitnerį. Tai toks švelnus avinas, bet užtat pinigų 
turi kaip šieno. Ir vargšelis nežino, kaip geriau juos iššvaistyti. 
Taigi jis iš vieno laivo karininko išsinuomojo mano dukteriai 
puikią kajutę. Gaila tik, kad dėl to jis jaučiasi turįs teisę jai 
retkarčiais įkyrėti. 

Ir iš tikrųjų, kai juodu įėjo į minėtąją kajutę, rado ten 
ant išklypusios sudedamosios kėdutės besėdintį Achleitnerį. Tuo 
tarpu Mara, šiltai apsikamšiusi, gulėjo ant sofos. Ji iškart 


sušuko tėvui, kad jis kuo greičiau išsivestų jai jau įkyrėjusį 

Achleitnerį ir ženklais parodė Frydrichui turinti svarbų reika- 
lą. Halštremas ir Achleitneris klusniai išėjo. 

— Kuo galėčiau jums pasitarnauti? — paklausė Frydrichas 
ir išgirdo vieną iš tų nereikšmingų prašymų, kuriuos Ingiger- 
da mėgdavo pateikti savo gerbėjams. Ji pati paaiškino taip 
daranti vien dėl to, kad jei aplinkiniai nevykdo kokių nors 
menkų jos prašymų, tai jai atrodo, jog visi ją pamiršo. 

— Bet jei jūs nenorite padaryti man tokios paslaugos, — 
tarė ji (o ta paslauga buvo toks niekniekis, kad tai kuo pui- 
kiausiai būtų galėjusi padaryti ir stiuardesė), — tai jau geriau 
nebedarykite. Ir jei apskritai jums nuobodu su manim, tai aš 
kuo puikiausiai galiu pasilikti ir viena. 

Tokią pradžią Frydrichas įvertino kaip jos nevykusį bandy- 
mą užglaistyti sutrikimą. Jis labai ramiai atsakė, kad su malonu- 
mu patenkins kiekvieną jos prašymą, jei tik sugebės, ir patikino, 
Jog jam su ja tikrai nenuobodu. Tai buvo tikra teisybė, nes čia, 
kajutėje, kur laivo supimas buvo mažiau jaučiamas, likęs vienas 
su mažąja mergina, jis ėmė jausti pavojingą jos artumo žavesį. 

Jūros ligos iškamuotas jos dailus veidelis įgavo vaško 
skaidrumo. Stiuardesė paleido jos plaukus, ir jie dabar kaip 
auksaspalvis srautas pasklido ant baltos pagalvės. Vos pažvel- 
gus į jį, Frydrichui pasidarė neramu. Jam dingojosi, kad visas 
šis didžiulis laivas, kuriame it skruzdės knibždėjo šimtai žmo- 
nių, buvo tik to mažyčio šilkaverpio vikšro, tos švelniaspalvės 
nuostabios peteliškės kokonas, kad tie pusnuogiai vergai, ku- 
rie laivo apačioje svaidė anglį į iki baltumo įkaitusią kūryklą, 


taip nėrėsi iš kailio tik dėl to, kad įtiktų šiai dar tokiai vaikiš- 

kai Venerai, kad kapitonas ir laivo karininkai tėra tik karalie- 
nės paladinai, o visi kiti laivo žmonės — tik jos palyda. Ir kad 
viduriniame denyje pilna aklai atsidavusių vergų. 

— Ar aš vakar neįskaudinau jūsų savo pasakojimais? — staiga 
paklausė ji. 

— Mane? - paklausė Frydrichas. - Greičiau jūs įskaudinote 
save pačią. 

Ji žiūrėjo į Frydrichą su kandžia šypsenele ir pešiojo gniu- 
tulėlį rožinės vatos iš čia stovinčios saldainių dėžutės. 

Frydrichas jautė šaltakraujišką pasimėgavimą tiek jos šypse- 
noje, tiek žvilgsnyje. Kadangi, būdamas vyras, prieš tokį pasi- 
tyčiojimą buvo bejėgis, tai jį staiga apėmė pašėlęs pykus. Jo 
akys pasruvo krauju, o rankos savaime susigniaužė į kumščius. 
Tai buvo vienas iš tų priepuolių, kurie kartais ištikdavo jį, — jo 
draugai apie tai gerai žinojo. 

— Kas jums? — pašnibždomis paklausė Ingigerda, toliau 
pešiodama vatą. — Tokio vienuolio kaip jūs aš nė kiek nebijau. 

Tokia jos pastaba tikrai netiko aistros bangai nuraminti, 
tačiau šį kartą ją sutramdė jis pats, tvirtai nusprendęs netapti 
dar viena kiaule tos Kirkės tvarte. 

Atrode, kad Ingigerda buvo tikras piktosios Psichės įsikūni- 
jimas — taip ji mokėjo atspėti mažiausius vyro sielos virpesius. 

— Oi, juk aš ir pati kažkada norėjau tapti vienuole, — tarė 
ji ir gan smulkiai pradėjo pasakoti, neaišku, tikrą ar prasima- 
nytą istoriją, kaip ji daugiau nei metus praleidusi vienuolyne, 
kad ten pasitaisytų, tik nieko gero iš to neišėję. Tačiau ji esan- 


i religinga, ir tai nėra tušti žodžiai. Jei ji jaučiant, kad nega- 

lės melstis Dievui, šalia žmogaus arba kartu su juo, visada jis 
liks jai svetimas ir net nemalonus. Ką gali žinoti, gal kada 
nors ji iš tikrųjų taps vienuole, tik ne iš pamaldumo - čia ji, 
pati to nepastebėdama, ėmė prieštarauti pati sau — nes ji tik- 
rai nesanti nei pamaldi, nei dievobaiminga. Ji netikinti nie- 
kuo, išskyrus save pačią. Gyvenimas trumpas, po jo nieko nė- 
ra. Todel reikia mėgautis gyvenimu. Ir jei kas to nedaro, tai 
tik apgaudinėja savo prigimtį ir save. 

Į kajutę įėjo stiuardesė. Maloniai pašnekinusi Ingigerdą, 
ji pataisė pagalvę ir apklostė ją. 

— Čia juk daug geriau negu apačioje, ar ne, panele? 

Kai ji išėjo, Ingigerda tarė: 

— Tiesiog nesuprantu, kas čia darosi — ir ta kvaila mote- 
riškė įsimylėjusi mane. 

“Ko aš čia sėdžiu?" — klausė savęs Frydrichas, ir jam už- 
ėjo noras pabandyti atverti akis tam kvailam mažam pada- 
rui. Ber kodėl gi jis visą laiką jautė tokią užuojautą jai, nors 
ji to visai neprašė? Ir kodel tos vaikiškos Lamijos ' akivaizdoje 
jis negalėjo atsikratyti minties apie jos nekaltumą ir tyru- 
mą? Ji atrodė jam tokia dora ir nepaliesta, o kiekvienas jos 
aikštingas gestas ar pastaba, kaip jam atrode, tik pabrėžė jos 
jaudinantį bejėgiškumą. 

Meilė visada reiškia gailestį! Iškeldamas tokį teiginį, Šo- 
penhaueris laiko jį paradoksaliu ir kartu teisingu. Kaip tik 
tuos jo žodžius dabar ir prisiminė Frydrichas. Jis paėmė vieną 


1 - 
Lamija - senovės graikų mitologijoje pabaisa gražios moters pavidalu, ry- 
janti vaikus. 


84 


iš lelyčių, kurios ir čia buvo išmėtytos aplink merginą, ir 
pabandė kuo švelnesniu balsu, kokiu buvo pripratęs kalbė- 
tis su pacientais, paaiškinti Ingigerdai, kad likti nenubaus- 
tam negalima įsivaizduojant, jog pasaulis tėra tik lėlių spek- 
taklis — tai klaida. Jos lėlės iš tikrųjų yra ne kas kita kaip 
plėšrūs žvėrys, ir vargas tam, kas to anksčiau nepastebės, 
nes būsiąs sudraskytas, pakliuvęs joms į dantis ir į jų nagus. 

Ji tik nusijuokė ir nieko neatsakė. Paskui pasiskundė, kad 
jai skauda krūtinę. O kadangi Frydrichas gydytojas, tai ar 
negalėtų jis pasižiūrėti, kas jai yra. 

Frydrichas atžariai atšovė, kad tai daktaro Vilhelmo rūpes- 
tis, nes keliaudamas jis gydytojo praktika neužsiimąs. Tada, 
pasakė ji, kas jai iš tokios draugystės, jei ji serganti, o jis, 
kaip daktaras, nenorįs jai padėti. 

Prieš tokį argumentą Frydrichas negalėjo atsispirti. Jis se- 
niai žinojo, kad, būdama tokia gležna, ji vargiai išlaikydavo 
pusiausvyrą tarp pareigos ir galimybių ir kaskart rizikuodavo. 

— Jei būčiau jūsų gydytojas, — pareiškė jis, — tai įkurdin- 
čiau jus kaime pas kokį pastorių ar ūkininką. O teatro turė- 
tumėt lenktus iš tolo, apie kokius nors pasirodymus scenoje 
negali būti nė kalbos. Tie prakeikti spektakliai visai nualino 
jus fiziškai ir morališkai. 
naudą“, - pagalvojo Frydrichas. 

— Tai jūs norite tapti ūkininku? 

— Iš kur jūs ištraukėte? 


— Todel, kad pastorium jau tapote! — nusijuokė ji. Tuo 


85 


metu jų pokalbį pertraukė papūgos riksmas. Ji tupėjo ant kar- 
telės kajutės gale, ir Frydrichas tik dabar ją pastebėjo. 

— To betrūko! Iš kur jūs ištraukėte tą bjaurybę? 

— Prašau duoti man tą bjaurybę! Koko! Koko! 

Frydrichas atsistojo ir ištiesė ranką didelei baltai su rožiniu 
atspalviu papūgai, kuri bemat užsiropšrė. 

Tuo metu "Rolandas", ropšdamasis per gilius sūraus van- 
dens slėnius ir kopdamas į kylančius be perstojo dirbančio van- 
denyno kalnus, tarsi didžiulė mašina įplaukė į rūko zoną, ir jo 
sirena gūdžiai sustaugė. 

— Tai rūkas, — tarė Ingigerda ir išbalo. 

Bet tučtuojau ėmė tvirtinti niekada nieko nebijanti. Paskui 
įsidėjo į burną saldainiuką, leido jo atsignybti ir papūgai, kuri 
lyg niekur nieko užsikabarojo ant gundančiai besikilnojančios 
merginos krūtinės. 

O Frydrichui tuo metu teko vykdyti vis naujus merginos 
pageidavimus. Ir kol ji pasakojo jam apie kažkada turėtą bež- 
džionėlę iš Javos, jis klausė pats savęs, kuo ji jį laiko: gydyto- 
ju, sanitaru, kirpėju, liokajum, laivo stiuardu, o gal nori, kad 
jis būtų tiesiog jos pasiuntinukas. 

Jam norėjosi kuo greičiau vėl sugrįžti ant denio, įkvėpti 
gryno oro. 

Tačiau kai netrukus sugrįžo Achleitneris ir baugščiu žvilgsniu 
klausiamai pažvelgė į ją, Ingigerda, piktai žiūrėdama į Frydri- 
chą, ne paleido, o veikiau pavarė jį šalin. Vos atsidūręs anapus 
užtrenktų durų rūko debesyje, jis pasijuto kažkokios nemato- 


mos jėgos traukiamas atgal prie merginos. 

O sirena staugė taip, jog, rodės, ausys plys. Tas garsas priminė 
didžiulio buliaus priešmirtinį kriokimą. Laukinis garsas vis stiprė- 
jo, ir jame girdėjosi ne tik grasinimas, bet ir perspėjimas. Frydri- 
chui kaskart atrodė, kad tas perspėjimas skirtas jam. Ir dar jam 
rodėsi, kad tas slenkantis rūkas yra jo sielos atvaizdas, ar kad jo siela 
yra to slenkančio rūko atvaizdas, arba aklai lekiančio į nežinią laivo 
atvaizdas. Jis pnėjo prie turėklų ir pažvelgęs žemyn pamatė, kokiu 
pašėlusiu greičiu milžiniška laivo siena skrodžia vandenis. Ir suabe- 
jojo, ar toji žmonių drąsa nepnilygstanti beprotybei. 

Juk kas, pradedant kapitonu ir baigiant junga, galėjo užtik- 
rinti, kad jau kitą akimirką nenulūš vienintelis laivo sraigtas, 
kuris kartkarčiais išlįsdavo iš vandens ir burzgė ore? Kas galėjo 
tokiame rūke įžiūrėti priešais atplaukianų laivą, kad išvengtų 
galimo susidūrimo? Kaip išvengti susidūrimo su vieno iš dau- 
jusi stichija blokš į dideliu greičiu plaukianų "Rolandą" metalo 
ir sijų kiuženas? Kas bus, jei staiga išeis iš rikiuotės laivo 
mašina? Arba jei katilas vieną kartą ims ir nebeatlaikys tokio 
Ugalaikio garų slėgio? Be to, šiame rajone juk pasitaiko ir ais- 
bergų. O ką jau bekalbėti apie "Rolandui" gresianų pavojų, jei 
audra dar labiau įsišeltų? 

Frydrichas, įėjęs į rūkomąjį viršutiniame denyje, ten rado 
nuolatinius kortuotojus, daktarą Vilhelmą, berankį Artūrą Što- 
są, profesorių Tuseną ir dar kelis laivo keleivius. Jį pasitiko 
entuziastingi šūksniai. Smarkiai kvepiantis kava kambarys bu- 
vo pilnas aitrių dūmų, ir tą akimirką, kai Frydrichas pravėręs 


duris įėjo į vidų, jie susimaišė su įsiveržusiu rūku. 

— Kas atsitiko, ponai? — paklausė Frydrichas. 

Kažkas sušuko: 

— Na kaip, ar pavyko jums išoperuoti tai šokėjai visiems 
žinomą apgamą virš kairiosios šlaunies netoli kryžkaulio? 

Frydrichas tik išbalo ir nieko neatsake. 

Jis vėl atsisėdo šalia daktaro Vilhelmo ir apsimetė, tarsi 
visas tas triukšmingas sutikimas ir nepažįstamojo žodžiai bū- 
tų ne jam skirtu. Kai kolega pasiūlė pažaisti šachmatais, jis 
sutiko. 

Bežaisdamas jis turėjo pakankamai laiko nuslopinti gėdą 
ir pasipiktinimą. Paslapčiomis jis dairėsi, kas galėjo užduoti 
jam tokį klausimą. Štosas šūktelėjo jam: 

— Pone daktare, yra čia ir tokių žmonių, kurie, vykdami į 
Ameriką, bet kokį padorumą palieka Vokietijoje, nors pati 
kelionė del to ne kiek nearpinga. 

Tas, kuriam šie žodžiai buvo skirti, nutylėjo. Užtat atsi- 
liepė kitas iš keleivių: 

— Bet, pone Štosai, mes juk čia ne damų salone, ir nereikė- 
tų pyku, jei kas ir patraukia per danų. 

— O man nepatinka, kai per danų traukiami šalia mūsų esan- 
tys žmonės, ypač kai dar įpainiojamos damos, — atšovė Štosas. 

— Oi, pone Štosai, — tarė nebejaunas hamburgietis, kuris 
jau buvo atsakęs Štosui, — viskam savas laikas. Aš nesu nusista- 
tęs prieš pamokslus, bet mes juk ne bažnyčioje, o atviroje 
jūroje ir dar tokiu blogu oru. 

Kažkas pridūrė: 


— Be to, juk niekas vardų neminėjo. 

Jaunasis amerikietis, kuris jau spėjo atkreipti į save dėme- 
sį, degiodamas degtukus moterų salone, sausai tarė: 

— When Mister Stoss is in New York, be will hold church 
services every night in Webster and Foster“ tingeltangel.! 

Štosas atšovė jam: 

— No moisture can be compared with the moisture behind 
the ears of many young American fellows.? 

Jaunuolis į tai atsakė: 

— Directly after the celebrated Barrison sisters' appearance, 
after the song "Linger longer Loo" Mr. Stoss will raise his bands 
to heaven and beg the audience to pray“ 

Taip taręs ilgšis pašoko ir abejingu veidu išėjo per duris. 

Štosas liko it musę kandęs. Tačiau ir jis greitai atiroko po 
gauto atkirčio, palydėto susirinkusiųjų juoko. 

— Labai klysta tie, kurie mano, jog artistai mažiau pado- 
rūs nei kiti visuomenės sluoksniai, — tarė jis, kreipdamasis į 
profesorių Tuseną. - Tai perdėm klaidinga nuomonė. Nejau- 
gi jūs manote, kad tokie drąsūs triukai, kuriuos taip dažnai 
demonstruoja cirko artistai, ir palaidas netvarkingas gyveni- 
mas yra suderinami dalykai? Goddam* Nieko panašaus. To- 
kie triukai, kurie rodomi cirko balaganuose, neįmanomi be 


asketiško gyvenimo ir juodo darbo, apie juos miesčionis, 


"Kai ponas Štosas atsidurs Niujorke, jis kas vakarą laikys pamaldas Vebs- 
terio ir Forsterio balagane (angl). 
"Sunku rasti ką nors skystesnio už tai, kas yra daugelio jaunų amerikiečių 
smegeninėse (angl. ). 
"Tuoj po garsiųjų seserų Barison pasirodymo, po dainos “Dar palauk, Lu“ 
ponas Stosas pakels rankas į dangų ir pakvies publiką pasimelsti (angl). 
Po velnių! (Angl.) 

nepraleidžiantis progos išmaukti alaus bokalą, neturi ne men- 
kiausio supratimo. 

Įsismaginęs Štosas toliau gyrė artistus. Hansas Fiulenbergas 
paklausė jo: 

— Pone Štosai, o kokius gi triukus jūs atliekate? 

— Jei žmogus ką moka, jaunuoli, tai tada nera labai sunku, — 
atsake šis. — Bet štai jei jūs kada nors užsimanysite iškviesui mane 
į dvikovą, tai aš leisiu pasirinkti jums, į kurią vietą norėtumėt 
gauti kulką — į akį, ausies spenelį ar krūminį dantį. 

— Jis šaudo taikliau už patį Karverį', — kažkas pasakė. — 
Tris ar keturis kartus iš eilės pataiko į čirvų tūzą! 

— Tai toks pat menas, kaip ir visi kiu, mano ponai! Tik 
nemanykite, jog tai nekainuoja prakaito, kantrybės ir pasi- 
šventimo, net jei jūs šautuvą laikysite ir nuspausite gaiduką 
rankomis, o ne kojomis. 

Įėjo kapitonas fon Keselis, ir visi sutiko jį garsiu šūktelė- 
jimu. Kartu su juo pro duris įsiveržė ir saulės spinduliai. 

— Barometras kyla, mano ponai! 

Ta žinia visus paveikė kaip koks stebuklas. Vienas iš kelei- 
vių, snaudęs kambario kampe - tai lengviausia jūrų ligos for- 
ma — išsitiesė ir pasitrynė akis. Hansas Fiulenbergas kartu su 
kitais keleiviais skubiai išėjo į denį. Jais pasekė ir daktaras 
Vilhelmas su Frydrichu, kuris, beje, partiją pralošė. 

Abu daktarai vaikštinėjo po promenadų denį nuo vieno 


jo galo iki kito. Čia viešpatavo linksma pakili nuoraika. Oras 


"Džonatanas Karveris (1732-1780) - anglų keliautojas, Šiaurės Ame- 
rikos tyrinėtojas, pasižymėjęs susirėmimuose su prancūzais. 


90 


buvo švelnus. Laivas plaukė lygiai, ramiai ir, atrode, kad jo 
galingas korpusas su didžiausiu malonumu skrodžia neaukš- 
tas žalias kaip butelio suklas bangas. 

Vandenyno ramybė persidave ir keleiviams. Vyrai vaikštinė- 
dami sveikinosi ir traukdavosi į šalį, praleisdami stiuardus, kurie 
dabar ėjo iš kajutės į kajutę su linksma naujiena, kad oras pasitai- 
se. Visi, kas gyvas, išlindo į denį. Iš visų pusių girdėjosi kalbos 
ir juokai, ir negalėjai atsistebėti, iš kur laive tiek gražių moterų — 
tikras gėlynas, iki šiol tūnojęs kažkur "Rolando" gelmėse. 

Pro šalį praėjo Hansas Fiulenbergas su savo jau pasveikusia 
amerikiete, kuri spėjo susirasti draugę. Ši, kaip ir daugelis šve- 
džių, buvo su šviesių plaukų kupera, kailio berete ir lapių kaili- 
niais. Atrodė, kad jai labai patiko Hanso Fiulenbergo lekšti juo- 
keliai ir darkyta anglų kalba. Be to, ji buvo patikėjusi jam ir 
savo movą, kurią jis prisispausdavo tai prie pilvo, tai prie 
širdies, tai kuo aistringiausia — prie lūpų. Jaunasis amerikietis 
lydėjo kanadierę, kuri vaikštinėjo labai pasipūtusi ir atrodė kur 
kas žvalesnė. Maryrt, ją krėtė šalus, nors ji buvo su puskailiniais 
iš kanadietiškų sabalų kailiukų. Jie siekė jai beveik iki kelių. 

Kairiojoje denio pusėje, priešais Ingigerdos kajutę, susidū- 
re pulkelis žmonių. Jai dabar buvo labai malonu, kad visi vaikš- 
čiojantieji deniu gali pamatyti, kokioje puikioje kajutėje ji 
gyvena — beje, duris ji tyčia paliko praviras — ir pavydėti jai. 
Ar ne puiki proga savimeilei paglostyti? 

Frydrichas tarė daktarui Vilhelmui: 

— Jei neprieštaraujate, kolega, tai gal šį sykį neperženki- 


me Rubikono. Mažylė man jau truputį pakyrėjo. Beje, ar 

negalėtumėt pasakytu, — tęsė jis, — kodėl, kai aš įėjau į rū- 
komąjį, visi taip triukšmingai sutiko mane ir tas nepažįsta- 
masis emė replikuoti? 

Vilhelmas linksmu balsu nuramino jį, kad nieko ypatingo 
neįvyko, tik prieš tai į rūkomąjį buvo užėjęs Hansas Fiulen- 
bergas ir juokais pranešęs visiems, kad matęs Frydrichą įeinan- 
ų į Ingigerdos kajutę. 

Frydrichas pažadėjo nurauti jaunuoliui ausis. 

Abu nusijuokė, ir jų linksma nuotaika puikiai derinosi su 
denyje viešpataujančia linksmybe ir gyvenimo džiaugsmu. Po kan- 
kinamų valandų visi vėl ėmė vertinti gyvenimą. Rodės, nieko 
daugiau nenorėjai — tik gyventi, tik gyvenu! Tai galėjai jausti 
kiekviename žingsnyje, kiekvienoje šypsenoje, kiekviename šūks- 
nyje kaimynui ar pažįstamam, ir tas noras stelbė visus rūpesčius. 
Prieš jį nublanko bet kokį europietį ar amerikietį kamavęs rūpes- 
tis. Jei likai gyvas, vadinasi, tau smarkiai pasisekė. 

Visi tie vaikštinėjantys žmonės dabar buvo pasiruošę bet 
kokiai kvailystei, ir tai būtų buvęs savaime suprantamas daly- 
kas, nors sausumoje jie nė už ką nebūtų to sau leidę. 

O tuo metu kapitono įsakymu ant denio pasirodė muzi- 
kantai su savo instrumentais ir gaidomis. Ir kai linksmos 
melodijos pasklido po visą “Rolandą, linksmybė pasiekė apogė- 
jų, ir taip tęsėsi visą pusvalandį: atrodė, kad ir mėlynu dangu- 
mi plaukiantys reti debesėliai, ir laivas, ir jame plaukiantys 
žmonės, ir net pats okeanas šoka kadrilį. 

Visai nelauktai piktasis Neptūnas tapo linksmas ir gerašir- 


dis. Savo gerą nuotaiką ir kartu savotišką tuštybę jis pademonst- 

ravo, leisdamas vienas po kitos aplink "Rolandą" sušokti ir savo 
lėlėms. Savo sugebėjimus rodė skraidančių žuvų pulkeliai. Ban- 
ginis paleido savo garsųjį fontaną. Ir štai kažkuris iš viduriniojo 
denio keleivių, stovėjęs arčiausia forštevenio, sušuko: 


— Delfinai! 


Ilgai išvengti susitikimo su Ingigerda abiems gydytojams 
nepavyko. Kai Vilhelmas ją pastebėjo, jis tarė: 

— Theridium triste — voras žudikas! 

— Ką jūs čia dabar? — truputį išsigandęs paklausė Frydrichas. 

— Jūs tikriausiai žinote, — pradėjo aiškinti Vilhelmas, — 
kad šis voras paprastai įsitaiso netoli skruzdėlyno kokio nors 
žolės stiebelio viršūnėje. O toliau jam belieka pastebėjus apa- 
čioje beskubantį kokį mirmidoną' numesti ant jo voratinklio 
siūlų kamuoliuką. Visa kita paskui padaro jau pati skruzdė. Ji 
taip įsipainioja į tuos siūlus, kad tampa visiškai bejėgė, ir 
mažasis voras gali neskubėdamas ramiai sušveisti ją. 

— Kolega, jei jūs būtumeėt kada nors matęs mūsų mažylės 
šokį, — tarė Frydrichas, — tai tikriausiai pavadintumėte ją ta 
skruzdelyte, kurią voras pasmaugia. 

— Na, nežinau, - atsakė Vilhelmas. — Prisimenu kažkokio 
poeto žodžius, jog ši lytis stipriausia tada, kai ji silpna. 

O Ingigerda tuo metu susigalvojo naują pramogą, už kurią 
ji turėjo būti dėkinga ponui Rinkui, pašto skyriaus viršinin- 
kui. Ji žaidė su dailučiu šuneliu, kuris lyg baltos vilnos kamuolėlis 


Pagal senovės graikų mitą mirmidonai, Tesalijos achajų gentis, kilo iš 
skruzdėlių. 

didumo sulig dviem kumščiais gulėjo jos sterblėje. Juokingiau- 
sia buvo tai, kad šis baltasis lokys en miniature! plonu falcetu 
lojo ant didžiulio katino, kurį ponas Rinkas laikė priešais jį. 

— Jums leidus, pone Rinkai, šiandien pagaliau galėsime 
gerai išsimiegoti, — tarė jam Vilhelmas. 

— TŽ always sleep well?, — labai Elegmatiškai atsakė pašto 
tarnautojas, vienoje rankoje laikydamas smilkstančią cigaretę, o 
kitoje — didžiulę minkštą katę. 

— Pažvelkite čia, kolega! 

Taip sakydamas, daktaras Vilhelmas atidarė netoli esančias 
duris, už kurių buvo gili kvadratinė šachta, iki pusės prikrauta 
tūkstančių paketų. Jais buvo galima vaikščioti ir su batais. Visa 
tai tvarkyti turėjo pašto tarnautojas. 

— O kur dar laiškai, - papildė Vilhelmą flegmactiškasis ponas 
Rinkas. 

— Tas Rinkas baisiai originalus žmogus, verta su juo susipa- 
žinti. Prieš keletą metų jam baisiai nepasisekė su panašia mote- 
rim kaip ta mažoji Halštrem. Tokių moterų nederėtų vesti. Po 
to jis daug kartų žiūrėjo mirčiai į akis visose pasaulio jūrose ir 
įvairiausiomis progomis. Pararčiau jums pasiklausyti jo pasako- 
jimų, tik nelengva išprovokuoti jį toms kalboms, nes jis nege- 
riantis. Žmonės labai mėgsta kalbėti apie faralizmą, bet daž- 
niausiai tos kalbos tik tušti plepalai. Apie Rinką to nepasakysi. 

O gyvenimas ant denio vis labiau ėmė panėšėti į aukštuo- 
menės susibūrimus. Frydrichas net nustebo, kiek daug čia 


"Miniatiūrinis (pranc. ). 
"Miegu aš visada gerai (angl. ). 

buvo iš matymo pažįstamų berlyniečių. Netrukus prisistatė 
profesorius Tusenas ir nusivedė jį prie sėdinčios krėsle savo 
žmonos. 

— Mane į Ameriką pakvietė vienas draugas, - toliau aiški- 
no Tusenas ir kiek atsainiai paminėjo žinomo milijonieriaus 
pavardę. — Tiktai net jei ten ir gaučiau daug užsakymų, 
Amerika man vis tiek niekada netaps antrąja tėvyne. 

Išblyškęs, rūpesčių iškamuotas, garbusis profesorius ėmė 
kloti savo rūpesčius ir viltis. Jo vis dar graži žmona žiūrėjo į 
jį šiek tiek iš aukšto ir su ironija. Profesorius, pats to nepa- 
stebėdamas, kelis kartus pavadino Ameriką "dolerių šalimi". 

O tuo tarpu škancuose prasidėjo šokiai. Iniciatorius bu- 
vo tas pats Hansas Fiulenbergas, energingasis berlynietis. Kai 
muzikantai užgrojo Vienos valsą, jis nepraleido progos pa- 
kviesti šokiui damą su lapių kailiniais. Na, ir kaip visada 
tokiais atvejais, jo pavyzdžiu kaipmat pasekė dar kelios po- 
ros, ir netrukus po išsigiedrijusiu dangumi jau sukosi šoke- 
jų pulkelis, ir taip jie šoko net ir saulei nusileidus. 

Kai orkestrantai, susirinkę savo blizgančius vario instru- 
mentus, jau buvo beišeiną, keleiviai juos sulaike. Jie kaipmat 
sumetė nemažą krūvelę pinigų ir perdavė juos muzikantams. 


Sokiai su dar didesniu įkarščiu tęsėsi toliau. 


Daktarą Vilhelmą kažkur iškvietė. Frydrichui po kiek lai- 
ko pavyko atsikratyti Tuseno, ir jis galėjo pabūti vienas. 
Išsiblaivęs dangus, tiesiog per stebuklą nurimusi jūra, šokiai, 


muzika, saulės spinduliai sužadino jo sieloje kažkokį naują 

palaimingą egzistencijos pojūų. Gyvenimas, mąstė Frydri- 
chas, kaskart vis kitoks: tai jis kupinas džiaugsmo, tai sutei- 
kia skausmo, nakties tamsą keičia šviesi diena, tai šviečia 
saulė, tai dangų aptraukia debesys. Ir todėl kiekvieną kartą 
praeitis ir ateitis atitinkamai atrodys tamsesnė ar šviesesnė. 
Argi šviesioji gyvenimo pusė turi mažiau šansų nei tamsio- 
ji? Kupinas jaunatviško, kone vaikiško džiugesio jis girdė- 
jo, kaip viskas jo viduje ir aplink jį tvirtino "Ne!" 

Plačiakraštę skrybėlę Frydrichas nusmauke ant pakaušio ir 
atsisagstė lengvą vasarinį apsiaustą. Abiem rankomis, ap- 
temptomis pilkomis švediškomis pirštinėmis, kaip kokiais 
kabliais tvirtai įsikibęs turėklų, jis žiūrėjo į jūrą, į slystanų 
jūros paviršiumi laivą, juto laivo mašinų vibravimą, jo au- 
sis glostė švelnūs, harmoningi Vienos valso garsai, ir atrodė, 
jog visas pasaulis virto spalvinga gyva pokylių sale! Jis pars 
kentėjo ir kitus privertė kentėti, tačiau dabar mintyse jis 
apkabino visus, nuo kurių kentėjo pats, ar kurie kentėjo nuo 
jo — tas svaigulys visus sujungė, suvienijo. 

Kaip tik tuo metu pro jį praėjo Ingigerda Halštrem su 
tuo ilgšiu pirmuoju kapitono padėjėju. Frydrichas nugirdo, 
kaip ji tvirtino savo palydovui, jog nešokanti, nes šokiai — 
banali pramoga. Frydrichas staiga pašoko ir po kelių aki- 
mirkų jau sukosi su kanadiete, kurią jis su vokiečiams 
būdingu impulsyvumu be jokių ceremonijų paveržė iš ap- 
stulbusio geltonsnapio amerikiečio. Buvo aiškiai matyti, 
jog uždususi, švelni ir egzotiška kanadietė jautė malonumą 


atsidūrusi narsiojo užkariautojo glėbyje. 

Baigęs šokti su kanadiete Frydrichas dar kurį laiką pa- 
šnekėjo su ja laužyta prancūzų ir anglų kalba, o paskui su 
džiaugsmu grąžino ją jaunajam amerikiečiui. Tuo metu ant 
denio pasirodė ir Štosas. Kaip paprastai laikydamas už apy- 
kaklės, jį atlydėjo tarnas. Berankis ta proga pasišaipė iš tokio 
gabenimo būdo, pavadindamas jį "transkontinentiniu ir tran- 
sokeaniniu skubiuoju asmeniniu transportavimu". Frydri- 
chas iš karto pristūmė jam kėdę, nes jam staiga užėjo noras 
pasikalbėti su estrados artistu. Tarnas labai vikriai pasodino 
savo šeimininką. 

— Jei tik oras nesubjurs, jau antradienį galėsime prisišvar- 
tuoti Hobokene, — tarė Artūras Štosas. — Bet sakau — jei tik 
oras nepasikeis. Kapitonas sako, kad pagaliau plaukiame visu 
greičiu — šešiolika mazgų. 

Frydrichas išsigando: nejaugi taip greit baigsis jo gyveni- 
mas kartu su Ingigerda viename laive, tarp tų pačių sienų? 

— O ta mažylė — tai pikantiška padykėlė, — tarė Štosas, tarsi 
skaitydamas Frydricho mintis. — Nesistebiu matydamas, kaip 
nepatyrę vyrai susivilioja tokiu gardžiu kąsneliu. Prie tokios be 
pirštinių geriau neprisiliesti! 

Frydrichui buvo labai nemalonu klausytis tokių kalbų. Jis 
žvairavo į berankį artistą, širdies gilumoje suvokdamas savo 
padėties juokingumą ir gėdydamasis to. 

O Štosas pradėjo filosofuoti apie erotiką apskritai. Jis, 
tas berankis donžuanas, mokė Frydrichą, kaip elgtis su moteri- 
mis. Ir išsijuosęs ėme girtis, ir kuo labiau jis atleido vadžias, 


duodamas valią savo tuštybei, tuo menkesnis atrodė jo inte- 

lektas. Atrodė, kad jį apėmė kažkoks liguistas noras trūks plyš 
padaryti kuo didesnį įspūdį pašnekovui. 

Pro šalį praėjo tarnaitė su vaikais. Frydrichas lengviau atsi- 
duso, nes Štoso dėmesys nukrypo į ją. Jis sušuko: 

— Ei, Roza, o ką veikia ponia? 

Roza atsakė: 

— Ji čia neateis. Buria kortomis ir staliuką sukioja. 

Tarnas Bulke, kuriam, kaip atrodė, jaunoji auklė patiko, 
padėjo jai susodinti vaikus. Frydrichas atpažino, kad tai ta pati 
mergina, kuri buvo užėjusi į kirpyklą odekolono ir apie kurios 
nelengvą tarnybą kirpėjas jam tada pasakojo. 

Beje, kirpėjo žodžius dabar patvirtino ir Artūras Štosas. 

— Ta ponia Lybling ne tik pati engia tą savo auksinę tarnai- 
tę, bet net vyresnįjį stiuardą kvietėsi į talką. Tačiau Pfundneris 
atsakė jai, kad tokią pavyzdingą tarnaitę kaip Roza reikia ne 
peikti, o saugoti suvyniojus į vatą. Tokios kvaišos dažnai ir 
pačios nežino, ką daro, — užbaigė Štosas. 

Dar tebeskambėjo muzika, dar tebešvietė saulė, džiovinda- 
ma denį, o keleiviai, apimti lengvabūdiškos nuotaikos, beri- 
bio dangaus ir beribės jūros akivaizdoje tebešoko ir tebestraka- 
liojo, kai Frydrichą iškvietė į mašinų skyrių. Į jį reikėjo 
leistis geležinėmis kopėčiomis. Oras buvo tvankus, dienos šviesa 
čia nepateko, ir kelias Frydrichui pasirodė labai ilgas. Aplink jį 
dirbo mašinos. Milžiniškus smagračius švilpdami suko platūs 
diržai. Ant storų metalinių ašių sukosi dideli metaliniai dis- 
kai, sujungti su ratais ir ratukais, kiekvienas iš jų dirbo savo 


darbą. Frydrichas dairėsi į didžiulius cilindrus, kuriuose su- 

spaustas garas stumdė stūmoklius, o šie, savo ruožtu, suko 
didelius velenus, sustabdytus išilgai kilio linijos. 

Mašinisrai su skudurais ir alyvos kibireliais rankose vaikštinė- 
jo tarp besisukančių geležinių pabaisų be galo ramiai ir drąsiai — 
juk čia menkiausias neatsargus judesys galėjo baigtis mirtimi. 

Ber jam teko leistis dar žemiau, kur su kastuvais rankose 
pusnuogiai helotai svaidė anglį į įkaitusią iki baltumo kūryklą 
po garo katilais. Frydrichas atsidūrė anglimi, degėsiais ir 
šlakais atsiduodančiame pragare, apšviestame liepsnojančių kū- 
ryklose anglių. 

Frydrichas gaudė orą. Bedugnėje, kurioje jis dabar atsidū- 
re, buvo taip karšta, kad per jo sprandą iš karto pradėjo tekėti 
prakaito srovelės. Vis dar negalėdamas atsitokėti nuo ką tik 
patirto įspūdžio ir užsimiršęs, jog dabar jis atsidūrė giliai po 
vandeniu, staiga pamatė daktarą Vilhelmą, o kartu ir lavoną, 
baltuojantį ant juodų anglių krūvos. 

Frydricho sąmonėje iš karto nubudo profesinės pareigos 
jausmas, ir po kelių akimirkų su daktaro Vilhelmo stetosko- 
pu rankoje jis jau stengėsi įsitikinti, ar parkritusiojo širdis 
iš tikrųjų nustojo plakti. O pastarojo kolegos, suodini nuo 
galvos iki kojų, nė minutės nesiliaudami aptarnauti mašinų, 
tik retkarčiais, stabtelėdami atsigerti alaus ar vandens, pa- 
žvelgdavo į sukniubusį draugą. 

— Jis parkrito vos prieš trejetą minučių, — paaiškino Vil- 
helmas. — Šrai tas, kur neseniai nusiprausęs, pakeitė jį. 

— Jis kaip tik norėjo įmesti į kūryklą porciją anglių, — 


aiškino mašinistas, garsiai šaukdamas, kad perrėktų kastuvų 

žvangčiojimą ir kūryklos durelių bildesį; tas mašinistas čia 
ir atvedė Frydrichą. — Tik kastuvas staiga išslydo jam iš ran- 
kų ir vos nesužeidė kito kūriko. Jį pasisamdėme Hamburge, 
— tęsė mašinistas. — Kai tik jis pasirodė laive, aš ir karto 
pagalvojau, ar jis ištvers tokį darbą. Taip jam ir pasakiau, 
bet jis dar bandė pajuokauti ir pasakė: “Nebijokite, pone 
mašiniste, mano širdis dirba kaip laikrodis!“ Man pagailo 
jo, nes kitokių galimybių perplaukti didžiąją balą jis netu- 
rėjo, 0 jam ten būtinai reikėjo susitikti su kažkuo, nes jau 
keturiolika metų nebuvo to žmogaus matęs. 

— Exitus', — tarė Frydrichas, kurį laiką spaudydamas ste- 
toskopą prie gulinčio kūriko krūtinės. Ant pamelynavusios 
vaško geltonumo kūriko odos virš šonkaulių dar keletą sekun- 
džių matėsi stetoskopo įspaustos žymės. Negyvėliui atvipo 
žiauna. Frydrichas parišo ją balta nosinaite. 

— Ir pasitaikyk man šitaip, — tarė jis. 

Didžiulės veržlės kampas, į kurį griūdamas atsitrenkė, 
paliko gilią, pajuodusią sukrešėjusią kraujuojančią žaizdą ve- 
lionio smilkinyje. 

Abu gydytojai pakilo į denį, o civilizacijos auka, tas 
šiuolaikinių galerų vergas su prakaito lašeliais ant veido — jo 
alinančio darbo liudininkais — nosinaite parištu žandikauliu 
atrodė kaip dantų gydytojo pacientas su skaudamu dantimi. 
Keli vyrai iškėlė jį iš to įkaitusio pragaro ir nutempė į miru- 


siems skirtą kambarėlį. 


Mirtina baigtis //or.). 

Dakraras Vilhelmas turėjo pranešti apie tai kapitonui. Nie- 
kas iš keleivių, esančių ant denio, kur vis dar tebeskambėjo 
muzika, neturėjo nujausti ir iš tikrųjų nenujautė, kas atsitiko. 
Tuo tarpu žuvusiojo lavonas, padedant Raudonojo Kryžiaus 
seselei, buvo paguldytas ant čiužinio ir netrukus jį apspito 
solidžių žmonių būrelis, tarp jų buvo ir laivo kapitonas, iždi- 
ninkas ir abu gydytojai. 

Kapitonas fon Keselis paliepė niekam nepasakoti apie kūri- 
ko mirtį. To jis paprašė ir abiejų daktarų. Po to reikėjo 
surašyti visus reikiamus popierius bei atlikti kitokius forma- 
lumus. Tai užtruko gana ilgai, lauke visai sutemo ir denyje bei 
koridoriuose tarp pirmosios klasės kajučių nuaidėjo skardus 
trimito garsas — first call for dinner. 

Tuo metu Frydrichas persirengė savo kajutėje. Kai jis pa- 
sirodė valgyklos salėje, čia jau buvo prasidėjusi tikra moteriškų 
tualetų paroda. Beveik visos laivo damos, šnarėdamos savo gra- 
žiausiais drabužiais, susirinko ryškiai apšviestoje, šventuškai 
papuoštoje salėje. Vis dėlto Frydrichui krito į akis, kad ne 
viena tų gražiųjų į salę žengiančių damų turėjo sukaupti visą 
savo drąsą, kad galėtų paskui su gracingu humoru nuslėpti jūrų 
ligos ir jos padarinių baimę. 

Tiesą sakant, laivo judėjimo beveik nesijautė, išskyrus 
nedidelį virpėjimą, kuris visur persiduodavo per grindis ir 
sienas. Užgrojo orkestras, ir atskubėjo pulkelis stiuardų su 


livrėjomis. Kadangi jiems dabar nereikėjo balansuoti sten- 


I - . . - 
Pirmasis signalas pietums (angl.). 

giantis išlaikyti pusiausvyrą, jie pradėjo ramiai aptarnauti 
susirinkusiuosius. 
— Šventiniai pietūs, — tarė kapitonas ir, sėsdamasis už 


stalo, patenkintas apžvelgė salę. 


Jau perėjus prie žuvies, salėje pagaliau pasirodė Ingigerda, 
lydima drambloto ir labai neišvaizdaus Achleitnerio. Frydri- 
chui norėjosi prasmegti kiaurai žemę: mažylė atrodė taip pras- 
tai, buvo taip nevykusiai apsirengusi. Laivo kirpėjas jos šviesius 
plaukus buvo susukęs į kažkokį siaubingą ant galvos stirksantį 
bokštą, ant pečių ji buvo užsimetusi ispanišką šalį, tarsi ketin- 
dama suvaidinti Karmen. Tik toji Karmen buvo tokia prasta, 
tiesiog pasigailėtina, kad visi už ilgo stalo susėdę pietautojai 
ėmė iš jos šaipytis ir net atvirai tyčiotis. Frydrichas kramtė žuvį 
su visomis ašakomis ir suko galvą, iš kurgi ji ištraukė tas ryškiai 
žalios spalvos kojines ir kurių galų prisireikė apsiauti tokiais 
šlykščiais bateliais, vadinamaisiais “Aukso vabalėliais“? 

— Betrūksta tik kreida patepti tos damos batukų padus, — 
pareiškė vienas ponas. — Atrodo, ji susiruošusi pademonstruo- 
ti šokį ant lyno. 

Vyrai piktinosi balsiai, o moterys pasitenkino vien žvilgs- 
niais. Kažkas net užspringo ir turėjo prisidengti burną servetė- 
le. Toli gražu ne visos vyrų pastabos buvo diskretiškos, kor- 
tuotojai, kurie vėl vaišinosi šampanu, šaipydamiesi neieškojo 
švelnių žodžių. 

Frydrichas vos patikėjo savo akimis, kai staiga išvydo 


mažąją nenaudėlę, kuri akiplėšiškai familiariai atsistojo prie- 

šais jį ir, patempusi lūpas, paklause, kada gi jis vėl ateisiąs 
pas ją ar kažką panašaus. Frydrichas pasibaisėjęs kažką ne- 
aiškiai sumurmėjo. Dabar į jį pasisuko visų galvos: ir ponų 
su krakmolytomis stačiomis apykaklėmis, ir ponių, pasipuo- 
šusių perlų vėriniais ir auksinėmis grandinėlėmis. Frydri- 
chas neprisiminė, ar dar kada nors jam yra tekę patirti di- 
desnę gėdą nei ši. Tik Ingigerda nieko nepastebėjo ir nieko 
nejuto. Veltui Achleitneris bandė ją nusivesti į šalį, nes ir 
jam buvo nejauku atsidūrus dėmesio centre. 

Pagaliau ji nuėjo, mesteldama atsisveikinimui: “Fe, koks 
jūs vulgarus! Ir kvailas! Man jūs visai nepatinkate“. 

Aplink kapitoną susibūrusioje kompanijoje pasigirdo links- 
mas kvatojimas, ir Frydrichas lengviau atsikvėpė. 

— Patikėkite, ponai, niekaip nesuprantu, kodėl gi nusipel- 
niau tokio jos dėmesio ir ko galiu tikėtis iš jos ateityje, — su 
gana neblogai suvaidinta ironija pareiškė Frydrichas. Pokalbis 
pakrypo kita linkme. 

Gražus oras ir numanoma rami naktis visiems pataisė nuo- 
taiką, ir vyrus, ir moteris pagavo nerūpestinga linksmybė. 
Visi valgė, gėrė, juokėsi, flirtavo. Malonu buvo jaustis šaunio- 
jo devynioliktojo amžiaus piliečiais ir laukti artėjančio dvide- 
šimtojo amžiaus, tikinus, kad jis bus dar puikesnis. 

Kai abu daktarai po pietų susėdo Vilhelmo kajutėje, po- 
kalbis nukrypo į šiuolaikinės kultūros rezultatų svarstymą ir 
vertinimą. 

— Bijau, kad visą pasaulį beaprėpianti transporto ir ry- 


šių sistema, neva tarnaujanti Žmonijai, veikiau pati pajun- 

gė sau visą žmoniją, — tarė Frydrichas. — Bent aš tai tikrai 
nematau, kad milžiniška mašinų galia būtų palengvinusi 
žmonių darbą. Šiuolaikinis vergavimas mašinoms — pati 
įspūdingiausia vergovės rūšis iš visų iki šiol egzistavusių. O 
vergovė yra ir bus vergovė! Į klausimą, ar mašinų darbas 
priartino laimę ar bent viltį ją pasiekti, atsakymas kol kas 
tik vienas: Ne!“ 

— Štai kodėl iš apsišvietusių žmonių kas trečias pritaria 
Šopenhauerio pažiūroms, — atsakė Vilhelmas. - Ir šiuolaikinis 
budizmas plinta labai sparčiai. 

— Na, taip, - sutiko Frydrichas. — Juk mes gyvename 
pasaulyje, kuris tariasi esąs velniaižin kas ir kuris pats sau 
įgriso ligi gyvo kaulo. Vis labiau į lyderius veržiasi dvasios 
vidutiniokai, dar tuštesni nei iki šiol, užtat kokie pasipūtę ir 
persisotinę. Joks idealizmas, jokia kad ir pati didžiausia iliu- 
zija nebegali tam atsispirti. 

— Sutinku, - atsakė Vilhelmas, — kad civilizacija, ta 
didžioji komercinė firma, šykštu visko, tik ne žmogaus ir 
ne to, kas jame geriausia. To ji visiškai nevertina ir tam 
leidžia nunykti. Tačiau yra ir šiokia tokia paguoda: man 
atrodo, kad ši firma padarė gerą darbą, sugebėdama visiems 
laikams apsaugoti mus nuo praeities barbariškumo, kad jau 
nebeįmanomi tokie dalykai, kaip, pavyzdžiui, inkvizicija, 
neregėtai žiaurios bausmės už sunkius nusikaltimus ir pana- 
šūs dalykai. 


O ar jūsų nestebina, kad šalia didžiausių mokslo laimėjimų — 


spektrinės analizės, energijos tvarumo dėsnio ir taip toliau — 
vis dar tebėra gajūs atgyvenę prietarai? Aš, pavyzdžiui, nega- 
liu garantuoti, kad siaubingiausi malleus maleficarum' laikai 
nebegrįš! 

Kaip tik tuo metu į kajutę, išsikviestas gydytojų skambu- 
čio, įėjo stiuardas ir junga Panderis. Vilhelmas tarė: 

— Kolega, jaučiu, kad mums būtinai reikia išgerti šampa- 
no. Adolfai, — kreipėsi jis į stiuardą, —- atneškite mums butelį! 
— Šiandien šampaną graibstyte graibsto, — tarė Adolfas. 

— Tai natūralu, juk žmonės džiaugiasi, kad vakar ar užvakar 
mes nenuskendome. 

O jungą kapitonas buvo pasiuntęs, kad tas atneštų kūriko 
mirties liudijimą. Žuvusio kūriko pavardė buvo Cikelmanas. 
Vargšelio užrašų knygelėje buvo rastas pradėtas rašyti laiškas. Ta 
pradžia skambėjo maždaug taip: 

“Brangioji mamyte, nebeprisimenu net, kaip tu atro- 
dai! Man klojasi nekaip, tačiau bent kartą pagaliau nusigau- 
siu į Ameriką pasimatyti su tavim! Kaip liūdna, kad visa- 
me pasaulyje neturiu daugiau jokių giminių. Mama, mielo- 
ji, noriu tik pamatytu tave dar kartą, o jau paskui tavęs 
nebevarginsiu“. 

Atneše šampano butelį, netrukus ir antrą. 

— Nesistebekite, kolega, kad šį vakarą padauginau, — tarė 
Frydrichas. - Gal šie vaistai padės man šiąnakt užmigti bent 
kelioms valandoms. 


| "Raganų kūjis" //or), 15 a. Vokietijoje pasirodžiusi knyga, ilgai buvusi 
oficialiu žinynu vadinamųjų raganų teismo procesuose. 


Buvo jau pusė vienuoliktos, o abu gydytojai vis dar tebe- 
sėdėjo. Paprastai vynas labai padeda suartėti buvusiems moks- 
ladraugiams, nūnai kolegoms atverti vienas kitam širdį. 

Frydrichas pradėjo pasakoti, kaip idealizmo skatinamas iš 
principo atsisakė kariškio ar valdininko karjeros. O mediciną 
pasirinko tik todėl, jog manė šitaip atnešiąs daugiausia naudos 
žmonėms. Deja, teko nusivilti. 
sveiki medžiai; o mums juk tenka prižiūrėti iš nesveikų ge- 
malėlių išaugusius, ligotus ir sunykusius augalus! 

Kaip tik todel, aiškino Frydnchas, jis ir pasirinkęs kovą su 
pikčiausiais žmonių priešais — bakterijomis. Tačiau jis neslėpė, kad 
tas nuobodus, vargingas ir daug kantrybės reikalaujantis bakteriolo- 
go darbas jo nepatenkino. Jis neketino užsidaryu siaurame profesi- 
jos kiaute, o tai uesiog neišvengiama jo specialybės žmonėms. 

— Šešiolikos svajojau tapti dailininku. Vėliau Berlyne, skros- 
damas lavonus, pasakysiu jums atvirai, kūriau eiles. O dabar 
mieliausiai pasirinkčiau laisvo rašytojo darbą. Kaip matote, 
mielas kolega, — ironiškai šyptelėjo Frydrichas, - mane gerokai 
gyvenimas vėtė ir metė. 

Vilhelmas niekaip nenorėjo su tuo sutikti. 

Tačiau Frydrichas atkakliai laikėsi savo: 

— Taip yra iš tikrųjų. Aš tikras savo epochos kūdikis ir 
visai to nesigėdiju. Kiekvienas šį tą reiškiantis žmogus šian- 
dien yra draskomas vidinių prieštaravimų kaip ir visa žmoni- 
ja. Aišku, aš kalbu uk apie lyderio padėtį užimančią mišrią 


europietiškąją rasę. Manyje slypi popiežius ir Liuteris, VIL- 

helmas Antrasis 19 Robespjeras, Bismarkas ir Bebelis, ameri- 
kiečių multimilijonieriaus dvasia ir žavėjimasis neturtu, taip 
išgarsinęs šventąjį Pranciškų Asyžieų. Aš esu karščiausias savo 
epochos pažangos šalininkas ir kartu pašėlęs reakcionierius ir 
retrogradas. Jaučiu neapykantą amerikietiškajam gyvenimo bū- 
dui, tačiau amerikiečių siekis pavergti ir išnaudoti visą pasaulį 
man primena ir Augijaus arklidėse Heraklio nuveiktus darbus. 

— Tegyvuoja chaosas! - tarė Vilhelmas. 

Jie susidaužė. 

— Sutinku, — tarė Frydrichas, — bet tik su sąlyga, jei iš jo 
rastųsi šokantis dangus ar bent viena šokanti žvaigždė. 

— O, tų šokančių žvaigždžių geriau pasisaugoti! — juokda- 
masis tarė laivo gydytojas ir reikšmingai pažvelgė į Frydrichą. 

— Ką padarysi, jei esi užsikrėtęs ta prakeikta maro bacila, — 
atsakė šis. 

Toks netikėtas prisipažinimas nuo vyno apsvaigusiems Vil- 
helmui ir Frydrichui atrodė visai natūralus dalykas. 

Vilhelmas pacitavo: “Gyveno žiurkė rūsyje"!. 

— Taip tai taip, bet ką gi padarysi, — tarė Frydrichas ir 
pasuko pokalbį kita linkme. — Kaip gali likti nuo viso to 
nuošalyje, jei tau iš panosės nuplaukė visi idealai, kaip anam 
kailiadirbiui kailiai? Todėl aš ir suvedžiau visas sąskaitas su 
savo praeitim. Vokietija man nebeegzistuoja, ji tarsi pasken- 
do vandenyno gelmėse. Ir gerai! Juk ką mes matome, žiūrėda- 


mi į ją? Argi ji iš tikrųjų toji pati galinga suvienyta valstybė, 


1 “" gė Jė g Bs “ r . . > 
Žodžiai iš Getės "Fausto" pirmosios dalies. 

o ne lengvas grobis, dėl kurio be perstojo varžosi Dievas su 
velniu, tai yra kaizeris su popiežium? Juk reikia pripažinti, kad 
daugiau kaip tūkstanų metų vienijančio principo laikėsi kaize- 
riai, imperatoriai. Apie Trisdešimties metų karą sakoma, kad 
jis suskaldė Vokietiją. Aš sakyčiau, jog tai padarė tūkstantme- 
čio karas, o Trisdešimties metų karas tėra tik pats sunkiausias 
vokiečiams įskiepyto religinio kvailumo užkrato priepuolis. Ta- 
čiau kai nera vienybės, valstybe darosi panaši į labai keistą pasta- 
tą, kuriame tik labai maža dalis plytų priklauso to namo savinin- 
kui ar jo gyventojams, o sėdintis Romoje kreditorius su tiara 
vis klibina ir klibina jas, šantažuodamas ir gąsdindamas sugriau- 
siąs namą, jei neatgausiąs skolos su palūkanomis ir palūkanų 
palūkanomis. O tada geriausiu atveju liks tik griuvėsių krūva. 

Gali sau kiek įmanydamas rėkti ir raus plaukus nuo galvos 
— viskas veltui: vokietis nemato, kad jo keistojo namo pože- 
miuose yra nuo visų slepiamas ir rakinamas baisus Mėlynbarz- 
džio kambarys. Ir ne tik moteriškėms pagąsdinti. Jis net ne- 
nujaučia, kokie kankinimo įrankiai ten laukia jo dvasios, bū- 
tent dvasios, nors iš tikrųjų jie tarnauja fanatiškos beprotybės 
kupinai kraugeriškai ilgaskvernių idėjai ir skirti šlykščiausiam 
kūno kankinimui. Vargas, jei tos durys atsidarys, nes jų už- 
raktai visą laiką klibinami. Tada vėl kruvinais žiedais sužydės 
visos Trisdešimties metų karo baisenybės, tie siaubingi ereti- 
kų teismų žiaurumai. 

— Na, už tai mes negersime, — tarė Vilhelmas. — Verčiau 
jau paskelbkime tosrą už sveiką, atvirai cinišką amerikietiškąjį 


išnaudojimo idealą su visa jo banalybe ir tolerancija! 

— Tai jau tūkstanų kartų geriau, — atsakė Frydrichas, ir 
juodu išgėrė už Ameriką. 

Stiuardesė, aptarnaujanti antrosios klasės kajutes, staiga at- 
vedė iš viduriniojo denio sepryniolikmetrę Rusijos žydaitę, 
kuri laikė prispaudusi prie nosies nosinaitę, negalėdama sustab- 
dyti bėgančio kraujo. 

— Oi, aš sutrukdžiau, — tarė mergina ir atbula ėmė trauktis 
nuo durų. 

Vilhelmas paprašė ją prieiti arčiau. Tačiau dabar paaiš- 
kėjo, kad stiuardese atėjo čia su mergina visai del kitos 
priežasties. Ji kažką pašnibždėjo Vilhelmui į ausį ir to 
pakako, kad jis, atsiprašęs Frydricho, pašoktų. Užsidėjęs 
kepurę, jis išėjo kartu su stiuardese, palikęs žydaitę savo 
kolegai. 

— Jūs gydytojas? — paklausė mergina. 

Frydrichas patvirtino ir nieko nelaukdamas, paguldęs pa- 
cientę ant kušetės, netrukus sustabdė kraujavimą. Duris į denį 
jis paliko praviras, nes jam atrodė, jog šviežias jūros oras 
pacientei išeis į naudą. 

— Del manęs galite rūkyti, — tarė žydaitė po kiek laiko, 
pastebėjusi, kaip Frydrichas kelis kartus buvo beužsidegąs ci- 
garetę, bet paskutiniu momentu vis susilaikydavo. 

— Ne, dabar aš nerūkysiu, — trumpai atsakė jis. 

— Jei taip, tai gal galėtumėt duoti cigaretę man, — pareiškė 
mergina, — nes man nuobodu. 

— Taip ir turėtų būti, — atsake Frydrichas. — Pacientas 


privalo nuobodžiauti. 

— Jei man duosite cigaretę, — paaiškino ligonė, — aš jums 
pasakysiu: “Taip, mano pone, jūs iš tikrųjų teisus!“ 

— O aš ir taip žinau, kad esu teisus, — atsakė Frydrichas. — 
Apie jokį rūkymą šiuo momentu negali būt nė kalbos. 

— Ber aš tikrai noriu rūkyti, - spyriojosi ji. — Jūs tiesiog 
nemandagus. 

Frydrichas žiūrėjo į žydaitę, kuri aikštingai kilnojo kulnus 
aukštyn, o paskui vėl nuleisdavo juos ant odinės kušetės, ir 
dėjosi rūstus. 

— Nejaugi jūs manote, kad aš palikau Rusiją tik tam, kad 
užsienyje kiekvienas man dar labiau įsakinėtų? - paklausė mer- 
gina niurzgliu tonu ir pridūrė: - Man šalta! Uždarykite duris! 

— Jei taip norite, galiu uždaryti, — atsakė Frydrichas. Jis tai 
padarė, neslepdamas aiškaus susierzinimo. 

Frydrichui, kuris rytą ant viduriniojo denio buvo persime- 
tęs žvilgsniais su šia mergina — Debora, dabar, nepaisant to, kad 
buvo įkaušęs, o gal kaip tik del to, kad buvo įkaušęs, lauke, kad 
kuo greičiau sugrįžtų daktaras Vilhelmas, o jis vis nesirode. Kai 
jo pacientė trumpam nutilo ir Frydrichas tuo pasinaudojęs tik- 
rino vatos tamponą jos nosytėje, išvydo ašaras jos akyse. 

— Kas jums? — paklausė jis. - Ko verkiate? 

Ji staiga rankomis atstūmė Frydrichą, pavadino jį buržujum 
ir ketino keltis nuo kušetės. Tačiau Frydrichas sulaikė ją ir švel- 
niai paguldė atgal. Paskui atsisėdo pats ir lauke, kas bus toliau. 

— Mielas vaikeli, — švelniai tarė jis maloniu balsu, - labai 
keista, kad jūs taip tituluojate mane, tačiau nesigilinkime į 


tai. Jūs juk susinervinusi. Jūs susijaudinusi! 

— Niekada nekeliausiu pirmosios klasės kajutėje! 

— Kodel? 

— Todel, kad kai didžioji žmonijos dalis skęsta skurde, 
tai būtų niekšiška. Pasiskaitykite Dostojevskį, pasiskaityki- 
te Tolstojų, pasiskaitykite Kropotkiną! Mus persekioja! Mus 
pjudo! Niekam nerūpi, kokiam patvory mes numirsime. 

— Jei jums įdomu, - atsakė Frydrichas, — tai man jie visi 
žinomi — ir Kropotkinas, ir Tolstojus, ir Dostojevskis. Tik 
nemanykite, kad visame pasaulyje esate vienintelė persekioja- 
moji! Aš irgi persekiojamas. Mes visi persekiojami, mano 
miela. 

— Tačiau jūs plaukiate pirmosios klasės kajutėje, — atšovė 
mergina. — Be to, jūs juk ne žydas, o aš žydė! Ar suprantate, ką 
reiškia žydui gyvenu Rusijoje? 

— Užtat dabar vykstate į Naująjį pasaulį, — tarė Frydrichas. 

— Žinau, kas manęs laukia, — atsakė ji. - Ar žinote, į 
kokių prakeiktų išnaudotojų nagus pakliuvau? 

Mergina pravirko, ir kadangi ji buvo maždaug tokia par 
jauna ir gležnutė, kaip ir Ingigerda, tik visai kitokios — juo- 
daakės ir tamsiaplaukės rasės — tai Frydrichas pajuto, kad jis 
pasiduoda. Jis vis labiau gailėjo, o jis gerai žinojo, kad gaile- 
sys yra trumpiausias kelias, vedantis į meilę. Todėl jis dar 
kartą nusprendė nepasiduoti. 

Jis tarė: 

— Aš esu gydytojas ir čia pakeičiu savo kolegą. Kas man 
darbo, kad patekote į išnaudotojų rankas ir ką aš čia galiu 


pakeisti? Be to, visi tie inteligentai iš Rusijos, tiek vyrai, tiek 


moterys, yra isterikai. O tai kaip tik tas bruožas, kurio la- 
biausiai nemėgstu. 

Ji pašoko ir norėjo išbėgti. Kad suturėtų, Frydrichas su- 
griebė ją už alkūnių. Tada mergina pažvelgė į jį tokiu neapy- 
kantos ir paniekos kupinu žvilgsniu, kad jos aistringos pri- 
gimties žavesys Frydrichą net pakerėjo. 

— Ką aš jums padariau? — paklausė jis, nejuokais išsigandęs, 
ar kartais iš tikrųjų nebus kažką blogo pridaręs. Juk jis buvo 
įkaušęs. Ir susijaudinęs. Jei kas nors dabar užeitų čia, ką pagal- 
votų apie jį? Ką gali žinoti tas moterų gudrybes — juk dar 
bibliniais laikais Potifaro žmona, nuo kurios vos pavyko pa- 
sprukti Juozapui, griebėsi panašių triukų. 

— Ką aš padariau? — pakartojo jis. 

— Nieko, — atsakė mergina, - išskyrus tai, kas jums taip 
įprasta — nuskriausti bejėgę mergaitę. 

— Ar jums galvoj negerai? — paklausė Frydrichas. 

Visai netikėtai ji atsakė: 

— Nežinau. 

Ir tą pačią akimirką rūstybę ir neapykantą jos veide pakeitė 
atsidavimas. Šitokiai permainai tokio tipo vyras kaip Frydri- 
chas atsispirti negalėjo. Jis užsimiršo. Ir nebepajėgė kontro- 
liuoti savęs. 

Tas keistas nuotykis, tas "Atėjau, pamačiau, pamilau“ ir atsi- 
sveikinimas visiems laikams pralėkė kaip sapnas. Kadangi Vilhel- 
mas vis negrįžo, Frydrichas, merginai išbėgus, išėjo pasivaikščio- 
ti po denį. Žvaigždėro dangaus ir beribio okeano vaizdas tarsi 


apvalė jo sielą. Iš prigimties jis nebuvo donžuanas ir neturėjo 


tokio įpročio, todėl dabar pars stebėjosi, kad toks neįprastas nuo- 
tykis jam atrodė kaip pats natūraliausias dalykas pasaulyje. 

Šią valandą Frydrichas labai įsijautęs skausmingai bandė 
suvokti, ką per milijonus savo gyvavimo metų pasiekė žmo- 
nija, koks gi tas gyvenimo ir mirties balansas. Mirtis turėjo 
būti dar prieš pradžią. Nuo mirties iki mirties — tai buvo 
riba, mąstė Frydrichas, kurią prieina po begalinių vargų, vil- 
čių, troškimų, malonumų (kurie kaipmat praeina), ir į kurių 
vietą stoja vėl nauji troškimai, turėjimo iliuzijos, praradimų 
realybė, vargai, kovos, susijungimai ir išsiskyrimai, visi tie 
nesulaikomi įvykiai ir jų atkarpos, susiję su vis naujomis ir 
naujomis kančiomis. Frydrichą šiek tiek guodė tik mintis, 
kad dabar, kai jūra nurimo, žydaitė ir kiti jos nelaimės drau- 
gai tikriausiai ramiausiai miega, bent trumpam išsivadavę iš 
didžiosios gyvenimo beprotybės. 

Taip mąstydamas ir laukdamas, kada gi sugrįš laivo gy- 
dytojas, Frydrichas nuėjo iki denio galo, apsisuko ir atsi- 
tiktinai pamate tamsiame kampe netoli kamino susigūžusią 
palei sieną kažkokią tamsią masę, kuri jam pasirodė keista. 
Priėjęs arčiau pamatė miegantų vyrą. Giliai užsimaukšlinęs 
kepurę jis sėdėjo ant grindų, padėjęs barzdotą galvą ant su- 
dedamos kėdutės. Frydrichas atpažino Achleitnerį. Srebėda- 
masis, kodėl šis keturių ar penkių laipsnių šaltyje tūno čia, 
o ne šiltoje lovoje, galų gale suvokė: mat už trejeto žingsnių 
nuo čia buvo Ingigerdos kajutės durys. Achleitneris budėjo 
prie jų kaip ištikimas kiemsargis šuo, kaip cerberis, kaip 


pamišęs pavyduolis. 

— Vargšelis, — gan garsiai tarė Frydrichas. — Nelaimingas, 
pakvaišęs Achleitneris! 

Ir prie jo nuoširdžios, kone švelnios užuojautos, prisidėjo 
ir mylinčio, bet jau nusivylusio vyro kančia, kurios neišvengė 
ir didieji mąstytojai nuo Nyčės ir Šopenhauerio iki pat Budos 
Gautamos. Juk kai pastarojo mokinys Ananda paklausė: “Mo- 
kytojau, kaip mums elgtis su moterimis?“, jis atsakė: “/ Anan- 
da, venkite jų!“ Juk moters esme, kalbėjo jis, slėpininga ir 
neatsekama kaip žuvies kelias vandenyje; jos neskiria melo nuo 
tiesos ir tiesos nuo melo. 

— Tss, kolega, ką gi čia veikiate? — paklausė tyliai priėjęs 
daktaras Vilhelmas, laikydamas rankose kažkokį rūpestingai su- 
vyniotą ryšulėlį. 

— Ar žinote, kas čia guli? — paklausė Frydrichas. — Achleit- 
neris! 

— Jis tikriausiai sekė, kad tos durys nebūtų per dažnai 
atidarinėjamos, — pareiškė Vilhelmas. 

| Frydrichas tarė: 

— Reikėtų jį pažadint. 

— O kam? Veliau! Kai eisite miegot. 

— Kaip tik dabar ir eisiu, — atsake Frydrichas. 

— Pirma užsukite trumpam pas mane! 

Savo kajutėje gydytojas išvyniojo iš popieriaus dar drėgną 
žmogaus embrioną. 

— Savo tukslą ji pasiekė, — tarė jis, turėdamas galvoje mer- 
giną iš antrosios klasės kajutės. Jo nuomone, vienintelis jos 


kelionės tikslas tebuvo atsikratyti nepageidaujamo meilės vai- 

siaus. O Frydrichas, žiūrėdamas į šį mažą anatomijos ekspo- 
natą, galvojo, kažin kas geriau: ar iš tikrųjų gimti, ar iš viso 
negimti. 

Paskui jis išėjo, pažadino miegantį Achleitnerį ir nusivedė 
jį, besispyriojantųį ir murmantį pro miegus kažką nesupranta- 
mo, laiptais žemyn į jo kajutę. O paskui ir pats nuėjo miego- 
ti, baimindamasis dėl kankinančios nemigos. 

Tačiau užmigo jis iš karto, bet užtat kai nubudo, buvo tik 
antra valanda nakties. Laivas ir toliau plaukė ramiai, girdėjosi, 
kaip po vandeniu sukasi jo sraigtas. Jei nuo didelių psichinių 
sukrėtimų žmogus pasijunta lyg drugio krečiamas, kelionės ir 
bemiegės naktys dar labiau padidina tą karštinę. Frydrichas 
žinojo, koks jis, ir todėl nusigando, kad taip trumpai mėga- 
vosi miego palaima. 

Tik ar iš tikrųjų tas miegas buvo palaimingas? Jis susapnavo, 
jog kartu su Achleitneriu eina kažkur toli toli, įkandin tų juodai 
apsirengusių našlių, kurias priminė iš "Rolando" kaminų besiver- 
žiančių ir vėjo nešamų juodų tirštų dūmų draiskanos. Paskui 
juodu su žydaite iš Odesos įsiręžę vilko negyvą kūriką Cikelmaną 
į mėlynąjį moterų saloną. Ten jis su jo paties išrastu serumu 
atgaivino jį. O paskui jam teko taikyti susipešusias žydaitę ir 
Ingigerdą Halštrem, nes jos susikibo nejuokais, plūdosi kaip tur- 
gaus bobos. Po to jis atsidūrė daktaro Vilhelmo vaistinėje ir kartu 
su juo stebėjo, kaip kažkada Vagnens!', kaip stikliniame rutulyje 
veikiant šviesos reiškiniams formuojasi homunkulo embrionas. 


l . z 1 ais “ „ - - “ - --- 
Čia kalbama apie sceną iš Gėtės “Eausto" antrosios dalies “Viduramžiš- 
ka laboratorija". 


115 


— Žmonės atsiranda kaip oro burbulai vandenyje, — tarė 
Frydrichas. - Nesuprasi, nei iš kur atsirado, nepamatai ir kur 
dingsta — žiūri tik, kad sprogo kaip burbulas, ir tiek. 

O tuo metu prabilo Ingigerdos baltoji papūga Artūro Što- 
so balsu: “Šiandien aš jau visiškai nepriklausoma! Keliauju tik 
tam, kad dar padidinčiau savo kapitalą“. 

Kol Frydrichas stengėsi prisiminti ką sapnavęs, jis ėmė 
sapnuoti vėl. Staiga jis pašoko, šaukdamas: "Nurausiu jums 
ausis, Hansai Fiulenbergai!“ Ir tuoj po to jis rūkomajame išrė- 
žė triuškinantį pamokslą, pastatęs prie gėdos stulpo tą poną, 
kuris atskleidė jo slaptus ryšius su Ingigerda. 

Ir vėl prasidėjo jo kelionė kartu su Achleitneriu ir tomis 
gedulingas našles primenančiomis juodų dūmų šmeklomis per 
bekraštę vandens dykumą. Vel jis kartu su jaunąja Kropotkino 
gerbėja sunkiai vilko laiptais aukštyn ir žemyn nuogą nebegyvą 
kūriką. Vel pasikartojo moterų peštynės, Fiulenbergo ir to pono 
iš rūkomojo išbarimas. Ir kiekvienas toks pasikartojimas buvo 
vis skausmingesnis. Vėl pasirodė homunkulas sukliniame rutuly- 
je ir daktaras Vilhelmas. Homunkulas vystėsi, lydimas šviesos 
reiškinių. Kupina nevilties, nukamuota nesiliaujamos kankinan- 
čių reginių virtinės, Frydricho siela troško ramybės, ir jis gar- 
siai tarė: “Uždek proto šviesą! Dangaus Valdove, uždek proto 
šviesą!" Paskui jis pašoko ir pamatė, jog šalia jo lovos stovi 
Roza, tarnaitė, su tikra degančia žvake rankoje. 

— Pone daktare, jums bloga? — paklausė ji. 

Kajutės grindys sugirgždėjo. Tarnaitė išėjo. Laivas plaukė 


ramiai. O gal “Rolandas" taip tvirtai nebesilaiko savo ankstes- 

niojo kurso? Frydrichas įrempė klausą ir išgirdo tolygų laivo 
sraigto šnarėjimą po vandeniu. Paskui pasigirdo monotoniški 
šūksniai ant denio ir garsus į jūrą pilamo šlako bildesys. Laik- 
rodis rodė penktą valandą. Vadinasi, nuo to laiko, kai Frydri- 
chas nubudo, praėjo trys valandos. 

Ir vėl tarškėdamas ir bildėdamas už borto į Atlanto gelmes 
nukeliavo dar vienas šlako nešulys. Kas jį išpylė — ar tik ne 
žuvusiojo kūriko kolegos? Frydrichas išgirdo vaikų šūkalioji- 
mus, savo isteriškosios kaimynės verkšlenimus ir aimanas, 
pagaliau Rozos balsą: ji bandė nuraminti mažąjį Zygfrydą ir 
plepiąją Elą Lybling. Zygfrydas nebenorėjo keliauti. Jis inkštė 
ir verksmingai prašė, kad jį vežtų atgal pas senelę į Lukenvaldą. 
Ponia Lybling barėsi su Roza ir kaltino ją dėl tokio vaikų 
elgesio. Frydrichas girdėjo, kaip ji tarė: 

— Liaukitės tampę man nervus, leiskite man išsimiegoti! 

Nepaisant visų tų įspūdžių, Frydrichas vel užmigo. Dabar 
jam prisisapnavo, kad jis su tarnaite Roza ir mažuoju Zygtrydu 
Lyblingu atsidūrė gelbėjimo valtyje, kuri siūbavo ramioje žalsvo- 
je jūroje. Valties dugne guli neaišku iš kur atsiradę aukso luitai — 
tikriausiai tie patys, kurie "Rolando" buvo plukdomi Vašingto- 
no bankui. Jie kiek paklaidžioję — visą laiką prie šturvalo buvo 
Frydrichas — įplaukė į šviesų svetingą uostą Azorų ir Kanarų 
salose, o gal ir Madeiroje. Dar nepasiekus krantinės, Roza šoko į 
vandenį ir, aukštai iškėlusi Zygfrydą, pasiekė krantą. Žmonės 
sutiko ją, ir ji netrukus kartu su jais ir su mažuoju Lyblingu 
dingo viename iš baltutėlių uosto pastatų. Kai Frydrichas išlipo į 


krantą, ant marmurinių krantinės laiptų — o džiaugsme! - jį 


pasitiko senas draugas Peteris Šmitas. Peteris Šmitas kaip tik ir 
buvo tas gydytojas, del kurio jis ir leidęsis į šią kelionę — bent 
taip jis aiškino visiems smalsuoliams, klausinėjantiems, ko jam 
prisireikė Amerikoje. Kai po tokio ilgo išsiskyrimo Frydrichas 
nelauktai vėl išvydo jį čia, baltame pietietiškame mieste, net pats 
stebėjosi, jog taip nudžiugo jį susitikęs. Ir kaip galėjo atsitikti, 
kad jis taip ilgai tik retkarčiais teprisimindavo tą nuostabų 
žmogų, ištikimą jaunystės draugą? 

— Kaip gerai, kad atvykai, — tarė Peteris Šmitas, ir Frydri- 
chui pasirodė, kad jis čia jau seniai laukiamas. 

Draugas tyledamas nuvedė jį į čia pat uoste esančius užva- 
žiuojamus namus, ir Frydrichas kaip niekada iki šiol pasijuto 
esąs saugus. Kai jis užkando bufete, o tų namų padrone!, vo- 
kietis, kuris stovėjo priešais Frydrichą ir sunėręs rankas suko 
nykščius, Šmitas tarė: 

— Tas miestas nedidelis, bet pasižiūrėti yra ko. Rasi ir 
tokių žmonių, kurie apsistojo čia visam laikui. 

Šiame keistame, akinamos šviesos užlietame nebyliame mieste 
žmonės lyg susitarę bendravo beveik be žodžių. Čia vieni kitus 
suprasdavo kitokiu nebyliu vidiniu suvokimu. Tačiau Frydri- 
chas vis tiek tarė: 

— Aš visada laikiau tave valdovu, rodančiu kelią į slėpinin- 
gas mūsų lemties gelmes! 

Šitaip sakydamas, jis norėjo pabrėžti, jog dievina savo 


draugo paslapuingąją esybę. 


| Šeimininkas (/r.). 

— Taip, taip, bet tai tik pradžia, — atsakė šis. — Šiaip ar 
taip čia galima sužinoti šį bei tą, kas slypi po paviršium. 

Po to Peteris Šmitas, kuris buvo fryzas iš Tonderno Šlez- 
vigo-Holšteino, nuvedė Frydrichą į uostą. Uostas buvo labai 
mažas. Jame buvo keli senoviniai laivai. 

— Fourteen bhundred and ninety two!, — tarė Peteris Šmitas. 

Tai buvo kaip tik tie merai, apie kurių artėjantį keturių 
šimtų metų jubiliejų tiek daug kalbėjo "Rolandu" plaukę ame- 
rikiečiai. Fryzas parodė į dvi karavelės ir paaiškino Frydri- 
chui, kad viena iš jų yra "Santa Maria“, Kristoforo Kolumbo 
flagmanas. 

— Aš atvykau čia su Kristoforo Kolumbu, — pareiškė fryzas. 

Visa tai Frydrichas išklausė tarsi seniai žinomus dalykus. 
Net kai Peteris Šmitas paaiškino, kad šių pamažu irstančių 
karavelių mediena vadinasi /egno santo? ir kad švenčių dieno- 
mis ji kūrenama židiniuose, nes joje slypinti pažinimo dva- 
sia, Frydrichui tai nebuvo jokia paslaptis. Toleliau jūroje 
sūpavosi trečiasis laivas, priekyje ant kairiojo borto žiojėjo 
didžiule skylė. 

Fryzas tarė: 

— Jis nuskendo. Jis mums atgabeno labai daug žmonių. 

Frydrichas pabandė į jį geriau įsižiūrėti ir daugiau sužino- 
ti apie tą svetimą ir kažkur matytą laivą. Tačiau fryzas išvedė 
jį iš uosto, ir jie įsuko į siaurą vingiuotą, o vietomis ir 


laiptuotą garvelę. 


"Tūkstantis keturi šimtai devyniasdešimt du (angl). 
"Šventoji mediena (7r.). 

O čia atsitiko taip, kad jie pamatė iš priekio prie jų besi- 
artinantį seną, jau daugiau kaip prieš penkiolika metų mirusį 
Frydricho dėdę. Jis patenkintas papsėjo pypkutę ir atrodė, 
kad jis ką tik pakilo nuo suolelio prie pravirų savo namo durų. 

— Labą dieną! — tarė jis. — Štai ir susirinkome čia visi, 
mano mielas! 

Ir Frydrichas suprato, ką turėjo galvoje, sakydamas "susi- 
rinkome čia visi“, šis senolis, kuris gyvenime neturėjo laimės. 

— Čia gyventi net visai neblogai, — šypsodamasis aiškino 
jis. — Pas jus, tuo niūriu oru, man sekėsi prasčiau. Pirmiau- 
sia, sūneli, mes čia turime /egmo santo, — čia jis pypkute parodė 
į tamsioje namo gilumoje žėruojančio židinio melsvus lieps- 
nos liežuvėlius. — O be to čia dar yra šviesdarių — valstiečių, 
kurie rūpinasi šviesa. Manau, man pritarei, kad su tokiomis 
arcanis', Dievas mato, tarp Visatos pavojų gali išsilaikyti gan 
ilgai, per daug nesukdamas sau galvos. Bet aš gaišinu tave. Mes 
laiko turime sočiai, o tu juk skubi! 

— Sudie! — tarė jam Frydrichas. 

— To beuūko! - piktai šūktelėjo dėdė. — Sūnau, nejaugi jūs vis 
dar tebevargstate su visais tais pasisveikinimais ir atsisveikinimais? 

Jie nuėjo toliau. Kartais jiems tekdavo lipti laipteliais. 
Peteris Šmitas vedė Frydrichą per daugelį namų ir vidinių 
kiemų. Viename iš vingiuotų kiemų, kurie priminė Frydri- 
chui senovinius Hamburgo ar Niurnbergo kvartalus, jis pa- 


mate krautuvėlę su iškaba "Pas jūros laivą“. 

— Čia viskas akiai įprasta, — tarė Peteris Šmitas. — Tai na- 
tūralu: juk mes čia turime visų daiktų prototipus. 

Tarsi patvirtindamas savo žodžius, jis parodė draugui se- 
novinio laivo modelį, stovinų krautuvėlės vitrinoje tarp kram- 
tomojo tabako ir rimbo. 

Laivai, laivai, vieni laivai! Frydrichas juto, kaip visa jo 
esybė tyliai, skausmingai priešinasi apžiūrinėjant vis naujus 
laivelius. Jis taip pat suprato, kad prieš save jis mato iki šiol 
dar neregėtą apibendrinantį simbolį. Kažkelintu dar nežinomu 
jutimu, be galo aiškiai jis atpažino tame mažame simbolyje 
visą žmogaus sielos klajūnišką ir avantiūristinę prigimtį. 

— Oi, mielasis Frydrichai, tai čia tu? — šūktelėjo krautuvi- 
ninkas, pravėręs mažytės krautuvėlės stiklines duris; subarš- 
kėjo ant jų sukabintos visokiausios smulkios prekės. —- O aš 
maniau, kad tu jūroje! 

Krautuvininkas buvo apsirengęs seniai pasimirusio kondi- 
terininko, kurį Frydrichas prisiminė iš vaikystės dienų, dra- 
bužiais — padėvėtu naminiu chalatu ir kepuraite. Nustebęs Fryd- 
richas atpažino, jog šis krautuvininkas — tai Georgas Rasmuse- 
nas — tas pats, kurio atsisveikinimo laišką gavo dar Sautampto- 
ne. Viskas buvo labai paslaptinga, tačiau tas jų susitikimas, 
Frydrichui atrodė kaip pats natūraliausias dalykas. Po krautuvėlę 
plasnojo geltonosios startos. 

— Tai geltonosios startos, — tarė sendaiktininku persirengęs 
Rasmusenas. — Tos pačios, kurios, kaip prisimeni, praėjusią 
žiemą užplūdo Hoišojerį ir išpranašavo man tokią lemtį. 


— Kaip neprisiminsiu! — atsakė Frydrichas. - Būdavo, 


121 


vos tik prisiartini prie pliko krūmo, kai tasai staiga tarsi pa- 
sipurto ir nuo jo pasipila auksinių monetų lietus. Tada mes 
manėm, jog tai pranašauja mums aukso kalnus. 

— Tai štai, — tare krautuvininkas, — sausio dvidešimt 
ketvirtą dieną trylika minučių po pirmos, laikydamas rankose 
iš Paryžiaus išsiųstą tavo telegramą, kurioje tu dovanojai 
man mano skolas, aš išleidau paskutinį kvapą. Krautuvėlės gale 
tebekabo mano kolegos lapių kailiniai, per kuriuos aš ir užsi- 
krėčiau džiova, tik, gink Dieve, aš nekaltinu jo už tai. Ra- 
šiau tau, jog norėčiau nusiųsti tau kokį ženklą iš anapus. 
We/l', štai ir aš pats! Ir čia visi jaučiamės ganėtinai saugūs. 

— Kaip gražu, kad tu susitikai su Peteriu, — tęsė jis. — 
Peteris Šmitas čia svarbi figūra. Na, jūs dar susitiksite ir ten, 
viršuje, per tą jubiliejinę sumaišų Niujorke, kai bus švenčiama 
"Jourteen hundred and ninety two'. Dieve brangus, kai įsigilini, 
pamatai, jog Amerikos atradimas iš ukrųjų tėra smulkmena. 

Keistai apsirengęs Rasmusenas išėmė iš vitrinos nedidelį 
jūros laivą, kuris, kaip ir Kristoforo Kolumbo flagmano laivas, 
vadinosi "Santa Maria“. 

— O dabar nuolankiai prašau pažvelgti čia! — tarė jis. 

Frydrichas pamatė, kaip senasis konditeris iš to laivelio 
vieną po kito traukia tokius pat, tik vis mažesnius ir mažes- 
nius laivelius. O betraukdamas juos kalbėjo: 

— Kantrybės, kantrybės — kuo mažesnis laivelis, tuo geres- 


nis! Jei tik turečiau laiko, tai prieičiau iki paties mažiausio — 

paskutiniojo, paties nuostabiausio Apvaizdos kūrinio. Turė- 
dami tokį laivelį mes galime peržengti ne tik mūsų planetos, 
bet ir mūsų pažinimo galimybių ribas. Jei tau įdomu, — tęsė 
jis, — tai aš turiu čia ir kitokių prekių. Štai kapitono žirklės 
gyvatvorei karpyti, štai gylmatis, kuriuo galima išmatuoti net 
žvaigždėto dangaus ir Paukščių kelio bedugnę. Gaila, kad jūs 
neturite laiko, aš jūsų negaišinsiu. 

Sendaiktininkas dingo už stiklinių krautuvėlės durų. 
Tačiau pro stiklą buvo matyti, kaip jis prikišęs nosį tebe- 
žiūrėjo, ši net susiplojo. Tarsi norėdamas įsiūlyti dar kaž- 
kokią prekę, jis paslaptingai prispaudė pirštą prie burnos, 
kuri prasižiojo lyg žuvies, ketindamas kažką pasakyti. Ta- 
čiau jau Frydrichas suprato, ką jis nori pasakyti: /egno san- 
to! Šviesdariai! Bet štai Peteris Šmitas kumščiu išdaužė du- 
rų stiklą, nutraukė Rasmusenui nuo galvos megztą kepu- 
raitę, paėmė mažą raktelį ir davė ženklą Frydrichui sekti 
paskui jį. 

Jie išėjo už miesto į tuščią kalvotą vietovę. 

— O dabar teks padirbėti, — perspėjo Peteris. 

Po to jie ištisas valandas tai bėgo, tai kopė. Atėjo vakaras. 
Juodu susikūrė lauželį. Miegojo vėjo siūbuojamame medyje. 
Atėjo rytas. Jie keliavo toliau visą dieną, o kai saulė buvo jau 
arti laidos, Peteris pagaliau priėjo prie durelių žemoje sienoje ir 
atidarė jas. Už sienos buvo sodas. Vynuogynojus parišinėjęs 
sodininkas tarė: 

— Sveiki atvykę, pone daktare. Saulė leidžiasi, bet juk aiš- 


ku, kam žmogus miršta. 

Kai Frydrichas geriau įsižiūrėjo į jį, atpažino tą patį kūri- 
ką, kuris žuvo “Rolande". 

— Tas darbas malonesnis už kūriko darbą laive, — tarė jis, 
galvos linktelėjimu parodydamas į virvutes rankoje, kuriomis 
parišinėjo vynuogynojus ir vynuogių kekes. Paskui jie visi 
trys paėjėjo dar geroką gabalą ir atsidūrė apleistoje sodo daly- 
je, o čia visai sutemo. Pakilo vėjas, sodo medžiai ir krūmai 
sušlamėjo, suošė it jūros bangų mūša. Kūrikui davus ženklą, 
jie sutūpė ratu, ir Frydrichui pasirodė, jog kūrikas plika 
ranka išsitraukė iš kišenės žėruojanų anglies gabalą. Jis laike jį 
truputį pakėlęs virš žemės, apšviesdamas apvalią angą žemėje, 
primenančią žiurkėno urvą. 

— Legno santo, — tarė Peteris Šmitas, rodydamas į rusenan- 
čią anglį. — O dabar, mielas Frydrichai, tu pamatysi anuos į 
skruzdę panašius mažuosius demonus, kuriuos čia vadina nak- 
ties šviesulėliais — mocti/ucae. O jie patys pasivadinę įmantriau 
— šviesdariais. Šiaip ar taip turime pripažinti, jog būtent jie 
surenka žemės gelmėse slypinčią šviesą į sandėlius, paskui pasėja 
į specialiai paruoštą dirvą, ir kai šviesa gausiai uždera, nuima 
derlių ir saugo aukso pėdus ar luitus juodai dienai. 

Ir iš tikrųjų Frydrichas regėjo pro plyšį tarsi kokį požemi- 
nės saulės apšviestą antrą pasaulį, kuriame darbavosi nesuskaičiuo- 
jama daugybė mažųjų šviesdarių: vieni plakė dalgius, kiti kirto 
šviesos stiebelius, treti rišo juos į pėdus, žodžiu, dorojo derlių. 
Daugelis pjaustė šviesos luitus tiesiog iš žemės. 

— Tie šviesdariai tam ir yra, kad įkūnytų mano idėjas, — 


pareiškė Peteris. 

Frydrichas nubudo, bet jo ausyse vis dar tebeskambėjo 
draugo balsas: atrode, kad jis čia pat, visai netoli. 

Pakirdęs iš miego Frydrichas pirmiausia žvilgtelėjo į laik- 
rodį. Kažkokia neaiški nuojauta jam sakė, kad jis miegojo ne 
mažiau kaip kelias dienas ir naktis. Iš tikrųjų nuo to laiko, 
kai jis prieš tai buvo pakirdęs, praėjo ne daugiau kaip šešios 
minutės. 

Jį apėmė savotiška baimė. Kadangi buvo labai susijaudi- 
nęs, jam net kilo mintis, ar tik nebus jo aplankęs apreiški- 
mas. Iš tinklelio virš lovos pasiėmė užrašų knygutę ir užsirašė 
mirties datą ir valandą, kurią jam sapne minėjo keistasis 
krautuvininkas ar sendaiktininkas: jo ausyse tebeskambėjo Ras- 
museno balsas: sausio dvidešimt ketvirta, trylika minučių po 
pirmos. 

Jūros bangavimas ir laivo supimas vėl truputį sustiprėjo. 
Be to, pradėjo staugti didžioji sirena. Frydrichą apėmė ne- 
kantrumas. Sirena vėl galingai sukaukė - vadinasi, vėl užslinko 
rūkas, o laivo siūbavimas, kuris, ko gero, pranašavo naujas 
audras ir naujus nemalonumus, erzino Frydrichą ir gadino 
jam nuotaiką. Trokšdamas nuotykių jis iš tiesų susidūrė su 
realia tikrove, kurioje nuotykių netrūko. Nors sapne jau bu- 
vo išlipęs į sausumą, užtat nubudęs pasijuto ankštos kajutės 
nelaisvėje, o laivas ir toliau vagojo vandenyną, ir keista, kad 
jis iki šiol dar nenuskendo nuo daugybės žmonių košmariškų 
sunkių sapnų. 

Dar prieš pusę šešių Frydrichas buvo ant denio. Rūkas vel 


išsisklaidė, ir danguje virš saikingai banguojančio švininio 

vandenyno jau matėsi pirmieji brekštančio ryto ženklai. De- 
nyje buvo tuščia ir nyku, lyg dykumoje. Keleiviai dar tebe- 
sivartė savo lovose, įgulos narių irgi nesimatė, todėl didžiu- 
lis laivas, rodės, niekieno nevaldomas, plaukia nustatytu kur- 
su tolyn. 

Frydrichas stovėjo laivugalyje ir žiūrėjo į greitmačio ly- 
ną, kuris driekėsi paskui laivą kunkuliuojančiu farvateriu. 
Nors dar buvo ankstyvas metas, alkanos žuvėdros priešaušriu 
jau lydėjo laivą, tai priartėdamos, tai vel atsilikdamos, ir 
kartkarčiais gailiai klykdamos it prakeiktos vėlės, puldavo į 
kunkuliuojanų farvaterio vandenį. Tai buvo ne sapnas, bet 
Frydrichui jis menkai tesiskyrė nuo tikrovės. Jo nervai vis 
dar tebebuvo smarkiai sudirginti sapne matytų keistenybių, 
ir ši svetima banguojanti pasaulinio vandenyno plynė jam 
atrodė ne mažiau paslaptinga. Juk milijonams metų stebint jį 
nematančiomis akimis, jis rita ir rita didžiulius vandens kal- 
nus taip pat aklai, kaip ir tie milijonai metų. Ir taip tęsiasi 
nuo pat pirmosios pasaulio sutvėrimo dienos: "Pradžioje Die- 
vas sutvėrė dangų ir žemę. O žemė buvo tyra ir tuščia, ir tam- 
sybe buvo viršum gelmių, o Dievo dvasia sklendeno viršum 
vandenų." 

Frydrichas drebėjo nuo šalčio. Nejaugi jis anksčiau su nieku 
kitu negyveno, išskyrus dvasią ir dvasias, kitaip sakant, šmėk- 
las? Ir nejaugi jis šią akimirką labiau negu bet kada jaučiasi 


atitrūkęs nuo to, kas vadinama tikrove ir kas jam buvo kaip 

tvirtas nepajudinamas pagrindas? Ir kaip tokioje būsenoje ne- 
tikėsi auklės pasakomis ir jūreivių pasakojimais? Apie skra- 
jojantų olandą ir apie naminį? Ką slepia šis be perstojo ge- 
nantis savo bangas beribis vandenynas? Argi ne iš jo viskas ir 
atsirado? Ar ne į jo gelmes viskas kada nors pasiners? Juk 
galėtų kokia nors jėga praskleisti uždangą ir leisti Frydri- 
chui bent mintyse pažvelgti į nuskendusią Atlantidą? 
Frydrichas išgyveno kankinančios, bet kartu ir palaimin- 
gos baimės tylias ir paslaptingas minutes. Priešais jį buvo 
jūra, o joje svirduliuodamas į šalis į priekį varėsi beribiuo- 
se plotuose pasimetęs mažulytis laivas. Priešais — jokio regi- 
mo tikslo, už jo — jokio regimo išeities taško. Buvo tik 
dangus, rūškanas ir pilkas. Dar buvo ir jis, Frydrichas, 
ketvirtas toje draugijoje, ir visa, kas gyva toje plynėje, jo 
sieloje virto regėjimais, neaiškiais šešėliais ir šmeėklomis. 
Akistatoje su nežinomybe žmogus visada vienas: tada jį 
apima didybės ir kartu vienatvės pojūtis. Taigi čia, prie 
laivo achterštevenio, stovėjo žmogus, nematomomis likimo 
gijomis tvirtai susietas su abiem žemynais ir nakties tam- 
sai traukiantis prieš artėjančią ryto aušrą, lauke, kol iš sau- 
lės, to svetimo, nutolusio už milijonų mylių nuo žemės 
šviesulio, ateis nauja, ne tokia kankinanti gyvenimo forma. 
Visa tai jam atrodė lyg koks stebuklas, kuris jam grėsė 
sunaikinimu. Tarsi jį būtų kas užbūręs. Ir staiga, suvokus 
savo padeties beviltiškumą kada nors išsivaduoti iš tų burtų 
ir kerų gniaužtų, jį apėmė pagunda šokti už borto. Tučtuo- 


jau ją pakeitė baimė, taip būna sąžinės kamuojamam žmo- 

gui. Jis apsidairė, tarsi bijodamas, ar neužklups jo kas nors 
nusikaltimo vietoje. Krūtinėje buvo sunku, tarsi ten būtų 
pripilta švino. 

Kaip tik tuo momentu jis išgirdo, kaip kažkas garsiai 
pasisveikino su juo: 

— Labas rytas! 

Tai buvo pirmasis šturmanas, ponas fon Halmas. Jis ėjo 
kapitono tiltelio link. Gražiai skambanti žmonių kalba atitolino 
nuo jo visas šmėklas, ir Frydricho siela grįžo į realybę. 

— Ar tik nesumanete išmatuoti jūros gylį? — paklausė ponas 
fon Halmas. 

— Žinote, nedaug betrūko, — nusijuokė Frydrichas. - Dar 
truputus ir būčiau pradėjęs matuoti, kaip giliai nugrimzdo 
Atlantida. 

Staiga jis pakeitė temą ir paklause: 

— Ką jūs manote apie orą? 

Milžinas šturmanas, vilkintis ziudvestę ir neperšlampamą 
apsiaustą, tylėdamas parodė Frydrichui į barometrą, kuris buvo 
gerokai nukritęs. 

Frydrichą susirado stiuardas Adolfas. Neradęs jo kajutė- 
je, jis atnešė jam ant denio arbatos ir džiūvėsių. Frydri- 
chas, kaip ir praėjusią dieną, atsisėdo priešais laiptus į kaju- 
tes, su malonumu gurkšnojo arbatą ir apglėbęs puoduką šil- 
dėsi rankas. 

Ir keista: nespėjo jis išgerti arbatos ir sugraužti džiūvė- 
sio, kaip stiebų takelaže vel pradėjo švilpti vėjas. Į kairijį 


laivo šoną papūtė smarkus brizas, ir laivas pakrypo į dešinę. 

Frydrichas juto, kaip jį apima apmaudas, tarsi jis ruoštųsi 
su kuo nors susikirsti dėl artėjančių kelionės vargų. 

Kai prieš aštuonias jis su Vilhelmu pusryčiavo didžiojoje 
valgyklos salėje, laivas sudrebėjo tarsi nuo smūgio į povande- 
nines uolas. Žema, tik kelių elektros lempučių teapšviesta 
tamsoka salė ėmė kaip pašėlusi šokinėti, tai aukštai iškilda- 
ma, tai vėl tarsi nugrimzdama į jūros gelmes kartu su vis- 
kuo, kas tik buvo joje. Pasigirdo juokas; tai keli keleiviai, 
išdrįsę ateiti čia pusryčiauti, laidė sąmojus ir juokelius, steng- 
damiesi neparodyti savo nerimo dėl toli gražu nelinksmos 
padėties. Frydrichas prisipažino krūtinėje pajutęs tuštumą, 
taip jam būdavo vaikystėje, kai jis aukštai įsisupdavo. 

Vilhelmas tarė: 

— Kolega, mes juk patekome į tikrą velnių virtuvę, ir tai, ką 
teko patirti lig šiol, vieni niekai palyginti su tuo, kas dabar dedasi! 

Kažkas jau ištare žodį "ciklonas". Tai išties baisus žodis, 
tačiau atrodė, jog šauniajam "Rolandui", kuris, sąžiningai 
vykdydamas savo pareigas, narsiai tebeskrodė bangas, jis ne- 
padarė jokio įspūdžio. Jo tikslas buvo Niujorkas, ir jis sku- 
bėjo jo link. 

Frydrichas norėjo išeiti į denį, bet ten dėjosi tokie daly- 
kai, kad jam teko atsisakyti tokių ketinimų. Jis stabtelėjo po 
stogeliu ant laiptų viršutinio laiptelio. Atrodė, jog smarkiai 
pakilo jūros lygis, ir "Rolandas" dabar plaukė tarsi giliu tar- 
pekliu. Nejučia galėjai pasiduoti iliuzijai, kad bet kurią aki- 
mirką jūros paviršius viršum tarpeklio susilygins, tuo nu- 


lemdamas laivo likimą. Jūreiviai ir jungos ėmė bėgioti po 

denį ir tikrinti, ar viskas gerai pritvirtinta, ką reikia priverž- 
dami, pririšdami ar kitaip pritviruindami. Bangos didėjo. Sū- 
rus vanduo užpildavo denį, o čia dar iš dangaus pasipylė 
lietus ir sniegas. Takelaže visais balsais staugė, švilpe, kaukė, 
ūžė, dejavo vėjas. Ir ta rūsti ir šiurpi būsena, tas galingas 
bangų ūžesys, švilpimas ir dundėjimas, pro kurį laivas tarsi 
pamišęs aklai veržėsi pirmyn, tas niūrus svaigulys tęsėsi išti- 
sas valandas, apie vidurdienį dar labiau sustiprėdamas. 

Nepaisant to, nustatytu laiku ant denio ir girgždančiuose 
laivo koridoriuose nuaidėjo trimito garsas — kvietimas pietų, 
tik mažai kas teatsiliepė į jį. Ilgšis Halštremas atsisėdo prie 
Frydricho ir daktaro Vilhelmo stalo, kur buvo daug tuščių vietų. 

— Ko čia stebėtis, kad jūreiviai tokie prietaringi, — tarė 
Frydrichas. — Kai iš giedro dangaus užgriūna štai toks oras, 
norom nenorom imi galvoti apie piktus burtus. 

— Gali būti dar blogiau, — tarė Vilhelmas. 

Kelios ponios, išgirdusios jo žodžius, pažvelgė į juos siau- 
bo kupinomis akimis. 

— Jūs manote, kad mums gresia pavojus? — paklausė viena 
Iš jų. 

— Dievulėli, bet juk visas gyvenimas kupinas pavojų! — 
atsakė Vilhelmas ir šypsodamasis pridūrė: — Svarbu tik nepra- 
dėti panikuoti. 

Sunku patikėti, tačiau orkestreėlis užgrojo kaip ir visada. Ir 


ne bet ką, o kūrinį, kuris vadinosi "Marche triompbale "!. 

— Na, ar ne puikus dalykas, tas šiuolaikinis pakaruokliš- 
kas humoras! — šūktelėjo Halštremas. 

— O Dieve, ramiai pavalgyt, ramiai pasėdėti, ramiai išsi- 
miegoti! Tie, kurie visa tai turi, dažnai nesupranta, kokie jie 
turtingi, — garsiai šaukė Frydrichas, nes kitaip jo balsas būtų 
užgožtas jūros ūžimo anapus ir muzikos šiapus sienų. 

Nekreipdamas dėmesio į blogą orą, berankis Artūras Štosas 
šaltakraujiškai ir linksmai pietavo kitų laivo keleivių nemėgsta- 
mame rūkomajame. Tuo metu, kai Frydrichas, jau papietavęs, 
atsisėdo priešais originalų ir sąmojingą apsigimėlį, tasai doro- 
jo žuvį, laikydamas šakutę ir peilį tarp didžiojo ir antrojo 
abiejų kojų pirštų. 

— Mūsų senosios vežėčios ėmė braškėti, — tarė Štosas. — Bet 
jei mūsų katilai geri, tai nėr ko bijoti. Aišku tik viena: jei tai 
dar ne ciklonas, tai jis gali bet kada užgriūti. Man vis tiek. 
Reikalai atrodo blogesni negu iš tikrųjų. Tik pamanykit, koks 
ištvermingas turi būti tas žmogus. Kad parodytų žmonėms 
Keiptaune, Melburne, Tananaryve, Buenos Airėse, San Francis- 
ke ir Meksike, ko gali pasiekti net ir nuskriaustas gamtos 
energingas tvirtos valios žmogus, jam tenka įveikti daugelio 
jūrų ciklonus, tornadus ir taifūnus. O filisteriui, sėdinčiam 
Berlyno “Žiemos sode", Londono “Alhambroje" ar dar kur nors, 
ir į galvą neateina, kiek vargo tenka patirti artistui, kad jis 
atsidurtų scenoje ir ten galėtų rodyti savo triukus. 

Frydricho savijauta buvo bjauri. Nors jam vis dar neišėjo 
iš galvos sapne matytos pameklės, jis jautė, kaip jas vis labiau 


išstumia visur jaučiama brutalaus pavojaus grėsme. Įėjo Han- 

sas Fiulenbergas ir rūškanu veidu ėmė pasakoti apie negyvėlį 
laive. Kaip ir reikėjo tikėtis, užklupusią audrą jis sieja su 
mirusiu kūriku. Jį buvo apėmusi baimė. Štosas pareiškė, kad 
Bulkė, jo tarnas, jam irgi kažką pasakojęs apie kūriko mirtį. 
Frydrichas apsimetė apie tai nieko nežinąs. Įpratęs stebėti save 
iš šalies, jis pripažino, jog toji žinia, kuri jam jau nebebuvo 
paslaptis, vis tiek sukelė siaubą. 

— Kas mirė, tas mirė, — tarė Štosas, su apetitu šveisdamas 
kepsnį. — Susidūręs su mirusiu kūriku, mūsų laivas nesuduš. 
Blogiau, kad šią naktų buvo pastebėti sudužusio laivo likučiai. 
Tie laivų palaikai kur kas pavojingesni. O kai jūra nerami, tai 
ir pamatyti jų neįmanoma. 

Frydrichas paprašė papasakoti smulkiau apie tai. 

— Atlanto vandenyno šiaurinėje dalyje per pastaruosius pen- 
kerius metus buvo pastebėti devyni šimtai septyniasdešimt 
penki dreifuojantys sudužę laivai. Iš tikrųjų jų daugiau nei 
dvigubai. Vienas iš pavojingiausių tokios rūšies klajūnų bus 
metalinis keturstiebis laivas ' Houresftield". Kai jis plaukė iš Li- 
verpulio į San Franciską, užsidegė jo krovinys, ir įgula buvo 
priversta palikti laivą. Va jei susidursime su tokiu, tai nė viena- 
me iš penkių pasaulio žemynų apie mus nieko nebus žinoma. 

Štosas tai pareiškė smagiai tebekramtydamas, bet iš jo 
tono neatrodė, kad jis tikėjosi būtent tokios kelionės baigties. 

— Iš koridorių dabar ir norėdamas neišeisi, — tarė Fiulen- 
bergas. — Nelaidžios pertvaros visos sandariai uždarytos. 

Vel pradėjo staugti laivo sirena. Nors Frydrichas tame stau- 


gime tebegirdėjo drąsų iššūkį ir pergalės troškimą, tačiau jo 

ausis pagavo kažkokį kitą garsą, kuris priminė sutrūkinėjusį 
ragą to narsiojo riterio, kurio vardu buvo pavadintas garlaivis!. 

— Tai dar ne pavojaus signalas, - nuramino Štosas. 

Štosą jo tarnas jau seniai buvo paguldęs įprastam popiečio 
miegui, o Frydrichas vis tebesedėjo tame rūkomajame, kurio 
visi vengė. Čia buvo nejauku, bet gal kaip tik dėl to čia niekas 
daugiau neužsuko. O kadangi padėtis buvo rimta, Frydrichui 
kaip niekad norėjosi pabūti vienam. Jis jau pradėjo apgalvoti 
pačius blogiausius variantus. Palei kambario sieną buvo oda ap- 
muštas minkštasuolis. Frydrichas atsiklaupė ant jo ir žiūrėjo pro 
iliuminatorius į įsisiautėjusią vandenyno stichiją. Taip klūpo- 
damas ir žiūrėdamas, kaip atkakliai bangos daužo įnirtingai be- 
sipriešinanų laivą, jis mintyse peržvelgė visą savo gyvenimą. 

Aplink jį buvo pilka prieblanda. O jis juto, kaip dabar 
trokšta šviesos ir toli gražu nėra taip pasirengęs mirti, kaip 
dar visai neseniai jam atrodė. Jis ėmė tarsi gailėti savęs. 
Kodėl jis čia? Kodėl jis ramiai neapsvarstė visko ir nepaklausė 
proto balso, kuris būtų apsaugojęs jį nuo tos beprasmiškos 
kelionės? Na gerai, mirti tai mirti! Bet tik ne taip! Ne toje 
vandenų dykumoje, toli nuo gimtosios žemės, be galo toli 
nuo didžiosios žmonių bendruomenės! Nes jam atrodė, kad 
tokia mirtis — tai ypatingas prakeikimas, apie kurį net ne- 
nutuokia Žmonės, saugiai gyvenantys ten, sausumoje, prie 
savo židinių, tarp kitų žmonių. Kas jam darbo ta Ingigerda? 


Jam ji dabar nė motais! Ir jis prisipažino sau, kad dabar 


"Kalbama apie grafą Rolandą iš senovinio prancūzų epo “Rolando giesmė“. 

galvoja tik apie save, vien tik apie save. Vienintelė jo mintis 
buvo, kaip pabėgti nuo tokio žiauraus likimo ir vel kur nors 
pasiekti bet kokį krantą! Dabar Frydrichui bet koks žemynas, 
bet kokia sala, bet koks miestas, bet koks apsnigtas kaimas 
atrodė tikras Edenas, tikras rojus, neįtikėtina laimės svajo- 
nė. Kaip karštai jis dėkotų likimui vien už galimybę pajusti 
po kojomis tvirtą žemę, kvėpuoti jos oru, už pilnas žmonių 
gatves, žodžiu, už pačius paprasčiausius dalykus! Frydrichas 
net sugriežė dantimis. Ką čia padėtų bet koks pagalbos šauks- 
mas? Ar pasiektų jis Dievo ausį? O jei ateitų paskutinioji 
ir "Rolandas" su visais žmonėmis pradėtų skęsti, tai jame 
pradėtų dėtis tokie dalykai, kad jų prisižiūrėjęs žmogus, net 
jei ir išsigelbėtų, jau niekada nebesugebėtų džiaugtis. Ne, 
tokie vaizdai ne man, galvojo Frydrichas, aš jau geriau pats 
šokčiau už borto. 

Ir štai laikraščiai rašo, kad nuskendo garlaivis "Rolandas". 
"Oho!" — taria sau filisteris Berlyne, filisteris Hamburge ir 
Amsterdame, gurkšteli dar gurkšnelį kavos, užsitraukia dūmą 
tr tik tada pradeda mėgautis katastrofos aprašymo smulkme- 
nomis — tikromis ir prasimanytomis. O laikraščių leidėjai 
džiūgauja: šitokia sensacija, nauji prenumeratoriai! Štai jums 
Medūza, žiūrinti tiesiai į akis ir sakant, kiek gi iš tikrųjų 
pasaulis vertina laive buvusių žmonių gyvybes. 

Ir Frydrichas veltui bandė nuvyti šalin reginį, kurį jam 
atkakliai bruko bejėgiškai audros blaškoma didžiulė tvirtove, 
vardu "Rolandas", su beužspringstančia sirena, tyliai ir iš lėto 


grimztančia į jūros dugną. Ten jis tarsi pro stiklo sieną įžiūrė- 

jo galingą laivą, po denius bešmirinėjančius žuvų pulkelius, 
visas jo ertmes užpildytas vandeniu. Ir didžioji valgyklos salė, 
apmušta riešutmedžio plokštėmis, su visais stalais ir oda ap- 
muštomis sukamosiomis kėdėmis buvo užtvindyta jūros van- 
dens. Didelis polipas, medūzos, žuvys ir grybų pavidalo raudo- 
nos aktinijos pateko į laivą lygiai taip, kaip kad pateko dabar 
jame esantys keleiviai. Frydrichas pasibaisėjo pamatęs ratu lėtai 
plaukiojančius vyresniojo stiuardo Pfundnerio ir Frydricho ka- 
jutės stiuardo uniformuotus lavonus. Tai būtų buvę beveik 
juokinga, jei nebūtų taip baisu ir taip panašu į teisybę. Juk 
kokių tik dalykų nepripasakoja narai! Ir ko tik netenka jiems 
susitikti didžiųjų paskendusių laivų kajutėse ir koridoriuose: 
amžinai susipynusius žmonių kūnus, keleivius ir jūreivius, 
kurie ištiesę rankas kaip gyvi artindavosi prie jų, tarsi būtų 
tik ir laukę jų pasirodant. Iš arčiau pasižiūrėjus, pasirodė, kad 
visų tų į jūros dugną nugrimzdusių lobių savininkų ir prižiū- 
rėtojų, tų keistųjų laivų savininkų, komersantų, kapitonų ir 
iždininkų, tų avantiūristų, aukso ieškotojų, sukčių ir išeikvo- 
tojų ir dar kitokių drabužiai buvo aplipę polipais, vėžiais ir 
kitokiais jūros gyvūnais, kurie tol skanaudavo skenduolių kū- 
nus, kol iš jų telikdavo balti apgraužu kaulai. 

Ir Frydrichas išvydo save tarp tų irstančių skenduolių, klajojan- 
čių po tokį šiurpų būstą, po tą klaikiąją Vinerą!, kur kiekvienas 
praslinkdavo pro savo kaimyną tylomis, klaikiai mostaguodamas. 
Ir, regis, kiekvieno krūtinėje sustingo skausmo riksmas, ir to 


"Vinera — miestas vienoje iš Baltijos jūros salų, pagal padavimą prasmegęs 
į Jūrą, iš tikrųjų 12 amžiuje sugriautas normanų. 

skausmo išraiška kiekvieno buvo vis kitokia: kas nuleido galvą, kas 
išsketė rankas ar atmete galvą ir prasižiojo, kas plūduriavo kojomis 
aukštyn arba grąže, kryžiavo ar skesčiojo rankas. Mašinistai karilinė- 
je, rodėsi, vis dar tebetikrina, kaip veikia cilindrai ir varomieji 
ratai, tik tą jie darė lėtai lėtai, ne taip, kaip anksčiau, nes traukos 
dėsniai čia jau nebeveike. Vienas iš jų keistai susirietęs buvo tarsi 
įstūgęs rate ir užmigęs tokia poza. Toje vaiduokliškoje kelionėje 
Frydrichas pasiekė ir kūrikus, kuriuos katastrofa užklupo dirban- 
čius. Kai kurie dar tebelaikė rankose kastuvus, tik negalėjo jų pakel- 
ti. Jie patys kabojo, judinami vandens, bet ant grindų gulintys 
kastuvai, kurių jie buvo įsitvėrę, nejudėjo. Viskas buvo baigra, jie 
nebegalėjo įkurti ugnies ir išjudinti iš mirties taško galingojo 
laivo, o viduriniame denyje vyrai, moterys ir vaikai buvo taip 
susigrūdę niūrioje prieblandoje ir atrodė taip kraupiai, kad net 
ryklys, per kaminą patekęs į kūryklą, o iš ten per mašinų skyrių 
atplaukęs iki čia, neišdrįso lįsti į šį knibždėlyną, kad numalšinrų 
savo alkį. Rodės, tie žmonės kartoja Archimedo žodžius "Noli 
turbare circulos meos!"' Visi įtemptai galvojo ir buvo paskendę mintyse 
apie gyvasties mysles; ką gi, laiko tam jie turėjo pakankamai. 

Ir apskritai atrodė, kad visi čia sustingę tokiose keistose 
pozose tik tam, kad būtų patogiau galvot. Galvojo jie visi — ir 
tie, kur grąžė rankas, ir kurie skėsčiojo jomis, ir kurie vaikščio- 
jo rankomis ir netgi tie, kurie įsigudrino stovėti ant vieno 
piršto, kojomis liesdami lubas. Tik profesorius Tusenas, pleven- 
damas koridorium Frydricho link, pakėlęs dešinę ranką tarsi 


1 2 gs ks i 2 iš “ 4 i 2 Š I E d pk ž 
Neliesk mano brežinių! (/or.) - Archimedo priešmirtiniai žodžiai jį nužu- 
džiusiam Romos kareiviui. 

perspėjo Frydrichą: /Menininkas apkerpėti neturi teisės! Rei- 
kia judėti, nuolat ieškoti naujo! O jei, sakysim Iralijoj, tavo 
nuopelnų neįvertino, tada galima paprasčiausiai, kaip ka- 
daise padarė Leonardas da Vinčis, persikelti į Prancūziją, o 
gal ner į Laisvės šalį! 

Noriu tik gyvenu, gyventi ir nieko daugiau, galvojo Frydri- 
chas. Jau geriau ateityje aš, kaip Katonas Vyresnysis, pėsčias 
eisiu kad ir ištisus metus, užuot tą patį kelią laivu įveikęs per 
trejetą dienų. Ir kad nepatektų į rų išpurtusių, pamėlusių mąsty- 
tojų baisiąją kompaniją, Frydrichas išėjo iš tamsaus, panašaus į 
kapą rūkomojo kambario ir skaudama galva ir tarsi švino pripil- 
tomis kojomis užlipo į denį. Ten laukinis audros siautėjimas ir 
sniego, lietaus ir sūraus jūros vandens purslų chaosas išlaisvino jo 
sielą nuo kamavusio slogučio. 

Mažojoje patalpoje, prie vedančių kajučių link laiptų, 
Frydrichas rado vakarykštę kompaniją, susėdusią šalia viena 
kitos sustatytų denio kėdžių. Čia buvo ir profesorius Tuse- 
nas. Dar čia buvo tas baikštusis burlaivio kapitonas, ilgšis 
elektrotechnikas, aiškinęs apie kabelį, ir dar amerikiečių pul- 
kininkas. Pastarasis, tipiškas tos plačiai paplitusios rūšies 
atstovas, buvo pradėjęs pokalbį apie tai, koks platus geležin- 
kelių tinklas Jungtinėse Valstijose. Jo samprotavimai suža- 
dino ilgšio elektrotechniko, europiečio, šovinizmą, kuris, 
nepaisant tokio bjauraus ir drėgno oro, nejuokais įsilieps- 
nojo. Abu ginčininkai minėjo nesuskaičiuojamą daugybę 
kilometrų ir kiekvienas stengėsi pabrėžti savo šalies geležin- 


kelių pranašumus. 

— Mes plaukiame dvigubai lėčiau, nei galėtume, — tarė Tu- 
senas Frydrichui. — Ar jums neatrodo keista, kad viskas dabar 
kitaip? 

— Aišku, keista, — atsakė Frydrichas. 

— Apie ciklonus aš, aišku, nieko neišmanau, — kalbėjo to- 
liau Tusenas, ir jo veidą nušvietė blyški grimasa, panaši į 
šypseną, — tačiau jūreiviai sako, kad ši audra primena cikloną. 

Mažas apkūnus baikštus burlaivio kapitonas pridūrė, kad 
tokį orą iš tiesų galima pavadinti ciklonu. 

— Jei būčiau savo laive ir tokia smarki audra taip staiga 
būtų užgriuvusi mus, tai nebūtume spėję nuleisti bures. Ačiū 
Dievui, moderniuose garlaiviuose šiek tiek geriau. Ir vis 
dėlto aš tvirčiau jaučiuosi savo keturstiebėje barkoje. Su mie- 
lu noru jei ne šiandien, tai bent rytoj iš ryto atsidurčiau tarp 
savo keturių stulpų. 

Frydrichas nusikvatojo. 

— Jei kalbėsime apie "Rolandą", pone kapitone, — tarė jis, — 
tai ir aš mielai iškeisčiau jį į kokią nors alinę Miunchene. O 
jūsų keturi stulpai mane irgi nelabai tevilioja. 

Prie jų prisigretino Hansas Fiulenbergas ir papasakojo, jog 
bangos nusinešė vieną gelbėjimo valtį. Ir kaip tik tuo momen- 
tu, kai jis tą pasakė, laivą užgriuvo didžiulė vandens lavina, 
kurią lydėjo kupini nuostabos ir pasibaisėjimo šūksniai. 

— Nuostabu! — tarė Frydrichas. - Nepakartojama! 

— Tikrai kad panašu į cikloną! — pareiškė burlaivio kapitonas. 

— Patikekite man, - vėl pasigirdo pulkininko balsas, — kad 


vien tik Niujorko-Cikagos ruože... 

Tusenas šūktelėjo: 

— Tikras Niagaros krioklys! 

Ir iš tikrųjų užgriuvusi vandens masė pateko net į kami- 
nus bei ventiliacijos kanalus ir kaip reikiant išprausė visą galin- 
gojo laivo korpusą. 

Be to, buvo šalta, ir "Rolandas" su pasigėrėtinu atkaklumu 
yrėsi į priekį, jau padengtas sniego ir ledo plutele. Nuo stiebų 
ir trosų buvo nukarę varvekliai. Aplink kapitono tiltelį ir štur- 
mano kabiną susidarė tarsi stikliniai stalaktitai, jie buvo ir ant 
visų turėklų, ir atbrailų. Denis blizgėjo kaip ledas, vaikščioti 
juo buvo rizikinga. Tačiau Frydrichas tam ryžosi iš karto, vos 
tik prasivėrė Ingigerdos kajutės durys ir pasirodė vėjo taršomi 
ilgi šviesūs merginos plaukai. Ingigerda įsitempe jį į vidų. 

Ji priglaudė pas save Zygfrydą ir Elą Lyblingus, nes, kaip ji 
paaiškino, Rozai pakako darbo su jų motina. Ji neslepė džiaugs- 
mo, atėjus Frydrichui, ir eme klausinėti jo, ar verta ruoštis 
gresiančiam pavojui. Kai Frydrichas gūžtelėjo pečiais, ji neišsi- 
gando. Gal net atvirkščiai — tapo ryžtingesnė. Ji sušuko: 

— Ber kas per žmogus tas Achleitneris! Guli savo kajutėje ir 
be perstojo šaukia: “Oi, mano vargšė motina! Vargšelė mano 
sesutė! Ir kodel nepaklausiau tavęs, mamyte!" Ir taip toliau. Jis 
žliumbia! O dar vadinasi vyras! Na, tiesiog šlykštu! 

Nesitverdama iš juoko ji tvirtai įsikibo už lovos krašto — 
taip ja detas būtų pasielgęs bet kas, kad jo kaip kokio paketo 
nenublokštų kur nors į kampą. 

Ir tą pačią akimirką akmenų kalno, po kuriuo Frydrichas 
buvo palaidojęs mažąją nusidėjelę Ingigerdą, kaip nebūta. 

Jis dar labiau nustebo, kai staiga ji užsimanė eiti per denį 
pas Achleitnerį, paguosti "tą seną asilą“, jos žodžiais tariant. 
Frydrichas, aišku, jai neleido. 

Jo atėjimas išvadavo Ingigerdą nuo kai kurių rūpesčių, 
mat jis iš karto užsiėmė vaikais. Ela, kuriai Ingigerda davė 
savo lėlę, sėdėjo sofos kampe, susisupusi kojytes į antklodę, 
o Zygfrydas patogiai įsitaisė lovoje. Pasiėmęs kortų kaladę, 
jis susirūpinusiu veideliu dėjosi lošiąs su įsivaizduojamu 
partneriu. 

— Mama išsiskyrusi, - pasakojo Ela. — Tėtis visą laiką 
vaidijosi su ja. 

Zygfrydas tai patvirtino, padėjęs kortas į šalį: 

— Mama sykį kad sviedė batą į tėųį! 

— O tėtis stiprus, - paaiškino Ela. — Kartą jis net kėdę 
suvarė į žemę! 

Ingigerda susijuoke ir tarė: 

— Jau tie vaikai — galima numirti iš juoko! 

— O kitą kartą tėus paleido į sieną grafiną su vandeniu, — 
tarė Zygtrydas, — nes dede Bolė labai įprato lankytis pas mus. 

Štai taip vaikai ir toliau lyg suaugę rūpestingai narpliojo 
vedybinio gyvenimo problemas. 

Estrados artisto Štoso tarnas lygiai taip pat kaip savo šei- 
mininką, į kajurę per denį atlydėjo Rozą. Abu buvo įraudę ir 
patenkinti. Frydrichas paklausė jaunuolio, kaip, jo manymu, 
klostosi kelionės reikalai. Šis tik nusijuokė ir atsakė, kad viskas 
gerai, jei tik kas nors neatsitiks. 


— Bulke, - tarė Roza, — užsikelkite Zygtrydą ant nugaros! 

Bulkė jau buvo bepaimąs mažylį, o Roza tuo metu parau- 
dusia ranka apglebė Elą. 

Tačiau vaikai ėmė spyriotis, ir Ingigerda pareiškė norinti 
pasilikti juos čia. Roza padėkojo ir pasakė, kad jiems iš tikrų- 
jų čia bus geriau. Ji pažadėjo tučtuojau atnešti jiems po bandelę 
ir kavos su pienu — jų įprastinę vakarienę. 

— Kas jūsų rankai? — paklausė Frydrichas, pamatęs ilgą įbrė- 
žimą ant jos rankos. 

Mergina atsakė, kad jos maloningoji ponia, kamuojama 
bėdų ir baimės, kartais pati nebežino ką daro. 

Ciklonas negailestingai siautėjo jau penkias valandas. Vienas 
po kito smarkūs vėjo gūsiai užgriūdavo laivą, tarpai tarp jų vis 
trumpėjo. Frydrichas su dideliausiais vargais nusikapstė iki kir- 
pyklos kambarelio, kur kirpėjui teko pademonstruoti neeilinį 
meistriškumą, norint tokiu siaubingu oru nuskusti klientą. 

— Reikia palaikyti formą! — perrekdamas audros triukšmą, 
šauke kirpėjas. — Kas nedirba, tas žuvęs. 

Staiga jis nutilo, atitraukė skustuvą nuo Frydricho kaklo ir 
išbalo. Mašinų salėje suskambėjo signalinis skambutis — ženklas, 
kad nuo tiltelio garsintuvu gauta kapitono komanda. Tuoj po to 
mašinos sustojo. Tai nebuvo kažkas ypatingo, tačiau tokiu oru 
ir pačiame Atlanto viduryje ne tik Frydrichui ir kirpėjui, ber ir 
kiekvienam sugebančiam bent kiek mąstyti keleiviui ir netgi 
visai laivo įgulai tai buvo tolygu katastrofos signalui. Tarp neval- 
domo laivo keleivių kilo bruzdesys. Kažkas šaukė, moterys klykė, 
šlepsėjo žingsniai koridoriuose. Kažkoks ponas atplėšė kirpyk- 


los duris ir sušuko: 

— Pone kirpėjau, kodėl mes sustojome? 

Jis paklausė su tokiu pasipiktinimu, tarsi dėl to būtų kal- 
tas ne laivo kapitonas, o vargšas kirpėjas. Frydrichas nusibraukė 
nuo veido muilo putas ir kuo skubiausiai prisijungė prie sku- 
bančių į denį, klausinėjančių vienas kirą, lipančių, šokinėjan- 
čių, grabaliojančių, bloškiamų nuo vienos koridoriaus sienos 
prie kitos žmonių knibždėlyno. 

Kažkas šaukė: 

— Dreifuojame! Sraigtas nulūžo! 

— Ciklonas! — tvirtino kiti. 

— Ne, sraigtas lūžo! — nenusileido pirmieji. 

— Oi! - šūktelėjo jauna mergina, — dėl savęs aš per daug 
nesijaudinu, bet Šturgarte liko mano vargšė motina! 

— Kas atsitiko, kas atsitiko? — sušuko vienu metu bent 
dvidešimt keleivių kažkur skubančiam stiuardui. Tačiau šis 
tik gūžtelėjo pečiais ir nulekė toliau. 

Kadangi keleiviai, susigrūdę kaip avių banda, užtvėrė pir- 
muosius laiptus į denį, Frydrichui teko ieškoti antrųjų. Tam 
reikėjo paėjėti geroką gabalą į laivo paskuigalį, ten apsisukti ir 
siauru koridorium vėl grįžu į priekį. Frydrichas ėjo greitai ir pa- 
žiūrėti atrodė ramus, nors iš tikrųjų buvo nepaprastai įsitempęs, 
kupinas baimės. Prie antrosios klasės kajučių jį sustabdė basas 
vyriškis, stovintūs prie savo kajutės durų. Jis bandė užsisegti bal- 
tinių apykaklę, tačiau iš susijaudinimo pirštai neklausė jo. 

— Kas atsitiko? — sušuko jis Frydrichui. — Ar jau visi toje pra- 
keiktoje geldoje išsikraustė iš proto? Iš pradžių miršta kūrikas! 


O dabar, ko gero, prakiuro korpusas ar sraigtas sulūžo! Ir ką 

sau galvoja kapitonas? Aš esu karininkas! Vasario dvidešimt 
penktą trūks plyš turiu būti San Franciske. O jei ir toliau taip 
bus, tikrai nespėsiu. 

Frydrichas norėjo praeiti pro jį, tačiau šis užtvėrė jam kelią. 

— Aš esu karininkas, — pakartojo jis. - Mano pavardė 
Klinkhameris. Ir ką galvoja tas kapitonas! - šaukė jis toliau, kai 
nelauktas smūgis jį taip bloškė atgal, kad jis vos neįvirto į savo 
kajutę. — Aš juk ne todėl išėjau į atsargą ir peržegnojau savo 
karjerą, kad toje prakeiktoje suskilusioje geldoje... 

Frydrichas nuskubėjo, nesiklausydamas jo kalbų. 

Apmirus laivo pulsavimui, jame įsiviešpatavo gili tyla. 
Toje tyloje dar labiau buvo juntamas laivo keleivius apėmęs 
išgąstis. Ėmė trinksėti durys, o kai jos prasiverdavo, iš kaju- 
čių sklisdavo trumpi, neaiškūs šūksniai, tai rodė, jog žmo- 
nės buvo sutrikę ir išsigandę. Frydrichą ypač šiurpino tame 
elektros lemputėmis apšviestame, siūbuojančiame ir lyg nau- 
ji batai girgždančiame koridoriuje be perstojo aidintys elek- 
trinių skambučių garsai. Jie skambėjo iš šimtų kajučių, kai 
persigandę keleiviai, brangiai už jas sumokėję ir todel pa- 
grįstai reikalaujantys nepriekaištingo aptarnavimo), visi vie- 
nu metu ėmė spausti mygtukus. Nė vienas iš jų net neketi- 
no pripažinti tokį dalyką kaip force majeure - tą Atlanto 
vandenyno, ciklono, sulūžusio sraigto ar dar kokios nors ne- 
laimės padarytą kiaulystę. Jie manė, kad jei jau paskambi- 
no, vadinasi, pateikė savo karegorišką reikalavimą kažkokiam 


Nepaprastos aplinkybes, kurių neįmanoma nei numatyti, nei išvengtu 

už viską atsakančiam gelbėtojui, kad tasai tučtuojau išlai- 
pintų juos į sausumą. 

“Ką gali žinoti, — galvojo sau Frydrichas, — gal kai jūs čia 
skambinate, ten, viršuje, gelbėjimo valtys jau nuleistos į van- 
denį ir pilnutėlės laivo keleivių.“ 

Tačiau pasirode, kad taip blogai dar nėra. Tuo Frydrichas 
įsitikino, kai jam pagaliau pavyko užkopti į viršų ir pasiekti 
Ingigerdos kajutę; mat jį kažkokia nenugalima jėga traukė prie 
Ingigerdos Halštrem. Be vaikų, kuriais ji rūpinosi kaip kokia 
mažoji mama, kajutėje dar buvo jos tėvas ir daktaras Vilhelmas. 

Vilhelmas tarė: 

— Tas žmonių bailumas tiesiog siaubingas! 

— Taip, tas tai tiesa, bet kas gi atsitiko? — paklausė Frydrichas. 

— Atrodo, kad perkaito vienas velenas. Jam atšaldyti 
reikia laiko. 

Ant laiptų susigrūdę keleiviai be perstojo šaukė kapitoną. 

Vilhelmas tarė: 

— Kapitonas turi svarbesnių darbų, užuot atsakinėjęs į kvailus 
klausimus. 

Frydrichas pareiškė, kad reikėtų žmonėms paaiškinti ir nu- 
raminti juos, ir pridūrė: 

— Man atrodo, kad nera ko stebėus, jei kokia sausumos 
žiurkė, ničnieko nenutuokianti apie navigaciją ir apie tai, kas 
čia vyksta, ima nerimauti. 

— Aiškinti žmonems? O kam to reikia, — atšovė laivo 
gydytojas. — Juk netgi jei reikalai visai pašlytų, žmonėms 


geriau tiesos nesakyti, apgaudinėti juos. 


144 


— Na tai ir apgaudinėkite, — tarė Halštremas. — Išsiunti- 
nėkite stiuardus, kad jie visiems skelbtų, jog viskas 44 right“, 
kad mums teks prigerti! 

Netrukus iš tikrųjų laivo vadovybės nurodymu pulkelis 
stiuardų ėmė raminti keleivius, aiškindami, esą, kaip sakė ir 
daktaras, perkaitęs velenas ir kad mašina netrukus vėl pradė- 
sianti veikti. Į šimtus klausimų, ar keleiviams negresia pavo- 
jus, visi stiuardai kuo ryžtingiausiai atsakinėjo, kad ne. Ta- 
čiau bejėgiškai dreifuojantis milžiniškas laivas, kuris buvo 
aiškiai matomas iš Ingigerdos kajutės, nuteikė nekaip, ir 
todėl stiuardų aiškinimas žmones nelabai įtikino. 

Norėdama bent kiek pravėdinti kajutę, Ingigerda, kiek tai 
buvo įmanoma, visą laiką stengėsi duris į denį laikyti praviras. 

— Juk niekaip nenuslėpsi to fakto, kad mes dreifuojame, — 
tarė Halštremas. 

Vilhelmas tuoj pat pridūrė: 

— Mes leidžiame žemyn maišus su alyva! 

Pro pravertas duris jis parodė Frydrichui jungą Panderį, 
kuris kartu su kitu jūreiviu lynu leido į vandenį maišą iš 
burinės drobės, pripiltą alyvos. Tiktai toks bandymas atrodė 
tiesiog juokingas įsisiautėjusios stichijos akivaizdoje, kai lai- 
vą užgriūdavo viena po kitos didžiulės bangos, tikri vandens 
kalnai, lydimi siaubingai švilpiančio vėjo gūsių. Sustingęs "Ro- 
landas" nuolat kartojo perspėjimo signalus, labiau panašius į 


pagalbos šauksmą. Kartais vandens kalnai iškeldavo laivą aukš- 


Viskas tvarkoj (angl. ). 


145 


tyn, tačiau ir nuo to jo padėtis ne kiek nepageredavo. Didžiu- 
lis garlaivis plūduriavo, tarsi nežinodamas, į kurią pusę jam 
pasisukti, nuo smarkių gūsių jis pasvirdavo tai į vieną, tai į 
kitą pusę. Jo didžiulės jėgos pakako tik šiaip taip išlaikyti 
vandens paviršiuje savo gremėzdišką nerangų kūną. Jis iš lėto 
sukosi, ir kaip tik tuo metu didžiulis vandens kalnas, kurio 
žalsvai juoda viršūnė buvo nusėta tūkstančiais šnypščiančių bal- 
tų panterų, užgriuvo laivo denį. 

— Čia tai bent! — tarė Vilhelmas, spėjęs laiku užtrenkti 
kajutės duris. 

Frydricho nervai įsitempė jau nebe vien perkeltine, bet ir 
tiesiogine prasme: jam atrodė, kad jie tapo panašūs į maksi- 
maliai įrempras, kiekvieną akimirką galinčias trukti stygas. 

— Jus tai nervina? — paklausė Halštremas. 

— Šiek tiek, - atsakė Frydrichas. - Nenoriu sakyti, kad ne. 
Juk, atrodo, ir jėgų netrūksta, ir proto pakaktų, o štai kai 
reikia, tai nieko negali padarytu, nors pavojus akivaizdus. 

— Tiesioginis pavojus? — paklausė Vilhelmas. — Kolega, iki 
to dar nepriėjome. Visų pirma, sraigtas netrukus vel pradės 
suktis, o kita vertus, net jei mes iš tikrųjų pradėtume drei- 
fuoti vien su avarinėmis burėmis, galėtume dar kapstytis kokį 
aštuonetą dienų. 

— Kapsryus? Kaip tai suprasti, pone daktare? — paklausė 
Halštremas. 

— Audra eina iš šiaurės — šiaurės rytų. Toks didelis laivas 
atviroje jūroje neturėtų apvirsti. Taigi mus tikriausiai nu- 


neš prie Azorų salų, ir vieną gražią dieną atsidursime kuria- 

me nors iš tenykščių uostų. Tačiau mus gali nunešti dar 
piečiau ir tada visai galimas dalykas, kad mes po aštuonių 
dienų išmesime inkarą Kanarų salose ir galėsime gėrėtis pui- 
kiomis Tenerifės viršukalnėmis. 

Halštremas suirzęs tarė: 

— Ačiū už tas Tenerifės viršukalnės. Man reikia į Niujor- 
ką. Mus įpareigoja sutartis. 

Frydrichas prisiminė savo iki pavojingos ribos įtemptus nervus. 

— Aštuonių dienų visiškos nežinios mano nervų sistema 
neatlaikys, — tarė jis. - Tokiam pasyviam didvyriškumui aš 
netinku. Aktyviai veikdamas galėčiau padaryti kur kas daugiau. 

— Jūs tikriausiai girdėjote apie Odinę Kojinę!, - su 
ironija tarė Vilhelmas. — Taigi, kolega, turėtumėt žinoti, 
kad senieji raudonodžiai Amerikos gyventojai kaip tik |a- 
biausiai gerbė pasyvųjį didvyriškumą —- tik prisiminkite 
kankinimo stulpus. 

— Na jau ne, su tais kankinimo stulpais nuolankiai prašau 
palikti mane ramybėje! — atšovė Frydrichas. — Jei aš šiandien 
sužinosiu, kad mūsų sraigtas sulūžo ir rytoj mes bejėgiškai drei- 
fuosim, tai aš paprasčiausiai neištversiu viso to ir poryt iššoksiu 
už borto. Kaip tik del to aš nusistatęs ir prieš gelbėjimo diržus. 
Aš jo atsisakysiu, net jei jūs primygtinai man siūlytumėt jį. 

Valandos slinko. Pilką dienos prieblandą, lydimą nepa- 
liaujamo kurtinančio jūros ūžimo, pakeitė užslinkusi vakaro 


tamsa. 


"Fenimoro Kuperio (1789-1851) romanų apie indėnus herojus. 

Frydrichas kaip ir visi keleiviai veltui laukė akimirkos, 
kai sraigtas vėl pradės suktis ir bejėgį laivo korpusą nu- 
kreips senuoju kursu. Keleiviai sekė gūsių stiprumą, su 
baime ir neviltimi skaičiavo, didėja ar mažėja tarpai tarp 
jų. Audra nesilpnėjo, ir Frydrichą kartais apimdavo kažko- 
kia keista persekiojimo manija. O klaikiausia buvo tai, 
kad jau kelias valandas iš eilės girdėjosi viduriniajame deny- 
ję uždarytų keleivių riksmai. Suvaryti, sugrūsti į vieną 
vietą, žmonės inkštė, meldėsi, šaukė, įtūžę kvietėsi dangaus 
pagalbos ir klykė kas iš baimės, kas iš įniršio, o kas tiesiog 
iš fizinio skausmo. Tarsi nieko nebūtų atsitikę, nustatytu 
laiku pasigirdo įprastas signalas — kvietimas pietums. Jis 
nuaidėjo per vis dar nevaldomai dreifuojantį laivą, tokį 
didžiulį ir drauge tokį bejėgį, kuris, apšviestas daugybės 
lempučių, dabar priminė apledėjusius pasakų rūmus su tvis- 
kančių iliuminatorių eilėmis, nūnai it žaisliukas bejėgiškai 
blaškomus bangų, — ir Frydrichas pagalvojo, vargu ar atsiras 
šaltrakraujiškų, drąsių ar tiesiog panorusių šiomis aplinky- 
bėmis valgyti žmonių. 

Bet Vilhelmas sušuko: “Prie stalo, ponai!“, ir kadangi Ro- 
za, peršlapusi, bet žvali, sugrįžo prižiūrėti vaikų, tai ilgiau 
pasilikti Ingigerdos kajutėje nebebuvo kaip. Taigi Frydri- 
chui nebeliko nieko kito, kaip prisijungti prie daktaro Vil- 
helmo ir Halštremo, kurie ryžtingai žengė ant apledėjusio 
slidaus denio. Papūga spygavo. Ela pradėjo verkti, o Ingi- 
gerda ir Roza energingai ėmėsi raminti ją. Bet prieš išeida- 


mas iš kajutės Frydrichas paklausė: 

— Ar nenorėtumėt, kad pasilikčiau? Panele Ingigerda, esu 
pasiruošęs padėti jums kuo tik galėsiu. 

Ingigerda atsakė: 

— Ačiū, pone daktare, būtinai sugrįžkite. 

Frydrichas pats nustebo, kad taip natūraliai nuskambėjo jo 
klausimas ir jos atsakymas. 

Ir visai nelauktai viskas pasikeitė. Iš visą laivą apėmusio 
vibravimo, pradedant sienomis ir baigiant grindimis, gali- 
ma buvo spėti, jog vel atgijo jėgos, ritmas, veržimosi į 
tikslą ritmas, jog “Rolando" širdis vėl gyva, vėl pulsuoja. 
Ingigerda džiūgavo kaip maža mergaitė, o Frydrichas tik su- 
kando dantis. Naujo gyvenimo, naujų perspektyvų ir vilčių 
plūsmas, galimybė vėl planuoti jį taip išsekino, jog jis susi- 
jaudino ir vos ištvėrė nepravirkęs, — čia dar prisidėjo ir 
atslūgusi įtampa. Sukrėstas jis išėjo į denį. 

Ir čia dabar viskas atrodė visai kitaip. "Rolandas" links- 
mai ir galingai vel veržėsi pirmyn, į ūžiančią tamsą. Ta 
siaubingoji tamsos apgaubta, ūžianti ir kriokianti raganų 
skalbykla, kurioje kunkuliavo pasaulinio tvano vandenys, 
jam dabar atrodė it kokia linksma smagi šventė. Vel jis 
skrodė vandenų kalnus, leidosi žemyn, kad būtų iškeltas į 
viršų, o paskui su nutrūktgalviška drąsa nerdavo į gilius 
slėnius tarp tų kalnų, ir tada pašelusiu greičiu besisukantis 
sraigtas kelioms sekundėms pakibdavo viršum šėlstančios 
jūros paviršiaus. 

Rinkas sėdėjo ant vokiečių — amerikiečių jūros pašto 


skyriaus slenksčio ir glosrė savo dėmėtąją katę. 

— Kaip gerai, kad vel plaukiame, — negalėjo susilaikyti jo 
neužkalbinęs Frydrichas, kai svirduliuodamas ėjo pro šalį, nes 
laivą smarkiai supo. 

— Why?! - flegmatiškai atsiliepė Rinkas. 

— Kaip ten bebūtų, — tarė Frydrichas, — geriau jau lėkti 
visu greičiu negu bejėgiškai dreifuoti, bent man taip atrodo. 

— Why? - pakartojo savo klausimą ponas Rinkas. 

Apačioje koridoriuose, nors laivą ir supo, dabar buvo vėl 
gan jauku. Atrode, kad baimę visi pamiršo. Svirduliuodami, 
stvarstydamiesi už ko pakliuvo, bet juokaudami žmonės sku- 
bėjo į valgyklos salę. Netoli virtuvės indų barškejimas buvo 
toks garsus, nors ausis užsikimšk, juolab kai ant grindų dar 
pažiro visa rietuvė lėkščių. Keleiviai juokėsi, linkėjo vieni 
kitiems gero apetito. Ir visų ausis glostė vėl pradėjusios veikti 
didžiosios mašinos malonus ritmas, ir to palaimingo povei- 
kio dabar nebūtų galėjusi atstoti jokia kita muzika pasaulyje. 

Kadangi Frydrichas buvo gerokai sušlapęs, tai jis ryžosi persi- 
rengti savo kajutėje. Adolfas, jo stiuardas, atėjo padėti jam. Kol 
Frydrichas persirenginėjo, stiuardas ėmė pasakoti apie vidurinia- 
jame denyje kilusią paniką, sustojus mašinoms. Kelios moterys 
ketino šokti į vandenį. Vargais negalais sugebėta nelaimei užbėgti 
už akių. O vieną lenkę jo kolega stiuardas Šolis ir dar vienas 
jūreivis tiesiog spėjo nutverti už kojų ir išvilkti ant denio. 

— Negali pykti ant žmonių už tai, kad tokia padėtis jiems 


įvaro baimės, — tarė Frydrichas. — Būtų keista, jei būtų ki- 


| Kodėl? (Angl.). 


150 


taip. Kaip galima tvirtinti, jog tu tvirtai stovi ant kojų, jei 
žemė po tavo kojomis siūbuoja? Toks žmogus arba meluoja, 
arba yra taip atbukęs, kad jo vieta jau nebe tarp žmonių, o 
tarp gyvulių. 

— Taip, bet ką mes turėtume daryti, jei mus pagautų to- 
kia baimė? — paklausė stiuardas. 

Čia Frydrichas, kaip jam neretai pasitaikydavo, pradėjo 
dėstyti tuo pamokomu tonu, kuris jam, kaip privatdocentui, 
buvo pelnęs jaunų klausytojų populiarumą. 

— Jūs — kitas reikalas, — tarė jis. — Supratimas, kad atliekate 
savo pareigą, yra ne tik geriausias atlyginimas jums, bet kartu ir 
tvirčiausia atrama. Juk žiūrėkite — kol mes, keleiviai, iš baimės 
drebėjome, virėjai virė sriubą, kepė paukštieną, dalijo ją į porci- 
jas, skuto žuvį, virė ją, puošė petražolėmis, smaigstė lašiniais 
stirnieną ir panašiai (čia stiuardas ėmė juoktis), tačiau galiu jus 
užtikrinti, jog kartais lengviau kepsnį kepti negu jį valgyti. 

Štai taip Frydrichas ir toliau filosofavo apie bailumą ir drąsą 
kone iškilmingu ir todėl dar didesnį juoką keliančiu tonu. 

Pietūs prasidėjo, ir, nors oras nė kiek nepasitaisė, šiaip 
ar taip buvo atsilaikyta prieš dar didesnį pavojų, ir todel 
dabar už stalų, sustatytų tridančio forma, susėdo gan daug 
valgytojų. Vyresnysis stiuardas Pfundneris, kurio žilus plau- 
kus laivo kirpėjas nors ir nesupynė į senovinę kasą, tačiau vis 
tiek gražiai sugarbiniavo ir pakirpo taip, kad jo šukuosena 
priminė rokoko stiliaus peruką, stovėjo kaip visada didinga 
poza šalia butaforinio židinio prie įėjimo į salę, iš kur ge- 


riausiai matėsi visa salė. 

Orkestrėlis užgrojo Gano! maršą “Le Pere la Victoire“?. Po 
jo ėjo Žile?“Lin du Bal"*. Kai orkestras ėmė groti Zupe' “Bandi- 
tų išdaigų" uvertiūrą, rėkaudami ir svirduliuodami į salę įvirto 
prisiekusieji skato lošėjai. Dėl to savo lošimo ir šį kartą jie kaip 
paprastai vėlavo. Visi pietautojai gėrė daug vyno — dėl drąsos ir 
norėdami užsimiršti. Orkestras grojo Folšteto“ “Linksmuosius 
brolius", o keleiviai vis dar aptarinėjo praėjusią katastrofą. 

— Mes buvome iškėlę nelaimės vėliavą, - kažkas tarė. 

— Mes leidome signalines raketas. 

— Jau buvo paruošti gelbėjimo diržai ir valtys! 

— Na taip, ir dar pylėme alyvą! 

Tokios ir panašios replikos skambėjo viena garsiau už kitą, 
nes salėje nebuvo nei kapitono, nei laivo karininkų. 

— Kapitonas nuo pat ryto nepalieka kapitono tiltelio, kažkas 
paaiškino. 

Staiga salės iliuminatorius kažkas apšvietė iš lauko. Visi 
pietaujantieji nustebę sušuko ir numetė peilius ir šakutes, pa- 
šoko nuo stalo ir, stumdydamiesi, grūsdamiesi ir šaukdami 
“Laivas!", “Garlaivis!", galvotrūkčiais puolė lipti ant denio. Ten 
iš tikrųjų nepaprastai didingai, tviskėdamas tūkstančiais žibu- 
rių, grakščiai, nors ir supamas bangų vos už penkiasdešimties 
metrų nuo "Rolando" praplaukė pro šalį vienas iš galingiausių to 
meto transokeaninių garlaivių. 

„Lui Gastonas Ganas (1862-1923) - prancūzų kompozitorius. 

| Pergalės tėvas (pranc.). 

„Ernstas Žilė (1856-1940) —- prancūzų kompozitorius. 

Ė Toli nuo baliaus (pranc.). 


„Francas Župe (1819-1895) — austrų kompozitorius. 
Robertas Folšteras (1854-1915) - vokiečių kompozitorius. 

— “Kunigaikšus Bismarkas“, "Kunigaikštis Bismarkas!“ — 
šauke keleiviai, arpažinę garlaivį. 

Ir tada keleiviai visa gerkle ėmė šaukti valio. Šaukė ir 
Frydrichas. Neatsiliko 19 Halštremas. Ir daktaras Vilhelmas, 
ir profesorius Tusenas. Žodžiu, šaukė visi, kas tik turėjo 
gerklę, ir šaukė iš visų jėgų. Tokie pat džiaugsmingi šūks- 
niai girdėjosi ir iš viduriniojo denio. Prie sveikinimo šūks- 
nių prisijungė ir galingos garo sirenos. 

Aišku, ir visuose "Kunigaikščio Bismarko" deniuose pasi- 
rodė mojuojantys rankomis keleiviai ir buvo girdėu, kaip jie 
šaukia valio, nors jų balsus beveik visai nustelbė vandenyno 
ūžimas. “Kunigaikštis Bismarkas“ ką tik buvo pasiekęs pasau- 
lio rekordą: jis perplaukė Atlanto vandenyną per šešias dienas, 
vienuolika valandų dvidešimt keturias minutes. Apie du tūks- 
tančius žmonių dabar tuo dvisraigčiu garlaiviu, vienu iš pir- 
mųjų naujojo tipo egzempliorių, grįžo iš Niujorko į Europą. 
Du tūkstančiai — dukart tiek žmonių galėjo sutilpti didelio 
teatro žiūrovų salėje nuo parterio iki pat galerijos. 

"Rolandas" vėliavėlėmis signalizavo “Bismarkui", “Bismar- 
kas“ atsakė jam tuo pačiu. Tačiau visas tas epizodas, nuo pra- 
plaukiančio laivo pasirodymo iki jo išnykimo, neužtruko nė 
trijų minučių. Per tą laiką vandenynas buvo užtvindytas šviesų 
jūros. Ir kai migloje iš "Bismarko" teliko vos įžiūrimi žiburė- 
liai, jo denyje pasigirdo muzika — vėjo gūsių blaškomi nacio- 
nalinio himno garsai. Netrukus "Rolandas", audros ir sniego 
pūgos plakamas, vel paliko vienui vienas toliau plaukti savo 


kursu nakties glūdumoje, vandenyno platybėse. 

Orkestras su dar didesniu užsidegimu užgrojo Karlo kad- 
rilį “Šventės garsai" ir Kyslerio galopą “Skandalas mugėje", 
o keleiviai valgykloje su dvigubu apetitu ir dviguba energija 
kibo į valgį. Iš visų pusių tik ir girdėjosi susižavėjimo 
kupini šūksniai: “Pasakiška!", "Nuostabu", "Puiku!", “Galin- 
ga!“, “Kolosališka!" Net Frydrichą apėmė pasididžiavimo jaus- 
mas ir ramybė, į jį tarsi padvelkė ta atmosfera, kurios šiuolai- 
kinio žmogaus dvasiai reikia kaip oro plaučiams. 

— Kad ir kiek mes besipriešintume, kolega, — tarė Frydri- 
chas. — Kad ir kiek aš kaip vakar vakare beužsipulčiau šiuolaiki- 
nę kultūrą, toks vaizdas, kuriuo ką tik gėrėjomės, negali nesu- 
jaudinti iki sielos gelmių. Argi nekeista, kad žmogaus protas 
ir rankos iš paslaptingų gamtos jėgų sugebėjo pagaminti tokį 
dalyką, tą nepakartojamą kūrinį, tokį laivą! 

Juodu susidaužė. Ir ne tik jie — stikleliai skambėjo už 
daugelio stalų. 

— Ir koks narsumas, kokia begalinė drąsa, koks bebaimiš- 
kumas įkūnyti jame, prieš tas pačias gamtos jėgas, kurių 
žmogus tiek tūkstantmečių bijojo, — kalbėjo Frydrichas, — 
kiek žmogaus išradingumo įdėta į jį: nuo kilio iki stiebo 
viršūnės, nuo bušprito iki pat sraigto. Žodžiu, į visą tą 
galingą gyvą organizmą! 

— Ir visa tai, kolega, — tarė laivo gydytojas, — ką turime 
šiandien, pasiekta vos per kokį šimtą metų, vadinasi, tai yra 
tik vystymosi pradžia. Kas nori, lai sau spyriojasi, bet moks- 
las, juolab technikos pažanga yra amžina revoliucija, visų žmo- 


gaus raidos pakopų tikroji ir vienintelė reformacija. Ir jau nie- 

kas nebesulaikys to, kas čia prasidėjo, tos raidos, kuri ir yra 
nepaliaujama pažanga. 

— Tai vis žmogaus protas, — tarė Frydrichas. - Tūkstančius 
metų pasyviai tūnojęs, jis staiga suaktyvėjo. Be abejo, žmo- 
gaus smegenys, taip pat ir socialinė visuomenės veikla įžengė į 
naują raidos etapą. 

— Taip, — sutiko Vilhelmas, — gal tam tikra prasme žmo- 
gaus protas buvo aktyvus ir senovėje, tik jis per ilgai kovojo 
su savo paties atspindžiu veidrodyje. 

— Tada tikėkimės, - pritarė jam Frydrichas, - kad jau nebe- 
toli tų visų dar išlikusių iki mūsų dienų kovotojų su atspin- 
džiais veidrodyje, sukčių, Polinezijos šundakrarių ir burtininkų 
paskutinioji valanda ir kad visi tie flibusrjerai ir ciniški piratai, 
kurie tūkstančius metų gyveno ir dabar tebegyvena iš sielų me- 
džioklės, bus priversti pasitraukti iš kelio greitai ir užtikrintai 
plaukiančiam pirmyn civilizacijos laivui, kurio vienintelis savi- 
ninkas yra Humanizmas, o jo kapitonas — Intelektas! 

Pavalgę Frydrichas ir daktaras Vilhelmas pakilo į viršų ir 
nuėjo į rūkomąjį kambarį. Už stalo sėdėjo skato lošėjai. Jie 
rūkė, gėrė viskį ir kavą, mete kortas ant stalo ir atrodė, jog 
niekas daugiau jų nedomina. Frydrichas užsakė vyno ir toliau 
dirgino pats save. Jam skaudėjo galvą, ir taip smarkiai, kad 
skausmas apėmė net sprandą. Nuo nuovargio maudė akių vokus, 
tačiau kai tik jis užsimerkdavo, vietoj tamsos išvysdavo kažko- 
kią skausmingą vidinę šviesą. Buvo sudirgintras kiekvienas jo 
nervas, kiekvienas raumuo, kiekviena ląstelė, ir apie miegą ne- 


galėjo būti ne kalbos. Jam atrode, kad kaip viena akimirka pra- 

lėkė ištisos savaitės, menesiai, metai, nors iš tikrųjų nuo išplau- 
kimo iš Sautamptono praėjo vos trys su puse dienos. 

— Kolega, jūs pavargęs, — tarė Vilhelmas. - Gal geriau jau 
nekviesiu jūsų į mirusio kūriko laidotuves. 

— Nieko baisaus, ateisiu, — atsakė Frydrichas. Jį apėmė 
kažkoks skausmingas įniršis ir pasiryžimas negailėti savęs ir 
iki dugno išgerti pačių karčiausių įspūdžių ir išgyvenimų tau- 
rę, kurią galėjo pasiūlyti šis nuo didžiojo žmonių pasaulio 
atitrūkęs, bangų mėtomas ir blaškomas mažas jo gabalelis. 

Abu gydytojai atėjo tuo momentu, kai kūriką Cikelmaną, 
ketinusį Amerikoj aplankyti savo motiną, o gal apskritai susi- 
rasti ją, jau baigė įsiūti į burinę drobę. Tuščias kambarys buvo 
menkai teapšviestas nedidelės elektros lemputės. Frydrichas prisi- 
minė savo sapną, kaip velionis kūrikas, laikydamas rankose vir- 
vutes, kuriomis parišinėjo vynuogynojus, nuvedė jį ir Peterį 
Šmirą pas šviesdarius. Kūriko išvaizda buvo smarkiai pasikeitu- 
si: veidas buvo tarsi išlietas iš geltono vaško ir prie jo priklijuo- 
ti plaukai, antakiai, barzda. Tačiau Frydrichui pasirodė, jog ve- 
lionis gudriai šypsosi. Ir kai jaunasis gydytojas, apimtas keisto 
jaudulio ir smalsumo, įdėmiau įsižiūrėjo į jį, jam pasirodė, jog 
velionis sušnibždėjo: “Legno santo! Šviesdariai!" 

Kai pagaliau audeklas uždengė ir lavono veidą ir jūreiviai 
stambiais dygsniais baigė užsiūti drobulę, jie su vargu pakėlė 
tą didelį burine drobe apsuktą kokoną ir pririšo prie obliuo- 
tos lentos su pritvirtintu gelžgaliu, kad būtų sunkesnė. 'Įdo- 
mu, ar kada nors iš tokio kokono išsiris pereliškė?" — klausė 


Frydrichas pats savęs. 

Visa laidojimo procedūra bangų mėtomame laive, kai 
reikėjo demonstruoti tiesiog akrobatinius sugebėjimus, bu- 
vo daugiau juokinga negu šiurpi. Nors čia buvo laidojamas 
tik mirtingas nemirtingos sielos apvalkalas, norom nenorom 
piršosi liūdna minus, ar tik jis vienas atiduodamas tai siau- 
bingajai pasaulinio vandenyno dykumai. 

Kadangi tokiu oru išmesti lavoną už borto buvo ne- 
lengvas dalykas, o ant siūbuojančio ir visą laiką bangų už- 
pilamo denio surengti atsisveikinimo ceremoniją buvo ne- 
įmanoma, tai kasininkas paprašė susirinkusiųjų, kurių bu- 
vo nedaug, tylomis pasimelsti už mirusiojo vėlę. Kapito- 
nas fon Keselis ceremonijoje nedalyvavo, nes jis negalėjo 
palikti kapitono tiltelio. Po to keturi kūriko kolegos svy- 
ruodami, klupčiodami, stabčiodami ir sunkiai šnopuoda- 
mi nuvilko sunkų nešulį prie turėklų, o paskui nutaikę 
momentą išmetė jį į jūrą. 

Vilhelmas palinkėjo Frydrichui labos nakties ir pridūrė: 

— Pabandykite užmigti! 

Juodu persiskyrė, ir Frydrichas pradėjo ieškoti ant de- 
nio ramesnės vietos, kur galėtų praleisti naktį. Jis buvo 
pasiryžęs mieliau praleisti tamsią naktį šaltame ore, blyškio- 
je prie stiebų pritvirtintų lankinių lempų šviesoje, čaižo- 
mas šalto vėjo gūsių, negu slogioje ankštoje kajutėje su 
uždarytais iliuminatoriais ir karštu tvankiu oru. Tačiau čia, 
ant denio, jį laike ne tik ta baime, bet, ko gero, dar dau- 
giau noras pavojaus atveju būti kuo arčiau Ingigerdos Halšt- 


rem. Ir kai jis, užsimaukšlinęs ant akių skrybėlę, įtraukęs 

smakrą po palto apykakle, įsitaisė netoli kamino, remda- 
masis nugara į šiltą sienelę, staiga nusišypsojo, prisiminęs, 
jog lygiai ta pačia poza ir toje pačioje vietoje vakar rado 
architektą Achleitnerį. 

Frydricho ausyse ūžė. Jis juto, kaip smarkiai siūbuoja 
virš jo galvos lankinės lempos, juto tolygius šuorus, ir tame 
bangų ūžime ir šniokštime girdėjosi, kaip takelaže ūžauja 
vėjas — tikra kačių muzika: įnirtingas piktas kniaukimas, 
pasiruošusio šuoliui tigro urzgesys. Paskui Frydrichui dingo- 
josi, jog jis girdi pasiklydusių vaikų gailų inkštimą ir verkš- 
lenimą, ir dabar jis jau aiškiai įžiūrėjo pulkelį vaikų, susi- 
spietusių aplink neštuvus, kuriuose gulėjo negyvas kūrikas, ir 
garsiai aimanuojančių. Na ir, aišku, vėl pasirodė tie šviesda- 
riai. Frydrichas staiga sugriebė vieną iš jų ir ketino nusi- 
tempti į Ingigerdos Halštrem kajutę. Tačiau Ingigerda tuo 
momentu kaip tik vilkosi drabužius, ruošdamasi sušokti sa- 
vo garsiąją pantomimą. Didysis voras jau kybojo ir mezgė 
tinklą, į kurį vėliau turėjo susukti Marą. Frydrichas paprašė 
šluotos — norėjo sutrukdyti šokiui ir iššluoti tą vorą. Šluota 
atsirado, tačiau ji kaipmat pavirto tarnu, kuris nešiojo ir 
pylė vandenį; paskui pasirodė antras tarnas, po jo trečias, 
ketvirtas, penktas, kol viską užliejo šniokščiantis vanduo. 

Frydrichas nubudo. Jis suprato, kad jam prisisapnavo 
“Burtininko mokinio“! scena. Jo lūpose sustingo burtažo- 


dis, kuriuo galima sustabdyti vandenų srautus. Bangos ūže. 

Frydrichas vėl užmigo. Dabar ras bangų ūžimas pavirto upe, 
kuri buvo čia pat, prie Frydricho kojų. Švietė saulė, buvo 
skaistus rytas. Iš kito kranto atplaukė Frydricho žmona, ap- 
sirengusi gėlėta suknele, jauna ir graži, irkluodama nedide- 
lę valtelę. Jos švelni, tamsi, apkūnoka figūra buvo kupina 
vestalės žavesio ir moteriško grožio. Iš netoliese esančio miš- 
ko išėjo Ingigerda — tokia švelni ir graži savo šviesiais plau- 
kais ir balturėle oda. Saulės nurviekstas kraštovaizdis taip 
harmoningai derinosi su jos tyra nuogybe, kad atrodė, jog 
visa tai vyksta dar prieš Adomo ir Ievos išvarymą iš rojaus. 

Frydrichas paėmė už rankos nuolankiai besišypsančią žmo- 
ną, paskui paėmė Ingigerdos Halštrem ranką — minkštutę, švel- 


nią ir klusnią — ir sujungė jas, sakydamas Ingigerdai: 


“Tu būsi vel skaisti, tu būsi vėl tyra, 


Tave juk apvalys mano širdies liepsna. 


Tačiau dangus ėmė niauktis. Miškas užtemo, vaiduokliškas 
mėnulis patekėjo virš baisaus, kaip audringa jūra ošiančio miš- 
ko. Frydrichas bėgo užtemusio lauko kraštu, kai staiga jam už 
nugaros pasigirdo šauksmai: "Moiros! Moiros!" ! 

Ir ruo metu sunkiai, tarsi milžiniškų juodų sparnų mos- 
telėjimo arplėštas, nuo miško krašto atskilo gabalas juodu- 
mos. Tai buvo paukšus, kuris plasnojo paskui jį, kaskart vis 


garsiau klykdamas: "Moira, Moira!“ Frydrichas bėgo, tarsi 


"Senovės graikų mitologijoje trys likimo deives. 

vejamas baisiojo Roko!... "Moira, Moira!" Jis išsitraukė lenk- 
tinį peilį, kad turėtų kuo gintis... Frydrichas nubudo ir pa- 
matė, jog nusirengęs guli savo lovoje; kažkas jį, kaip jis vakar 
Achleitnerį, nuvedė žemyn į jo kajutę. Tačiau ir nubudus jo 
ausyse tebeskambėjo tas šauksms “ Moira!" 

Pamiegojęs kelias valandas, Frydrichas staiga nubudo ir pa- 
matė besąs kažkur koridoriuje, kur jis šnekino stiuardus, jau 
pradėjusius savo rytmetinius darbus. Ne iš karto suvokė, jog 
apsirengęs vienais marškiniais. Iki šiol niekada lunatizmu nesi- 
skundė. Dabar suprato, kad nėra apsidraudęs ir nuo šios ligos. 
Jis sutriko, susigėdo ir taip kaip stovi, vienais marškiniais, 
stiuardo lydimas sugrįžo į savo kajutę. Ir čia pamatė, jog kaju- 
tėje ant grindų per tris keturis colius vandens. Tikriausiai pra- 
kiuro vamzdis. Jis užsiropštė ant lovos, ir gulėjo prisiplojęs, 
įsirėmęs kojomis į kojūgalį, kad nenusiristų laivui sūpuojant. 

"Tuoj po šešių Frydrichas jau buvo ant denio savo įpras- 
toje vietoje ant suolo, ir laikė apgniaužęs rankomis karštą 
puodelį arbatos. Oras buvo siaubingas. Rytas buvo kaip nie- 
kada šaltas ir niūrus. Bangos dar labiau įsisiautėjo. Nakties 
tamsą pakeitė brekštančio ryto prieblanda. Nuo vandens ūže- 
sio ir vėjo kaukimo buvo galima apkursti. Frydrichui spengė 
ausyse. Tačiau laivas atkakliai kovojo toliau, ir nors pamažu, 
veržėsi pirmyn, laikydamasis nustatyto kurso. 

Frydrichas nepatikėjo savo ausimis, kai staiga pro aud- 


ros triukšmą išgirdo dangiškus bažnytinės muzikos garsus — 

ramius, šventiškai pakilius. Bažnytinio choralo akordai ir har- 
monija iki ašarų sujaudino Frydrichą. “Tad dėkokime visi Die- 
vui širdimi, burna ir rankomis." Tada jis prisiminė, jog šis 
niūrusis rytas, kuris dar tik prasidėjo, buvo sekmadienio ry- 
tas, ir jį laivo orkestras, nepaisydamas ciklono, kaip įprasta 
pradėjo šiais bažnytinės muzikos garsais. Orkestrantai susirin- 
ko rūkomajame, į kurį retai kas teužsukdavo ir kuris buvo 
prie pat laiptų, vedančių į žemutinį denį, ir iš ten melodija, 
nors ir silpnai tegirdima, sklido po visą laivą. Tie iškilmingi, 
paprasti ir nekalti garsai akies mirksniu sutirpdė Frydricho 
sieloje visą susikaupusią rūstybę, sumaištį, agresyvumą. Jis 
prisiminė savo jaunystę, tuos kupinus nekaltybės ryrmečius, tą 
didelės laimės nuojautą, jos laukimą, tuos sekmadienius, tas 
švenčių dienas, tėvo ar motinos gimtadienius, kai vaikus iš 
rytmetinio miego pažadindavo pulko orkestro grojama choralu 
prasidedant serenada. Ką reiškė ši diena palyginti su ana praei- 
tim? Kas skyrė tas dvi datas —- kiek beprasmiškų darbų, kiek 
neišsipildžiusių svajonių, brangia kaina įgytų žinių, kiek go- 
džiai siekto turto, kuris paskui vis tiek pradingo, kiek išblėsu- 
sios meilės, užgesusios aistros, kiek daug pirmųjų susitikimų 
ir sunkių atsisveikinimų, varginančios skausmingos kovos del 
bendriausių ir dėl konkrečių dalykų, kiek kilnių ketinimų, vė- 
liau sutryptų ir supurvintų, kiek pastangų siekiant laisvės ir 
ieškant savo vietos gyvenime, pasibaigusių akla nelaisve. 
Nejaugi Dievo akyse jis buvo tokia svarbi persona, kad šis 
nusprendė pasiųsti jam tokius rafinuotus išbandymus, tokius 


karčius apsivalymo būdus? 

— Kokia neviltis! — garsiai šaukė Hansas Fiulenbergas, pa- 
sirodęs prie vedančių į kajutes laiptų. — Nebegaliu daugiau — 
tuoj išprotėsiu. 

Tačiau ir jis, ir Frydrichas, ir visi kiti keleiviai, kurie irgi 
buvo visiškai išsekę ir apatiški ar apimti nevilties, ir toliau 
vilko tą baisiąją naštą, skaičiuodami valandas nuo ryto iki 
pietų, nuo pietų iki vakaro, paskui nuo vakaro iki ryto. Vi- 
siems atrode, kad jie nesuskaičiuojamą daugybę kartų jau 
buvo prie mirties, tačiau visi tebegyveno, nors ir netekę 
jegų, ir kupini nevilties. Dauguma jų manė, kad daugiau 
nebeišrvers ne valandos, o jiems buvo aiškiai pasakyta, jog 
iki Niujorko teks pakentėti dar ne mažiau kaip tris kartus po 
dvidešimt keturias valandas. 

Nors pirmadienį trumpam išlindo saulė, tačiau audra nenu- 
rimo ir diena buvo išties siaubinga. Viską, kas tik buvo nepa- 
kankamai pritvirtinta, bangos nušlavė nuo denio. Nesiliaujantys 
klyksmai, sklindantys iš kovojančio su bangomis viduriniojo 
denio, labiau panešėjo į vedamų skersti gyvulių bliovimą. Antra- 
dienio naktis buvo tikra kankyne, ir niekas, išskyrus netekusius 
sąmonės dėl silpnumo ar del jūros ligos, negalėjo sumerkt akių. 
Antradienį ankstų rytą, vos pradėjus brėkšti, kiekvieną pirmo- 
sios klasės kajučių keleivį aplankė stiuardai ir pribloškė juos vie- 
nu vieninteliu ramiai ištartu žodžiu: ' Pavojus!" 

Frydrichas jau kurį laiką nenusirengęs vartėsi lovoje, kai ir 
jo kajutės duris pravėrė jo stiuardas ir rimtu tonu, kaip to reika- 
lauja tarnybinė instrukcija, ištarė tą patį žodį — "Pavojus! Ta 


proga tokios trumpos, bet reikšmingos žinios pranešėjas įjungė 

elektros lemputę. Frydrichas pašoko. Jis sėdėjo ant lovos — išlipti 
iš jos jam trukdė iš kiauro vamzdžio pribėgęs vanduo, kuris, ne- 
lygu kurion pusėn pasvirdavo laivas, subėgdavo tai į vieną, tai į 
kitą pusę. Iš pradžių jis nebuvo visiškai tikras, ar iš tiesų girdėjo 
tą žodį — gal taip jam tik pasirodė: juk ko tik nepasitaiko, kai 
nervai tokie pavargę ir sudirgę! Tačiau kai aiškiai išgirdo stiuar- 
dus beldžiantis į gretimų kajučių duris, durų virstelėjimą ir dar 
kelis sykius pakartotą tą patį Žodį, jis iškart atsitokėjo. 

— Gerai, — tyliai tarė jis ir, rūpestingai užsimetęs paltą, 
išėjo, tarsi visai pašalinis stebėtojas, susiruošęs pasižiūrėti 
kažkokio spektaklio. 

Koridoriuje nebuvo nė gyvos dvasios. Frydrichas pagalvo- 
jo: “Na gerai, matyt, mums nematomos jėgos, kurių rankose 
mes, žmonės, esame tik žaisliukai, užsimanė paskutinį kartą 
mus pašokdinti“. Frydrichas ne šiaip sau buvo pažadintas iš 
miego — ne, jis buvo ištrauktas iš šimtasluoksnės sapnų ir 
miego gelmės ir išblaivintas. Tačiau tuoj jam ėmė vel rodytis, 
kad visa tai tėra jo pairusių nervų fantastiniai apgaulingi regi- 
niai, ir jau buvo besugrįžtąs į kajutę. 

Tik dabar jam dingrelėjo, jog nebegirdėti mašinų ritmin- 
go kalenimo ir besisukančio sraigto pūkščiojimo. Jam staiga 
pasirodė, jog milžiniškas laivas plūduriuoja vandenyno platybe- 
se, paliktas keleivių ir įgulos, gelbėdami savo kailį, visi jį 
užmiršo. Pro šalį prasvirduliavo kažkoks keleivis šilkiniu chala- 
tu. Frydrichas nustebęs paklausė, kas gi atsitiko. 

— Ak, nieko, — atsakė keleivis. — Aš tik ieškau savo stiuardo. 


Mane kamuoja troškulys. Mielai išgerčiau stiklinę limonado. 

Keleivis nusvyravo į savo kajutę. 

— Asilas! — tarė Frydrichas, išplūsdamas pats save, išvadin- 
damas visišku bepročiu. Tačiau tyla baisiausiai slėgė, ir Frydri- 
chas, paklusdamas kažkokiam laukiniam instinktui, puolė pir- 
myn, genamas noro kuo greičiau atsidurti ant denio. 

Kažkas užstojo jam kelią ir paklausė, kur jis taip skuba. 

— Pasitraukit! — sušuko Frydrichas. - Ne jūsų reikalas. 

Tačiau klaikiai atrodantis, aiškiai jūros ligos iškankintas, 
pusiau apsirengęs, į lavoną panašus žmogus iš kelio nepasitrau- 
kė, tik sušuko: 

— Kas čia užėjo tiems stiuardams — ar jie visi išprotėjo? 

Tuo metu visai prie Frydricho ausies sučirškė elektros skam- 
butis, ir po akimirkos prie išsigandusio žmogelio, kuris buvo 
užtveręs kelią Frydrichui, prisijungė dar dešimt, dvidešimt, 
trisdešimt dar kitų į jį panašių vaiduoklių. Jie šaukė: 

— Kas čia darosi? Kas atsiuko? Mes skęstame! Pavojus! 

— Stiuarde, stiuarde! — kažkas šaukė įsakmiu balsu. 

— Kapitone, kapitone! — antrino jam kitas. 

— Prakeiktas sumautas balaganas! — užsikirsdamas plūdosi 
trečias. — Niekaip neprisišauksi stiuardo! Kiek čia galima ty- 
čiotis iš žmonių? 

Elektriniai skambučiai čirškė kaip pašelę. 

Frydrichas pasuko atgal ir nubego ilgu koridoriumi į prie- 
šingą pusę, nusileido žemyn ir, niekieno nesulaikytas, praėjo 
pro mašinų salės langus. Cilindrai ir velenai nejudėjo. Iš laivo 
gilumos, kur buvo katilai ir kūryklos, nepaisant laivo sienų 


braškėjimo ir girgždėjimo, girdėjosi ir kitoks garsas, prime- 

nantis vandens čiurlenimą ir pliuškėjimą. “Nejaugi sprogo ka- 
tilas?“ — pagalvojo Frydrichas visai pamiršęs, kad tokiu atveju 
būtų girdėjęs, kaip švilpdamas veržiasi garas. Tačiau Frydri- 
chas čia nesustojo, o nulėkė toliau, pro pašto skyrių achteršteve- 
nio ir antrosios klasės kajučių link. Bebėgdamas staiga prisi- 
minė, koks laimingas jautėsi Paryžiuje, kai Operos aikštėje 
kontoroje “Thomas Cook ir sūnus" jam pasakė, jog jis dar 
galįs suspėti į "Rolandą", stovinų kanale prie Sautamptono. Ir 
kurių galų jis tada net drebėdamas iš nekantrumo ir baisiausiai 
bijodamas pavėluoti taip lėkė tiesiai į savo pražūtį? 

Prie durų, už kurių buvo antrosios klasės kajutės, Frydri- 
chas susidūrė su kirpėju. 

— Ugnis užgeso! — sušuko šis. - Susidūrimas! Vanduo pra- 
siskverbė į patalpas po mano salonu. 

Skambučiai nesiliovė čirkšti. Kirpėjas nešėsi du gelbėjimo 
diržus. 

— Kam jums du? — paklausė Frydrichas, paėmė iš jo vieną 
ir nulėkė toliau. 

Jis pasiekė užpakalines duris į denį, tačiau negalėjo išeiti pro 
jas. Iš laivo padėties iš karto suprato, jog laivui atsitiko kažkas 
nepataisoma. Laivo pavėjinė pusė buvo iškilusi aukštai, o prieš- 
vėjinė pusė buvo tik per tris ar keturis metrus virš vaterlinijos. 
Kadangi "Rolando" pasturgalis buvo nugrimzdęs daug žemiau nei 
priekis, bandyti deniu slinkti į priekį, tuo labiau taip banguo- 
jant jūrai, buvo labai rizikingas ir beveik beviltiškas dalykas. 
Nori nenori Frydrichui teko tuo pačiu keliu, kuriuo ką tik at- 


ėjo, vėl sugrįžti atgal į priekį ir pakilti į viršų. 

Kai po penkiolikos sekundžių Frydrichas priėjo laiptus, 
vedančius į denį virš valgyklos, jis pats nebūtų sugebėjęs pa- 
aiškinti, kaipgi jam vis dėlto pavyko prasibrauti per korido- 
rių, sausakimšą nuo keleivių, kaip jo nesutraiškė, nepasmau- 
gė, nesutrypė. Jo kakta ir rankos buvo subraižyti, ir, tvirtai 
įsikibęs durų rėmo, jis karštligiškai tarėsi su daktaru Vilhel- 
mu. Vilhelmas įsikibo į jį, ir abu gydytojai, nekreipdami dė- 
mesio į mirtiną pavojų, leidosi kapitono tiltelio link. Susilen- 
kę slinkdami pavėjine puse, glausdamiesi prie denio konstruk- 
cijų, jie staiga pamatė, kaip brėkštančio ryto prieblandoje kaž- 
kas iškilo aukštai aukštai, ir jau kitą akimirką abu atsidūrė iki 
juosmens vandenyje. Didžiulė banga būtų juos kaip šapelius 
nunešusi į jūrą, jei jie nebūtų tvirtai įsikibę į turėklus. 

Kapitono tiltelis atrodė taip par kaip visada. Kapitonas fon 
Keselis stovėjo palinkęs į priekį, iš pažiūros jis buvo visai 
ramus. Milžinas fon Halmas, prisidėjęs prie akių žiūronus, 
stengėsi ką nors įžiūrėti pro vėl sutirštėjusį rūką. Laivo sirena 
kaukė. Prie forštevenio buvo leidžiamos signalinės raketos ir 
šaudė patrankėlė. Iš dešinės nuo kapitono stovėjo antrasis kari- 
ninkas, o trečiasis karininkas ką tik gavo įsakymą: “"Nukirsti 
virves, gelbėjimo valtis nuleisti į vandenį!" 

— Nukirsti virves, gelbėjimo valtis nuleisti į vandenį, — 
pakartojo antrasis karininkas ir dingo vykdyti įsakymo. 

Visa tai stebint, Frydrichą iš pradžių vėl apemė jausmas, kad 
tai kažkas nerealaus. Nors apie tai, kad taip gali atsitiku, jis ir 
anksčiau pagalvodavo ne kartą, tačiau tik dabar suprato, kad 


iki šiol nepakankamai rimtai įvertino šį pavojų. Dabar jis aiš- 

kiai suvokė, jog tai, ką mato, yra nepermaldaujama realybė, 
ir vis delto nesugebėjo su ja susitaikyti. Tarė pats sau, kad ir 
jam reikėtų kaip nors įsėsti į gelbėjimo valtį. Kapitono mėly- 
nų akių žvilgsnis praslydo pro jį, bet jis jo arba nepažino, 
arba net nepastebėjo. Ramiu balsu jis davinėjo nurodymus; 
ir jis skambėjo kaip visada melodingai tarsi vienas į kitą atsi- 
trenkę biliardo rutuliai. 

— Visiems į denį! Pumpuotojai į vietas! 

— Visiems į denį! Pumpuotojai į vietas! — pakartojo kari- 
ninkas, prieš nusileisdamas ant denio. 

— Moteris ir vaikus prie dešiniojo borto! — nuaidėjo nauja 
komanda. 

— Moteris ir vaikus prie dešiniojo borto! — tarsi aidas 
atkartojo karininkas. 

Prie kapitono priėjo junga Panderis. Jam kilo drąsi ir ori- 
ginali idėja pasiūlyti kapitonui gelbėjimosi diržą. Fon Keselis 
paglostė jaunuoliui galvą. 

— Ačiū, sūneli, man jos nereikia, — tarė jis. 

Paėmęs pieštuką greitosiomis brūkštelėjo kelis žodžius ir 
padavė jungai lapelį, tardamas: 

— Šok, vaikine, greičiau į valtį ir perduok tai mano sese- 
rims — jei tik pavyks! 

Iš pavėjinės pusės jūra dar labiau įsisiautėjo. Didžiulė ban- 
ga pakele ir pakreipė vis dar tebeapšviestą didelį laivą. Frydri- 
chas veltui stengėsi nusikratyti sunkaus it švinas abejingumo, 
sukausčiusio stebint šį sunkiai suvokiamą reginį. Ir staiga jį 


pagavo siaubas. Jis stengėsi jį įveikti, nes nieku gyvu nenorėjo 

pasirodyti bailiu nei savo, nei kitų akyse. Ir jis nusekė paskui 
savo kolegą Vilhelmą, kuris, savo ruožtu, stengėsi neatsilikti 
nuo jungos Panderio. 

— Reikia įsėsti į valtį, — tarė Vilhelmas. — Visiškai aišku, 
kad mes skęstame. 

Po akimirkos Frydrichas jau buvo Ingigerdos kajutėje. 

— Kelkitės! Pirmyn! Žmonės jau sėdasi į valtis! 

Duris jis paliko praviras, ir pro jas aiškiai buvo matyti, 
kaip junga Panderis ir dar du jūreiviai kirviais kapoja apledėju- 
sias virves, kuriomis buvo pritvirtintos gelbėjimo valtys. In- 
gigerda paklausė, kur jos tėvas. Paskui prisiminė ir Achleitne- 
rį. Frydrichas patarė jai pagalvoti verčiau apie save. Nusileisti 
dabar žemyn neįmanoma — tai pražūtis. 

— Renkitės, renkitės! 

Ingigerda pakluso ir tylėdama paskubomis rengėsi. Tik da- 
bar vienas iš stiuardų, praeidamas pro Ingigerdos kajutę, trumpai 
šūktelėjo jai: 

— Pavojus! 

— Koks pavojus? — sušuko mažoji mergina. — Argi mes 
skęstame? 

Tačiau Frydrichas jau sugriebė ją, pakele ant rankų ir nunešė 
prie gelbėjimo valties. Kaip tik tą akimirką virvės buvo nukirs- 
tos, ir valtis ėmė leistis į rūko gaubiamą sukūriuojantį vandenį. 

— Moterys ir vaikai, į kitą pusę! — pasigirdo ryžtinga 
trečiojo karininko komanda. 

Jo komanda buvo skirta ne tik Ingigerdai, bet ir tarnai- 


tei Rozai, kuri, visa išraudusi nuo įtampos, tarsi bijodama 

pavėluoti į tramvajų su pilnais krepšiais pirkinių, tuo mo- 
mentu pasirode ant denio, — negalėjai atsistebėti, su kokia 
jega ji tempė savo storomis rankomis ponią Lybling ir abu 
vaikus. 

— Moterys ir vaikai, į kitą pusę! — gal net per daug ener- 
gingai pakartojo trečiasis karininkas, tik, laimė, jo dėmesį 
atitraukė užvirusi kova del sekančios gelbėjimo valties. Nega- 
lima buvo gaišti nė minutės, ir, nepaisydami dviejų jūreivių 
ryžtingo pasipriešinimo, Frydrichas, junga Panderis ir dakta- 
ras Vilhelmas laimingai nuleido Ingigerdą į valų. Pasirodo, 
Frydrichas sugeba pakovoti kaip ir dera tikram prūsui. Nie- 
kas negalėjo atsispirti jo geležinei jėgai: pagaliau ir ponia 
Lybling, ir Roza buvo įsodintos į valtį, nors tai padaryti 
buvo oi kaip nelengva. 

Frydrichas šaukė, įsakinėjo, plūdo jūreivius ir bocmaną, 
šie atsilygino jam tuo pačiu. Jis darbavosi, jis kovojo: nors 
neturėjo nė menkiausios vilties kibirkštėlės, nors puikiai su- 
voke, kokia beviltiška padėtis. Viskas baigta. Viskas žuvo. 
O jei kas nors dar abejojo, galėjo įsitikinti savo akimis. 
Pavyko laimingai nuleisti į vandenį ir sekančią valtį. Trys 
jūreiviai sušoko į ją. Valtis siūbavo, bangos kilnojo ją. Fryd- 
richui dingojosi, jog tarp aštuonių ar devynių jau spėjusių į 
ją pateku keleivių buvo ir pažįstamų veidų, bet staiga ban- 
gos užpylė valtį, ir ji dingo. Tai buvo panašu į fokusininko 
triuką: toje vietoje, kur ką tik ant bangų sūpavosi pilna žmo- 
nių medinė valtis, dabar ničnieko, išskyrus putas, nebuvo 


matyti. 

Ryto prieblanda iš juodai pilkos pamažėl tapo rusvai 
pilka, brėkštanti diena artinosi kažkokiu svetimu ir abejin- 
gu žingsniu. Kartais, kai rūkas kiek prasisklaidydavo, Fryd- 
richui trumpam dingojosi, jog jis atsidūrė ramiame slėnyje 
tarp kalnų, žydinčioje pievoje, nusagstytoje žiedlapių baltu- 
mo. Tiktai netrukus tie kalnai, tarsi stūgaujančios uragano 
dvasios, įsiveržė į slėnį. Masyvios stiklinės viršūnės ėmė 
lūžinėti 1r jų skysto pavidalo uolos įnirtingai užgriuvo “Ro- 
landą" ir kaip nendreles nulaužė abu atsarginius stiebus. Ne- 
laimingasis laivas katilams atšalus jau nebegalėjo net pasiųsti 
pagalbos šauksmo. Jo aplamdyto gigantiško korpuso priekis 
buvo dar aukštai iškilęs virš vandens. Į] orą kilo raketos. 
Nuo priekinio stiebo be perstojo buvo signalizuojama vėlia- 
vėlėmis, tik jų signalai be jokio atsako dingdavo šelstančio- 
je stichijoje. Viduriniajame denyje buvo tylu. Užtat iš pa- 
vėjinės pusės sklido neįprastas triukšmas, tarsi minios žmo- 
nių krykštautų ir spygautų tarp mugės būdelių, čiuožynių 
ir karusėlių. Pro uragano ūžesį aiškiai girdėjosi tarsi bičių 
dūzgimas, kurį kartkarčiais nustelbdavo pasipiktinęs ar su- 
sijaudinęs moterų klyksmas. Frydrichas prisiminė savo juod- 
bruvę Deborą. Prisiminė ir Vilkę, ir staiga pamatė jį, ei- 
nantį paskui Artūrą Štosą, kurį vedė jo ištikimasis tarnas 
Bulkė. Jis buvo įkaušęs 1r linksmai šaukė, tarsi visa tai 
būtų tik smagus spektaklis. Tačiau jis buvo ne vienas, o su 
senyva darbininke, kurią jis pusiau užtempė, pusiau užne- 
šė ant denio. Nustūmęs į šalį Štosą ir Bulkę, jis sėkmingai 


įsodino ją į valtį. Ingigerda vis šaukė tėvą ir Achleitnerį. 

Tačiau vietoj jų šalia jos valtyje atsidūrė berankis Štosas, 
kurį virve nuleido Vilkė kartu su Bulke. 

Netoli Frydricho, pravėręs savo pašto skyriaus duris, ant 
slenksčio stovėjo ponas Rinkas, rankoje laikydamas katę. 

Frydrichas šūktelėjo jam: 

— Atrodo, kad prasti popieriai, pone Rinkai! 

— Why? - Alegmatškai atsakė šis. 

Po akimirkos kažkas išsigandusiu balsu suriko jam: 

— Kas atsitiko, kas čia darosi? 

— Nieko! — atsakė šis. 

Tuo tarpu Vilkė su Bulke nuleido į valtį ir daktarą Vilhelmą. 

— Ta mergina ten apačioje baigia užkimti beklykdama, — 
tarė Bulkė. — Vis šaukia tėvą. 

Ingigerdos klyksmas draskė Frydrichui širdį. Tačiau 
Halštremo niekur nesimatė. Frydrichas nuėjo pasižiūrėti į 
tą ne itin mėgstamą rūkomąjį, nors jame tebedegė elektros 
iemputės, viduje stovintys apmušti minkštasuoliai jį pasiti- 
ko tarsi pragaro nasrai. 

— Čia nieko nėra, — tarė Vilkė, netikėtai atsiradęs šalia jo. 

Abu toliau leidosi laiprais žemyn. Priešais valgyklą ir pačio- 
je salėje buvo tuščia. Kadangi laivas buvo pasviręs, tai prie salės 
durų pūpsojo krūva čia atriedėjusių lekščių ir sidabrinių stalo 
įrankių. Frydrichas sušuko visa gerkle: 

— Halštremai! Achleitneri! Eikite čia! 

Niekas neatsiliepe. Užtat salėje pasigirdo trankus mar- 
šas, tikriausiai kapitono įsakymu, kad keleiviai taip nebijotų 


1r nepanikuotų. Tačiau kaip tik dabar, žiūrėdamas į tą mir- 

ties šventei pasiruošusią ryškiai nutviekstą ir muzikos garsų 
užtvindytą tuščią salę, Frydrichas pajuto, kaip jį apima siau- 
bas. Jis leidosi bėgti, jis bėgo nuo mirties. 

Netrukus jis jau buvo valtyje, kuri ruošėsi atsistumti nuo 
laivo. Frydrichas ėmė protestuoti ir smarkiai susikirto su ka- 
rininku, kuris irgi įsėdo į valtį ir paėmė į savo rankas vairą. 
Frydrichas niekaip negalėjo ryžtis palikti likimo valiai narsųjį 
Vilkę iš Hoišojerio, kuris taip drąsiai lydėjo jį po laivą, tačiau 
tasai vis dar nesirodė. Ir staiga pamatė, kaip šis nuo laiptų 
stogelio čiuožia iki pat turėklų, tarsi rogutėmis nuo kalniuko. 
Frydrichas sušuko jam: 

— Vilke! Vilke! Greičiau į valtį! 

— Tuoj, tuoj! — kelis kartus pakartojo Vilkė. Jis kažkur 
aptiko gelbėjimo diržų ir dabar iš įvairių vietų svaidė juos į 
jūrą, kur beviluškai kepurnėjosi nuplauti nuo denio žmonės. 
Tuo tarpu gelbėjimo valtis, bangų ir irklų genama, nutolo nuo 
"Rolando" per dvidešimt trisdešimt metrų. 

Dabar matėsi vieta, į kurią įsirėžė svetimas laivas ar plūdu- 
riuojantys kokio nors sudužusio laivo likučiai: didžiulė skylė, 
kuri ir tapo katastrofos priežastimi. Vėl užslinko rūkas, ir 
mirtinai sužeistas laivas dingo iš akių. Kai rūkas kiek išsisklai- 
dė, pasirodė, kad skęstanus laivas kažkaip keistai pasisuko, ir 
apie dvidešimt žmonių, sėdėjusių kartu su Frydrichu gelbėji- 
mo valtyje, banga išmetė į tokį svaiginanų aukštį, jog jie 
žemai po kojų išvydo garlaivio užpakalinę dalį, kuri kone su- 
silygino su vandens paviršiumi. Visi vienu balsu garsiai suri- 


ko, nes atrodė, jog jų valtį tuoj blokš į čia susibūrusių žmonių 

knibždantį skruzdėlyną. Šią sekundę buvo aiškiai matyti, ko- 
kia žmogaus protu nesuvokiama būsena juos buvo apėmusi. 
Visos tos mažos susigrūdusios juodos skruzdės bejėgiškai ir 
beviltiškai blaškėsi, stumdėsi, niurkė ir tąsė viena kitą. Tar- 
pusavyje bekovojančių vyrų ir moterų būreliai susivyniojo į 
kamuolius. Kelios dar nenuleistos į vandenį gelbėjimo valtys, 
virvės ir geležinės sijos, ant kurių jos kybojo, taip tirštai 
apkibusios žmonėmis, jog dabar buvo panašios į knibždan- 
čias kekes, nuo kurių kartkarčiais atsiskirdavo ir įkrisdavo į 
vandenį kokia nors uoga ar skruzdė. 

Rūkas ir vandens purslai vėl uždengė šį kraupų vaizdą. 
Tačiau pro jūros ūžesį ir bangų šniokštimą, pro tęvą uragano 
vaitojimą girdėjosi ir kiti garsai, kuriuos Frydrichas ne iš 
karto susiejo su siaubingomis scenomis ant skęstančio laivo 
denio. Kelioms sekundėms jo mintys nuskrido toli toli, į 
tas gimtinės vietas, kur pelkėtose pievose rudenį trumpam 
poilsiui nutūpdavo į pietus traukiančių paukščių pulkai. Ta- 
čiau dabar iš rūko sklido ne paukščių keliauninkų pulkų klegė- 
jimas - tai šurmuliavo žmonės, nepagrįstai žiauriai baudžia- 
mi Žmonės, nes tokios bausmės tikrai nenusipelnė net patys 
didžiausi piktadariai. Frydrichas pasijuto taip smarkiai su- 
krestas visa to, ką regėjo, kad sugriuvo tiltas, jungiantis jo 
slapčiausias sielos gelmes su išoriniu pasauliu. Tačiau matant 
Jaugybės nekaltų žmonių karštligišką kovą dėl gyvybės, iš 
Frrdricho sielos gelmių ir iš burnos savaime išsiveržė šauks- 
mas, kuriam, tarsi pagal komandą, pritarė visi buvusieji val- 


tyje. Ir tame šauksme skambėjo baime, kančia, įtūžis, pro- 


testas, maldavimas, pasibaisėjimas, skundas, prakeiksmas ir 
siaubas. 

O tą siaubą didino suvokimas, jog jų šauksmo negirdi 
niekieno ausis, jam buvo kurčias ir dangus. Kur tik bepažvelg- 
davo Frydrichas, visur buvo mirtis. Abejingai rirosi sunkūs 
kaip švinas vandenų kalnai. Jų judėjime galėjai įžiūrėti mirtį 
nešantį dėsningumą, jų negalėjo sulaikyti niekas, jie nepaisė 
jokių kliūčių. Frydrichas užsimerkė, jis buvo pasiruošęs mir- 
ti. Kelis kartus jis griebėsi už tėvų laiškų švarko vidinėje 
kišenėje, tarsi tai būtų kelionės pasai į nebetolimą amžinosios 
tamsos šalį. Jis nedrįso atmerkti akių, kad nemarytų besiblaš- 
kančių moterų valtyje ir žiaurios egzekucijos "Rolando" denyje. 
Vėjo gūsiai nesiliovė. Buvo baisiai šalta. Valties kraštai apledė- 
jo. Vienintelė tarnaitė Roza plušėjo stengdamasi kaip įmanyda- 
ma padėti vaikams, poniai Lybling, Ingigerdai ir Artūrui Što- 
sui. Ji tarsi lenktyniavo su Bulke, semdama iš valties vandenį, 
nes sėdintiems jis jau siekė iki kelių, o Artūras Štosas ir ponia 
Lybling tiesiog mirko vandenyje. 

O tai, kas tuo metu dėjosi "Rolando" denyje, galutinai 
sugriovė ligtolinius Frydricho vaizdinius apie žmogaus pri- 
gimtį. Tie keleiviai, kuriuos, kaip jam atrodė, jis atpažino, 
nė iš tolo negalėjo lygintis su anais civilizuotais ir išaukletais 
žmonėmis, kurie aidint muzikai šoko valgyklos salėje ir ant 
denio, šnekučiavo, šypsojosi vieni kitiems, mandagiai sveiki- 
nosi, grakščiai dorodami šakute žuvį. Frydrichas galėjo dieva- 
gotis, jog jis mato baltai apsirengusį virėją, apsiginklavusį i|- 


gu virtuviniu peiliu ir besiskinanųį kelią pro tuos solidžius 

ponus, kuriems ką tik gamino valgį. Jis buvo įsitikinęs, kad 
tas tamsaus gymio tipas, kuris ką tik smogė į jį įsikibusiai 
damai — ko gero, tai pačiai kanadietei — ir nustūmė ją už 
borto, buvo vienas iš kūrikų. Keli stiuardai, kuriuos Frydri- 
chas gerai įžiūrėjo, vis dar elgėsi didvyriškai, pagal visas tai- 
sykles. Bet kliuvo ir jiems. Vienas jų, apsipylęs krauju, skin- 
damasis kelią ir šaukdamas, padėjo moteriai su vaiku įsėsti į 
gelbėjimo valtį. Tačiau valtis apsivertė ir dingo. 

Iliuminatorių virtinės, ryškiai tebeapšviestos iš vidaus, 
leidosi įstrižai nuo laivo pirmagalio pasturgalio link. Ir žibintas 
stiebo viršūnėje vis dar skrodė pilką rytmečio prieblandą. Kart- 
karčiais dusliai nuaidėdavo signalinės patrankėlės šūvis, ir į 
dangų pakildavo silpnai šviečianti raketa. Bet štai šviesa iliu- 
minatoriuose užgeso. Jūra tarsi to tik ir laukė: nesitverdama 
įtūžiu ji užpylė denį tokia didžiule banga, kad netrukus pavėji- 
nėje laivo pusėje už borto jūra sukunkuliavo nuo besiblaškančių, 
šaukiančių, su mirtimi kovojančių žmonių. Nespėjo išsigelbė- 
ję keleiviai nė atsipeikėti, kai jų valtis vėl atsidūrė šalia "Rolan- 
do“ ir ją puolė daugybė įtūžusių, viskam pasiryžusių žmonių 
ir užvirė tiesiog žvėriškos jūrų kautynės. 

Frydrichas visa tai ir matė, ir nematė: nors viskas vyko jo 
panosėje, jam atrode, kad tai vyksta be galo toli. Jis pradėjo 
daužyti kur pakliuvo ir kaip pakliuvo; pataikydamas kam per 
ranką, kam per delną, kam per galvą, smogė kažkokiai ne žmo- 
gaus balsu klykiančiai šlapiai į ruonį panašiai būtybei, kurią 
tikriausiai budelio rankos tempė žemyn. Jis matė raudonus Rozos 


kumščius, mešlungiškai sugniaužtus ponios Lybling pirštus, ma- 

te mažąją Ingigerdą, kuri atplėšinėjo į apledėjusius valties bor- 
tus bebandančių įsikabinti skęstančių bendrakeleivių rankas — 
neviltis jai įkvėpė jėgų. Jūreiviai taip darbavosi irklais, kad tik 
kraujai tiško. Niekas net nepastebėjo, kaip prie vairo nežinia 
kur dingusio karininko vietoje atsidūrė Bulkė, ir valtyje atsira- 
do naujas keleivis, ilgaplaukis jaunuolis, kuris be gyvybės žen- 
klų gulėjo ant dugno. 

Reikėjo kaip nors išsikapstyti iš to skęstančių Žmonių 
pragaro, tolyn nuo tos vietos, kad valties neįtrauktų aplink 
grimztantį laivą susidarysiantis verpetas. Valt kartais dar pa- 
siekdavo laivo orkestro grojamų melodijų nuotrupos. Tarsi 
mesdami iššūkį mirčiai, prieš Frydricho akis trumpam iškilo 
tie neturtingi, bevardžiai, kuklūs muzikantai — tikri didvy- 
riai. “Ir vis dėlto jums niekas nepastatys net menkiausio pa- 
minklo, - galvojo jis. — Netrukus visi pamirš ir mus, ir 
mūsų baisiąją dalią.“ Ir Frydrichui staiga vėl pasirode, kad visa 
tai jis tik regi sapne ir dėl visa pikta stuktelėjo per kaktą irklu. 
Argi ne jis taip neseniai dar mėgavosi patogaus kambario 
komfortu? O štai dabar bejėgiškai kapstosi be stogo virš gal- 
vos ir tvirto pagrindo po kojomis amžinai banguojančioje 
jūroje. Argi įmanoma čia išgyventi? Matyt, Frydrichas ke- 
lioms minutėms buvo praradęs sąmonę, nes kai vėl atsikvošė- 
jo, jam pasirodė, tarsi labai iš toli būtų sugrįžęs į tą siaubo 
kupiną vietą. Mintimis jis aplankė tėvus, kurie ramiai sau 
vaikštinėjo po namus, kupinus palaimingos ramybės, net ne- 
nujausdami, koks mirtinas pavojus gresia jų sūnui. Ir koks 


skausmingas buvo tas sugrįžimas į tikrovę, kaip nepasiekia- 

mai toli visa tai buvo! Dabar jam teks mirti čia, niekieno ne- 
pastebėtam, ir niekas net mintyse neprisimins su meile jo. 
Frydrichas pajuto, kaip iš pykčio ir nevilties jam net kvapą 
užėmė. Bet ir tos jegos, kurios blaškė jį čia tarp dangaus ir 
žemės, buvo ne kas kita kaip piktdžiugiškas demoniškas įnir- 
šis, aklas kerštas žmogaus kūriniams. Beribis priešiškumas ir 
kraujo troškimas. Ir staiga, tai supratęs, Frydrichas pajuto, 
kaip jo rankų raumenys susitraukė, ir jis pajuto nežabotos 
laukinės jėgos antplūdį, pasiryžo žūtbūtinai susiremti su galin- 
go kurtaus priešo siautėjimu. Sukandęs dantis, jis užgulė ir- 
klus, be gailesčio atsikratydamas visų, kas tik mėgino gelbėts, 
kabindamasis už irklų. Dabar jis vėl norėjo gyventi, norėjo 
išsigelbėti. Tiesa, valtyje buvo tokia sumaištis, kad niekas 
nesusigaudė, kas priekyje, kas užpakalyje, kas viršuje ir kas 
apačioje. Tačiau tolygus irklavimas šiek tiek išlygino valtį, ir 
todėl ji neapsivertė. Reikalai dar labiau pasitaisė, kai Štoso 
tarnas Bulkė ėmė komanduoti irkluotojams. Ir niekas nežino, 
kaip tai atsitiko, bet netrukus valtį nuo "Rolando" jau skyrė 
daugybė nepaliaujamai judančių vandens kalnų. Pagaliau didžiu- 
lis Šiaurės Vokietijos laivininkystės kompanijos greitasis pa- 
što ir keleivinis garlaivis visiškai dingo iš akių. 

Tos pačios dienos, kai įvyko ši nelaimė, vakarą, esant 
giedram orui ir smarkiai banguojant jūrai, vieno Hamburgo 
krovininio garlaivio, vežusio apelsinus, vyną, aliejų ir sūrį, 
kapitonas pamatė dreifuojančią valtį. Tvirtai suręstas nedide- 
lis garlaivėlis ką tik buvo nugabenęs iš Hamburgo į Azorų 


salas žemdirbystės įrankių ir Fajalo salos reide pasikrovė kro- 

vinį į Niujorką plukdyti. Kapitonas atkreipė dėmesį į tai, kad 
valtyje esantys žmonės mosuoja nosinėmis. Jis priplaukė prie 
valties, ir po pusvalandžio sudužusio laivo keleiviai su dideliu 
vargu iš valties buvo perkelti į garlaivėlį. Iš viso valtyje būta 
penkiolikos žmonių. Be trijų jūreivių ir jungos, ant kurių 
kepurių puikavosi žinomo greitojo garlaivio "Rolandas" pava- 
dinimas, ten buvo dar du ponai, dvi damos, viena paprasta 
senyva moteriškė, viena tarnaitė, žmogus be rankų ir ilgaplau- 
kis vyras aksomine striuke. Valtyje dar buvo vairininkas ir 
pora vaikų — mergaitė ir berniukas. Berniukas buvo nebegyvas. 

Patirti vargai, kančios, baimė ne tik pribaigė gležną vaiką, 
bet siaubingai paveikė ir visus kitus. Vienas kiaurai peršlapęs 
vyras (tai buvo Frydrichas) bandė užtempui trapu aukštyn apal- 
pusią jauną damą. Tačiau jam neužteko jėgų. Krovininio gar- 
laivio jūreiviai turėjo prilaikyti jį, kai jis susverdėjo, ir pe- 
rimti iš jo gražiąją naštą, nuo kurios varvėjo vanduo. Jis 
norėjo kažką pasakyti, tačiau iš burnos jam, tarsi sergančiajam 
angina, sklido tik kažkokie švilpiantys garsai. Jis buvo ne tik 
visas šlapias ir sustipęs kaip šuo, bet jį dar ir surietė kaip nuo 
podagros. Teko padėti ir jam užsiropšti ant denio. Jis tai 
dejavo, tai juokėsi nei iš šio, nei iš to, plačiai praskėsdamas 
pamėlynavusius nuo šalčio pirštus. Pamėlusios buvo ir jo lū- 
pos, ant veido — purvo ir jūros druskos plutelė, giliai įkritu- 
sios akys karštligiškai blizgėjo. Užvis labiausiai jam norėjosi 
apdžiūu, sušilti, apsivalyti. 

Paskui jį į denį pakilo tarnaitė Roza. Perdavusi šturmanu! 


dar neatgavusią sąmonės mažylę - Elą Lybling, ji apsisuko ir 

norėjo vėl grįžti į valtį. Tačiau to padaryti ji negalėjo, nes kaip 
tik tuo momentu Bulkė, padedamas krovininio garlaivio jū- 
reivio, kaip paprastai pririšęs vilko trapu kiaurai permirkusį 
savo berankį šeimininką. Štosas žiūrėjo padėrusiu žvilgsniu, 
nuo jo varvėjo vanduo, jo dantys kaleno. Ir vargais negalais 
įveikdamas tą dantų kalenimą, jis tik iš kelinto karto sugebėjo 
išspausti porą žodžių: 

— Grogo! Karšto grogo! 

Jo nosis varvėjo, akių vokai buvo paraudę kaip nuo užde- 
gimo, o nosies galiukas buvo pabalęs ir vaškinis kaip lavono. 
Bulkė, atrodo, rado bendrą kalbą su Roza, ir dabar juodu 
darbavosi kartu. Nors abu buvo tokie šlapi, kad vanduo tie- 
siog varvėjo nuo jų, jie kartu sugrįžo į valų, kur leisgyvė 
gulėjo antroji dama — ponia Lybling. 

— Ta ponia mirusi, ir berniukas nebegyvas, - kalbėjo gar- 
laivio jūreiviai ir norėjo pirma užkelti ant denio moteriškę iš 
viduriniojo denio, kuri sunkiai švokštė, tarsi norėdama paro- 
dyti, kad ji dar gyva. Tačiau Roza ėmė verkti, aimanuoti ir 
tvirtinti, kad ponia Lybling dar gyva. Jūreiviai tvirtino, kad 
ji per daug prisigėrė vandens. Bet Roza nenusileido ir spyrio- 
josi tol, kol jos ponia nebuvo užvilkta ant denio ir paguldyta 
ant stalo didžiojoje kajutėje. Kai ant denio užtempė ir rą var- 
gingą moteriškę, kuri ir toliau baisiai švokštė, niekaip neat- 
gaudama sąmonės, vienas iš išsigelbėjusių "Rolando" jūreivių, 
kuriam buvo nušalusios kojos ir kuris ligi tol tylėjo kaip ne- 
bylys, staiga pradėjo klykti iš skausmo. Jo draugai šiurkščiai 


užriko ant jo šiaurės vokiečių tarme: 

— Ko išskydai, Karlai, kaip sena boba! Užčiaupk srėbtuvę, 
nėr čia ko rekauti! 

Po to jie padėjo jam trapu užsiropšti ant denio. Nelaimin- 
gojo jūreivio veidas buvo persikreipęs nuo baisaus skausmo, 
tačiau jis neberekė, o tik tyliai inkštė. Jam iš paskos trapų lipo 
žmogus aksomine striuke, murmėdamas panosėje nei šį, nei 
tą, daktaras Vilhelmas ir pagaliau jūreiviai, nešini mažojo Zyg- 
frydo Lyblingo lavonu. 

Atsidūręs denyje kukliai apsirengęs ilgaplaukis ėmė elgtis 
labai keistai. Jis tai išsitermpdavo lyg dresuojamas naujokas, tai 
vėl susigūždavo, tai į kažką nusitaikydavo, tarsi medžiotų. Ir 
visą laiką šauke: 

— Aš dailininkas! Aš susimokėjau už savo kajutę! Aš nete- 
kau kajutės! Aš žinomas visoje Vokietijoje! - Taip sakydamas, 
jis sustingdavo išdidžia poza. — Aš esu dailininkas Jakobas 
Fleišmanas iš Fiurto. 

Net graudu buvo žiūrėti į jį, kaip jis, konvulsijų tąso- 
mas, vemia jūros vandenį, o nuo jo varvančių drabužių ant 
denio netrukus jau telkšojo balutės. 

O daktaras Vilhelmas tarsi prarado kalbos dovaną: jis visą 
laiką tik čiaudėjo ir čiaudėjo. 

Tuo metu vienintelis laivo stiuardas atneše Frydrichui karštos 
arbatos, o jūreivis, į kurio pareigas įėjo ir ligonių slaugymas, 
pabandė atgaivinti ponią Lybling. Netrukus ir Frydrichas tiek 
atsigavo, kad galėjo prisijungti prie šio gailestingojo samari- 
tiečio. Daktaras Vilhelmas, išlenkęs keletą taurelių konjako, 


padedamas laivo pirmojo mašinisto pono Vendlerio, ėmėsi 

gaivinti mažąjį Žygfrydą, nors vilčių, kad tai pavyks padaryti, 
buvo nedaug. 

Ponia Lybling irgi labiau panėšėjo į mirusią negu į gyvą. 
Tos dar jaunos ir visai neseniai dar gražios moters kaktą, 
skruostus ir kaklą dabar bjaurojo tamsios raudonai mėlynos 
dėmės. Ją nurengus pasirodė, kad ir visas kūnas, nors ir ne taip 
smarkiai kaip veidas, padengtas kraujosruvų ir išpurtęs. Fryd- 
richas pirštais praskyrė jos lūpas, pražiodė pilną auksinių plom- 
bų burną, ištraukė liežuvį ir išvalė nuo gleivių trachėjų viršų. 
Po to jis paliepė laivo virėjui trinti nejudanų kūną karštais 
rankšluosčiais, o pats ėmėsi daryti jai dirbtinį kvėpavimą. 

Didelis ovalus raudonmedžio stalas, ant kurio gulinčiam 
be jokių gyvybės ženklų moters kūnui buvo stengiamasi su- 
grąžinti kvėpavimą mechaniškai, tarsi kokiai lėlei judinant ir 
lankstant rankas ir kojas, užemė didžiąją dalį garlaivelio ben- 
drosios keleivių kajutės. Šis nedidelis braškantis salonas buvo 
apšviestas iš viršaus, o jo abiejose išilginėse sienose buvo po 
šešias raudonmedžio duris, vedančias į miegamąsias kajutes. 
Šie tušti kambarėliai — mac laive keleivių nebuvo — kaipmac 
virto improvizuota ligonine. 

Laivo bocmanas, lygiai toks pat kaip ir visi bocmanai, 
Frydricho nurodymu išrengė Ingigerdą Halštrem ir, be cere- 
monijų paguldęs ant sofos, stovinčios prie šoninės sienos, pra- 
dėjo energingai trinti jos švelnų perlamutrinį kūnelį vilnonė- 
mis skepetomis. Tą patį Roza darė su mažąja Ela Lybling, 
kurią paskui pačią pirmąją nunešė į lovą. Stiuardas labai ener- 


gingai puole kloti visas dvylika lovų. Kai tik antroji lova buvo 


paklota, į ją buvo paguldyta Ingigerda ir apklostyta, apkam- 
šyta pašildytomis antklodėmis ir pagalvėmis. Berankis artis- 
tas Artūras Štosas turėjo būti dėkingas savo ištikimajam tar- 
nui Bulkei už tai, kad, vis dar tebekalendamas dantimis, atsi- 
dūrė trečiojoje paklotoje lovoje. 

Su dailininku Jakobu Fleišmanu buvo daugiau vargo. Kai 
priėjęs jūreivis pasisiūlė nurengti jį, šis pradėjo blaškytis ir 
siautėti, tūžmingai šaukdamas: 

— Aš menininkas! 

Stiuardas ir Bulkė turėjo ateiti jūreiviui į pagalbą. Jį jėga 
nutempė į lovą, ir daktaras Vilhelmas, kuriam pavyko išgelbėti 
savo nemažą lagaminą su medikamentais, pasirodęs pačiu laiku, 
suleido dozę mortijaus, kad jis aprimtų. O prieš tai, deja, 
gydytojas nustate, kad mažasis Zygfrydas Lyblingas jau tikrai 
miręs. 

Tam jūreiviui, kuris nesitverdamas iš skausmo buvo pradė- 
Jęs garsiai reku, žirklėmis sukarpė batus ir išlaisvino sutinusias 
kojas. Jis dabar kentėjo dantis sukandęs ir tik gailiai dejavo, kol 
jo nepaguldė į lovą. Atsigulęs paprašė kramtomojo tabako. 

Paguldė į lovą ir skarmaluotą moteriškę. Ji vis kartojo, kad 
kartu su seserim, vyru, keturiais vaikais ir motina vykstanti į 
Čikagą. O tai, kas atsitiko su ja pastaruoju metu, atrodo, 
nepaliko jokio pėdsako jos atmintyje. 

Tuo tarpu Frydrichas, išsirengęs iki pusės, padedamas vie- 
no jūreivio, nesiliovė bandęs atgaivinti vargšę moteriškę, ne- 
rodančią jokių gyvybės ženklų. Jis net suprakaitavo, ir tai jam 


pačiam buvo į naudą. Tačiau jo jėgos baigė sekti, ir daktarui 

Vilhelmui teko pakeisti jį. Kol šis toliau kilnojo moteriškės 
rankas tarsi siurblio rankenas, Frydrichas nusvirduliavo prie 
dar nepaklotos lovos ir bejėgiškai krito į ją veidu žemyn. 

Po kiek laiko į kajutę pasveikinti Frydricho ir daktaro 
Vilhelmo įėjo ponas Butoras, žvaliai plaukiančio pirmyn krovi- 
ninio garlaivio kapitonas. Jis pasiuntė vieną jūreivį atnešti 
sausų drabužių abiems gydytojams, kurie, išsirengę ir vos 
besilaikydami ant kojų, vis dar bandė atgaivinti vargšę mote- 
riškę. Suprantama, kad laivo virtuvėje irgi buvo smarkiai dar- 
buojamasi - malonūs kvapai pasklido po visą laivą. 

Kai abu gydytojai, toliau gaivindami moteriškę trumpai 
papasakojo apie "Rolando" katastrofą, kapitonas Butoras gero- 
kai nustebo. Mat jam beplaukiant oras buvęs gal ir ne itin 
geras, bet ir ne per daug blogas: beveik visą laiką buvo giedra, 
pūtė gan stiprus vėjas, toks kaip dabar, ir bangos buvo nelabai 
didelės. 

Apie katastrofos priežastį Frydrichas ir Vilhelmas neką te- 
galėjo pasakyti. Vilhelmas sakė apie šeštą valandą ryto pro 
miegus išgirdęs panašų į gongo garsą. Pirmoji jo mintis bu- 
vo, kad tai kvietimas pietums, bet paskui jis prisiminė, jog 
“Rolande" pietauti kviečia trimitas, gongas čia nenaudojamas. 
Frydricho nuomone, "Rolandas" užplaukė ant sudužusio laivo 
arba ant rifo. Tačiau kapitonas pareiškė, kad šiame rajone apie 
jokius rifus negali būti nė kalbos, o per tokį trumpą laiką, kai 
gelbėjimo valtis nuplaukė nuo katastrofos vietos iki jo garlai- 
vio, jūrų srovės negalėjo "Rolando" taip toli nunešti. Apie 


savo kolegą fon Keselį, su kuriuos jis neseniai kalbėjęsis Ham- 

burge, kapitonas Butoras pasakė, jog tai patyręs kapitonas, o 
ir jis manąs, jog tai pati didžiausia iš visų jam žinomų katast- 
rofų. Žinoma, jei tik didysis garlaivis iš tikrųjų nuskendo, o 
ne buvo nuvilktas į kokį nors uostą. Baigdamas pokalbį, kapi- 
tonas pakvietė abu gydytojus, kai tik jie baigs savo darbą, at- 
eiti į kajutkompaniją pavakarieniauti. 

Gydytojai jau buvo beketiną atsisakyti beviltiškų pastangų 
atgaivinti ponią Lybling, kai jos širdis pradėjo silpnai plakti, 
o krūtinė kilnotis. Rozos džiaugsmui nebuvo ribų. Stengda- 
masi kaip įmanydama valdytis, kad nepradėtų garsiai šaukti iš 
džiaugsmo, ji pajuto, jog jos ponios kojos, kurių padus ji 
nesiliaudama trynė ir trynė įdiržusiais nuo darbo delnais, ima 
šilti. Ištraukta iš mirties nagų moteriškė irgi buvo nunešta į 
lovą ir apdeta iš visų pusių šildynėmis tarsi koks neišnešiotas 
naujagimis. 

Ta didžiulė sekmė, apvainikavusi abiejų gydytojų pastan- 
gas, buvo panaši į mirusiojo prikėlimą. Ji giliai sukrėtė visus 
čia buvusius, neišskiriant ir Frydricho su daktaru Vilhelmu. 
Juodu stipriai spaudė vienas kitam rankas. 

— Mes išgelbėu! — care Vilhelmas. — Atsitiko neįtikėtinas 
dalykas! 

— Taip, - pritarė jam Frydrichas, — iš tikrųjų taip atsiti- 
ko. Dabar belieka vienas klausimas: kodėl mes išlikome gyvi? 

“Hamburgo" kajutkompanija buvo mažas kvadratinis kam- 
barėlis geležinėmis sienomis. Jame, išskyrus keturkampį stalą 
ir iš trijų pusių aplink jį sustatytus suolus, nieko daugiau ne- 


buvo. Abu gydytojai, kuriems, kaip ir kitiems jų nelaimės 

draugams, nestigo rūpestingo dėmesio, buvo pasodinti palei 
šilčiausią sieną, už kurios buvo mašinų patalpa. Ant stalo sto- 
vėjo didžiulis dubuo su garuojančia sriuba. Elektros garlaively- 
je nebuvo, ir virš stalo kabančios žibalinės lempos dagtis skleidė 
jaukią šviesą. 

Pats kapitonas Butoras pilstė tirštą sriubą, o laivo mašinistas 
ponas Vendleris dar prieš atnešant kepsnį pabandė kiek pašmaikš- 
tauti, kad praskaidrintų vakarieniaujančių nuotaiką. Jo tėviškė 
buvo kažkur netoli Leipcigo, ir laivo įgula mėgdavo pasišaipyti 
iš šio nediduko apvalučio žmogelio tarmiškos šnekos. 

— Galite nekalbėti, — tarė kapitonas gydytojams. — Dabar 
jums reikia tik valgyti, gerti ir gerai išsimiegoti. 

Tačiau kai vienas jūreivis atnešė kepsnį — didžiulį Ham- 
burgo rostbifą — o kapitonas jį supjaustė ir, vakarieniautojai 
emė šveisti jį, užsigerdami raudonuoju vynu, gydytojai ne- 
truko pamiršti svetingojo kapitono patarimą. Pasirodė ir Bul- 
ke, kurį, atrodo, kartu su kitais "Rolando" jūreiviais jau spėjo 
kaip reikiant privaišinti “'Hamburgo" įgula. Nors jis ir buvo 
gerokai įsilinksminęs (tik ar galima dėl to jam priekaišrauti!), 
nenorėjo gultis, kol neišklausys Frydricho ir daktaro Vilhelmo 
nurodymų, prieš tai juos kariškai pasveikinęs. Buvo nuspręs- 
ta, kad šią naktį budės laivo kirpėjas (jis ėjo ir sanitaro parei- 
gas) kartu su kitu “Hamburgo" jūreiviu, o visi išgelbėtieji 
"Rolando" žmonės eis miegoti, kiek jiems tai pavyks. 

Apie pačią katastrofą ir spėjamą laivo paskendimą abu gy- 
dytojai, nors ir gerokai pažvalėję, nekalbėjo. Tai buvo kažkas 


nesuvokiama, kažkas baisaus, ir tai buvo dar taip neseniai, 

kad nė vienas iš išsigelbėjusių "Rolando" žmonių, išskyrus 
nebent jo jūreivius, negalėjo apie tai ramiai kalbėti. Ji tebeslė- 
gė sielą kaip sunki našta. Taigi vakarienės metu Vilhelmas ir 
Frydrichas, juo toliau, juo labiau atsigaudami, daugiausia kal- 
bėjo apie vargus gelbėjimo valtyje bei kelionės "Rolandu" 
smulkmenas iki to momento, kai kelią laivui pastojo banga, 
per vieną amžinybės sekundę nulėmusi jo likimą. 

Frydrichas tarė: 

— Pone kapitone, jums neteko patirti, ką jaučia prisikėlęs 
iš numirusių žmogus. Įsivaizduokite, kapitone, žmogų, kuris 
galutinai, negrįžtamai atsisveikino su viskuo, ką turėjo bran- 
gaus šiame gyvenime! Pone kapitone, aš ne tik priemiau ko- 
muniją ir gavau paskutinį patepimą, aš jaučiau mirtį, tikrų 
tikriausią mirtį visais savo sąnariais. Beje, tebejaučiu ir da- 
bar. O štai dabar saugiausiai sėdžiu čia malonioje lempos švie- 
soje, jaukioje, sakyčiau, šeimyninėje aplinkoje. Jaučiuosi, tar- 
si būčiau jaukiausiuose namuose ir norėčiau pasakyti, kad visi 
jūs, — Frydrichas turėjo galvoje kapitoną, mašinistą Vendlerį, 
bocmaną ir pirmąjį šturmaną, — kad visi jūs man reiškiate kur 
kas daugiau negu atsitiktinai sutikti žmonės. 

Vilhelmas tarė: 

— Tuo metu, kai mes pamatėme "Hamburgą", aš kaip tik 
sudarinėjau testamentą. Aš juk nepasiduodu taip greitai kaip 
mano kolega fon Kamacheris. Kai jūsų laivas išaugo nuo smeig- 
tuko galvutės iki gero žirnio dydžio, mes pradėjome rėkti ir 
rėkėme taip, kad atrodė, jog gerklė plyš. O kai jūsų 'Ham- 


burgas" išaugo iki riešuto dydžio, pone kapitone, ir kai su- 

pratome, jog mus pastebėjote, jūsų laivas mano akyse su- 
tviskėjo kaip koks deimantas ar rubinas, o ausyse man su- 
skambėjo trimitų garsai. Rytai, iš kur jūs, pone kapitone, 
atplaukete, švytėjo mano akyse labiau nei vakarai, kur tuo 
metu kaip tik kybojo besileidžianti saule. Visi ner apsižlium- 
bėme iš džiaugsmo. 

— Iš tiesų stebėtina, — tęse Frydrichas, — kaip po tokio 
ryto gali ateiti toks vakaras. Juk kiek daug mano gyvenime 
buvo dienų, pralėkusių kaip kelios minutės. Būdavo nė nepa- 
matai, kaip praėjo vasara, praėjo žiema. Rodosi, ką tik iškrito 
pirmasis sniegas, o štai jau ir žibuoklės pražydo, o tuoj po jų 
— ir vėl pirmasis sniegas. Ko verta palyginti su metais ši vie- 
nintelė diena - kiek daug joje visko būta! 

Daktaras Vilhelmas ėmė pasakoti, jog dar Kukshafene "Ro- 
lando“ jūreivius apėmusi prietaringa baime del kažkokio dva- 
sininko kalbų. Paskui jis prisiminė, ką sapnavusi jo senoji 
motina prieš jam išplaukiant į kelionę. Jai sapne pasirodęs 
vienas seniai seniai miręs vaikas, kuris teišgyveno viso labo 
tik vieną parą, tik dabar tai buvęs suaugęs vyras. Jis perspė- 
jęs neplaukt "Rolandu". 

Kadangi pokalbis nukrypo į jūreivius tokią pamėgtą prie- 
tarų sferą, kuriai nebuvo nei galo, nei krašto, tai visi ėmė 
pasakoti apie pranašingus sapnus, išsipildžiusius būgštavimus, 
mirštančiųjų ar jau mirusiųjų pasirodymus. Ta proga Frydri- 
chas išsitraukė iš piniginės, kurią jam pavyko išsaugoti, pas- 
kutinįjį Rasmuseno laišką ir perskaitė jo ištrauką, kuri skam- 


bėjo taip: “O jei po tos lemtingosios akimirkos pasitaikytų 

nors menkiausia proga duoti tau kokį nors ženklą iš Anapilio, 
tai aš ja tikrai pasinaudosiu ir priminsiu tau apie save". 

Kapitonas Butoras šypsodamasis paklausė Frydricho, ar jo 
draugužis iš tikrųjų davęs kokį nors ženklą apie save iš ano 
pasaulio. 

— Štai kas man prisisapnavo, — atsakė Frydrichas. — Ką tai 
reiškia, spręskite patys, nes aš nežinau. 

Ir nors jis pats nemėgo tokių dalykų, šį kartą perpasakojo 
jiems tą savo sapną, kuris prasidėjo išsilaipinimu paslaptingame 
uoste ir baigėsi šviesdariais ir kuris visą laiką nedavė jam ramy- 
bės. Jis papasakojo apie Amerikoje gyvenanų savo draugą Peterį 
Šmirą ir vis dar smarkiai užkimusiu, primenančiu lojimą, balsu 
paaiškino, kad šis jį pasiuukdamas bus, matyt, pasiuntęs savo 
astralinį kūną į paų Atlanto vidun. Jis papasakojo ir apie “fourte- 
en hundred ant ninety two", apie Kolumbo karavelę "Santa Mana", 
tačiau daugiausia apie savo susitikimą su Rasmusenu, įgavusiu 
sendaikčių krautuvininko pavidalą. Tiksliai nupasakojo, kaip Ras- 
musenas buvo apsirengęs, kokius keistus laivelius jis regėjo krau- 
tuvėlės lange, kaip atrodė pati krautuvėle, kurioje purpčiojo ir 
čiulbėjo geltonosios startos. Išsitraukęs užrašų knygelę, jis perskai- 
te žodžius, kuriuos tame sapne jam taręs paslaptingasis krautuvi- 
ninkas: “Tad štai sausio dvidešimt kervirtą dieną trylika minučių 
po pirmos aš išleidau paskutinį kvapą. 

— Turėtų paaiškėti, ar iš tikrųjų buvo taip, — tarė Frydri- 
chas. — Aišku tik tai, kad jei tas sapnas nėra vien vaizduotės 
žaismas, tai mano siela prisilietė prie ano pasaulio ir perspėjo 


mane apie artėjančią katastrofą. 

Prieš pakylant nuo stalo mažajai 'Hamburgo" šeimai, visi 
dar kartą, tik dabar itin rimtai, tiesiog iškilmingai pakėlė taures. 

Kitą rytą Frydrichas nubudo išmiegojęs vienuolika valan- 
dų. Prižiūrėti ligonius naktį, kiek tai bus reikalinga, apsiėmė 
saulė, o už pertvaros, pro nuleistas žaliuzės, girdėjosi ramūs 
balsai ir taikus lėkščių ir puodukų barškėjimas. Frydrichas nie- 
ko neprisiminė, jam atrodė, kad jis tebėra "Rolando" garlaivy- 
je, tik niekaip nesuprato, kodel jo kabina visai ne tokia, prie 
kokios buvo įpratęs “Rolande". Toliau besistebėdamas, jis pa- 
beldė į raudonmedžio žaliuzes ir po akimirkos išvydo virš savęs 
šviežią, pailsejusį daktaro Vilhelmo veidą. Vilhelmas papasako- 
jo, kad visi ligoniai, išskyrus moteriškę iš viduriniojo denio, 
miegojo ramiai. Tik kai jis jau buvo bebaigiąs savo ataskaitą, 
staiga suprato, kad lovoje gulįs kolega tik dabar pradeda susi- 
gaudyti, apie ką jis kalba. Vilhelmas nusijuokė ir priminė jam 
kai kuriuos paskutiniuosius įvykius. Frydrichas pašoko ir su- 
siėmė už galvos. Jis tarė: 

— Tiesiog galva sukasi nuo tokios painiavos — šitiek keis- 
čiausių, tiesiog neįtikėtinų dalykų! 

Netrukus jis jau sėdėjo su daktaru Vilhelmu už stalo, valgė 
ir gėrė, tačiau apie katastrofą daugiau nebekalbėjo. Ingigerda 
Halštrem buvo nubudusi, bet tuoj vėl užmigo. Flitė, kirpėjas, 
sanitaras ir jūreivis viename asmenyje, užrakino jos kajutės 
duris. Berankis Artūras Štosas gulėjo lovoje. Pro praviras jo 
kajutės duris girdėjosi, kaip jis kuo puikiausiai nusiteikęs juo- 


kauja, o jo ištikimasis Bulkė tuo metu jam patarnavo, kai ką 

įpildamas jam į burną, o kai ką įdėdamas tarp jo kojų pirštų. 
Klausantis jo falceto galėjo susidaryti įspūdis, kad viskas, ką 
jiems vakar teko išgyventi, tebuvo tik daugybė komiškų situ- 
acijų. Įpindamas į savo pasakojimą stiprių žodelių, jis kalbė- 
jo, jog tikriausiai nebespėsiąs sutartyje numatytu laiku at- 
vykti į Niujorką ir todėl prarasiąs ne mažiau kaip porą šimtų 
svarų sterlingų. Ta proga jis labai sklandžia anglų kalba keikė 
visą Hanzą, ypač kliuvo 'Hamburgui", tam senam kaliošui, 
tinkančiam tik silkes žvejoti ir sugebančiam plaukti ne dides- 
niu kaip dešimties mazgų greičiu. 

Keturiolika valandų ramaus miego išblaivino protą ir daili- 
ninkui Jakobui Fleišmanui iš Fiurto. Jis paliepė atnešti jam į 
lovą ko nors užvalgyt, įsakinėjo ir visaip šokdino stiuardą. Jis 
kalbėjo taip garsiai, jog visi girdėjo jį vis tvirtinant, esą 
prarastų jo tapybos darbų, piešinių ir ofortų, kuriuos jis vežė 
į; Niujorką parduoti, kompensuoti neįmanoma, ir laivinin- 
kystės kompanija turėsianti už tai atsakyti. 

Tarnaite Roza, nors ir užverktomis akimis, tačiau vis 
tiek švytinti iš laimės ir energinga, atėjo paimti nuo ben- 
drojo stalo kavos, cukraus ir duonos ir nunešė savo poniai į 
kajutę. Negalėjai atsistebeti, kaip greit atsigavo vakarykštė 
“numirėlė". Kai po pusryčių Frydrichas aplankė ją, ji beveik 
neprisiminė, ką visai neseniai jai teko patirti. Ji pasidžiau- 
gė sapnavusi labai malonų sapną ir gailėjosi, kad ją ne laiku 
pažadinę. 

Apie dešimtą valandą ryto bendrojoje kajutėje pasirodė 


kapitonas Butoras. Jis pasiteiravo daktarų, kaip jie išsimiego- 

jo, paspaudė jiems rankas ir paaiškino, kad nuo kapitono tilte- 
lio visą nakų buvo stebima, ar neplūduriuoja jūroje daugiau 
žmonių iš sudužusio laivo. Kadangi vėjas tebepučia iš šiaurės 
rytų, galima tikėtis, kad “Hamburgas" artėja prie avarijos ištik- 
to laivo, jei tik šis dar nenuskendo. 

— Apie pirmą valandą nakties mes iš tiesų pamatėme sudu- 
žusį laivą, — tarė jis, — tačiau paaiškėjo, kad tai ne garlaivis, o 
burlaivis, jau seniai ištiktas avarijos ir paliktas žmonių. 

— Ar tik tai nebus "Rolando" žudikas, — tarė Vilhelmas. 

Kapitonas papraše daktaro Vilhelmo ir Frydricho užeiu į 
šturmano kabiną, kur jau buvo susirinkę išsigelbėjusieji / Ro- 
lando" įgulos žmonės. Kapitonas ketino juos apklausti, tie duo- 
menys buvo reikalingi trumpai jūreiviškai ataskaitai apie ava- 
rijos aukų išgelbėjimą ir jo aplinkybes, kurią jis turėjo pateik- 
ti laivininkystės kompanijos agentūrai Niujorke. Buvo atlikta 
savotiška apklausa, užrašinėjami liudytojų parodymai, tačiau 
tai neatskleidė kokių nors svarbesnių naujų didžiosios katastro- 
fos smulkmenų. 

Junga Panderis parodė pieštuku surašytą laiškelį, kurį kapi- 
tonas fon Keselis paprašė perduoti jo seserims. Tą trumpą 
laiškelį visi apžiūrėjo labai susijaudinę. Ši scena parodė, kaip 
šis baisus įvykis paveikė net užgrūdintų jūreivių širdis ir 
nervus. Vos paminėjus vieną kitą pavardę ar aplinkybę, ne tik 
Panderis, bet ir jūreiviai apsipildavo ašaromis. 

Po "apklausos" Frydrichas staiga panoro pabūti vienas. 
Keista: dar vakar vakare jis sugebėjo juokauti, o šiandien jį 


apėmė jausmas, tarsi jo esybės santūrumas pavirto bronza, ir 

prislėgė jį visu svoriu ne kaip metalinė kaukė, ne kaip švininis 
apvalkalas, o veikiau kaip sunkus metalinis sarkofagas. 

Frydrichas jautė, kad šio įvykio pasekmės jam bus ne- 
malonios. Jos, tarsi susikaupę juodi debesys, grėsmingai kla- 
jojo po jo sielą. Frydrichas tik vargais negalais įstengdavo 
įveikti vidinį drebulį, kai kažkas, panašaus į žaibą, nurvieks- 
davo tuos debesis, ir prieš akis vėlei visu ryškumu iškildavo 
neseniai patirtas siaubas. 

Ir kodel galingosios jėgos parodė jam tą Paskutiniojo Teis- 
mo dieną ne vaizduotėje, ne sapne, o tikrovėje ir pademonstravo 
negirdėrtą šališkumą, leisdamos jam, vienam iš nedaugelio, išsi- 
gelbėti nuo pražūties? O gal jis, ta menkutė skruzdėlytė, sugebė- 
jusi ištverti tokį didžiulį siaubą, joms pasirodė gana svarbus, 
kad pasirinko jį kaip įrankį kažkokiems savo aukštesniems tiks- 
lams, tik neaišku — geriems ar blogiems? Ar jis nusikalto? Ar 
nusipelnė bausmes? Tačiau ner ir tada visa ta masinių žudynių 
scena yra per daug baisi, per daug didelio masto! Tiesiog juo- 
kinga būtų manyti, kad tai buvo padaryta tik norint pamokyti 
jį - argi menkutis vieno žmogaus likimas to vertas? Juk ir pars 
Frydrichas jautė, kad įvykis buvo toks didis ir reikšmingas, 
jog beveik užgožė visus asmeniškumus. Išskyrus labiausiai nu- 
kentėjusį šioje istorijoje žmogų, čia veikė vien uk aklos ir 
kurčios griaunančios ir naikinančios jėgos! 

Šiaip ar taip Frydrichas buvo patyręs savo kailiu ir žmo- 
nių giminės pirmapradį tragizmą, ir tų jėgų beribį žiaurumą, 
ir net pačiai mirčiai žvelgęs į akis. Net jei čia ir nebuvo 


kokios nors aukštesnės jėgos ar pačios Apvaizdos įsikišimo, 

jis vis dėlto įgijo tokią patirtį, kuri savo atsparumu neprilygo 
nė tvirčiausiai uolai. Kur glūdi to įvykio prasmė, jei tokia 
buvo amžinojo Tėvo valia, ir kurgi jo galia, jei jis nesugebėjo 
viso to sukliudyti? 

Jei “Rolande" laikas slinko be galo lėtai, tai čia laikrodžio 
rodyklės porą kartų po dvylika valandų atskaičiuodavo nepapras- 
tai greit. Abi damos vis dar nesikėlė iš lovų, nors oras buvo 
gaivus ir pastovus ir ant denio buvo visai smagu. Ponią Lyb- 
ling dažnai ištikdavo smarkūs jaudulio priepuoliai, juos lydėda- 
vo padažnėjęs pulsas ir baimės būsena, tuo tarpu Ingigerda 
Halštrem miegojo kaip užmušta, ir tas miegas jai išėjo tik į 
naudą, nes jai nereikėjo leisti morfijaus kaip poniai Lybling. 
Tai vis katastrofos pasekmės. Abiejų damų temperatūra buvo 
normali, užtat jūreivis, kuris nušalo kojas, visą laiką karščiavo. 
Dar blogiau buvo moteriškei iš viduriniojo denio: kiek abu 
gydytojai nesistengė numušti jos temperatūrą, ji vis tiek lai- 
kėsi netoli keturiasdešimties laipsnių. 

Kiekvieną kartą, kai Frydrichas užeidavo aplankyti ligonės, 
jam vis kildavo pagunda visam laikui išvaduoti tą nelaimingą 
moteriškę iš kančių. Pradžioje ta moteriškė kliedėdama vis 
minėdavo laivo skendimą, savo vyrą, savo seserį su jos vai- 
kais. O veliau ji tarsi pati sugrįžo į savo vaikystę, į gimtuo- 
sius tėvų namus: jos kliedesiuose atgijo vaikystės įspūdžiai — 
kregždžių lizdai, karve, ožka, nušienauta pieva ir šienas, kurį 
reikia saugoti nuo lietaus. 

Artūras Štosas, lydimas savo ištikimojo Bulkės, ir daili- 


ninkas Fleišmanas kuo puikiausiai nusiteikę vaikštinėjo po denį 

arba gulinėjo čia pat esančiuose šezlonguose. Gydytojams, už- 
klijavusiems pleistru keletą nedidelių žaizdelių ir masažuo- 
jantiems jį, apsigimėlis linksmai aiškino: 

— Ponai, visada sakiau ir sakysiu, kad piktžolės nieko nebi- 
jo! Išraugintos odos neveikia net jūros vanduo! Aš kaip ta 
skruzdė, kuri gali išlikti gyva ir išbuvusi po vandeniu aštuo- 
nias dienas. 

Ela Lybling nepailstančios Rozos rūpesčiu atsipirko tik smar- 
kia sloga. Jos drabužėliai buvo išdžiovinti, ir mažoji mergytė, 
tokia dailutė ir koketiška, suaugusiųjų prižiūrima išlandžiojo 
visus "Hamburgo" kampelius. Jos statusas leido jai bet kada 
užlipti ant kapitono tiltelio pas kapitoną Butorą, nueiti pas 
mašinistus į mašinų skyrių ir nusigauti net iki tunelio, kur 
sukosi storasis sraigto velenas. Ji buvo visų numylėtinė. Na ir, 
savaime aišku, visi netrukus sužinojo apie jos motinos, po- 
nios Lybling, padėtį visuomenėje ir jos gyvenimo būdą. 

Visai mažajai laivo šeimai buvo tikra šventė, kai Ingiger- 
da po ilgo gulėjimo lovoje buvo susupra į išgelbėtą Frydricho 
paltą ir išnešta ant denio. Visi laivo vyrai su vyriška užuojauta 
žiūrėjo į šią žavingą šviesiaplaukę, netekusią tėvo, būtybę. 
Šaunusis junga Panderis ėmė lyg šešėlis visur sekioti paskui ją. 
Iš Kilio šprotų dėžės jis padirbdino jai suolelį kojoms, ir kai 
ji sėdėdavo ant denio, šnekučiuodama su Frydrichu, jis stovė- 
davo atokiau nuo jos, tačiau pakankamai arti, kad galėtų girdė- 
ti kiekvieną jos nurodymą. Taip pac ir Flitė, jūreivis ir sani- 
taras, visą laiką šmirinėjo aplink, kad tik nepražiopsotų pro- 


gos pasitarnauti merginai. 

Apskritai Flicė buvo bene pats populiariausias žmogus lai- 
ve. Tas mažas kresnas vyriokas iš Marko, kuris trokšdamas 
nuotykių iš kirpėjo ir sanitaro tapo jūreiviu, tarp laivo kelei- 
vių visai netiketai pelnė autoritetą. Jo vis dažniau šaukės: tai 
ponia Lybling, tai Ingigerda, tai jūreivis nušalusiomis kojo- 
mis, tai Fleišmanas, tai Štosas, netgi Bulkė ir Roza. Beje, 
Roza didžiąją dienos dalį praleisdavo ankštoje virtuvėje, padė- 
dama senam ir gudriam laivo virėjui. Aišku, neišsiversdavo 
be jo ir du gydytojai. Taigi nenuostabu, kad ir jo dievinamas 
kapitonas, kurį jis šiaip jau tik skusdavo, dabar į jį ėmė 
žiūrėti kitokiomis akimis. 

Nera čia ko slėpti: netikėtas tų nepaprastų keleivių būrelio 
pasirodymas vidury vandenyno labai sujaudino mažojo krovini- 
nio garlaivėlio kapitoną ir visą įgulą, ir tas susijaudinimas buvo 
ne tik didelis, bet ir iškilmingas. Kapitonas, bocmanas, pirma- 
sis šturmanas, laivo virėjas ir mašinistas iš Saksonijos Vendleris 
vis pasakojo, kaip pastebėjo juos ir ėmėsi gelbėti, o gydytojams 
rodės, tarsi būtų kalbama ne apie juos, o kažkokius kitus žmo- 
nes. Pasakotojus pagavęs susijaudinimas rodė, jog šis įvykis net 
ir tiems jūros vilkams buvo neeilinis. Nė vienam iš jų plaukio- 
jant jūroje dar neteko sužvejoti tokio laimikio. 

Ingigerda gulėjo patogiame šezlonge, o Frydrichas įsitaisė 
priešais ją ant sudedamos kėdutės. Jo kolega Vilhelmas, kaip ir 
visi kiti, likimo suvesti į 'Hamburgo" laivą, sekdami jo pa- 
vyzdžiu, žiūrėjo į Frydrichą kaip į mažylės romantišką išgel- 
betoją ir gerbėją. Pagarbiai ir susidomėję visi sekė, kaip rutu- 


liojasi šis tarsi paties dangaus palaimintas romanas. Ingigerda 

gulėjo priešais Frydrichą, žiūrėdama į jį su nebyliu prieraišu- 
mu, tarsi klusni globotinė į savo globėją. 

Oras buvo gaivus, visiškai išsigiedrijo, o jūra buvo gan 
rami. Staiga, ilgai tylėjusi, nes taip jai patarė Frydrichas, 
Ingigerda paklausė: 

— Ar mes iš ūkrųjų “Rolande" susiukome tk per atsiuktinumą? 

Frydrichas išsisuko nuo tiesaus atsakymo. 

— Ingigerda, atsitiktinumų iš viso nebūna, arba apskritai 
viskas tėra atsitiktinumas! 

"Toks atsakymas Ingigerdos nepatenkino, ir ji nesiliovė klau- 
sinėti tol, kol išsiaiškino visas priežastis ir aplinkybes, atvedu- 
sias jį į "Rolandą" Sautamptone. Jos išvada buvo paprasta: 

— Vadinasi, labai nedaug tetrūko, kad jūs dėl manęs būtu- 
mėt paskendęs. Užtat dabar jūs tapote mano išgelbėtoju. 

Toks pokalbio posūkis dar labiau sustiprino jų ryšį. 

Suvokimas, carsi jie būtų iš naujo gimę, neskaitant Frydri- 
cho ir Ingigerdos, atsispindėjo ir išsigelbėjusių elgesyje, net 
gana keistai. Nors nuo to laiko, kai paskendo laivas, buvo praėję 
vos pora dienų, visas tos nelaimės baisenybes ištvėrusius žmones 
dabar neretai pagaudavo tiesiog nesuvaldomas linksmumas. Var- 
gu ar kada nors Artūrui Štosui taip sekėsi juokinti publiką, kaip 
dabar: iš jo pokštų kvatojo kapitonas, pirmasis šturmanas, boc- 
manas, vyresnysis mašinistas Vendleris, laivo virėjas, dailininkas 
Fleišmanas, daktaras Vilhelmas ir netgi ponia Lybling. 

Jei artistas improvizavo, pagautas gero ūpo ir tyčia, tai 
dailininkas Fleišmanas tai darė nenoromis ir nesąmoningai; 


sunku įsivaizduoti ką nors juokingesnio, klausantis to juoda- 

plaukio vyro, įsigudrinusio išsaugoti savo juodą aksominę 
striukę bei tokias pat jūros vandens permerktas kelnes, išve- 
džiojimų apie meno teorijas, kurias jis vis iliustravo prarastais 
savo kūrybos lobiais. Štosas smaginosi, provokuodamas įsiti- 
kinusį savo genialumu dailininką pasakoti apie savo paveiks- 
lus, kurių praradimas "Rolandui" nuskendus, anot jo paries, 
buvo pati skaudžiausia katastrofa. Ir daktaras Vilhelmas, sek- 
damas Štoso pavyzdžiu, jei tik negirdėdavo Ingigerda, vis akin- 
davo dailininką smulkiau prisiminti išsigelbėjimo aplinky- 
bes. Būtent jos, dailininko žodžiais tariant, iškėlusios jį į šlo- 
vės aukštumas, o visų kitų apgailėtinų dalykų, kurie buvo 
jam atsitikę, jis nebuvo linkęs prisiminti. 

Visas laivas žinojo paskutinę sumą, kuria Fleišmanas įvertino 
savo dingusius kūrinius ir pretenzijas laivininkystės kompanijai 
taip tiksliai, tarsi tai būtų naujausias akcijų kursas vertybinių 
popierių biržoje. Per pustrečios dienos toji suma išaugo nuo trijų 
iki mažų mažiausiai dvidešimt penkių tūkstančių markių. Ir kol 
kas buvo neįmanoma atspėu, kiek dar ši suma gali išaugti. 

Fleišmanui pavyko "Hamburge" gauti popieriaus ir pieš- 
tuką, ir jis nepaisydamas nuovargio ėmėsi piešti visų “Ham- 
burgu“ plaukusiųjų šaržus. Dažnokai pasitaikydavo, kad jis 
prisistatydavo lyg tyčia tada, kai Frydrichas su Ingigerda lik- 
davo dviese ir trečias jiems buvo nereikalingas. Frydrichui 
tokie jo apsilankymai gadino nuotaiką. 

— Tiesiog stebiuosi, — tarė jis sykį nelabai draugišku to- 
nu, — kaip po tokių didelių sukrėtimų jūs vėl gebate krėsti 


tokius pokštus. 

— Stiprus charakteris! — lakoniškai atsake Fleišmanas. 

— O ar jums kartais neatrodo, kad jūsų nuolatiniai žvilgs- 
niai gali trikdyti panelę Halštrem? - klausė Frydrichas. 

— Ne, man taip neatrodo! - atsakė Fleišmanas. 

Ingigerda užsistojo Fleišmaną, ir Frydricho susierzinimas 
dar labiau padidėjo. 

Apie mažojo Zygfrydo mirtų poniai Lybling kol kas nieko 
nesakė. Tačiau ji pradėjo įtarinėti, kad kažkas negerai, nes visą 
laiką pas ją vedžiojo tik mažąją Elą. Ji paprašė Flitės ir Rozos 
atvesti Zygfrydą, o kai tie sugrįžo be berniuko, susijaudinu- 
siai ir išsigandusiai moteriškei turėjo paaiškinti, esą berniukas 
sergąs. 

— Kas atsitiko mano brangiajam vargšeliui Zygfrydui? — 
šūktelėjo ji Frydrichui, kai šis užėjo į kajutę. 

Paskui, užsidengusi rankomis akis, krito ant pagalvių, 
pratarusi: 

— Dieve, Dieve, ne, negali būt! 

Ir nelaukdama, kol Frydrichas ką nors atsakys, ji tyliai ir 
nuoširdžiai pravirko. 

Kitą dieną apie pietus daktaras Vilhelmas su Frydrichu 
išvedė ją ant denio. Visiems, kurie nebuvo matę jos nuo to 
laiko, kai ji leisgyvė buvo įkelta į laivą, tos velei prisikelu- 
sios iš mirusių moters pasirodymas dare slogų įspūdį. Jū- 
reiviai bailiai žvilgčiojo į ją, ir jei visi net lenktyniavo 
tarpusavy, stengdamiesi iš akių atspėti menkiausią Ingi- 
gerdos Halštrem norą, tai ponios Lybling jie vengė, tarsi 


abejodami, ar ji tikrai ne šmėkla, o gyvas žmogus. Nes jei 

jūra iš tiesų grąžina joje radusius prieglobstį mirusiuosius, 
tai kodėl gi negalėtų atgyti ir mažasis Zygfrydas? 

Kai graži, išbalusi dama, susupta į kapitono paltą ir vilno- 
nes antklodes, buvo patogiai pasodinta, ji ilgai tylėdama žiūrė- 
jo į nurimusios jūros tolius. Po to ji staiga tarė Frydrichui, 
kurio paprašė pabūti su ja: 

— Keista, bet man vis rodosi, kad tai buvo tik baisus 
sapnas. Tiktai sapnas — štai kas keisčiausia. Kas kad aš visaip 
stengiuosi įtikinti save, jog tai netiesa — vis tiek nieko neišei- 
na. Tik kai pagalvoju apie Zygfrydą, suprantu, kad tame sapne 
atsispindi tai, ką išgyvenau iš tikrųjų. 

— Nereikia apie tai galvoti, — tarė Frydrichas. 

— Aišku, — kalbėjo ji, nežiūrėdama į Frydrichą, - aišku, 
kad ne visada elgiausi taip, kaip derėtų. Gal tai bausmė? Bet jei 
aš ir nusipelniau bausmės, tai Zygfrydas tikrai nenusipelnė. 
Tad kodėl aš jos išvengiau? 

Ji nutilo, o paskui ėmė pasakoti šį bei tą iš savo praei- 
ties: vaidus su vyru, su kuriuo ją supiršo ne jos noru ir 
kuris netrukus ėmė apgaudinėti ją. Sakėsi esanti artistiš- 
kos prigimties ir kad senasis Rubinšteinas!, kuris klausėsi 
jos skambinimo, kai jai buvo vos vienuolika metų, prana- 
šavęs jai didelę ateių. Savo pasakojimą ji užbaigė tokiais 
žodžiais: 

— Apie virtuvę ir vaikus aš ničnieko neišmanau. Visada 


buvau baisiai nervinga, tačiau savo vaikus tai tikrai myliu! 


"Antonas Rubinšteinas (1829-1894) - įžymus rusų pianistas ir kom- 
pozitorius. 

Kitaip argi būčiau taip stengusis atkovoti juos iš savo vyro, 
su kuriuo išsiskyriau? 

Frydrichas ėmė guosti ją ir neapsiribojo vien paviršutiniš- 
komis frazėmis, bet paminėjo ir mirtį bei prisikėlimą, kalbėjo 
apie didįjį atpirkimą, kuris slypi visose mirties atmainose, 
neišskiriant ir miego. 

— Mieloji ponia, — tarė jis, — jei būtumėt vyras, tai reko- 
menduočiau jums pasiskaityti Gėtę. Patarčiau kuo dažniau 


prisiminti “Fausto" antrosios dalies pradžią: 


Lakūs elfai didžiadvasiai 

Mums tarnauti skuba tuoj... 

arba: 

Parodykite kilnią savo širdį, 
Neleiskit jam sunykt nuo graužaties, 
Aprimti liepkit sielai jo audringai 


Po pragariško siaubo praeities...! 


Ir taip toliau. O tame, ką mums teko išgyventi, ar jūs 
nejaučiate savotiškos atgailos, savotiško apsivalymo)? 

— Man vis atrodo, — atsakė prisikėlusioji iš numirusių, — 
tarsi visas mano ankstesnis gyvenimas atsidūrė kažkur be galo toli. 
Nuo šio įvykio mane nuo mano praeities atskyrė tarsi koks ne- 
įveikiamas kalnagūbris. Eikite, daktare, jums nuobodu su ma- 
nim! — baigė ji. — Negaiškite savo brangaus laiko dėl manęs. 


į A.Churgino vertimas. 

Tačiau Frydrichui kaip tik maloniau buvo kalbėtis su po- 
nia Lybling negu su Ingigerda. Ir nuobodžiavo jis su mažąja 
mergina kur kas dažniau negu čia. 

— Na ką jūs, — paprieštaravo jis, — dėl to galite nesijaudinti! 

— Mano motina man vis sakė, kam reikėjo vežtis vaikus už 
okeano, — sakė ponia Lybling. — Jei būčiau paklausiusi, Zygfry- 
das ir šiandien tebebūtų gyvas. Taigi jos priekaištai man pelny- 
ti. Na ir pagaliau kaip po viso to, kas atsitiko, aš pažiūrėsiu į 
akis Zygfrydo tėvui? Juk jis kaip įmanydamas — laiškuose, per 


drau ir net per advokatus stengėsi vaikus pasilikti sau. 
gus p g p 


Nors tarp Frydricho ir Ingigerdos buvo šiokių tokių nesu- 
tarimų, apskritai “'Hamburge" tokiu gražiu oru visi buvo pui- 
kiai nusiteikę ir žvalūs. Nuo katastrofos vietos juos skyrė jau 
šeši, septyni, aštuoni šimtai mylių ir sulig kiekviena minute 
buvo mėgaujamasi iš naujo dovanotu gyvenimu. Pietų vaisiai, 
sukrauti laivo triume, buvo puiki proga palepinti damas. Nere- 
tai vyrai, norėdami pralinksminti Ingigerdą, imdavo mėtyti 
didelius apelsinus lyg kokius kamuolius. Atrode, kad Atlanto 
vandenynas aplink "Hamburgą" buvo visai kitoks negu tas, ku- 
ris prarijo "Rolandą". Jis tarsi antrasis dangus tiesė kelią " Ham- 
burgui“, lengvai besisupančiam ant nedidelių bangelių. Net ir šis 
nedidelis krovininis laivas, kurio korpusas virš vaterlinijos buvo 
nudažytas juodai, o žemiau jos — raudonai, žiūrint iš šalies irgi 
buvo savotiškai didingas. Palyginti su tokiu technikos stebuklu 
kaip "Rolandas" jis buvo tik sena, užtat patikima gelda, kuri 


mikliai stūmėsi pirmyn, įveikdama kas valandą po dešimt my- 

lių. Kapitonas Butoras rimtu veidu tvirtino, esą išgelbėtieji jam 
neša laimę. Mat nuo pat jų pasirodymo vandenynas ramus ir 
švelnus kaip į devintą dešimų įkopęs anglų pastorius. 

— Gal ir taip, — atsakė jam Štosas, — tik visa bėda, kad tas 
anglų pastorius prieš tai, kad jį kur velniai, spėjo iki soties 
prisiryti žmogienos. Štai ir pasitikėk tokiu! Kai jis viską 
suvirškins, ko gero, dar geresnį apetitą turės. 

Šventiška nuotaika išsilaikė iki pat kelionės pabaigos, nors 
laive buvo lavonas ir dar viena sunkiai serganti moteriškė. Kapi- 
tono tiltelis nebuvo uždrausta zona ir keleiviams, ir labai dažnai, 
kai tik švietė saule, Ingigerda ten lošdavo šachmatais su ponu 
Vendleriu, arba žiūrėjo, kaip Frydrichas jį visą laiką aplošinėja. 
Visa įgula, neišskiriant nė kapitono, buvo labai patenkinta, atvi- 
roje jūroje sužvejojusi tokį laimikį. Ir jei tik būtų įmanoma 
tuos kilnius jausmus, rusenančius žvalaus krovininio garlaivėlio 
įgulos ir keleivių širdyse, paversti regimais spinduliais, tai Ham- 
burgą" ir skaisčią dieną būtų gaubusi žerinti aureole. 

Prieš locmano katerio pasirodymą visi ėmė lažintis, kas 
teisingai atspės to katerio numerį. Kai visai arti staiga išniro 
burė, paženklinta dvidešimt penktuoju numeriu, Artūras Što- 
sas, vos nesprogdamas iš juoko, liepė Bulkei surinkti iš visų 
nemažą sumelę — mar kaip tik jis laimėjo lažybas. Nuo tokio 
artimo bendravimo su bendrakeleiviais Frydrichą apėmė nekan- 
trumas. Jis dar nesuspėjo kaip jie atstatyti ankstesnįjį ryšį su 
gyvenimu. Jį užvaldė savotiškas sielos kurtumas. Praeities ju- 
timas, ateities jutimas, netgi aistra Ingigerdai — viskas kažkur 


dingo. Atrodė, kad tą siaubo valandą nutrūko visos gijos, sieju- 


202 


sios jį su ligtolinio gyvenimo įvykiais, žmonėmis ir daiktais. Kai 
tik išvysdavo Ingigerdą, jį tuoj apimdavo kažkoks bukas atsako- 
mybės jausmas. Pirmosiomis dienomis po katastrofos, kai mer- 
gina buvo ypač surimtėjusi ir švelni, net atrodė, kad ji laukia, 
kada jis prabils apie savo jausmus jai. Sykį ji net pasakė: 

— Jūs visi norite tik savo malonumų, tik nė vienas nežiūri- 
te rimtai į Mane. 

Frydrichas nesuprato ir pats, kas jam darosi. Halštremas 
žuvo, Achleitneris irgi gavo galą dėl savo šuniškos meilės jai, ir 
Frydrichas turėjo pagrindo manyti, kad mergina po tokio su- 
krėtimo tam tikra prasme kažkiek apsivalė ir dabar bus tarsi 
minkštas vaškos jo rankose. Jis dažnai pagaudavo jos žvilgs- 
nį: ji stebėdavo jį susimąsčiusi ir rimta. Ir tada Frydrichas 
pats sau atrodė apgailėtinai, nes buvo priverstas prisipažinti 
pats sau, kad jis, kadaise karštai norėjęs atskleisti jai visus 
savo aistringai mylinčios sielos turtus, dabar stovėjo priešais 
ją tuščiomis rankomis. Jam reikėjo kalbėti, atidaryti šliuzus, 
už kurių turėjo būti susitvenkusi jo aistringa meilė, tačiau 
giliai susigėdęs buvo priverstas tylėti, nes žinojo, jog kol kas 
visi vandenys išseko, visi šaltiniai išdžiūvo. 

Vasario šeštą apie dešimtą valandą ryto kapitonas Buto- 
ras, stovėdamas šalia mažosios Elos Lybling, kuri sėdėjo neto- 
liese linksmai mataruodama kojytėmis, pro žiūroną pamatė 
žemę. Kai ta žinia pasiekė laivo keleivius, tai buvo sukrečian- 
ti akimirka. Kai stiuardas, įkišęs galvą per kajutės duris, šūk- 
telėjo Frydrichui, net nenumanė, kaip smarkiai paveikė šį 


svetimšalį tas trumpas šūktelėjimas “Zemė!" Frydrichas už- 

sidarė kajutėje, ir visą jo kūną ėmė purtyti nebyli rauda. 
“Tad štai koks tas gyvenimas! —- nudiegė jam širdį. — Regis, 
visai neseniai tamsią nykią naktį mano kajutėje pasigirdo 
šauksmas “Pavojus!", nuskambėjęs tarsi mirties nuosprendis 
vargšo nusidėjėlio kameroje? Ir štai jau idiliški lumzdelio 
garsai tolumoje dar tebegriaudėjančios perkūnijos fone!“ Ir 
tik dabar, tebeverkdamas ir jau išsiverkęs, Frydrichas pajuto 
virpulį — gyvenimas sugrįžta, jis triumfuoja! Jį apėmė svai- 
gulys, jam rodėsi, kad iš toli toli su smagia muzika artėja 
didžiulė armija — brolių armija, tarp kurių jis vėl galės jaus- 
tis kaip namie, vėl gyventi saugiai. Dar niekada gyvenimas 
jam neatrodė toks, kaip dabar. Dar niekada jis štai taip, it 
kokia didžiulė banga, nesirito jo link. Tiktai tas, kam teko 
atsidurti kupinoje sumaišties ir tamsos bedugnėje, gali kaip 
reikiant suprasti ir įvertinti, kad nė viename danguje nėra 
gražesnės saulės už tą, kuri šviečia mums. 

Tas žodis “Žemė!" sujaudino visus Frydricho nelaimės 
draugus, tik kiekvienas į jį sureagavo vis kitaip. Girdėjosi, kaip 
ponia Lybling iš savo kajutės šaukia Rozą ir Flitę. 

— Per bacco!, senas nutrūktgalvi! — garsiai tarė Štosas savo 
ištikimajam tarnui Bulkei — Per bacco, vadinasi, pagaliau vėl 
po letenomis pajusime žemę! 

Daktaras Vilhelmas įkišo galvą į Frydricho kajutę. 

— Gratulor“, kolega fon Kamacheri, — tarė jis. — Jau maryti 
Kolumbo žemė. Mums pasisekė: nereikia rūpintis lagaminais. 


"Prisiekiu Bakchu (ital). 
"Sveikinu (lor.). 

Įkandin Vilhelmo staiga tarpduryje pasirodė storasis ma- 
šinistas Vendleris. Jis atrode šiek tiek juokingai. Jis tarė: 

— Daktare, kuo greičiau ateikite ant denio. Jūsų globotineė 
plūsta ašaromis. 

Aišku, jis kalbėjo apie Ingigerdą. Kai Frydrichas nuėjo jos 
raminti, mažai ką tepadėjo. Frydrichas niekada anksčiau nema- 
te jos verkiant. Kadangi jam pačiam neseniai taip yra buvę, tai 
gerai suprato jos būseną ir užjautė ją. Tačiau ta jo užuojauta 
veikiau priminė tėvišką. O ji staiga tarė: 

— Aš juk nekalta, kad tėvas nuskendo! Ir dėl Achleitnerio aš 
nekalta — juk kiek kartų ir geruoju, ir piktuoju atkalbinėjau jį 
nuo tos kelionės. 

Frydrichas paglostė ją. 

“Hamburgas" plaukė savo kursu, vis labiau toldamas nuo 
didžiosios vandenyno dykumos. Jei ligi šiol tik kartkartėmis 
pasirodydavo akiratyje koks nors skubantis į uostą laivas, tai 
dabar vandens paviršius buvo tiesiog nusėtas daugybės arplau- 
kiančių ir išplaukiančių garlaivių ir burlaivių, ir tas aiškiai 
rodė, jog uostas jau arti. Netrukus pasirodė ir Sendi Huko 
kyšulio švyturys. Nors Ingigerda su Frydrichu vis dar negalė- 
jo nuslopinti sukrėstų sielų virpulio, ir jie neliko abejingi 
greitai besikeičiantiems vaizdams. Stebėtini dalykai kaip ka- 
leidoskope keitė vienas kitą, ir vos ne kiekviena sekundė kuo 
nors priblokšdavo. 

Su muzika praplaukė pro šalį “"W/hite-Srar" kompanijos gar- 
laivis. Jis ką tik pradėjo tokią par kelionę, kokią "Hamburgas" 
jau beveik baigė. Ant didingo laivo denio kaip skruzdės knibž- 

dėjo keleiviai. Buvo matyti, kad jie linksmai ir šventiškai nusi- 
teikę. Ar jie nujautė, kas galbūt jų laukia? Ir kai jie nuo aukšto 
denio žvelgė žemyn į mažąjį "Hamburgą" su saujele keleivių ant 
denio, tikriausiai nė nenutuokė, kokios didelės ir siaubingos 
katastrofos vieninteliai liudininkai tie žmogučiai yra. 

Kai "Hamburgas", praplaukęs pro Sendi Huko kyšulį, per 
Žemutinę įlanką ėmė plaukti sąsiaurių link, jo keleivių susi- 
jaudinimas nesumažėjo, nervai tebebuvo įtempti, juos tarsi 
svilino ugnis ir laistė ašaros, tai buvo ne tik atsisveikinimas 
su tėvyne ir jūros pavojais, bet ir pasimatymo džiaugsmas. 
Jų laukė pasimatymas su sausuma ir su saugia žmonių civili- 
zacija. Ta sausuma tai buvo tarsi motinos įsčios, iš kurių 
visi išėjo ir kur augo iki dvasinio gyvenimo brandos. Tai 
buvo lyg ir sugrįžimas namo, tik dar kažkur kirbėjo keistas 
pojūtis, tarsi atsidūrus svetimoje planetoje. Ten jūroje ir 
virš jūros tvyrojo vienišumo siaubas, kur žmogus, viską 
matydamas, pats lieka nematomas, nežinomas, Dievo ir žmo- 
nių užmirštas. Ir baisiausia, kad toje vandenų stichijoje žmo- 
gus, norėdamas būti laimingas savo šiltame, knibždančiame 
ir neramiame skruzdėlyne, privalo pamiršti: kad jis tera į 
vabzdžius panaši būtybė, kuri visais pojūčiais ir protu suvo- 
kia, kokia ji be galo vieniša Visatoje. 

Šmėkščiojo burlaiviai, ūkčiojo garlaiviai, visur lakstė žuvėdrų 
pulkeliai, jos tai gaudė žuvį, tai pleveno, nešamos vėjo gūsių. 
Ties Nortono kyšuliu prie jų prisiartino kitas didelis transat- 
lantinis 'Hamburgo-Amerikos linijos" garlaivis. Didžiulis lai- 


vas, tarsi kažkokios paslaptingos jėgos varomas, ramiai ir su pa- 
J€g 

sitikėjimu slinko į priekį. Aiškiai girdėjosi gongas, kviečiantis 
prie stalo keleivius iš pasivaikščiojimų denio. 

— Dabar, — tarė Frydrichas, išsitrraukdamas iš kišenės laik- 
rodį, — Europoje jau be ketvirčio septynios ir ten jau sutemo. 

Kapitonas Butoras pasikeitė vėliavėlių signalais su karanti- 
no stotimi, "Hamburgas" sustojo, ir netrukus čion sugužėjo 
sanitarinė komisija. Po ilgokų derybų ir abiejų gydytojų pa- 
teiktos tikslesnės informacijos serganti moteriškė ir, poniai 
Lybling sutikus, mažojo Zygfrydo lavonas buvo išgabenti iš 
laivo. Frydrichas pasirūpino, kad ponia Lybling pasiliktų savo 
kajutėje ir taip būtų išvengta per daug skausmingos scenos. 
Tada žvitrusis "Hamburgas" visu greičiu pasileido per Narouso 
sąsiaurį į puikiąją Aukštutinę įlanką. 

Laisvės statulą, tą prancūzų tautos dovaną, visi keleiviai, apsi- 
ginklavę įvairiausiais žiūronais, stengiasi pamatyti kuo anksčiau. 
Ir Frydrichas jau šlovino ją mintyse, kai ji staiga išniro prieš jo 
akis iš vandens, ant penkiakampio pagrindo. Ji jam pasirodė ne 
tokia didelė, tačiau vis tiek paliko malonų įspūdį, ir tas įspūdis 
buvo susijęs ne tiek su dabartim, kiek su ateitim. Nors ir 
keistų minčių apniktas, Frydrichas jautė, kaip iš susijaudinimo 
ima jam kilnotis krūtinė. Laisve! Na, ir kas, kad tuo žodžiu 
taip piktnaudžiaujama — nuo to jo žavesys ir ateities lūkesčiai nė 
kiek nenublanko. 

Ir čia Frydrichui staiga pasirodė, kad pasaulis išprotėjo. 
Ankštas uostas, apsuptas iš visų pusių babiloniškų dangorai- 
žių, prikimštas dar labai groteskiškai tada atrodžiusių dau- 


giaaukščių keltų, atrodė kaip kokia klaiki fantasmagorija, ku- 

ri būtų buvusi juokinga, jei ne tas jos gigantiškas dydis. Šia- 
me gyvenimo krateryje klyke, krioke, ūžė, bildėjo, dundėjo, 
urzgė, šlamėjo, zvimbė civilizacija. Tai buvo tarsi didžiulis 
termitynas, kurio bruzdesys sutrikdo, apsvaigina, suglumi- 
na. Tiesiog neįtikėtina, kaip tokiame siautulingame chaose 
negalėjo nepraeiti minutė, kad kas nors nesugriūtų, nežūtų 
ar nesusižalotų. Argi įmanoma susikaupti tokiame baisiame 
triukšme, kaukime, cypime, barškėjime, dundėjime ramiai 
dirbti savo darbą? 

Ne savo noru tapę "Hamburgo" bendrakeleiviais, likimo 
draugai paskutiniosiomis minutėmis dar labiau pajuto, ko- 
kie stiprūs saitai juos surišo. Per visą tą sumaišų Frydrichui 
pavyko išsaugoti turėtus pinigus, ir jis prikalbėjo Ingigerdą 
Halštrem išlipus į sausumą bent pirmosiomis dienomis neat- 
sisakyti jo pagalbos. Be to, visi susitare Niujorke neišleisti 
vieni kitų iš akių. Na ir, savaime aišku, dar gerokai prieš 
“Hamburgo" prisišvartavimą prasidėjo jaudinanti atsisveiki- 
nimo ceremonija su pačiais geriausiais linkėjimais. 

Didžiulio miesto su milijonais jame dirbančių žmonių 
kurtinantis triukšmas turėjo ir teigiamą poveikį: jis tarsi 
atgaivindavo čion atvykusį, priversdavo jį pamiršti viską, 
kas kamavo jį iki tol. Tai buvo tarsi gyvenimo verpetas, 
kuris įtraukdavo ir jau nebepaleisdavo. Jis nepakentė jokių 
apmąstymų, jokios nostalgijos. Čia viskas šaukė ir kvietė 
pirmyn. Viskas čia buvo dabartis, vien dabartis. Artūras Što- 
sas, regis, jau viena koja stovėjo ant Vebsterio ir Forsterio 


scenos. Buvo daug kalbama ir apie Ingigerdos pasirodymą 

scenoje. Jos ir Štoso kontraktų dienos sutapo, tik, aišku, jie 
abu nesuspėjo laiku atvykti. Ingigerda sakė negalinti šokui, 
kol galutinai nepaaiškės, kas gi atsitiko jos tėvui. Tuo tarpu 
Artūras Štosas pareiškė, kad jei tik suspės, tai jau šį vakarą 
parodys scenoje savo numerį. 

— Aš jau ir taip veltui sugaišau du vakarus, prarasdamas 
maždaug po penkis šimtus dolerių už kiekvieną, — tarė jis. — Ir 
apskritai aš negaliu nedirbti, aš turiu būti tarp žmonių! 

Ir bandydamas įtikinti Ingigerdą, kad jai šitaip būsią nau- 
dingiau, jis pateikė keletą pavyzdžių apie tokius žmones, kurie 
net sunkiausiomis akimirkomis nesiliovė dirbę savo darbą: 
kažkoks mokslininkas ir toliau skaitė savo paskaitas, nors tuo 
metu jo žmona vadavosi mirtimi, o štai vėlgi klounas, kurio 
žmona pabėgo, plyštančia iš skausmo širdimi scenoje krėtė 
pokštus, linksmindamas publiką. 

— Tokia jau mūsų profesija, — tarė Štosas. — Ir, sakyčiau, 
ne tik mūsų, bet ir kiekvienos kitos profesijos žmogus — 
malonu jam ar nemalonu, sekasi ar nesiseka, turi vykdyti savo 
pareigą. Juk kiekvienas žmogus yra tragikomiškas fokusinin- 
kas, nors ne visi tokiais tampa kaip mudu. Tai man būsiąs 
didžiausias triumfas, — tęsė jis toliau, — kai po viso to, ką 
man teko išgyvenu, stebint trims tūkstančiams sensacijų pasi- 
ilgusių žiūrovų šį vakarą, nė nevirptelėjęs pataikysiu tiesiai į 
tūzą. — Artistas suvis įsismagino postringauti, ir tai darė 
grakščiai ir išradingai. - Mano ponai, — kreipėsi jis į abu gy- 
dytojus, — jei nieko geresnio nesumanysite, dar šį vakarą už- 


sukite į Vebsterio ir Forsterio varjetė pasižiūrėti, kokius triu- 

kus ten demonstruosiu! Darbas! Darbas! - Dabar jis kreipėsi į 
Ingigerdą: — Labai norėčiau, kad jūs pasiryžtumėt. Darbas 
yra geriausias gydytojas! Darbas yra viskas! Liūdėti del to, kas 
atsitiko, beprasmiška. Be to, — pridūrė jis jau visai rimtai, — 
nepamirškite, kad mūsų akcijos kaipmat velniškai smarkiai 
šoktelėjo! Artistui tokių dalykų ignoruoti negalima. Pamatysi- 
te, kaip mus užpuls reporteriai, vos tik išlipsime į krantą! 

— Negali būti! - nustebo Frydrichas. 

O Štosas tęsė toliau: 

— Negi jūs manote, kad karantino stotis ištvers neperdavusi 
į; Niujorką visų smulkmenų apie "Rolando" katastrofą? Tik pa- 
žvelkite į tuos didžiulius dangoraižius, tą su stiklo kupolu ir 
kitus. Tai "Sun", “World", “New-York Herald". Tuoj ten at- 
spausdins viską apie mus ir milijoniniais tiražais išplatins po 
visą šalį. Po kokių keturių ar penkių dienų Niujorke nerasite 
geresnio vyro ar moters už išsigelbėjusius "Rolando" keleivius. 

Štai taip ir panašiai jiems bešnekučiuojant, “Hamburgas" 
prisišvartavo prie pirso ir prasidėjo tikrasis atsisveikinimas. 
Negalėjai nesistebėti matydamas, koks susijaudinimas apėmė 
tuos iš esmės visai svetimus žmones. Ponia Lybling apsiverkė, 
apibėrusi Frydrichą ir daktarą Vilhelmą dėkingumo bučiniais. 
Roza pabučiavo Bulkę, o paskui, garsiai žliumbdama, ėmė bu- 
čiuoti rankas daktarui Vilhelmui ir Frydrichui. Savaime su- 
prantama, abi damos irgi labai švelniai atsisveikino. Visi išsi- 
juosę gyrė jūreivį ir sanitarą Flitę, kapitoną Butorą ir maši- 
nistą Vendlerį. Ir apskritai visi "Hamburgo" įgulos nariai bu- 


vo aukštinami ir šlovinami kaip šaunūs vyrai ir išgelbėtojai. O 

“Rolando" jūreivius abu gydytojai ir Štosas pavadino “mūsų 
didvyriais". Buvo susitarta susitikti vėl: daktaras Vilhelmas pa- 
kvietė poryt vidurdienį kapitoną Butorą, mašinistą Vendlerį ir 
nesivaržantį dailininką Eleišmaną į Hofmano barą, paskui jie 
ketino pasivaikščioti po miestą. 

Vargšelį dailininką šis didžiulis miestas su jo pašelusiu 
ritmu gerokai pribloškė ir atėmė žadą. Angliškai jis nesuprato, 
pinigų beveik neturėjo, o jo didžiausias kapitalas — paveikslai 
— dingo jūros gelmėse. Taigi jis, nors ir stengdamasis nepasi- 
rodyti per daug įkyrus, kabinosi į savo likimo draugus. Šie 
prižadėjo pasirūpinti juo, net berankis Štosas nepagailėjo jam 
gerų patarimų. 

— Jei agentūroje jums kiltų kokių problemų, - pareiškė 
jam Štosas, — pristatysiu jus savo draugui “New-York Herald" 
leidėjui. 

Dar po kelių akimirkų Frydrichas pagaliau pajuto kietą 
žemę po kojomis. Jam truputėlį svaigo galva. Ingigerda buvo 
įsikibusi į jo ranką, o aplink aidėjo sveikinimo žodžiai, 
šūksmai "Valio!“, juos iš karto apsupo šaukianu, klykianu, 
tiesiog siautėjanti žmonių minia. Staiga prie jų prasibrovė 
nedidukas panašus į japoną žmogelis, kelis kartus paskubomis 
pakartojęs: 

— How do you do', pone daktare? Prisimenate mane? 

Frydrichas stengėsi prisimint, tačiau šią akimirką jis ne- 


labai žinojo, kas yra jis pats — taip suglumino jį triukšmingi 


"Sveiki! (Angl.). 

minios sveikinimai ir iš visų pusių pasisveikinimui tiesiamos 
rankos. Sveikintojų kumščiai tiesėsi už jo, virš jo ir tiesiai jam 
panosėje. 

— Tai neprisimenate, pone daktare? — šypsodamasis kartojo 
savo klausimą "japonas". 

— Prisiminiau, velniai rautų! - pagaliau sušuko Frydrichas. 
— Juk jūs Vilis Snaidersas, mano buvęs mokinys! Vili! Kaip 
jūs čia atsidūrėte? 

Kai Frydrichas studijavo Vroclave, tai, būdamas netur- 
tingas, taisydavo pašlijusią materialinę padėtį gerai apmoko- 
momis privačiomis pamokomis, mokydamas vietinio fabri- 
kanto beviltiškai atsilikusį sūnų. Pasirodo, nutrūkrgalvio bū- 
ta labai įdomaus ir šaunaus bernioko, ir netrukus jis labai 
prisirišo prie Frydricho. Dabar jis atpažino, kad tas linksma- 
sis "japonas" — tai tas pats nutrūktgalvis berniokas, virtęs 
subrendusiu jaunu vyru. 

— Kaip atsidūriau čia? Pone daktare, tą jums paaiškin- 
siu vėliau, — atsakė jis. Iš džiaugsmo jam net šnervės virpė- 
jo. — O dabar pirmiausia norėčiau paklausti, ar turite kur 
apsistoti ir ar nenorite, kad jus slaptais keliais, kaip Kupe- 
rio romanuose apie indėnus, išvesčiau kuo toliau nuo tos 
prakeiktos reporterių gaujos. O gal jūs norite duoti jiems 
interviu? 

— Ne už ką pasaulyje, Vili, - atsakė Frydrichas. 

— Jei taip, tai prašau sekti paskui mane! — sušuko Vilis. — 
Del viso ko aš nusamdžiau vežiką ir važiuokite iš karto pas 


mūsų žmones! 

Frydrichas pristatė jam Ingigerdą ir paaiškino: 

— Aš turiu ir įsipareigojimų! Pirmiausia ketinu kokiame 
nors gerame viešbutyje saugiai įtaisyti šią gerbiamą jauną 
damą. Ir apskritai net ir vėliau nenorėčiau palikti jos vienos. 

Viliui Snaidersui daug aiškinti nereikėjo. Savo pasiūlymo 
jis nepakeitė, o tik dar kategoriškiau jį pakartojo. 

— Matote, — tarė jis, - mūsų privačiame name jaunajai 
damai bus kur kas maloniau ir saugiau. Vienintelis klausimas: 
ar ji megsta itališkus valgius. 

— Mielas Vili, — atsakė Frydrichas, iš Ingigerdos akių 
supratęs, kad ji sutinka, — manau, kad dėl jūsų makaronų 
problemų nekils. Taigi jei kadaise aš globojau jus, tai šian- 
dien dėl įvairumo susikeiskime vaidmenimis — aš atsiduodu 
jūsų globai. 

All rigbt', vada pirmyn! - atsakė Vilis, aiškiai džiaugdama- 
sis tokiu laimikiu. Jie dar spėjo pamatyti, kaip Štosas, repor- 
terių pulkelio apsuptas, kažką jiems aiškina plačiai atverdamas 
burną, ir jau ketino, prasiskverbę pro minią, sėsti į savo 
ekipažą, kai priešais Ingigerdą Halštrem išdygo uždusęs sunkiai 

— Atleiskite, turiu garbės... Aš iš Vebsterio ir Forste- 
rio, — nosine šluostydamas drėgną skrybėlę, šnekėjo smar- 
kiai suprakaitavęs nebejaunas vyras, nors diena ir buvo vė- 
juota. — Man liepta, man liepta! Aš čia su karieta! Čia ma- 


nęs laukia karieta... 


| Gerai (angl.). 

Jis nutilo, vos atgaudamas kvapą. 

Frydrichas tarė: 

— Dama šiandien pasirodyti scenoje negali! 

— Na, ką jūs, pone, dama juk atrodo kuo puikiausiai! 

— Atleiskite! — jau griežčiau tarė Frydrichas. 

Vebsterio ir Forsterio agentas skrybėle prisidengė savo plikę. 

— Tai būtų negirdėta klaida, nepataisoma klaida, jei dama 
atsisakytų pasirodyti scenoje. Man liepta damai duoti pinigų 
ir visko, ko prireiks. Štai ten mano karieta. “Astor" viešbuty- 
je užsakytas numeris. 

Frydrichas atsakė jam dar griežčiau: 

— Aš esu gydytojas ir kaip gydytojas pareiškiu jums, jog 
dama nei šiandien, nei artimiausiomis dienomis scenoje pasi- 
rodyti negali! 

— O honorarą damai jūs kompensuosite? 

— Ką aš darysiu, ne Vebsterio ir Forsterio ir ne jūsų 
reikalas! 

Tai pasakęs, Frydrichas tikėjosi atsikratysiąs agento, tačiau 
šis dar labiau suįžūlėjo: 

— O kas jūs toks būsit, mielas pone? Mane domina tik 
dama! Jūs neturite teisės kištis į mūsų reikalus. 

Ingigerda pareiškė mananti, kad pasirodyti scenoje negalės. 

— Ber jūs tik išeikit į sceną ir viskas savaime susitvar- 
kys. Beje, mano šefo žmona prašė manęs perduoti jums jos 
laišką; jos tarnaitė jau jūsų laukia viešbutyje ir atgabeno ten 
viską, ko tik jums gali prisireikti. Ji visą laiką bus jūsų pa- 


slaugoms. 

— Mūsų Petronilė irgi labai šauni moteris, — įsikišo Vilis 
Snaidersas. — Jūs tik pasakykite jai, miela panele, ko jums 
reikia, ir po penkių minučių jau viską turėsite! 

Kaip tikras merginų grobikas jis nusitempė Ingigerdą prie 
ekipažo. 

— Jei jau taip, — ryžtingai pareiškė Vebsterio ir Forsterio 
pasiuntinys, — tai leiskite atkreipti jūsų dėmesį į kontrakto 
nutraukimo pasekmes ir labai prašau pasakyti savo adresą! 

— Šimtas septintoji gatvė, toks ir toks numeris! — sušuko 
Vilis agentui, jau spėjusiam išsitraukti užrašų knygutę, ir nu- 
dardėjo kartu su Ingigerda ir Frydrichu. 

Jų ekipažas kartu su kitais ekipažais ir krovininiais vežimais 
paprastu keltu persikėlė iš Hobokeno į Niujorką. Berniukas laik- 
raščių pardavėjas pasiūlė jiems “Sun" numerį, kuriame jau kuo 
smulkiausiai buvo aprašyta "Rolando" katastrofa. 

Aplink knibždėte knibždėjo įvairiausių keltų, vilkikų, gar- 
laivių. Keltai priminė didžiulius gremėzdiškus plaukiojančius 
vabalus, juoduojančius nuo žmonių, virš keltų buvo kažkokios 
panašios į siurblį konstrukcijos. Kilo baisus triukšmas, tarškė- 
jimas, kai keltas priplaukė prie molo ir visa, kas riedėjo, beveik 
vienu metu pajudėjo, lydint trepsenančios minios eskortui. 

"Tas miestas, — galvojo sau Frydrichas, — tiesiog apsėstas 
gobšumo aistros." Kur tik nepažvelgsi, iš visų pusių jį baugi- 
no didžiuliai plakatai: milžiniškos raidės, milžiniški margi 
piešiniai, milžiniškos kažką rodančios rankos, kumščiai, vei- 
dai. Tai buvo reksminga agresyvi konkurencinė kova, kuri 


šelo aplink, nesiskaitydama su priemonėmis, laukinės begėdiš- 

kos rietenos dėl turto. Keista, tačiau ir čia būta kažko didinga. 
Čia nebuvo jokio veidmainiavimo, viskas buvo daroma iki 
šlykštumo atvirai. 

Prie telegrafo kontoros jie stabtelėjo išsiųsti telegramas In- 
gigerdos motinai ir Frydricho tėvui. Frydrichas telegramoje 
rašė: "Išsigelbėjau, sveikas, viskas gerai", Ingigerda — "Išsigel- 
bėjau, tėvo likimas neaiškus". Kol ji rašė šiuos žodžius, Fryd- 
richas nutaikęs progą šnipštelėjo Viliui Snaidersui, jog laivui 
nuskendus Ingigerda greičiausiai bus praradusi tėvą. 

Ekipažas su trim keleiviais Brodvėjumi nuvažiavo to- 
liau. Toje ilgutėlėje Niujorko pagrindinėje gatvėje vienas 
šalia kito nenutrūkstama virtine riedėjo tramvajai. Tais lai- 
kais jie būdavo tempiami vielinio lyno, esančio kanale po 
vagonais. Eismas visur buvo nepaprastai intensyvus. Ingi- 
gerdą ir Frydrichą tiesiog apstulbino tyla, kai ekipažas įsuko 
į šoninę garvelę ir pasiekė kelionės tikslą. Jis sustojo priešais 
žemą vienos šeimos namą, niekuo nesiskiriantį nuo kitų tos 
gatvės namų. Tokią architektūrinę monotoniją, kaip šiame 
prabangiame kvartale, Vokietijoje galėjai pamatyti nebent ko- 
kiame skurdžiame darbininkų rajone. Tačiau atvykėlius nau- 
joji prieglauda pasitiko dvelkdama švara ir jaukumu viduje. 

Jau pradėjo temti, kai keleiviai pagaliau galėjo ramiai atsi- 
pūsti, užvėrę savo kambarių duris. Petronilė, sena italų kilmės 
ūkvedė, maloniai sutiko Ingigerdą ir iš karto uoliai ir švelniai 
emė rūpintis ja. 

Frydrichas nusiprausė ir, Vilio Snaiderso lydimas, nusi- 


leido į pusrūsį pietauti. Ten įrengtos valgyklos grindys buvo 

išklotos plytelėmis, o sienos — švariais dembliais. Ten, kur jie 
baigėsi, išilgai sienų driekėsi atbraila, ant kurios eilėmis buvo 
sustatyti f7ascb:'. Akinamai balta staltiese užtiestas stalas buvo 
padengtas aštuoniems žmonėms. 

Vilis Snaidersas jau spėjo paaiškinti Frydrichui apie šio 
jaukaus namo pobūdį ir jo paskirį. Namą nuomojosi vokie- 
čių dailininkų ratelis, kurio pagrindinis ramstis buvo toks 
Riteris, skulptorius. Jis garsėjo kaip labai talentingas meninin- 
kas. Tarp jo mecenatų ir klientų buvo tokie turtuoliai kaip 
Astorai, Guldai, Vanderbiltai. Vilis vadino Riterį “mielu ne- 
naudėliu“ ir atvirai žavėjosi jo elegancija ir apsukrumu. 

Viename valgyklos kampe stovėjo Riterio darbų kopijos, 
kurias Vilis gyrė susiriesdamas. 

Be Riterio, tam klubui priklausė dar vienas skulptorius, 
kažkoks Lobkovicas. Jis kaip ir Riteris buvo kilęs iš Austri- 
jos. Dar vienas klubo narys buvo dailininkas iš Silezijos, dide- 
lis keistuolis, kurio kišenėse visada švilpavo vėjai, tačiau jo 
talentas stebino visus. Šauniajam Viliui vargais negalais pavyko 
atsitempti čia tą savo žemietį iš Niujorko lūšnynų rajono. 

— Atkreipkite dėmesį, — tarė Vilis su jam būdinga tarsena, 
amerikiečių gomuriniams ir nosiniams garsams susiliejus su 
jo draugų austriškąja tarme, — atkreipkite dėmesį, kaip elgsis 
Frankas, tas pasiutęs šuo. Jis mėgsta kandžiotis, nepaiso nie- 
ko! Galima plyšti iš juoko! Žinoma, — pridūrė jis, — jei tik jis 


Iš VISO ateis. 


„Šiaudais apipinti buteliai (r. ). 

Tačiau dailininkas Frankas atėjo kaip tik pirmas. Jis 
kaip ir Vilis buvo su smokingu ir baltais baltiniais. Vilis 
kalbėjo be perstojo, o tas keistasis dailininkas tylėdamas 
ištiesė Frydrichui suglebusi4ą ranką. Nors visi trys buvo 
teviškiečiai, tačiau sulig Franko pasirodymu nebeliko to 
laisvumo, kuris spėjo įsivyrauti Frydricho pokalbyje su Viliu 
Snaidersu. 

Frydrichas pasakė apgailestaująs, kad atėjo be smokingo. 

— Taip, tas Riteris — tikras puošeiva, — vėl pareiškė Vilis 
savo nuomonę apie jį. - Del jo užgaidų mes kas vakarą turime 
rengtis kaip kokie diplomatai oficialiame priėmime. 

Pasirodė Petronilė ir itališkai labai išsamiai ėmė pasakoti, 
kad mieloji mažoji vargšelė senjorina užmigusi giliu miegu, 
kad ji miega ramiai, kvėpuoja tolygiai. Po to ji paklausė, gal 
ponai dar ką nors girdėję apie didžiulio laivo žuvimą. Kai jai 
bandė pristatyti Frydrichą, vieną iš išsigelbėjusių to laivo ke- 
leivių, ji pamanė, kad iš jos norima pasišaipyti ir garsiai 
nusijuokusi išbėgo. 

Į valgyklą įėjo Lobkovicas. 

Tai buvo ramus aukštaūgis žmogus. Jis jau žinojo Frydri- 
cho istoriją ir šiltai pasisveikinęs su juo pranešė, kad prie 
pamatė elegantišką puskarietę ir vežėją su juoda livrėja. Ruoš- 
damasis važiuoti atgal, jis uždarė dureles, o grynakraujis šir- 
mis nekantriai trypė kojomis ir bandė stotis piestu. 

— Štai tas vežėjas su vadelėmis, — paaiškino Vilis, — yra 


prasilošęs austrų karininkas, pabėgęs nuo savo kreditorių. O 

Riteriui dabar jis neįkainojamas pagalbininkas, nes pasako jam, 
kaip rengtis pusryčiams, pietums, vakarienei, einant žaisti 
teniso, kriketo, ruošiantis jodinėti ar važinėtis, kaip važi- 
nėti keturkinke karieta, kokį cilindrą — pilką ar juodą — 
užsidėti, kokį kaklaraištį pasirišti, kokias pirštines užsi- 
mauti, kokias pasirinkti sąsagas rankogaliams, kokias koji- 
nes, žodžiu, viso to būtina paisyti, kad čia, Niujorke, tave 
laikytų dabita. 

Ir štai vidun įžengė dvidešimt aštuonerių metų Bonifa- 
cas Riteris, kuriam Amerikoje pasisekė labiau, nei jis tikė- 
josi. Jis buvo labai malonus, žvalus ir gražus kaip Alkibia- 
das!. Ir nuo pat pirmos akimirkos Frydrichą sužavėjo visa 
šio laimės kūdikio išvaizda. Jis buvo tarsi gerumo, naivu- 
mo, gyvenimo džiaugsmo ir nuoširdumo įsikūnijimas. Nau- 
jojo pasaulio oras austro švelniam mielumui suteikė šviesu- 
mo, laisvumo, ugningumo. Visi susėdo už stalo ir jau beval- 
gant minestra? užsimezgė pokalbis. 

Vilis Snaidersas pats asmeniškai — mat jis buvo to ratelio 
ūkvedys — pilstė vyną. Iš jo elgesio matėsi, kaip jis didžiuoja- 
si Bonifacu Riteriu ir kaip jam malonu pristatyti kadaise dar 
Europoje jo mokytoju buvusiam Frydrichui tokius savo drau- 
gus ir tokią aplinką. Visi atsipalaidavo, ir, kai tarnaitė balta 
kepuraite ir balta prikyšte atnešė žuvį, jau iš visų pusių buvo 


keliami tostai už Frydricho ir jo globotines išsigelbėjimą. Stojo 


"Atėnų politinis veikėjas ir karvedys Alkibiadas (450-404 m. pr. Kr.) gar- 
sėjo vyrišku grožiu. 
"Itališka ryžių sriuba su daržovėmis (rr. ). 

trumpa pauzė, ir išbalęs jaunasis mokslininkas pasinaudojo 
šia proga kai ką paaiškinti. 

— Aš arvykau, —- tarė jis, — ketindamas čia, Amerikoje, 
toliau tęsti kai kuriuos tyrimus, kuriuos buvome pradėję su 
draugu prieš daugelį metų. Mielas Vili, jūs jį pažįstate, — 
kreipėsi jis į buvusį savo mokinį. — Tai Peteris Šmitas, gydy- 
tojas, jis gyvena dabar Springfilde Masačūsetso valstijoje. 

— Jis jau persikėlė į Merideną, - patikslino Vilis Snaidersas. 

— Tą jaunąją damą, kuri dabar naudojasi jūsų svetingumu, 
— toliau aiškino Frydrichas, — savo nuostabai susitikau laive. 
Mums pasisekė: kol dar nebuvo kilusi panika, mes ramiai įsė- 
dome į gelbėjimo valtį. Deja, mažylės tėvą teko palikt. Taigi 
atsitiktinumo dėka mūsų keliai susitiko, ir aš dabar jaučiuosi 
atsakingas už mažąją merginą. 

Frydrichas dar niekada ligi šiol nesijautė toks saugus kaip 
dabar. Jį visada traukė prie menininkų. Jų pokalbiai, jų drau- 
giškumas visada jam buvo mielesni už viską. O čia dar kaip 
tyčia atsitiko taip, kad šitoje svetimoje šalyje, kur jis tikėjo- 
si šalto priėmimo, jį sutiko išskėstomis rankomis. Lyg niekur 
nieko buvo skelbiami tostai ir jokio varžymosi prie stalo. Fryd- 
richas net suabejojo, ar jis iš tikrųjų Niujorke, už trijų tūks- 
tančių mylių nuo senosios Europos. O gal jo tėvyne kaip tik 
čia? Argi per pastaruosius dešimt metų ten, tikrojoje tėvynė- 
je, jis kada nors buvo patyręs tokį jaukumą, tokią šilumą? Ir jį 
beužplūstantį gyvenimo džiaugsmą? Ir sulig kiekviena minu- 
te toji banga kėlė jį vis aukščiau. Jį, kuris po tos baisios ka- 


tastrofos vos išsigelbėjo. 

Jis tarė: 

— Dekoju jums iš visos širdies, mano ponai ir mieli tėviš- 
kėnai už tai, kad jūs mane taip svetingai ir draugiškai sutiko- 
te, nors aš to visai nenusipelniau. 

Jis pakėlė savo taurę, ir visi susidaužė su juo. Staiga, visai 
prieš savo valią, Frydrichas panoro išlieti savo širdį. Jis pareiškė 
dukart patyręs laivo sudužimą. Jam yra tekę tiek daug iškentėti, 
kad jei ne tragiška "Rolando" katastrofa, jis būtų linkęs šią 
nelaimę traktuoti kaip savo ligšiolinio gyvenimo simbolį. 

— Senasis Pasaulis, Naujasis Pasaulis: žingsnis per didžiąją 
balą žengtas, ir aš čia jaučiuosi, tarsi būčiau iš naujo gimęs, — 
pareiškė Frydrichas. 

Paskui pasakė pats dar nežinąs, kaip ir ką čia veiksiąs. 
Taip šnekėdamas jis prieštaravo savo žodžiams, kuriuos visai 
neseniai buvo pasakęs. Tvirtino jokiu būdu neketinąs ir toliau 
dirbti kaip praktikuojantis gydytojas ar bakteriologas. Sakėsi, 
kad gal ims rašyti knygas. Tačiau kokios tos knygos būsian- 
čios, dar ir pats nežinąs. Gal, pavyzdžiui, tai bus apie Miloso 
Veneros skulptūros visišką atkūrimą. Galvoje turįs jau beveik 
užbaigtas knygas apie Peterį Fišerį ir Adamą Kraftą'. Tačiau 
gal jis pabandysiąs parašyti romaną apie gyvenimą, o gal tai 
bus knyga apie šiuolaikinę filosofiją. 

— Jei imčiau rašyti, pradėčiau nuo ten, kur Šopenhaueris 
palikęs skylę, — tarė jis. — Aš turiu galvoje tą jo sakinį iš kny- 
gos "Pasaulis kaip valia ir vaizdinys", kuris man visą laiką su- 


"Peteris Fišeris (1460-1529) ir Adamas Krafrtas (1460-1508 ar 1509) 
— Renesanso laikų vokiečių skulptoriai. 

kasi galvoje: "Už mūsų buvimo slypi kažkas tokio, prie ko 
įmanoma prieiti tik nusikračius pasaulio“. 

Tokie jaunojo mokslininko, pavėluotai išgyvenančio “Au- 
dros ir veržimosi" laikotarpį, samprotavimai buvo išklausy- 
ti labai dėmesingai ir su pritarimu. Vilis tarė: 

— Nusikratyti pasaulio, pone daktare, geriausiai sekasi 
dailininkui Frankui. Papasakok, Frankai, kaip tu atsidūrei 
Amerikoje! 

— Arba kaip tu, Frankai, pėsčias ėjai į Čikagą! — pasiūlė 
Lobkovicas. 

— Arba, — užbaigė Riteris, — apie tą nuotykį Bostone, kai jūs 
visai nusitašėte ir jus medžioklės vežimaičiu pristatė tiesiai į areštinę. 

— Na, tai buvo ne taip jau blogai, — ramiai nusišypsojęs ir 
nubraukęs nuo kaktos užkritusias garbanas, atsakė Frankas. — 
Antraip tikriausiai būčiau persišaldęs. 

Frydricho nuostabai beveik visi Franko žodžiai buvo paly- 
dimi juoko salvių. 

— Frankas yra ne tik genialus dailininkas, — tarė Vilis, 
įpildamas Frydrichui kjančio', — bet ir toks originalas, kad 
kito tokio nerasi visame pasaulyje. 

Pasirodė virėjas italas, Simonė Brambila. Jis pats asmeniš- 
kai atnešė desertą ir sūrio ir pasiteiravo, kaip jiems patiko 
kiti patiekalai. Buvo šnekamasi itališkai ir tokiu intymiu to- 
nu, kad galima buvo numanyti, kokie puikūs šeimininkų san- 
tykiai su virėju. 


Sausas raudonas vynas. 

— Gerai, tada pasilinksminkime, old fe/low/! — staiga sušu- 
ko Vilis. — Sinjore Simone Brambila, jūs mums dar ką nors 
paskambinkite! /r cantare!? Supratote? Ma forte 3, o ne mezza 
voce" Paėmęs nuo lentynos mandoliną, jis padavė ją virėjui. 

— Signore Guglielmo ? sempre buffo!?— tarė virėjas. 

— Taip, taip, buffo, bufžo! - sušuko Vilis, trinktelėdamas 
kumščiu į stalą. Jo juokas buvo kvailokas, kaip apgirtusio. 

Virėjas, kuris virtuoziškai skambino mandolina ir turėjo 
gerą balsą, su baltos drobės kepuraite ant galvos, drobiniu švar- 
keliu ir drobine prijuoste atrodė gan juokingai. Temperamen- 
tingai skambindamas gitara ir tuo pakerėdamas klausytojus, 
jis padainavo gatvės dainelių, kurių galima išgirsi bet kur 
Italijoj, o ypač Neapolyje. Frydrichas atsilošė ir užsimerke. 
Vaizduotėje jam vel išniro Italijos pakrantė, jos melynos įlan- 
kos, dorėnų stiliaus šventykla Pestume, Kaprio uolos. Kai tik 
virėjas baigdavo kokią nors dainelę, iš karto pasigirsdavo plo- 
jimai. Vieną tokią akimirką įėjo Petronilė ir kažką pašnibždė- 
jo Viliui Snaidersui, kuris savo ruožtu nusprendė, kad reikia 
apie tai pranešti ir Frydrichui. Frydrichas iš karto pašoko ir 
kartu su Viliu išėjo iš kambario. 

Kažkoks ponas ir solidi dama, nepaisydami Petronilės pro- 
testų, jau spėjo nusigauti iki Ingigerdos miegamojo. Frydnchas 
su Viliu įėjo kaip tik tuo momentu, kai dama, kuri buvo apsi- 


"Drauguži (angl. ). 

„Dainuoti (ie.). 

„Tiktai garsiai (1£.). 

. Pusbalsiu (re.). 

"Sinjoras Vilhelmas visada juokauja (rr.). 

rengusi gan pretenzingai, jau bandė pažadinti miegančią mergi- 
ną, vis kartodama: 

— Vaikeli, na, dėl Dievo meilės, vaikeli, na nubusk, labai 
prašau! 

Paklausta, kas jai davė teisę čia įsibrauti, dama paaiškino 
esanti didžiausios Niujorke teatrų agentūros savininkė ir kad ji 
kadaise buvo sudariusi kontraktą tarp Vebsterio ir Forsterio ir 
tarp miegančios damos tėvo. Šios damos tėvas gavęs tūkstantį 
dolerių avanso. Laikas yra pinigai, ypač čia, Niujorke. Jei dama 
negali išeiti į sceną šiandien, tai pats laikas pagalvoti apie rytdieną. 
Ji sakėsi esanti pasiruošusi padėti panelei, nors ji turinti sutvar- 
kyti dar kokį šimtą kitų reikalų. O jei panelė nuspręstų išeiti į 
sceną rytoj, tai tada kartu su ja ji turėtų tučtuojau važiuoti į 
Gersono atelje, kad jai spėtų pasiūti per naktį reikiamus rūbus. 
Ta arelje esanti Brodvėjuje, o vežikas laukia prie durų. 

Visa tai ši dama išklojo Ingigerdos miegamajame, tyčia 
nesistengdama kalbeti tyliau. Frydrichas ir Vilis prašė ją nusira- 
minti, kartojo prašymą dar kartą, antrą, trečią — viskas veltui. 
Tada Frydrichas tarė: 

— O panelė iš viso neišeis į sceną! 

— Štai kaip? — atsakė agentė. — Tada jau poryt ji bus įvelra 
į labai nemalonų teismo procesą. 

— Ta dama dar nepilnametė, — tarė Frydrichas, — o jos 
tėvas, su kuriuo jūs sakote sudariusi kontraktą, greičiausiai 
bus žuvęs per "Rolando" katastrofą. 

— O aš nesiruošiu šiaip be niekur nieko netekti tūkstančio 


dolerių, — aišovė agentė. 


— Dama serga, - pareiškė Frydrichas. 

Agentė nenusileido: 

— Gerai, tada aš atsiųsiu savo gydytoją. 

— Aš pats esu gydytojas, — atsakė Frydrichas. 

— Tikriausiai vokiečių gydytojas, — atsakė ji. — Čia, Ame- 
rikoj, mes pasitikim tik savo gydytojais. 

Kas žino, gal tai amerikietei su vyrišku protu, vyriška 
energija ir vyrišku balsu ir būtų pavykę pasiekti savo tikslą, jei 
ne gilus mergaitės miegas, nepaisant purtymo ir triukšmo. Be 
to, ir Frydrichas priešinosi taip ryžtingai, kad pagaliau agentė 
buvo priversta nusileisti ir bent jau laikinai pasitraukti iš ko- 
vos lauko. O čia dar ir Viliui šovė į galvą mintis, ir Frydrichas 
tik vėliau suprato, kokia ji geniali. Vilis pareiškė suglumusiai 
agentei, kad jei ji nenurims, teks apie jos elgesį pranešti drau- 
gijai “Society for the Prevention of Cruelty to Children'!, mat 
panelė Halštrem dar neturi nė septyniolikos metų. 

— Ponai, — tarė dama jau visai kitokiu tonu, - jūs tik 
pagalvokite, kokias milžiniškas lėšas reklamai per keturias savai- 
tes paaukojo Vebsteris ir Forsteris bei aš pati. Aš numačiau jos 
turnė iki pat San Francisko. Dabar, kai ši dama išsigelbėjo 
nuskendus "Rolandui" ir kai dar neteko tėvo, ji iš karto taps 
season" sensacija. Jei tik ji dabar pasirodys scenoje, tai po trijų 
mėnesių galės grįžti į Europą su penkiomis dešimtimis tūks- 
tančių dolerių. Ar drįstate prisiimti atsakomybę už tai, kad 


panelė Halštrem neteks tokio milžiniško honoraro? 


"Žiauraus elgesio su vaikais prevencijos draugija (angl). 


“Sezonas (angl. ). 

Kai agentė su savo palydovu išėjo, Vilis Snaidersas patvir- 
tino matęs plakatus su užrašu "Mara or the Prey of the Spider" 
ant visų statybos aikštelių tvorų, cemento statinių, skelbimų 
lentų ir taip toliau. Dažnai juose buvo pavaizduota natūralaus 
dydžio šokėja. Ji atrodė kone vaikas, kažkokia albinosė su rau- 
donomis kaip triušio akimis, šafrano geltonumo plaukais. Už 
jos savo voratinklyje tykojo voras didumo sulig nedideliu oro 
balionu. Plakato autorius buvo talentingiausias Niujorko plaka- 
tų piešėjas. Frydrichas galįs ir pats pasižiūrėti, kaip tie plakatai 
atrodo — jų pilna visose gatvėse. 

— Kaip tik todėl man net juokinga pagalvojus, - baigė 
pasakoti Vilis, - kad aš iki šiol žiopsojau į tuos plakatus nieko 
nenujausdamas, o dabar panelė Ingigerda kartu su jumis yra 
mūsų namuose. Ko tik nebūna gyvenime! Galiu užukrinti jus, 
kad žiūrėdamas į tą plakatą aš galvodavau apie ką tik nori, tik 
jokiu būdu ne apie jus, pone daktare, ir kad jis man tebuvo 
tiktai viena iš neskoningų varjetės reklamų, ir tiek. 

Kai juodu sugrįžo į valgomąjį, virėjo ten jau nebebuvo. 
Lobkovicas su Franku vėl atnaujino ankstesnį ginčą, kuris daili- 
ninkas didesnis — Mikelandželas ar Rafaelis. Vilis papasakojo 
jiems apie kovą su amazone. Dailininkai pasipiktino ir visi 
vienu balsu ėmė tvirtinti, kad niekam neatiduos savo globoti- 
nės, nors prieš juos sukiltų visas Niujorkas. Frydrichas išsi- 
traukęs laikrodį pamatė, kad jau po dešimtos, ir papasakojo 


susirinkusiems, ką buvo žadėjęs berankis Artūras Stosas, bū- 


| Mara, arba voro auka (angl). 

tent, kad lygiai pusę vienuolikos jis pasirodys publikai. Vilis 
Snaidersas, iniciatyvus vyras, pasiūlė visiems kartu nueiti pa- 
sižiūrėti jo numerio Vebsterio ir Forsterio salėje. 

Į ložę Vebsterio ir Forsterio salėje dailininkai ir Frydri- 
chas įėjo dar prieš pusę vienuolikos. Tai buvo didžiulė salė, 
kurioje spektaklių metu buvo leidžiama rūkyti ir gerti. Vilis 
apmetęs akimis pasakė, kad čia buvo susirinkę nuo trijų iki 
keturių tūkstančių žiūrovų. Nedidelėje lygioje scenoje tuo 
metu buvo tik viena pora — ispanų šokėja su partneriu. Pro 
tabako dūmus salėje tarsi apšarmoję mėnuliai švietė lankinės 
lempos, ir jų šviesoje šokėja su savo lieknu toreadoru de- 
monstravo žiūrovams kažkokį juokinimo, nekaltybės ir lau- 
kinio šelsmo mišinį. 

Žiūrėdamas į šokėjos partnerį, Frydrichas mintyse atsidūrė 
Sevilijos arenoje, o šokėja jam priminė Korinto įlanką ar Kikla- 
dų salyną; labai greit jis nusprendė palikti Ispaniją ir su gražiąja 
šokėja persikelti į jos graikiškąją tėvynę. Ten jis paskyrė jai 
Chlojos vaidmenį, o pars pasivertė Dafniu. Seni piemenys puo- 
tavo Panui pašvęstoje pinijų giraitėje. Iš čia, nuo aukštikalnių 
pievų, matėsi, kaip plaka uolėtus krantus jūros bangos, tik jų 
šniokštimas iki čia nesiekė. Visą kitą muziką nustelbė lumzdelio 
garsai, Vebsterio ir Forsterio salė, tvankus daugybės susirinkusių 
žmonių prakaito persunktas oras kažkur dingo, išnyko. Pinijų 
viršūnėse, it pavasario alsavimas, žaidė vėjas. Piemenaitė šoko, 
išdykeliškai strykčiodama kaip ožkutė, iš kurių buvo nusižiūrė- 
jusi, bet taip gracingai, kad tik didysis Panas galėjo ją apdova- 


noti tokiais gabumais. Jos šokis tryško laukiniu, nežabotu, be- 

siliejančiu per kraštus gyvybingumu ir gyvenimo džiaugsmu. 
Bet kokios muzikos šaknys, mąstė Frydrichas, yra šokis ir dai- 
navimas vienu metu. Kojos diktuoja ritmą, kuris turi suvirpinti 
gerklę. O šokėja, jei tik ji nedainuoja pati, girdi ne tą muziką, 
pagal kurią šoka, o visai kitą. Bet jei ji nedainuoja pati, o tik 
šoka be jokio akompanimento, tai jos šokį stebintieji vis tiek 
gali girdėti jos muziką. 

— Tai tas pars, kaip barstyti perlus kiaulėms, — care Frydri- 
chas, kai šokėja baigusi šokį dingo už kulisų, palydėta skystų 
publikos plojimų. 

Dabar scenoje pasirodė tarnas su raudona livrėja. Jis per tam 
tikrą atstumą vieną nuo kitos sustatė keletą nedidelių kėdučių. Tik 
po to, kai jis išnešė į sceną mažo kalibro šautuvą ir smuiko 
futliarą, Frydrichas atpažino, jog tai šaunusis puskarininkis Bulkė. 
Netrukus į sceną išėjo ir Štosas, sutiktas audringų plojimų. 

Jis buvo apsirengęs juodu aksominiu fraku, nėriniuotu 
žabo, nėriniuotais rankogaliais, juodomis aksominėmis kelnė- 
mis iki kelių, juodo šilko kojinėmis ir lakuotais batais su 
sagtimis. Gelsvi plaukai buvo sušukuoti iš visų pusių aplink 
masyvią plikę. Jo išbalęs veidas atsikišusiais skruostikauliais ir 
su plačia priplota nosim žvaliai ir su šypsena žvelgė į publiką. 

Šią akimirką Frydrichas prisiminė tą patį žmogų, kurį 
dabar taip audringai sutiko žiūrovai, bejėgiškai gulinų po 
sėdynėmis gelbėjimo valties dugne, visą šlapią nuo jūros van- 
dens, ir pagalvojo, kiek nežmoniškų pastangų kainavo jūrei- 
viams, Bulkei, daktarui Vilhelmui, jam pačiam, Rozai ir abie- 


joms damoms - poniai Lybling ir Ingigerdai, kad tik jų valtis 

neapsiverstų. Kaip smarkiai skyrėsi tuodu reginiai: tai, ką jis 
matė dabar ir ką regėjo anksčiau! Ir ko ta publika taip džiū- 
gauja, išvydusi jį? 

Kaip daug kartais gali pasakyti aplodismentai! Tarkim, mes 
už tai, kad Viešpats Dievas pasielgė teisingai, išgelbėdamas tave! 
Juk tu tiek iškentėjai, vargšeli beranki! Šimtai kitų žuvo, nors ir 
turėjo abi rankas, o tu gali šį vakarą kaip niekur nieko pasirodyti 
scenoje! Galų gale ir mes patys, velniai rautų, nusipelnėme, kad 
mus linksmintų! Tad ar ne geriau, kad išsigelbėjai kaip tik tu, 
nes moki savo įvairiausiais triukais išblaškyti ir pralinksminti 
mus, negu kas nors kitas! Be to, mes norime, kad ir tau būtų 
atlyginta už tai, ką tau teko iškentėu. Taigi tas tavo menas ir 
tavo išsigelbėjimas pelnė tau dvigubą šlovę! 

Kadangi audringi plojimai vis netilo ir tarsi jūra vėl užlie- 
jo tų ovacijų kaltininką, į sceną išėjo ponas paprastu fraku ir 
ženklu paprašė publikos leisti jam tarti keletą žodžių. Jis pareiš- 
kė, kad dabar norėtų kalbėti garsusis snaiperis Artūras Štosas, 
champion of the world. Ir iš karto berankis prabilo skambiu ir 
skardžiu vaikišku balsu, ir taip garsiai ir aiškiai, kad jį gerai 
girdėjo net sėdintieji paskutinėse eilėse. 

Frydrichas išgirdo, kaip Štosas kreipėsi į žiūrovus, saky- 
damas: “Mano mielieji niujorkiečiai“. Paskui jis kažką kalbė- 
jo apie "svetinguosius amerikiečius“, apie "svetingąją Ame- 
rikos pakrantę“, apie Kolumbą ir apie “fourteen hundred 


and ninety two". Sitas skaičius — tūkstantis keturi šimtai 

devyniasdešimt dveji — šiuolaikinės Amerikos gimimo metai 
mirga ant kiekvieno skelbimų stulpo. Šaunusis snaiperis kar- 
tojo tokias frazes kaip "mavigare necesse est, vivere non neces- 
se"', “per nakties tamsą į šviesą“ ir panašiai. Nojaus arka, 
gan sąmojingai pareiškė jis, mums vis dar praverčia, nes juk 
vandenys dengia du trečdalius Žemės paviršiaus. Ir kas, kad 
okeano bangos retkarčiais praryja vieną kitą laivą, tačiau di- 
dysis žmonijos laivas nenuskęs niekada, tą patvirtina ir pa- 
ties Dievo debesyse pakabinta vaivorykštė. O okeanas visada 
buvo ir bus didvyriškumo lopšys, tautas jungianti, o ne jas 
skirianti stichija. Salėje nuskambėjo ir šviesiaplaukio kapi- 
tono fon Keselio vardas. Frydrichas įsivaizdavo žuvusįjį did- 
vyrį, kurį dabar po žvaigždėtu dangumi plukdo vandenyno 
bangos. Artistui tebekalbant jo ausyse suskambėjo parties ka- 
pitono žodžiai: “Pone fon Kamacheri, mano brolis turi žmo- 
ną ir vaikų. Jam tikrai galima pavydėti“. Audringos ovacijos, 
kuriomis publika apdovanojo sumanųjį oratorių, pažadino 
Frydrichą iš jo minčių. 

Artūras Štosas atsisėdo ant vienos kėdutės, o ant kitos 
Bulkė padėjo smuiką. Po to raudona livrėja vilkintis didvyris 
ir savo pono išgelbėtojas nuavė savo šeimininką, ir tas paliko 
tik juodomis kojinėmis, pro nukirptus jų galus buvo išlindę 
kojų pirštai. Dešiniosios kojos pirštais artistas paėmė stryką 
ir pradėjo trinti jį kanifolija. Per salę perbėgo nusistebėjimo 
šurmulys. Orkestras užgrojo garsiąją Bacho preliudiją, o pas- 


Plaukioti jūromis būtina, gyventi nebūtina (/or.) - senovės Romos jūrei- 
vių patarlė. 

kui salę užliejo Štoso atliekamos Guno “Ave Maria" nuosta- 
bios melodijos garsai. Publika sužavėta klausėsi: ją pakerėjo 
ne tik nuostabi muzika, bet ir mintis apie baisiąją laivo ka- 
tastrofą. Salėje įsiviešpatavo jaudinanti religinga nuotaika. 
Frydricho nugara perbėgo šiurpulys: štai kaip sunkiami pini- 
gai net iš didžiausios nelaimės! 

Jis lengviau atsiduso, kai Artūras Štosas ėmėsi kito pro- 
gramos numerio — šaudymo iš mažo kalibro šautuvo. Ir vel ne 
mažiau kaip jo šeimininkas Frydrichą ir dailininkus nustebino 
Bulke. Jis nepaprastai šaltakraujiškai laikė kortas, kai jo šeimi- 


ninkas vieną po kitos varpė šūviais į patį vidurį. 


Frydrichas labai nustebo, kai gan vėlai nubudęs kitą rytą 
pajuto aplink neįprastą ramybę. Nesiūbavo lova, nebarškėjo 
stiklinės ir praustuvas, nesisupo grindys, ir siena negrėsė nu- 
virsti ant jo. 

Frydrichas paskambino, pasirodė Petronilė. Ji papasako- 
jo, kad mažoji mis nubudo sveika ir raudonais skruostukais ir 
kad ji jau spėjo papusryčiauti. Trumpame laiškelyje Vilis Snai- 
dersas rašė, kad jis nuo tada iki tada bus ten ir ten, tokioje ir 
tokioje gatvėje, tokioje ir tokioje kontoroje ir kad sugrįš tik 
priešpiečių. 

Jaunasis mokslininkas išsimaudė vonioje, jau antrą kartą 
per pastarąsias dvylika valandų. Jam buvo padėti naujutėliai 
drabužiai ir baltiniai, taigi už pusryčių stalo jis galėjo sėstis 
kaip naujai gimęs. Valgyti jam padavė pati Petronilė, paaiš- 


kindama, kad iš visų namo gyventojų likusi tik ji viena. Ji 


išėjo, paskui vel sugrįžo paklausti, ar nieko daugiau Frydri- 
chui nereikia. Netrukus jis pamatė, kaip žvalioji šeimininkė, 
šiltai apsimuturiavusi, per paradines duris išėjo į gatvę. 

Tai pastebėjęs Frydrichas sunerimo, užsirūkė cigaretę ir 
emė kandžiotu sau lūpas. Vadinasi, jis liko vienas su Ingiger- 
da Halštrem. Ir dabar Frydrichas vėl ėmė stebėtis, kokių tik 
pokštų neiškrečia gyvenimas. Tokios progos, kokia pasitaikė 
dabar, jis vargiai galėjo tikėtis ištisas savaites ar net mėnesius, 
tuo labiau čia, pašelusioje Niujorko sumaišryje. Po triukšmo, 
viešpatavusio laive, o paskui mieste, po okeano siautėjimo jį 
staiga apgaube idiliška ramybė. Visi šio keturmilijoninio mies- 
to gyventojai dabar su neregėtu atkaklumu tvarkė savo reika- 
lus, buvo įsikinkę į geležinį pareigų jungą ir vilko jį, negirdė- 
dami ir nematydami, kas vyksta aplinkui. 

Jo nerimas didėjo, jis nebegalėjo nusėdėti vietoje. Kiek- 
vieną jo kūno nervą, kiekvieną ląstelę dabar veikė ir dirgino 
kažkokia jėga, srovenanti į jį iš visų pusių. Štai tokią jėgą, 
kuri skverbiasi pro grindis, lubas ir sienas, žmonės vadina 
įvairiausiais vardais. Kalbama apie magnetizmą, apie fliuidus, 
apie elektros iškrovas. Pastarųjų galia Frydrichas galėjo įsitikin- 
ti pats, kai ieškodamas ramybės atsisėdo priešais židinį. Mat 
kai tik laikydamas rankoje židinio reples artindavosi prie kokio 
nors geležinio daikto, imdavo spragsėti kibirkštėlės. Atrodė, 
kad įelektrintas visas kambarys. Pakakdavo Frydrichui pirštų 
galiukais švelniai brūkštelti nedidelį kilimėlį prie židinio, kai 
iš karto imdavo šokinėti kibirkštys, kurių spragsėjimas primi- 


nė rimbo kirčius. 

“Na va! — pagalvojo Frydrichas ir nusišypsojo. — Štai tau ir 
šviesdariai!" Ir kai pradėjo galvoti, kurgi skaitė apie tuos ma- 
žuosius gnomus, prisiminė savo sapną, kai plaukė "Rolandu". 

— Šviesdary, ką veiki? — garsiai paklausė Frydrichas ir ėmė 
gaudyti kibirkštis, kaip kad gaudomos musės, kai jos per 
daug įkyri. Ir jau netrukus daugybė tų kibirkštėlių pateko į 
kraują. Jis atsistojo ir išėjo į koridorių. 

Jis kurį laiką pastovėjo ten, abiejomis rankomis įsikibęs 
laiptų turėklų apatinių stulpelių. Pagaliau priglaudė galvą prie jų. 
Visas jo kūnas virpėjo kaip drugio krečiamas. 

Tai buvo akimirka, kai jis suprato savo kūno aistringąją 
kalbą ir jo vidinis balsas pritarė kūno reikalavimams. Tai buvo 
slopinamo, nepatenkinto reikalavimo prasiveržimas. Šioje 5ą- 
vadautojiškoje svetimų namų rytmečio tyloje jis staiga prabu- 
do su nenugalima jėga. 

Ir jis įėjo į kambarį, kur Ingigerda, sėdėdama priešais 
besikūrenantį židinį, džiovinosi savo šviesių plaukų kuperą. 

— Oi, ponas daktaras! — išsigandusi šūktelėjo ji ir pažvelgė į 
Frydrichą. Tačiau vos tik jos spindinčių akių žvilgsnis nukry- 
po į sunkiai šnopuojantį vyrą, jos veide pasirodė bevalio, vi- 
siško atsidavimo išraiška. 

Kai Frydricho valia susipynė su aistros liepsna, jis prarado 
sugebėjimą suvokti ką darąs ir kontroliuoti savo veiksmus. 
Norėdamas pagaliau užgesinti jį kankinančią pragarišką liepsną 
laukiniu nežabotu gėrimu, suriaumojęs kaip žvėris jis strima- 
galviais puolė į iš lėto, oi kaip iš lėto vėsinančias ir išlaisvinan- 


čias meilės bangas. 


233 


Apie vienuoliktą valandą sugrįžo ūkvedė Petronile, lydima 
ne itin rūpestingai apsirengusio vyro. Šviesiaplaukis ponas, ku- 
rio gyslotos rankos buvo be pirštinių ir kuris buvo apsiavęs gre- 
mėzdiškais batais, kairėje rankoje laikė drėgną skėtį, o dešinėje 
— aptrintą fetro skrybėlę, labai meistriškai švilpavo ir dideliais 
žingsniais triukšmingai vaikštinėjo pirmyn ir atgal. Buvo ma- 
tyti, kad vokiečių dailininkų klube jis jaučiasi kaip namie. 

Tas ankstyvasis svečias buvo Peteris Šmitas — tas pars, ku- 
rį Frydrichas buvo susapnavęs dar plaukdamas per vandeny- 
ną. Jis specialiai atvyko iš Merideno į Niujorką susitikti su 
Frydrichu, kurio pavardę pamatė išsigelbėjusių "Rolando" ke- 
leivių sąraše. Jis žinojo, kad Vilis Snaidersas kadaise buvo Fryd- 
richo mokinys, ir iš jo sužinojo, kur ieškoti draugo. 

Pirmas Frydricho klausimas po to, kai pirmasis susitiki- 
mo džiaugsmas trupuų atlėgo, buvo toks: 

— Sūnau, ar tiki telepatija? 

— Telepauja? Na jau ne! — atšovė fryzas ir smagiai nusikvatojęs 
pridūrė: - Žmogau, man juk dar tik trisdešimt metų! Ir aš dar 
nesikraustau iš proto! Tikiuosi, kad ir tau koks nors misteris 
Sleidas nesusuko galvos kaip velioniui, senajam Celneriui iš Leipci- 
go!. O gal tu arvykai čia pirmininkauti kokiame nors spiritistų 
susibūrime? Jei taip, tai mūsų draugystei galas, vyruu:. 

Tokią pokalbio manierą draugai išsaugojo nuo universite- 
to laikų, ir ji juos be galo atgaivino. Jų santykių nevaržė jokie 
vėlesniųjų metų įvykiai ir patirtis. 


"Žinomas vokiečių astrofizikas Johanas Celneris (1834-1882) aprašė 
amerikiečių spiritisto Sleido bandymus, paremdamas jį. 

— Gali nesibaiminti, — atsakė Frydrichas, — spiritistų 
susibūrimai manęs vis dar nedomina, nors gal ir turėtų do- 
minti, prisiminus tai, ką pastaruoju metu man teko patir- 
ti. Matai, ten, vandenyne, tu pasirodei man ir aprodei pa- 
skendusį žemyną. Bet tiek jau to, nepradėkime dabar kal- 
bėti apie sapnus! 

— Tai mat kuo tu domiesi, — pareiškė jo draugas, kai 
Frydrichas patvirtino jam, jog tikrai yra "Rolando" katastro- 
fos liudininkas. — O aš maniau, kad tu vedęs, turi vaikų, 
vertiesi gydytojo praktika Vokietijoje, papildomai domiesi 
dar ir mokslu, arba atvirkščiai, domiesi mokslu ir papildo- 
mai dar vertiesi gydytojo praktika ir galvoji apie visai kito- 
kius dalykus negu kelionė į Ameriką, kurios tu, beje, niekada 
per daug nemėgai. 

— Bet argi tai ne mistika, — pasakė Frydrichas, — staiga 
susitikti taip, tada ir ten, kur tu to visiškai nesitikėjai? Ir 
dar: kaip galėjo atsitikti, kad tie aštuoneri tikro, realaus gyve- 
nimo metai staiga buvo išbraukti iš atminties? 

Fryzas priminė Frydrichui, kad jie abu peripatetikai, to- 
dėl ne pro šalį būtų truputį pasivaikščioti po Niujorko gat- 
ves. Ingigerda kelias valandas tvarkys reikalus su įvairiausiais 
parduotuvių agentais, tad pasakė Frydrichui, kad tikisi susi- 
tikti su juo tik už priešpiečių stalo. Taigi abu draugai nu- 
žingsniavo pašluotais asfaltuotais keliukais po plikais apsnig- 
tais Centrinio parko medžiais ir pro tokias pat apsnigtas pie- 
veles; oras buvo pilnas kurtinančio triukšmo, pripildžiusio 


visą šį beprotišką miestą. 

Atrodė, kad juodu tęsia prieš pusvalandį nutrūkusį po- 
kalbį. Frydrichas neslėpė nuo draugo, jog jaučiasi tarsi išrau- 
tas su šaknimis medis ir kad jį drasko vidiniai prieštaravimai. 
Rezignaciją, sugebėjimą susitaikyti su tuo, ką turi, jis pavadi- 
no didžiausiu laimikiu, kokio galima tikėtis iš gyvenimo, ta- 
čiau jo draugas ryžtingai ėmė protestuoti. 

— Štai, žiūrėk! — tarė Peteris Šmitas, sklaidydamas ką tik 
nusipirktą storiausią laikraštį. — "Rolandas", "Rolandas"! Ištsi 
stulpeliai, ištisi puslapiai tik apie jį! 

Frydrichas stvėrėsi už galvos. 

— Taip, — tarė jis, — nejaugi ten aš buvau iš tikrųjų? 

— Ir dar kaip buvai! — atsakė fryzas. — Štai pažvelk čia, kur 
riebiomis raidėmis: “Daktaras fon Kamacheris rodo narsumo 
stebuklus!" Po perkūnais, štai čia tave netgi nupiešė. 

"World" ar "Sun" dailininkas keliais lakoniškais štrichais 
nupiešė jauną vyrą, niekuo nesiskirianų nuo milijonų kitų, 
besileidžianų į gelbėjimo valtį virvinėmis kopėčiomis, nuo 
pusiau paskendusio laivo denio nešantį jauną merginą, apsiren- 
gusią tik naktiniais marškiniais. 

— Tu iš tikrųjų darei ką nors panašaus? — paklausė Peteris Šmitas. 

— Nemanau, - atsakė Frydrichas. — Tačiau turiu prisipa- 
žinti tau, kad nebeprisimenu visų šios katastrofos detalių. 

Frydrichas sustojo, išbalo ir stengėsi prisiminti, kaip ten 
buvo iš tikrųjų. Jis tarė: 

— Nežinau, kas baisiau: ar kad tai apskritai atsitiko, ar 
kad visi, kurie ten buvo, pamažu apsipranta su tuo ir netgi 


pamiršta! 

Tebestovėdamas vidury keliuko, Frydrichas kalbėjo toliau: 

— Labiausiai sukrečia tokiais atvejais bukas beprasmišku- 
mas, begalinis siaubas ir brutalumas. Teoriškai visi gerai žino- 
me, kokia brurali gamta. Bet kad ji iš tikrųjų tokia yra, 
verčiau pamirškime, jei norime išgyventi. 

Net ir labiausiai apsišvietęs žmogus, aiškino jis toliau, 
nors kiek ir bent kažkuria prasme vis dar tebetiki gerąjį Die- 
vą. Ber tas tikėjimas jam brukamas negailestingai, per jėgą, 
pasiunčiant jam tokį baisų išmėginimą. Ir kažkokia kertelė jo 
viduje taip ir likusi kurčia, akla, bejausmė. Ir iki šiol nepa- 
vyksta jos atgaivinti. Ir to brutalumo poveikis toks stiprus, 
kad kol jis neišnyks, tol bet kokie žodžiai apie tikėjimą į 
Dievą, žmogų, žmonijos ateitį, aukso amžių ir panašius daly- 
kus skambės kaip niekšiškiausias melas ar sąmoninga apgaulė. 
Tad kam tada, samprotavo jis, visos tos kalbos, sakomos su 
Šilerio patosu, apie žmogaus orumą, jo dieviškąją paskirtį ir 
panašiai, jei tokia baisi, beprasmiška neteisybė užgriūva nie- 
kuo nekaltus žmones, ir tos skriaudos jau nebeatitaisysi. 

Frydrichas nežmoniškai išbalo, jam pasidarė silpna. Jis pla- 
čiai atvėrė akis, jo žvilgsnyje atsispindėjo nerimas ir siaubas. 
Jis ėmė drebėti, ir kai pats nejuokais išsigandęs tvirtai įsikibo 
į draugo ranką, jam pasirodė, kad žemė siūbuoja po kojomis. 

— Taip man dar nėra buvę, — tarė jis. — Tikriausiai ta 
istorija mane taip paveike. 

Peteris Šmitas nuvedė savo draugą prie netoliese esančio 
parko suolelio. Frydricho rankos sustingo, jį išpylė šaltas pra- 


kaitas, ir staiga jis prarado sąmonę. 

Kai jis atsipeikėjo, ne iš karto susigaudė kur jis. Jis kažką 
kalbėjo, kreipdamasis nežinia į ką, jam atrodė, kad jis mato 
tai savo žmoną, tai vaikus, tai savo tėvą generolo uniforma. 
Kai pagaliau jis visiškai atsigavo, pirmiausia primygtinai pa- 
prašė savo draugo niekam neprasitarti apie jo priepuolį ir apie 
visą šį įvykį. Peteris Šmitas prižadėjo. 

Fryzas tai paaiškino paprastai: 

— Per daug įtempti ir perkrauti nervai atsiliepia anksčiau 
ar veliau. 

Frydrichas atsakė, kad nors jis iš tėvo ir motinos pusės 
paveldėjęs puikią sveikatą, tačiau praeitą vasarą ir rudenį jį 
užgriuvo tiek bėdų, kad kažko panašaus jis jau seniai laukęs. 

— Manau, kad tai gali pasikartoti, — tarė Frydrichas. — 
Belieka guostis tik tuo, kad tai netruks amžinai. 

— Taip, tai gali pasikartoti, — atsakė Šmitas, — tačiau po 
kelių mėnesių ramaus gyvenimo visa tai praeis. 

Po kiek laiko abu draugus vėl apėmė ankstesnioji smagi nuotaika, 
uk dabar jie kalbėjosi jau apie kitus dalykus. Ir gydytojas Peteris 
Šmitas toliau jau uoliai vengė grįžti prie laivo katastrofos temos. 

— Visai netoli nuo čia yra Riterio ateljė, — staiga tarė 
Peteris Šmitas. — Jei nori, galime užsukti. 

Frydrichas sutiko, tik dar kartą paprašė nieko nesakyti apie 
tai, kas atsitiko. 

— Beje, — tarė jis, — aš, o tiksliau tas, kur sėdi danguje ir 
tampo už siūlų, reguliuodamas mūsų poelgius, pasielgė labai 
gudriai, kad palauke, kol tu atsidursi šalia, ir uk tada atsiun- 


te man tą lemtingą priepuolį. 

Peteriui Šmitui krito į akis, kad jau kelintą kartą Frydri- 
chas užsimena apie predestinaciją. Jis pagalvojo, kad tai tik- 
riausiai bus vandenyne patirtų negandų pasekmė. 

Gatvė, kurioje buvo Bonifaco Riterio ateljė, buvo šalia 
Centrinio parko. Įėję į ją abu draugai pirmiausia pateko į 
gipso liejimo dirbtuvę. Gipso liejikas buvo užsidėjęs ant 
galvos iš popieriaus pasidarytą apvalią kepuraitę, kuri, kaip ir 
jo chalatas, bei iš po jo išlindusios kelnės ir šlepetės buvo 
aptaškyti sukietėjusiais gipso tešlos lašais. Sienos buvo nuka- 
binėtos mirusiųjų kaukėmis, įvairiausių antikinių skulptūrų 
bei anatominių preparatų ir gyvų žmonių kūno dalių gipso 
kopijomis. Jau buvo pusiau baigta atlieti skulptūra iki pusės 
išsirengusio vyro galinga atleto krūtine. Kai gipso liejikas 
nuėjo pranešti apie svečius, atletas staiga prašneko švaria sak- 
soniška tarme: 

— Ir ko tik aš nesigriebiau, mieli ponai, dėl kasdienės 
duonos kąsnio. Aš esu iš Pirnos. Ir turiu jums pasakyt, kad 
tame prakeiktame Niujorke mūsų broliui tikrai nesaldu. Iš 
pradžių dirbau cirke — traukydavau grandines. Bet cirkas su- 
bankrutavo, ir visas mano inventorius tapo niekam nebereika- 
lingas. Suprantate — geležinės štangos, svarsčiai ir kitoks šlamš- 
tas. O juk aš galiu išlaikyti ant pilvo dvylika centnerių! 

Riteris paprašė ponus kviesti vidun. 

Juos pervedė per kambarį, kuriame elegantiška jauna moteris 
darbavosi prie kažkokio biusto. Modelio nesimatė, o pati skulp- 
tūra iš molio buvo jau beveik baigta. Kitame kambaryje buvo 


dirbama su marmuru. Čia darbininkai nepakeldami galvų kū- 

jais ir kirstukais taše įvairaus dydžio marmuro gabalus, keldami 
didžiausią triukšmą. Paskui vis trys kopė dulkėtais spiraliniais 
laiptais aukštyn, iki palėpės, kur svečius priėmė pats Bonifa- 
cas Riteris. 

Neslėpdamas džiaugsmo ir išraudęs kaip jauna mergaitė 
šis, pasisveikinęs su Frydrichu ir daktaru Šmitu, paprašė juos 
eiti paskui jį. Jie atėjo į nedidelį kambarėlį su vieninteliu, iš 
kažkokios prancūziškos bažnyčios atgabentu senoviniu stiklo 
langu. Žemos lubos buvo iš tamsaus beicuoto ąžuolo. Sienos 
apmuštos mediniais paneliais. Vos ne pusę kambario užėmė 
sunkus ąžuolinis stalas, aplink jį iš trijų pusių buvo sustatyti 
suolai. 

— Čia jūs matote, — tarė Riteris, — tarsi kokį jaukų mūsų 
gimtosios Vokietijos kampelį. Tai Vilis Snaidersas visa tai 
sugalvojo, sugabeno ir įrengė. 

Kaip senas studentas ir geras vokietis Frydrichas buvo iš 
tiesų nustebintas ir sužavėtas, nes jei apskritai šis kambarėlis ir 
priminė šventojo Jeronimo celę, tai ne mažiau jis panėšėjo ir į 
vyno rūsį — vokiečio širdžiai tokį šventą dalyką. Juolab kad 
netrukus pasirode akmentašio pameistrys mėlyna prikyšre, kurį 
kuo puikiausiai buvo galima palaikyti ir vyndariu, nes jis 
atnešė butelį seno Reino vyno ir taures. 

Nors įprastos ryto taurelės laikas buvo jau seniai praėjęs, 
tačiau atsidūrę tokioje aplinkoje abu draugužiai niekaip nega- 
lėjo atsispirti į juos dvelktelėjusiai vokiečių romantikos dva- 
siai. Ir Frydrichą tučtuojau nei iš šio, nei iš to apėmė nerū- 


pestinga linksmybė. Jis įsikibo tarsi skęstantis šiaudo ir bu- 

vo pasiruošęs dėl tos akimirkos paaukoti kad ir visą gyveni- 
mą. Prieblandoje skendintis kambarys pažadino laimingų jau- 
nystės dienų prisiminimus. Tad džiaugsmingai pakėlė taurę ir 
patogiai įsitaisydamas it prisiekęs smuklės lankytojas kreipėsi 
į šeimininką: 

— Kaip sau norite, ponas Riteri, bet manęs šiandien iš čia 
tikrai neiškrapšrysite! Bent jau iki tol, kol neparodysit mums 
visų savo darbų, — pasitaisė jis. 

Bonifacas Riteris linksmai atsakė, kad jo darbai gali pa- 
laukti ir, atnešęs albumą, paprašė Frydricho ir Peterio Šmito ką 
nors prisiminimui įrašyti jame. Kai tas buvo padaryta, jis 
ištraukė iš sieninės spintos nedidelę statulėlę, Rymenšneiderio! 
vokiškąją madoną, kurios meilaus veidelio švelnus ovalas labiau 
panėšėjo į kokią nors tikrą vokišką Gretchen. 

Vilis tvirtinąs, pasakė Riteris, jog pirkęs ją Niujorke iš 
vieno muitininko, vokiečių kilmės nenaudėlio. Ši puiki staru- 
lėlė esanti iš Ochsenfurto rotušės, kur to muitininko tėvas, 
dirbdamas staliumi, paėmęs ją restauruoti, bet užuot sugrąži- 
nęs, pakišęs vietoj jos šviežiai nudažytą kopiją. Naivūs och- 
senfurtiečiai ir ochsenfurtietės apgaulės nepastebėjo. Priešin- 
gai, jie labai apsidžiaugė, manydami, kad originalas buvo at- 
naujintas ir perdažytas. 

— Bent taip aiškina Vilis Snaidersas, — juokdamasis baigė 
pasakoti Riteris. — Ar iš ukrųjų taip buvo, garantuoti nega- 
liu. Aišku tik viena: tai tikrai Rymenšneiderio darbas. 


Šaro mėsa | 2 i | 
Rymenšneideris Tilmanas (apie 1460-1531) — vokiečių skulptorius, 
vėlyvosios gotikos ir Renesanso atstovas. 

Viurcburgo meistro statulėlės kerai kartu su taip skoningai 
įrengtu kambarėliu ir žalsvai auksinio vyno mirgėjimu taurėse 
pažadino širdyse prisiminimus apie vokiškosios tėvynės grožį, 
kuris trykšta iš pačių jos gelmių ir kurio paprastas vokietis nė 
nepastebi. 

Triukšmingai įvirto Vilis Snaidersas. 

— Klausyk, Riteri, — tarė jis, prieš tai pasisveikinęs su 
svečiais, — jei manai, kad ir aš nenoriu išgerti, žiauriai klysti. 

Jis apžiūrėjo butelį. 

— Na, ar ne galvijas! Pasinaudojo proga, kai manęs nebuvo, 
ir atkimšo vieną iš tų dvidešimties butelių johanisbergerio, 
kurių gavo iš vieno Čikagos kiaulių pirklio kaip priedą prie 
honoraro už jo kuprotos dukrelės portretą. Ne, jei jau ištraukė- 
te vieną butelį, tai teks traukti ir antrą. 

Vilis Snaidersas grįžo tiesiai iš darbo savo šefo biure, kur 
jis projektavo interjerus. 

— Na, tai sakykite, ponai, argi čia ne tikras smuklės 
kampelis? — šūktelėjo jis. Paskui, kalbėdamas apie mažąją 
madonos iš Ochsenfurto statulėlę, jis paklausė svečių, argi 
tai ne puikus kūrinėlis, ir iš karto pridūrė, kad tai iš 
tikrųjų ne koks nors niekniekis. Paaiškino, kad jis pats 
renka tik japonų dailės kūrinius, ir, pažvelgus į šį energin- 
£3jį tamsiaplaukį, išties panašų į japoną vokietį, sunku 
buvo tuo nepatikėti. Kadangi kol kas jis tebesąs plikas kaip 
tilvikas, tai kolekcionuoti pradėjęs nuo japoniškų medžio 
graviūrų. Bet kai po kokių ketverių ar penkerių metų už- 


kals pinigo, tai japonų dailės kolekcionavimas tada įgaus 

reikiamą pagreitį. Mat, jo nuomone, meno srityje japo- 
nams nera lygių. 

— O dabar, mano mielas Riteri, noriu tau kai ką pasakyti, 
— tarė jis, kreipdamasis į draugą. — Jei neprieštarauji, tai 
atsivesiu čia dabar Lobkovicą ir, svarbiausia, mis Evą, nes ji 
ką tk, kai ėjau per ateljė, man pati sakė baisiausiai norinti 
susipažinti su "Rolando" didvyriu. 

Nelaukdamas atsakymo, jis išėjo ir netrukus grįžo su Lob- 
kovicu, kuris dirbo pas Riterį, ir su Riterio mokine mis Eva 
Berns iš Birmingemo Anglijoje. 

Akmentašio pameistrys atnešė antrą butelį brangiojo vyno 
ir didelę Delfto fajanso lėkštę su sumuštiniais. Ir kaip paprastai 
būna tokiais atvejais, abiem daktarams pareiškus, jog metas 
baigti užsitęsusį vizitą, jau po pusvalandžio jų ketinimas ištir- 
po geros nuotaikos sūkuryje. 

Praėjo pusvalandis, po to dar valanda, o mažoji kompanija 
vis tebegurkšnojo vyną. Pokalbis nukrypo į neišsemiamą, jiems 
visiems tokią artimą vokiečių meno temą. 

— Kaip gaila, — tarė Frydrichas, - kad senovės graikų meną 
įkvėpusios dvasios neįmanoma sutapatinti su visai nauja ir 
gilia vokiečių dvasia, kuri būdinga Adamo Krafto, Feito Štoso 
ir Peterio Fišerio kūrybai!. 

Mis Berns paklause: 

— Pone daktare, ar jums teko kada nors praktiškai užsii- 
minėti vaizduojamuoju menu? 


"Feitas Štosas (apie 1440-1533), - vokiečių dailininkas, vėlyvosios goti- 
kos ir Renesanso atstovas. 

Už Frydrichą atsakė Vilis Snaidersas: 

— Daktaro talentas liejasi per kraštus, — tarė jis. — Jei nori- 
te, galiu įrodyti. 

Visokiausių retenybių archyve jis išsaugojo kelis vadina- 
muosius "alaus laikraštukus“ su rimtais ir jumoristiniais savo 
mokytojo piešinėliais. 

— Mano talentas liejasi per kraštus? — pakartojo Frydrichas 
ir paraudo. — Saugok Dieve, Vili, ką čia dabar šneki! Mieloji 
panele, labai prašau netikėti nė vienu to susižavėjusio mokinu- 
ko žodžiu! Jei ir turėjau kokį talentą, tai "alaus laikraštėliai" čia 
ne argumentas. Taip, man kadaise iš tikrųjų teko paragauti 
meno, tas tiesa. Kodel turėčiau neigu, kad aš, kaip ir visi ne 
iš kelmo spirti jaunuoliai tarp šešiolikos ir dvidešimties me- 
tų, bandžiau jėgas ir tapyboje, ir skulptūroje, ir beletristikoje. 
Tačiau tas veikiau įrodo, kaip aš blaškiausi, o ne liudija apie 
mano talentą. 

Aš mėgstu meną ir, sakyčiau, dabar mėgstu jį dar labiau 
nei anksčiau, nes dabar man viskas pasaulyje, išskyrus meną, 
atrodo problemiška. Kitaip tariant, aš mieliau sutikčiau būti 
štai tokios medinės madonos autorius, — jis linktelėjo į Ry- 
menšneiderio statulėlę, — negu Robertas Kochas ir Helmholcas 
kartu paemus. Tai sakydamas, žinoma, turiu galvoje tik save, 
nors šiaip jau aš lenkiu galvą prieš šiuos mokslo vyrus. 

— Na na na! Po perkūnais, tai mus jau galima nurašyti? — 
pašoko Peteris Šmitas. 

Kiekvieną kartą, kai tik jis atsidurdavo tarp šių dailinin- 


kų, kurie, beje, mėgo jį ir neretai tardavosi su juo, ir kai tik 

užvirdavo ginčas, kam teikti pirmenybę — menui ar mokslui, 
tai fryzas, aišku, imdavo įnirtingai ginti mokslą. 

— Jeigu, — tarė jis, — tą Rymenšneiderio medinę statulėlę 
įmesi į ugnį, tai ji sudegs kaip paprasčiausia pliauska. Taigi 
nei medis, nei nemirtingas menas, įkūnytas medyje, prieš 
ugnį neatsilaikys. O ta pelenų krūvelė, į kurią menas pavirs, 
žmonijos pažangai jokios reikšmės tikrai netures. Beje, ar 
maža pasaulyje būta medinių Dievo ir Dievo Motinos statu- 
lų, tik, kiek žinau, juodžiausių nemokšiškumo sutemų jos 
taip ir neišsklaide. 

— Nesu nusistatęs prieš mokslą, — paaiškino Frydrichas, — 
tik noriu pabrėžti, jog kalbu apie siaubingai besiblaškančio 
žmogaus meilę menui. Taigi, mielas Peteri, gali nusiraminti! 

— Jei jūs iš tikrųjų traukia plastika, — tarė Eva Berns, kuri 
klausėsi tik Frydricho, — tai kodėl jums nepabandyti kad ir 
rytoj štai čia, pas maestro Riterį? 

Riteris linksmai pareiškė nieko neišmanąs apie drožybą ir 
medžio skulptūras, šiaip ar taip pasiryžęs padėti Frydrichui 
kiek įmanoma. Frydrichas staiga sušuko: 

— Savo mažosios madonos, savo medinės Dievo Motinos 
neatiduosiu niekam! 

Jis atsistojo, laikydamas rankoje taurę, ir visi juokdamie- 
si irgi atsistojo susidaužti už mažąją madoną, aišku, ne be 
dviprasmiškų užuominų. 

— Labai norėčiau, kad galėčiau “su Dievo dvasia ir žmo- 
gaus ranka“, kaip kad sake Getė, daryti tai, ką vyras, kaip 


biologine būtybė, gali ir turi daryti moteriai. 

Jis suglaudė delnus, tarsi ketindamas rieškučiomis pasi- 
semti vandens, ir sušuko: 

— Jaučiu savo madoną tarp delnų kaip kokį homunkulą! Ji 
ten, ji gyva. Mano delnai tarsi auksinis kiaukutas. Įsivaizduoki- 
te, kad ta mano madona kokio sprindžio dydžio ir, sakysim, 
yra iš gyvo dramblio kaulo! Įsivaizduokite ją su mažais rožiniais 
taškučiais! Įsivaizduokite, kad ta mažoji madona tebuvo apsiren- 
gusi taip, kaip ledi Godiva!', kitaip sakant, visa jos apranga — 
tik ilgi saulėje spindintys plaukai ir taip toliau, ir panašiai. 


Ir Frydrichas pradėjo improvizuoti: 


Tarė meistras: eikim pažiūrėti! 

Ir atsargiai rankomis paėmęs 

Kaip kūrėjas, tarsi Dievas statulėlę 

Virpančia širdim man taip kalbėjo: 

Statulėlę kaip matai, taip aš mačiau ją gyvą... 
tr taip toliau, ir taip toliau. 

Mano pirštai švelniai tuomet liete, 


Tas plaukų bangas auksines, juto lūpų vėsą... 


Daugiau nieko nebesakysiu! Pridursiu tik tiek, kad norė- 
čiau išskaptuoti ją iš vokiškos liepos ir kad ji būtų tokia par 
daugiaspalvė kaip ir pats gyvenimas. O paskui galima ir iš- 


nykti, nugrimzu į nebūų. 


"Ledi Godiva — legendinė Koventrio miesto Anglijoje globėja, pagal pada- 
vimą turėjusi nuoga joti per miestą, kad išvaduotų jo gyventojus nuo didžiulių 
mokesčių. 

Entuziastinga Frydricho kalba buvo sutikta garsiais šūks- 
niais "bravo!" 

Eva Berns buvo graži, tk gal šiek tiek vyriška, dvidešimt 
penkerius metus peržengusi būtybė. Šnekėdama vokiškai, kaip, 
beje, ir angliškai, ji tarė žodžius kiek kietokai, ir kokiam nors 
piktavališkam klausytojui galėjo susidaryti įspūdis, kad jos 
liežuvis per storas, kaip papūgos. Jos vešlūs juodi plaukai buvo 
perskirti sklastymu ir sušukuoti už ausų. Ji buvo stuomeninga 
ir nepriekaištingai sudėta. Frydrichui kalbant ji neatitraukė 
nuo jo didelių tamsių mąslių protingų akių. 

Pagaliau ji tarė: 

— Jūs iš ukrųjų turėtumėt pabandyti! 

Jų žvilgsniai susitiko, ir jaunasis mokslininkas atsakė jai 
pusiau studentišku, pusiau riterišku tonu: 

— Ponia... Ponia... 

— Eva Berns, — pasufleravo Vilis. 

— Mis Eva Berns iš Birmingemo! Mis Eva Berns iš Bir- 
mingemo, jūs ištarėte lemtingus žodžius. Taigi jums teks 
prisiimti kaltę už tai, jei pasaulis neteks vieno prasto mediko 
ir praturtės vienu prastu skulptorium! 

Pradėjo temti, ir buvo uždegtos gryniausio vaško žvakės 
virš stalo kabančioje žvakidėje. 

— Aš nenusistatęs prieš tai, jei tu su Dievo dvasia ir 
žmogaus ranka, ar net tik su Dievo dvasia, kitaip sakant, tik 
su protu, imsi tęsti ir gerinti žmonių giminę, prisidėsi prie 
tobulesnių jos egzempliorių kūrimo, — tai sakydamas, Peteris 


Šmitas vėl ėmė diskutuoti. — Tau leidus, galiu tik pasakyti, 

kad kaip tik tai ir yra medicinos mokslų tikslas, jos galutinis 
tikslas. Ateis laikas, kai žmonių reprodukcijos atranka taps 
privaloma. 

Dailininkai ėmė juoktis, tačiau fryzas, nėmaž nesutrikęs, 
savo kalbą baigė tokiais žodžiais: 

— Ir taip ateis kita dar gražesnė diena, kai į tokius kaip 
mes žmonės geriausiu atveju žiūrės taip, kaip mes dabar žiūri- 
me į kokius nors Afrikos bušmenus. 

Žvakės jau baigė degti, ir kompanija nusprendė, kad atėjo 
laikas baigti šį nedidelį pokylį. Ateljė patalpose buvo tamsu. 
Nežinia kokia proga darbininkai baigė darbą anksčiau nei pa- 
prastai. Pasišviesdami žvakigaliais, svečiai vaikštinėjo po tuš- 
čius kambarius. Lobkovicas atidenginėjo vieną po kito Čika- 
gai skirtus darbus: štai čia pramonė, čia transportas, čia preky- 
ba... Nebuvo pamirštas ir žemės ūkis. Tai buvo modeliai iš 
gipso ir molio, ir visi milžiniško dydžio. 

— Ne kūrinio dydis — meno esmė, — tarė Riteris. 

Atrodo, menininkui netrūko užmojo, ir žvakių šviesoje 
nuo skulptūrų krito didžiuliai šešėliai. 

Vilis paaiškino: 

— Visi jie skirti artėjančiam fourteen bundred and ninety 
two jubiliejaus triukšmui, tai Chicago World Exhibition'. Iš 
Norvegijos atplauks vikingų laivas. Bus čia demonstruojamas ir 
paskutinis Kristoforo Kolumbo palikuonis, kreivakojis ispanas. 


Didžiulis blefas, įprastinis ponų amerikonų patiekalas. 


"Čikagos pasaulinė paroda (angl.). 

Vilis aiškino toliau, neleisdamas niekam įsiterpti, kad Ri- 
teris tą didžiulį užsakymą gavo grynai per savo apsukrumą. 
Kiti pretendentai dar nespėjo net molio užmaišytu, o jis jau 
pateikė komisijai gatavus eskizus. 

— Tada mažojoje ateljė Brukline kartais tekdavo minkyti 
molį ir po dvi paras be pertraukos, be poilsio! - pridūrė Riteris. 

Visi šie dekoratyviniai darbai buvo atlikti profesionaliai, 
tačiau juose galėjai įžiūrėti ir dirbtinumo, nenatūralumo. 

— Aš dėl to per daug nesijaudinu, —- paaiškino Riteris. — 
Paroda pasibaigs, beliks tik jų nuotraukos. 

Vilio išvada buvo tokia: 

— Tokie jau jie yra, tie amerikiečiai. “Pone Riteri, mums 
reikia paminklo Vašingtonui. Ar kartais neturite jo kur nors 
liemenės kišenėje?" — “Ne, bet iki vakaro bus!" Štai koks jis 
sumanus, — Vilis palietė ranka savo dievinamąjį Riterį. — 
Kaip tik todėl jis ir tinka tokiai šaliai kaip United States of 
America'. 

Dabar jie perėjo į Riterio atskirą dirbtuvę, kur jo darbai 
buvo visai kitokie, nei anos Čikagos parodai skirtos rėksmingo 
komercinio pobūdžio statulos. Čia viskas buvo meniška. Ant 
masyvaus pastovo stovėjo puikus, tiesa, dar neužbaigtas molio 
horeljefas, vaizduojantis dainuojančias merginas. Čia buvo ir 
daugiau molio darbų: dekoratyvinis frizas — putas su ožiais, 
šokantys faunai, menadės, Silenas ant savo asiliuko, žodžiu, dau- 


giafigūrė bakchančių eisena — statula fontanui — nuogas vyras, 


"Jungtinės Amerikos Valstijos (angl. ). 

džiaugsmingai apžiūrinėjantis rankose laikomą žuvį. Buvo čia 
ir antrasis šventasis Jurgis — iš gipso išlieta Florencijos naciona- 
liniame muziejuje saugomos Donatelo skulptūros kopija. Vi- 
suose tuose darbuose krito į akis sėkmingai surastas aukso vidu- 
rys tarp graikų meno ir Donatelo ir savitas stilius, nepaisant 
toleruouno sekimo kitais menininkais. 

Visi be išimties čia esantys darbai buvo skirti kažkokio 
amerikiečių krezo rūmams papuošti. Tas užsakovas buvo nepa- 
prastai susižavėjęs jaunuoju skulptorium ir jo menu ir rūpes- 
tingai sekė, kad ne vienas iš jo kūrinių nepatektų į svetimas 
rankas. Jis laikė save tokiu mecenatu, kokie kadaise buvo Medi- 
čiai. Tie jo rūmai, statomi erdviame sode Long Ailende, skir- 
ti jam pačiam ir jo žmonai su dukra, buvo beveik vien iš 
marmuro ir jau surijo milijonus dolerių, o nauji milijonai dar 
tik lauke savo eilės. Sodo, kiemo ir rūmų vidaus puošyba buvo 
patikėta skulptoriui Riteriui, jis galėjo laisvai viską daryti 
savo nuožiūra. Tad štai ko galima laukti iš tos Amerikos! Ir jei 
tik “72 our country" būtų įmanoma taip lengvai gaminti talen- 
tus, kaip kad joje gaminami doleriai, tai drąsiai būtų galima 
laukti trečiojo Rinascimento?, toli pralenkiančio didįjį itališką- 
Jį savo pirmtaką. 

Frydrichą tiesiog apsvaigino neregėta jaunojo skulptoriaus 
laime. Labiausiai jį stebino tai, kad ši jo sekmė tikrai buvo 
pelnyta. Ir kai jis ėmė lyginti jaunojo meistro olimpinę ramy- 
bę ir tą gausybę tarsi juokaujant sukurtų darbų su savo paties 


| Mūsų šalyje (angl.). 
"Atgimimas (ir. ). 

sujauktu gyvenimu, jis pirmą kartą pasijuto nevisavertis, tarsi 
koks parijas, kamuojamas beviltiško nusiminimo. Ir kai žva- 
kių šviesoje iš tamsos išnirdavo vis nauji Riterio kūriniai iš 
drėgnos beformės molio masės, kuriai jis suteikė formą ir 
įkvėpė sielą, vidinis balsas vis nedavė ramybės Frydrichui: 
“Tu nenutvėrei savo likimo, veltui iššvaistei savo dienas! Ir 
tai, ką praradai, jau niekada nebesusigrąžinsi!" Jo sieloje gi- 
mė pavydo jausmas, kartūs priekaištai kažkokiai bevardei 
aukštesniajai būtybei, kam ji savo laiku nenukreipė jo, Fryd- 
richo, štai tokiu keliu. 

Riteriui tebegyvenant savo tėvynėje, jo gyvenime įvyko 
staigus posūkis. Kai jis tarnavo armijoje, dėl kažkokio inciden- 
to paleido į darbą kumščius ir paskui buvo priverstas dezertyruo- 
ti. Dabar, po kelerių Amerikoje praleistų metų, jis drąsiai galėjo 
tvirtinti, kad tas incidentas ten, tėvynėje, buvo tiesiog būtinas, 
kad jis it koks gležnas augalėlis atsidurtų naujoje, daug derlinges- 
nėje dirvoje. Ir čia Riterio asmenybė augo ir vystėsi paprastai, 
tiesiai ir harmoningai, tarsi gerai prižiūrimas medelis, ir jauno- 
jo princo iš genijų šalies nenoras paklusti kariškai drausmei ir su 
tuo susiję nemalonumai čia buvo su kaupu kompensuoti to pra- 
našumo, kuriuo likimas jį čia apdovanojo. 

Riteris staiga tarė Frydrichui: 

— "Rolandu" juk plaukė ir skulptorius Tusenas iš Berlyno. 

Peteris Šmitas paryliukais buvo perspėjęs dailininkus, kad 
jie nekalbėtų apie laivo katastrofą, nes tai galį pakenkti jo 
nervingojo draugo sveikatai. Tačiau, atrodo, tas jo prašymas 


buvo pamirštas. 

— Vargšelis Tusenas tikėjosi surasti čia aukso kalnus, — 
atsakė Frydrichas. — Tik man wis delto atrodo, kad tas jo ge- 
nialumas šiek tiek konditerinis. 

— O aš vis delto norėčiau užtikrinti jus, — įsikišo Lobko- 
vicas, — kaip žmogus jis kai kuriais atžvilgiais tiesiog nuosta- 
bus. Tik del to, kad jo žmona labai mėgo aukštuomenės gyve- 
nimą, ir dėl kai kurių nepalankių aplinkybių jo finansiniai 
reikalai, nepaisant kūrybinės sėkmės, smarkiai pašlijo. Jei tik 
jis būrų pasiekęs Ameriką, tai tikriausiai būtų metęs žmoną ir 
tapęs visai kitu žmogum. Juk jis visą laiką norėjo tik kurti, 
tik dirbti ir geriausiai jis, ko gero, būtų jautęsis tarp gerų 
amatininkų, besidarbuodamas pasiraitojęs rankoves kur nors 
prie statybų. Sykį jis man, be kita ko, pasake: “Jei jūs Ameri- 
koje atsitiktinai susitiktumėt panašų į mane mūrininko pa- 
meistrį, kuris pertraukėlės metu siurbčioja viskį, užsikąsdamas 
duona ir sūriu su kmynais, tai žinokite, jog tai aš. Ir tada ne 
gailėkitės manęs, o atvirkščiai — sveikinkite“. 

“Na, štai dar vienas iš tų, —- pagalvojo sau Frydrichas, — 
kurių esmės geriausioji dalis slėpėsi už mūsų laikų dabitiškumo 
ir kuris kaip ir aš veltui stengėsi atskirti esmę nuo regimybės.“ 

Skulptoriaus kabrioletas jau stovėjo priešais namą. Juo 
Frydrichas ir daktaras Šmitas turėjo važiuoti į stotį, nes 
pastarasis ketino grįžu į Merideną. Draugai sulipo į mažąjį 
ekipažą, kur jau sėdėjo austras treneris, kamerdineris ir dar 
nežinia kas viename asmenyje, kurį Riteris pristatė jiems kaip 
misterį Boabą. Tai buvo maždaug Riterio amžiaus vyras ne- 


didele apvalia rudos spalvos skrybėle, rudomis pirštinėmis 

ir panašios spalvos trumpa žokėjaus striuke. Jo smakras bu- 
vo stambus, nosis nedidelė, viršutinę lūpą dengė švelnūs pū- 
keliai. Jį buvo galima pavadinti gražiu vaikinu, jo veidas bu- 
vo drąsus ir jaunatviškai naivus. Palaimingai šypsodamasis, 
jis vikriai landė su savo širmiu ekipažų, krovininių vežimų ir 
tramvajaus vagonų spūstyje. 

Nepaisant netikėčiausių technikos stebuklų, kurių buvo 
apstu miesto panoramoje, jis veikiau darė kažkokio laiki- 
numo įspūdį. Skubėjimas, uolumas, naudos vaikymasis, 
dolerių medžiojimo karštligė negailestingai stūmė techniką 
į priekį, skatino ją tobulėti visomis kryptimis. Apie tą 
pažangą liudijo dangoraižiai, palei kuriuos jie važiavo, ant- 
žeminiais geležinkeliais ant estakadų, kartais panirdami po 
jomis, tiesiog gatvėje, be jokių barjerų, nutiestų bėgių raiz- 
galynė, kuriais nepaliaujamai kaukdami dundėjo trauki- 
niai. Antžeminis geležinkelis tarsi blykčiojanti didžiulė gy- 
vatė, besiranganti ant vienos eilės atramų, darė staigius po- 
sūkius, šliaužė į kiekvieną gatvę ar garvelę, rodės, iš viršu- 
tinių namų aukštų galėjai ranka pasiekti vagonus, paglos- 
tyti Juos. 

— Tai kažkoks pamišimas, nesąmonė, beprotybė! — sušuko 
Frydrichas. 

— Ne visai taip, — paprieštaravo jam Peteris Šmitas. — Už 
viso to kaip tik slypi pats beatodairiškiausias 1 nežabotas blai- 
vumas ir tikslingumas. 

— Būtų be galo šlykštu, jei ne tas pribloškiantis įspūdis, — 


atsakė Frydrichas, stengdamasis perrėkti miesto triukšmą. 

Aplink vis aidėjo šūksmai: "Rolandas!" "Rolandas!" 

“"Wreck of the gigantic steamer "Roland"! - šaukė berniukai 
laikraščių pardavėjai. 

“Kas tai yra? Kas tai buvo? Ir ko aš kapanojuosi po savo 
gyvenimą? — galvojo Frydrichas. - Kas man darbo ta visa istorija!" 

Dėl eismo kamščio teko sustoti. Širmis kandžiojo žąslus, 
atmesdavo galvą, putos dribo nuo jo snukio. Jis atsigręžęs 
žvilgčiojo į užsimaskavusį jaunąjį austrų karininką, laikiusį 
vadeles, tarsi savo žaižaruojančiomis akimis norėtų patikrinti, 
ką šis galvoja. 

Taip jiems bestovint Frydrichas pastebėjo, kad beskubanti, 
besiveržiantu, besistumdanti žmonių minia graibstyte graibsto 
laikraščius - "World", "Sun", “New York Herald". Kaip karvės 
minta žole, taip niujorkiečiai laikraščiais, pagalvojo jis. Ačiū 
Dievui, laikraštyje “World", kurį Peteris Šmitas paėmė iš ber- 
niuko, kai tas rizikuodamas prasibrovė iki jų per ekipažų spūs- 
tį, "Rolando" katastrofą nustelbė nauja sensacija. Nelaimė 
Pensilvanijos šachtoje. Trys šimtai šachtininkų palaidoti po 
žeme. Sudegė trylikos aukštų dangoraižis ir verpykla. Žuvo ketu- 
ri šimtai darbininkių. 

— Po mūsų nors ir tvanas, — tarė Frydrichas. — Anglis 
brangi, grūdai brangūs, spiritas, žibalas irgi brangūs, tik žmo- 
nės pigiau grybų. Kaip jums atrodo, pone Boaba, — paklausė 
jis, — ar tik mūsų civilizacijos temperatūra nepakilo iki ketu- 


riasdešimt vieno laipsnio? Argi tas Niujorkas ne beprornamis? 


Gigantiškojo garlaivio "Rolandas" sudužimas (angl.). 

Tačiau mįslingasis vežėjas Boaba su nepakartojama ele- 
gancija kaip austrų karininkas pridėjo laisvąją ranką prie ke- 
purės, jo lūpose pražydo palaiminga šypsena, o pritarimo Fryd- 
richas taip ir nesulaukė: 

— Well, I love life; bere one really lives. When there is no war 
in Europe, then it is wearysome." 

Jis kalbėjo angliškai, tuo aiškiai parodydamas, kaip jis 
žiūri į senąjį kontinentą. 

Stotyje Peteris, kaip priimta Vokietijoje, paspaudęs Fryd- 
richui ranką, tarė: 

— O dabar, brolau, kuo greičiau arvažiuok pas mane į Merideną. 
Mendenas provincijos miestas, ir ten galėsi pailsėti geriau negu čia! 

Frydrichas su fatališka šypsena veide atsakė: 

— Ne nuo manęs priklauso, sūnau! 

— Kaip tai suprasti? 

— Esu įsipareigojęs! Mano rankos surištos! 

Peteris kaip draugas draugą visai atvirai paklausė: 

— Gal čia dėta toji medinė madona? 

— Tam ukra prasme gal ir taip, — atsakė Frydrichas. - Juk 
vargšelė neteko tėvo, savo didžiausio gynėjo, ir kadangi aš šiek 
tiek prisidėjau prie jos išgelbėjimo... 

— Ak štai kaip! — pertraukė jį Šmitas. — Vadinasi, mergina 
naktiniais baltiniais ir virvinės kopėčios! 

— Ir taip, ir ne, — atsakė Frydrichas. — Vėliau aš papasako- 
siu tau apie tai smulkiau. Šiaip ar taip būna akimirkų, kai 


"Matote, aš myliu gyvenimą, o pilnakraujį gyvenimą tik čia ir terasi. O jei 
Europoje nekariaujama, ten nuobodu (angl. ). 

netikėtai tave užgriūva visa atsakomybė už kurį nors artimą 
žmogų. 

Peteris Šmitas nusijuokė: 

— Pavyzdžiui, jei didmiesčio sumaištyje nepažįstama mo- 
teriškė paduoda tau naujagimį, prašydama palaikyti jį pusę 
minutės, ir nebesugrįžta jo pasiimti, ar ne? 

— Viską paaiškinsiu vėliau! 

Traukinys iš ilgų gerai įrengtų vagonų pajudėjo iš vietos ir iš 
lėto nuvažiavo — tyliai, tarsi stengdamasis dingti nepastebėtas. 

Sugrįžęs į dailininkų klubą, Frydrichas paprašė Petronilės 
sužinoti, ar galėtų užeiti pas Ingigerdą. Senoji ūkvedė sugrįžu- 
si pranešė, kad sinjorina prašiusi palaukti jį ketvirtį valandos, 
ir pridūrė, kad pas ją šiuo metu signor pittore! Frenkas. Frydri- 
chas ketino per tą ketvirtį valandos apsitvarkyti ir persirengti, 
bet kai išgirdo apie dailininką, jam staiga kraujas mušė į galvą, 
ir jis žengdamas per du tris laiptelius užbėgo į antrąjį aukštą ir 
garsiai pasibeldė į Ingigerdos kambario duris. Nesulaukęs kvie- 
timo jis vis tiek atidarė duris ir įėjęs į vidų pamatė šalia jos 
sėdintį tą nerimtąjį jaunuolį Frenką. Po elektros lempute buvo 
padėtas gan didelis popieriaus lapas, kuriame jis kažką piešė. 
Priėjęs arčiau, Frydrichas pamatė, kad tai kažkokio kostiumo 
škicai. 

— Aš gi prašiau jus užeiti po penkiolikos minučių, - nepa- 
tenkinta susiraukė Ingigerda. 


— Aš ateinu, kada patinka, — atšovė Frydrichas. 


Ponas dailininkas (7r.). 

Frenkas atsistojo ir neskubėdamas nuėjo durų link, vos ne 
draugiškai nusišypsojęs jaunajam mokslininkui. 

Ingigerda sušuko jam įkandin: 

— Tik nepamirškite, Rigo, jog prižadėjote ateiti vėl. 

Neslepdamas pykčio ir gan šiurkščiai Frydrichas paklausė: 

— Ingigerda, ko prisireikė tavo kambaryje tam jaunuoliui? 
Ir tas "Rigo!" Kaip suprasti tą “Rigo?" Gal jūs abu išsikraustė- 
te iš proto? 

Nors toks jo tonas mažajai merginai turėjo būti visiška 
staigmena, bet jis ko gero buvo pats tinkamiausias, nes ji tik 
labai nuolankiai paklausė: 

— Kur jūs taip ilgai buvote dingęs? 

— Tą aš tau papasakosiu vėliau, Ingigerda, tačiau turėdamas 
galvoje mūsų dabartinius santykius aš draudžiu tau tokias drau- 
gystes. Jei tau taip norisi ką nors padaryti tam plevėsai, tai pa- 
dovanok jam šukas, šepetėlį nagams valyti ar dantų šepetėlį! 
Beje, to vaikino vardas visai ne Rigo, o Maksas. Tai suvis nu- 
smukęs tipelis, visiškai priklausantis nuo savo draugų malonės. 

Ingigerdai buvo nesunku sugėdinti Frydrichą. Ji pareiškė, kad 
jai visai nesvarbu žmogaus turtai, kad jai tas pats, kaip jis apsi- 
rengęs — prašmatniai ar skurdžiai. Frydrichas nuulo ir pabučiavo 
jai galvą. 

— Kur tu buvai? — paklausė mergina. 

Frydrichas papasakojo jai apie Peterį Šmitą ir apie tas lai- 
mingas valandas, praleistas Riterio dirbtuvėje. Ji tarė: 

— Man tai nepatinka! Tokių dalykų aš nemėgstu! - Ir pri- 
dūrė: — Ir kaip galima dabar gerti vyną! 

Praėjus kokiai valandai nuo tos scenos, Frydrichas papra- 
šė savo buvusio mokinio Vilio Snaiderso padėti jam surasti 
pensioną, kur būtų jauku Ingigerdai. Vilis turėtų suprastu, 
sakė jis, kad netinka jaunai damai gyventi viengungių vyrų 
tam reikalui labai neblogą vietelę Penktojoje aveniu. 

Kitos dienos rytą Frydrichas, vel apimtas susijaudinimo, 
atėjo pas Ingigerdą. To priežastis buvo jo sieloje įsisiautėjusi 
audra, ir jam norėjosi atsikratyti abejonių, apsivalyti. Jis tarė: 

— Ingigerda, likimas suvedė mus. Tikriausiai ne tik aš, bet 
ir tu jauti, kad, be visų atsitiktinumų, kuriuos mes abu paty- 
rėme, čia prisidėjo ir lemtis. 

Ir jis pradėjo iš anksto apgalvotą išpažinų, aiškino jai savo 
praeities aplinkybes: papasakojo apie savo jaunystę, kuo delika- 
čiau ir su meile papasakojo apie savo žmoną. Sakė, jog nėra 
vilties, kad ji pasveiks. 

— Vienintelis dalykas, — sakė jis, — del kurio aš galėčiau sau 
priekaištauti, yra nebent tai, kad man netrūko pačių geriausių 
norų, tik nelabai težinojau, kaip juos įgyvendinti. Gal aš bu- 
vau blogas vyras ta prasme, kad negalėjau jai pasiūlyti tos sielos 
ramybės, kurios ir man pačiam visada trūko. Na, ir kai paga- 
liau atsitiko katastrofa, prie kurios prisidėjo dar ir kitos ne- 
sėkmės — juk bėda dažniausiai viena nevaikšto — tai man pa- 
čiam atsilaikyti buvo oi kaip nelengva! Nemalonu tai prisimin- 
ti, — tęsė jis toliau, — bet pasakysiu tau atvirai, kad prieš susi- 
tikdamas tave ne kartą laikiau rankoje revolverį, turėdamas tik 


vieną aiškų tikslą. Gyvenimas kaip švinas prislėgė mane, jis 


258 


įgriso man. Tik tu, Ingigerda, ir kaip bebūtų keista, laivo ka- 
tastrofa, kurią patyriau ne tik perkeltine, bet ir tiesiogine pras- 
me, vėl išmokė mane branginti gyvenimą. Iš skęstančio laivo 
man pavyko išgelbėti tik du dalykus — tave ir savo gyvybę. 
Atsitiko tai, ko aš ieškojau, Ingigerda! Tik aš laimėjau dau- 
giau negu ieškojau, kur kas daugiau! Aš vėl jaučiu žemę po 
kojomis. Ir aš myliu ją, man norisi glostyti ją. Tačiau aš 
nesijaučiu saugus, Ingigerda, aš visas žaizdotas, tiek iš vidaus, 
tiek iš išorės. Tu visko netekai, ir aš netekau; mes matėme 
kitą būties pusę, amžinąją jo bedugnės tamsą. Ingigerda, o 
kaip toliau: ar palaikysime vienas kitą? Priešais tave prieštara- 
vimų draskomas ir ujamas, šiandien alkanas, o rytoj gal persi- 
sotinęs žmogus, ieškantis poilsio ir ramybės. Ar galėsi jam tai 
duoti? Ar galėsi, Ingigerda, atsisakyti to, kas lig šiol buvo 
tavo gyvenimo pilnartvė, jei aš irgi paliksiu viską, kam ligi šiol 
tuščiai eikvojau savo gyvenimą? Ar pradėsime gyventi iš nau- 
jo — ramiai ir paprastai, kaip gyvena paprasti žmonės, ir taip 
gyvensime iki mirties? Aš tave ant rankų nešiosiu, Ingigerda! 
— Jis suglaudė delnus kaip ir rada, dailininkų kompanijoje, 
kalbėdamas apie savo medinę madoną. — Aš... — Tačiau jis 
nutilo nebaigęs, o paskui tarė: — Na, tai sakyk, taip ar ne, 
Ingigerda! Ar tu gali... ar gali tapti mano drauge? 

Ingigerda stovėjo prie lango, žiūrėdama į rūką lauke, ir 
pieštuku barbeno lango stiklą. Paskui tarė: 

— Galbūt, pone fon Kamacheri! 

Frydrichas krūptelėjo. 

— Galbūt? Ir pone fon Kamacheri? 

Ji atsisuko ir greitakalbe išbėrė: 

— Ir kodėl tu visada taip karščiuojiesi? Iš kur aš galiu žino- 
ti, ką aš galiu ir ko negaliu, ir ar aš tinku tam, ko tu nori, ko 
tau reikia? 

— Aš kalbu apie meilę, — tare Frydrichas. 

— Taip, tu man patinki, — atsakė Ingigerda, — tačiau iš kur 
aš galiu žinot, ar tai iš tikrųjų meile? | 

Frydrichui pasirodė, kad niekada gyvenime nebuvo taip 
pažemintas kaip dabar. 

Tuo metu pasigirdo beldimas į duris, ir, prataręs "Excuse 
me", į kambarį įėjo ponas su paltu, rankoje laikydamas cilindrą. 
Jo storos rankos buvo aptemptos rudomis pirštinėmis, kokias 
paprastai nešioja amerikiečiai. Įsitikinęs, kad priešais jį Ingigerda 
Halštrem, jis prisistatė esąs Lilienfeldas, teatro Penktojoje aveniu 
direktorius, kartu paduodamas ir savo vizitinę kortelę. Kol svečias 
kreipėsi į merginą su ilgoka prakalba, Frydrichas iš tos kortelės 
sužinojo, kad jis ne tik teatro Penktojoje aveniu direktorius, bet 
kartu ir varjetė savininkas ir apskritai iš profesijos impresarijus. 
Ponas Lilienfeldas paaiškino gerbiamosios panelės adresą sužinojęs 
iš berankio artisto Štoso. Jį taip pat pasiekę gandai apie nesutari- 
mus tarp jos ir Vebsterio bei Forsterio. Ir tada jis pats sau 
pasakęs, jog nevalia neateiti į pagalbą savo gero draugo dukteriai. 
Mat jis pažinojęs ne tik jos tėvą, bet ir motiną. Ir ponas direkto- 
rius Lilienfeldas pasinaudojo proga pareikšti Ingigerdai užuojau- 


tą del jos tėvo ir savo draugo mirties. 


Atsiprašau (angl. ). 

— Panelė Ingigerda Halštrem, — tarė Frydrichas, — ligi šiol 
dėl sveikatos negalėjo viešai pasirodyti publikai. O per tą lai- 
ką Vebsteris ir Forsteris per tarpininkus ir laiškais taip šiurkš- 
čiai ir storžieviškai ėmė grasinti jaunajai damai, kad ji tvirtai 
nusprendė nė už ką nešokti tų žmonių scenoje. 

— Ne! - patvirtino Ingigerda. - Niekada! 

Frydrichas tęsė toliau: 

— Na ir honoraras visai menkas. Mes gavome laiškų, ku- 
riuose siūloma mokėti tris ar net keturis kartus daugiau. 

— Tai visiškai natūralu!- šūktelėjo direktorius Lilienfel- 
das. — Leiskite man patarti jums. Pirmiausia norėčiau nura- 
minti jus, jei kartais jus būtų išmušę iš vėžių Vebsterio ir 
Forsterio mėginimai įbauginti. Matote, sutartis su jūsų 
velioniu tėvu dėl įvairių priežasčių juridiškai negalioja. At- 
sitiktinumo deka aš gan gerai žinau jūsų velionio tevo ir 
jūsų motinos skyrybų aplinkybes, tiek iš jų pačių, tiek ir 
iš savo brolio, kuris buvo jūsų tėvo advokatas. Jus, mieloji 
panele, teismas priteisė jūsų motinai. Taigi jūsų tėvas, 
tiesą sakant, apskritai neturėjo teisės sudaryti tokią sutartį. 
Jūs pabėgote nuo motinos pas tėvą, kadangi buvote atsida- 
vusi jam kūnu ir siela ir kadangi su juo sutarėte geriau negu 
su savo motina. Ir nesvyruodamas galiu pasakyti: jūs pasiel- 
gėte teisingai, labai teisingai! Juk jis, jūsų tėvas, padarė iš 
jūsų didelę artistę. 

— Ačiū už komplimentą! — negalėjo susilaikyti nenusi- 
juokusi Ingigerda, kuri pašiurpdavo vos prisiminusi, kokiais 


metodais tėvas ugdė joje meilę menui. — Juk jis kiekvieną 

mielą dieną iš pat ryto patogiai atsisėdęs ir papsėdamas pyp- 
kutę versdavo mane nuogut nuogutėlę šokinėti ir raitytis ant 
kilimo. O po pietų jis sėsdavo prie pianino, ir kankynė 
prasidėdavo iš naujo. 

Direktorius prabilo vel: 

— Toje srityje jūsų tėvas buvo tiesiog nuostabus. Jis, jei 
taip galima pasakyti, pastatė ant kojų, išugdė tris ar keturias 
pasaulinio lygio žvaigždes. Jis buvo puikus šokių mokytojas, 
susilaukęs pripažinimo abiejuose pusrutuliuose. — Direktorius 
reikšmingai šyptelėjo ir pridūrė: — Žinoma, jį domino ne 
vien tai. Tačiau nenukrypkime nuo temos: svarbiausia yra tai, 
kad jūsų sutartis su Vebsteriu ir Forsteriu negalioja. 

— Aš neneigiu, — pradėjo jis vėl, šį kartą kreipdamasis 
labiau į Frydrichą, — aš neneigiu, kad būdamas džentelmenas 
kartu esu ir verslo žmogus. Ir kaipo toks noriu užduoti jums, 
pone daktare, vieną klausimą: ar jūs apskritai dar ketinate leisti 
savo globotinei viešai pasirodyti scenoje? O gal jūs su ja nu- 
sprendėte apsiriboti tik asmeniniu gyvenimu? 

— Oi ne! - labai ryžtingai atsakė Ingigerda. 

Frydrichas pasijuto kaip tas kardų rijikas, paspringęs pra- 
rytu kardu. 

— Ne, — pritarė jis Ingigerdai. - Žinoma, aš norėčiau, kad 
panelė Ingigerda scenoje daugiau nebesirodytų, nes ji tokios 
silpnos sveikatos. Tačiau, kaip tvirtina ji pati, jai visi tie 
pojūčiai būtinai reikalingi. Be to, peržvelgęs gautus pasiūly- 
mus ir žadamus honorarus, ir pats nebežinau, ar turiu teisę 


neleisti jai to daryti. 


Direktorius tarė: 

— Pone daktare, ir prašau to nedaryti! Namo durys buvo 
praviros, aš užėjau į vidų, pasibeldžiau į vienas duris, pasibel- 
džiau į kitas — niekas neatsakė, niekas neatidarė durų. Pagaliau 
aš atsidūriau čia, ir man pasisekė — pasiekiau tikslą. Miela 
panele ir ponas daktare, leiskite man už jus sutvarkyti reikalus 
su Vebsteriu ir Forsteriu — tais kraugeriais, kurie dar ir įžeidė 
damą. Tuo labiau kad galiu jus užtikrinti, jog kaip tik iš ten 
visą laiką sklinda patys bjauriausi gandai. 

— Pasakykite pavardes! - sušuko Frydrichas, išbaldamas. 

— Tss! — direktorius ramindamas pakėlė abi rankas, ir 
Frydrichui pasirodė, kad šis verslininkas vogčiomis pamer- 
kė jam, tarsi bijodamas, kad netikėtai prieš jo valią veidą 
nutvieskusi šypsena nesugadintų dalykinio pokalbio rimtu- 
mo. — O Dieve! — sušuko jis. - Ar ne per daug būtų jiems 
garbės? Kam tos ceremonijos! - Jis dabar jau ciniškai pažvel- 
gė į Frydrichą didelėmis apvaliomis akimis ir tęsė toliau: — 
Taigi aš siūlau jums daugiau negu visi kiti jums ligi šiol 
yra pasiūlę — po penkis šimtus markių už vakarą, kitaip 
sakant, po šimtą keturiasdešimt dolerių, neskaitant kitų 
išlaidų. O scenoje galėsite pasirodyti tik po trijų ar keturių 
dienų! Jei tik sutinkate, tai galime iš karto važiuoti pas 
advokatą. 

Nepraėjo nė dešimt minučių, kai Frydrichas ir Ingigerda 
dar su pora dešimčių žmonių jau stovėjo didžiuliame lifre, 
kuris pakilo į kažkokio komercinio pastato miesto centre penk- 


tąjį aukštą. Lilienfeldas tarė Frydrichui: 

— Jei nesate ko nors panašaus regėjęs, tai nustebsite pa- 
matęs populiaraus amerikiečių advokato kontorą. Beje, jie 
dirba dviese: Braunas ir Samjuelsonas. Tik tas Braunas sil- 
pnagalvis, viską tvarko antrasis. 

Netrukus jie jau stovėjo priešais Samjuelsoną, garsų Niu- 
jorko advokatą. Didžiulėje salėje tarsi fabrike virė darbas. Vyrai 
ir moterys stukseno rašomosiomis mašinėlėmis, o kampe buvo 
medinė pertvara su matiniu stiklu — tai šefo kabinetas. Pats 
advokatas buvo neaukšto ūgio, nesveikos veido spalvos, su Kris- 
taus barzda. Jo drabužiai buvo nenauji, gerokai padėvėti. Ir ap- 
skritai amerikiečiams būdingu švarumu jis nepasižymėjo. O 
uždirbdavo jis šimtus tūkstančių dolerių per metus. Sutartis 
tarp Lilienfeldo ir Ingigerdos buvo sudaryta per penkiolika minu- 
čių. Tik tos sutarties juridinė vertė dėl Ingigerdos nepilnametys- 
tės buvo tokia pat kaip ir sutarties su Vebsteriu ir Forsteriu. 
Beje, pasirodė, kad ponas Samjuelsonas, kuris kalbėjo labai tyliai, 
puikiausiai informuotas apie Halštrem sutartį su Vebsteriu ir 
Forsteriu. Kai užėjo kalba apie tuos ponus ir jų pretenzijas, jis 
tik paniekinamai šyptelėjo ir tarė: 

— Galite būti ramūs — tegu tik jie pabando! 

Kai grįždami namo Ingigerda ir Frydrichas ekipaže liko 
vieni ir nuo vežėjo skiriančios pertvaros langelis buvo uždary- 
tas, Frydrichas aistringai apkabino merginą. 

— Kai tu scenoje šoksi publikai, aš išeisiu iš proto, — tarė jis. 

Ir vargšas jaunasis mokslininkas vėl pabandė atsikratyti jį 
kamuojančio skausmo, tik šį kartą karštai glamonėdamas mer- 


giną. Jis kalbėjo: 

— Aš esu skęstantis žmogus ir paskęsiu net čia, sausumoje, jei 
tik tu neištiesi man rankos! Tu stipresnė už mane, tu gali išgel- 
bėti mane. Kas man darbo visas pasaulis, kas man darbo tai, ką 
praradau — viskas buvo ir bus niekai, jei tektų atsisakyti tavęs. 

— Ne, tu nesilpnas! — tarė Ingigerda. 

Ji sunkiai alsavo, jos siauros lūpos prasivėrė. Ir vel jos 
veidą tarsi kaukę iškreipė be galo gundanti šypsena. 

— Imk mane! Pagrobk mane! — sušnibždėjo ji. 

Jie ilgai tylėjo, girdėjosi tik ekipažo guminių padangų 
šiurenimas. Paskui Frydrichas tarė: 

— Ingigerda, o jiems ilgai teks laukti tavęs. Rytoj mes jau 
būsime pas Peterį Šmitą Meridene! 

Tačiau ji tik nusijuokė. Ji juokėsi iš jo, ir Frydrichas 
suprato, kad jo kerams pasiduoda tik jos kūnas, bet ne siela. 

Ekipažas sustojo priešais klubą. Frydrichas palydėjo Ingi- 
gerdą iki durų. Netardamas ne žodžio, stengdamasis įveikti 
savo gėdą ir sukrėtimą, jis paspaudė jai ranką. Netardamas ne 
žodžio, grįžo prie ekipažo. Vežėjui pasakė kažkokį adresą, kuris 
tuo momentu jam šovė į galvą. 

Frydrichas susigūžė kampe. Jam buvo gėda. Kai tik pasi- 
liko vienas, įkarščio pagautas ėme plūsti save rinktiniais keiks- 
mažodžiais. Nusiemė plačiakraštę skrybėlę, kurios vis dar ne- 
spėjo pakeisti į Niujorke nešiojamus cilindrus, nusišluostė 
išrasojusią kaktą ir sudavė per ją kumščiu, sakydamas pars 
sau: "Vargšas mano tėvas! Dar po mėnesio aš tikriausiai tap- 
siu paprasčiausiu kekšės suteneriu. Mane visi pažinos, visi 


rodys man pagarbą. Ir kiekvienas vokiečių kirpėjas Niujorke 

visiems pasakos, kas mano tėvas, iš ko aš gyvenu ir paskui ką 
sekioju! Aš tapsiu tos niekam tikusios mažosios nenaudėlės, 
tos raganiūkštės pudeliu, beždžionėle, pastumdėliu. Kiekviena- 
me mieste, kur mes beapsilankytume, visiems vokiečių kolo- 
nistams aš tebūsiu tipiškas pavyzdys, kaip žemai gali nusmuk- 
ti vokiečių aristokratas, kokioje kloakoje gali atsidurti kadaise 
buvęs padorus žmogus, žmonos vyras ir vaikų tėvas". 

Štai taip, ekipažui greitai riedant Brodvėjumi, kankina- 
mas sąžinės ir kamuojamas gėdos, Frydrichas nieko nematan- 
čiu žvilgsniu dairėsi į lekiančius pro šalį namus. Staiga jis 
krūptelėjo ir išsitiesė — jo dėmesį patraukė iškaba “Hofmano 
baras". Jis pasižiūrėjo į laikrodį ir prisiminė apie jų susitari- 
mą “Hamburge". Juk tai buvo kaip tik sutarta diena ir sutar- 
tas laikas — tarp dvyliktos ir pirmos valandos - kai visi išsigel- 
bėjusieji "Rolando" keleiviai ir jų gelbėtojai vel turėjo susitik- 
ti “Hofmano bare“. Nors Frydrichas iš karto davė ženklą su- 
stoti, ekipažas pralekė pro barą. Frydrichas išlipo, susimokėjo 
ir netrukus įėjo į šią žinomą Niujorko užeigą. 

Jis pamatė ilgą bufetą, marmuro plokštes, išklotas marmuru 
sienas, žalvarį, sidabrą, veidrodžius ir niekur — nė dulkelės. Buvo 
daug blizgančių tuščių taurių, suklinių su šiaudeliais, stiklinių 
su ledo gabalėliais. Bufetininkai nepriekaištingo baltumo švarkais 
nepaprastai vikriai, tiesiog artistiškai pilstė įvairiausius ameri- 
kietiškus dyinks' ir padavinėjo juos su tokia olimpine ramybe, 


kad atrodė, jos niekas nepajėgtų sudrumsti. 


"Gėrimai (angl. ). 

Sienoje už bufeto neaukštai, kad būrų galima lengvai 
pasiekti, buvo daug išpoliruoto metalo blizgančių čiaupų ir 
langelių į ūkines paralpas ir sandėlius. Virš jų siena buvo 
nukabineta paveikslais. Prie baro stoviniavo ar sėdinėjo žmo- 
nės su atsmauktomis ant pakaušio apvaliomis skrybėlėmis 
ar cilindrais, viršum jų galvų Frydrichas išvydo puikų Kur- 
bė tapytą moters aktą, Truajono avis, Diuprė šviesų jūros 
peizažą su debesuotu dangumi, kelis puikius Šarlio Fransua 
Dobinji darbus: landšaftą, vaizduojantį kopas su avimis, ir 
kitą landšaftą su dviem mėnuliais: vienas — virš horizonto, 
kitas — tai jo atspindys klane, prie kurio stovi du gromu- 
liuojantys jaučiai; dar kabojo Koro paveikslas: medis, karvė, 
vanduo, puikus vasaros dangus; Diazo paveikslas: tvenki- 
nys, senas beržas, šviesos atšvaitai vandenyje; Ruso paveiks- 
las: didžiulis vėtros draskomas medis; Žano Fransua Milė 
natiurmortas: puodas su burokėliais, alavo šaukštas, peilis; 
Delakrua tamsus portretas; dar vienas Kurbė peizažas; ne- 
didukas Bastjeno-Lepažo paveikslas: saulės nutvieksti mer- 
gina ir vyras, sedintys ant žolės, ir dar daug kitų puikių 
paveikslų. Frydrichą jie taip sužavėjo, kad jis beveik pamir- 
šo, ką jam visai neseniai teko išgyventi ir ko jis atėjo čia. 

Kai Frydrichas beveik visai užsimiršęs negalėjo atitraukti 
akių nuo šių prancūzų dailės šedevrų, tą jo mėgavimąsi menu 
sutrikdė grupelė baro lankytojų, išsiskiriančių iš kitų garsiu. 
rekavimu, kvatojimu ir apskritai triukšmingu elgesiu. Stai- 
ga jis krūptelėjo, pajutęs ant peties ranką, ir pažvelgė į akis 


kažkokiam žmogui, kurio barzdotas veidas jam nieko nepri- 

minė. Nuo kokteilių ir kitų stiprių gėrimų jo veidas buvo 
raudonas kaip bijūnas, net su melsvomis dėmėmis. Nepa- 
Žįstamasis tarė: 

— Mielas daktare, nejaugi jau kapitono Butoro nepažįstate? 

O Dieve, juk tai iš tiesų buvo kapitonas, žmogus, išgel- 
bėjęs Frydrichui gyvybę! 

Dabar Frydrichas atpažino ir visą grupę, kuri triukšmau- 
dama sutrukdė jam gėrėtis paveikslais. Cia buvo berankis Ar- 
tūras Štosas, truputį atokiau nuo jo sėdintis jo tarnas Bulkė, 
daktaras Vilhelmas, dailininkas Fleišmanas, mašinistas Vendle- 
ris. Buvo ir pora "Rolando" jūreivių naujomis uniformomis 
ir kepurėmis. Jie jau įsidarbino kitame garlaivyje. 

Visi triukšmingai sveikinosi su Frydrichu. Artūras Štosas pradė- 
jo savo seną dainelę apie tai, kad jis greit atsisakys visų tų kelionių ir 
išeis į užtarnautą poilsį. Jis daug ir garsiai kalbėjo apie savo žmoną ir, 
atrodė, daugiausia tam, kad visus įtikintų, jog jis iš ukrųjų yra 
vedęs. Jis taip pat pasigyrė, kad jo pasisekimas šį kartą buvęs milžiniš- 
kas; vieną vakarą žiūrovai netgi įsiveržė į sceną ir išnešė jį ant rankų. 

— Na, kolega, kaip jūsų reikalai? - paklausė daktaras Vilhel- 
mas. — Kaip leidžiate laiką? 

— Šiaip sau, — gūžtelėjęs pečiais, atsakė Frydrichas ir pats 
nusistebėjo, kodėl apsiribojo tokia lengvabūdiška fraze, apibū- 
dindamas visa tai, kas įvyko per tokį trumpą laiką. Tačiau 
keistas dalykas: čia krante, šitame bare, jam beveik nesinorėjo 
kaip anksčiau atverti kolegai širdį, atvirai jam išsipasakoti. 

— Ką veikia mūsų mažylė? - paklausė Vilhelmas, reikšmin- 
gai švptelėjęs. 

— Nežinau, — šaltai atsakė Frydrichas, pabrėžtinai vengda- 
mas intymumo. — Beje, jūs apie ką, mielas kolega? — pridūrė 
jis. 

Kadangi Frydrichas į Vilhelmo klausimus atsakinėjo taip šaltai 
ir nenoriai, pokalbis nesimezgė. Per pirmasias dešimt ar pen- 
kiolika minučių jis ir pats nesuprato, kokio galo čia atėjo. O čia 
dar kaip tyčia jau visi baro svečiai sužinojo, kad jų grupelė - tai 
išsigelbėję “Rolando" keleiviai. Jau vien berankis Štosas traukė į 
save visų žvilgsnius. Jis pats negėrė, tačiau dosniai vaišino ki- 
tus. Ir kaip tik tai paskatino kapitoną Butorą, mašinistą Vend- 
lerį, dailininką Fleišmaną ir jūreivius dar greičiau kilnoti taure- 
les. Daktaro Vilhelmo raginti irgi nereikėjo. 

Jis tyliai, kad kiti negirdėtų, papasakojo Frydrichui, jog 
"New York Herald" organizavo rinkliavą dailininkui Fleišmanui 
ir kad jis jau gavęs tokią dolerių krūvelę, kokios vargšelis ligi 
šiol net sapne neregėjo. Tai išgirdęs, Frydrichas nusijuokė iš 
visos širdies: mat dabar jis suprato, kodėl Fleišmanas taip greit 
pasigėrė ir kodel vel taip užriete nosį. 

— Pone daktare, o ką jūs pasakysite apie tai? — kreipėsi 
Fleišmanas į Frydrichą, juokdamasis ir piktai kritikuodamas 
ant sienos iškabintus paveikslus. — Na, tik pažiūrėkite — argi 
tai menas? Ir tokius dalykus tempia glebiais iš Prancūzijos, 
išmesdami kaip į balą milijonus dolerių. Štai kaip mulkina 
tuos amerikiečius! Galiu lažintis iš ko tik norite: jei pas mus 
— Miunchene, Drezdene ar Berlyne - bet kuris dailės studentas 
nenutapytų geriau už tą ar aną, — jis baksnojo pirštu kur 


pakliuvo į iškabinėtus paveikslus, — tai jį išvytų jau iš pir- 

mojo kurso. 

— Jūs teisus kaip visada, — juokdamasis atsakė Frydrichas. 

— Štai pamatysite — aš tiems amerikiečiams atversiu akis! 
— šaukė Fleišmanas. — Vokiečių menas... 

Tačiau Frydrichas jo jau nebesiklause: jam pasirodė, jog 
Fleišmanas visą laiką kartoja vieną ir tą patį. 

Visai nesivaržydamas, Frydrichas kreipėsi į daktarą Vil- 
helmą: 

— Prisimenate, kaip tas riaumojantis ruonis, tas idiotiškai 
besikvatojantis galvijas išniro iš vandens tiesiai priešais mūsų 
valtį? 

Kapitonas Butoras ir mašinistas Vendleris, kurie ką tik iš 
kažko baisiausiai juokėsi, dabar, šluostydamiesi ašarojančias 
akis, priėjo prie abiejų gydytojų — matyt, jiems pasirodė, kad 
atėjo laikas pasikalbėti rimčiau. 

— Ponia, o jūs girdėjote, - paklausė kapitonas, — kad Niu- 
faundlendo žvejai pastebėjo laivo nuolaužas ir lavonus. Rasta ir 
“Rolando" gelbėjimo ratų. Atrodo, kad nuolaužas ir lavonus 
bangos atnešė ant smėlio seklumos. Aplink sukiojasi daugybė 
paukščių ir ryklių. 

Vilhelmas paklausė: 

— Kaip manote, kapitone — ar dar pavyks surasti ką nors iš 
"Rolando" gyvą ar mirusį? 

Apie gyvuosius kapitonas kalbėti nepanoro. 

— Galėjo atsitikti ir taip, — aiškino jis, - kad vieną kitą valtį 
nunešė toliau į pietus, į ramią jūrą. Tik ten tokia valtis plūdu- 


riuotų atokiau nuo didžiųjų garlaivių maršruto ir kokias tris ar 

keturias dienas liktų nepastebėta. Laivų nuolaužas ir skenduo- 
lius Labradoro srovė dažniausiai plukdo į pietus, kol ji nesusi- 
duria su Golfo srove, o ši tada ima nešti juos į šiaurės rytus. Ir 
jei srovė ties Azorų salomis pasuks į šiaurę, tai jie netrukus gali 
atsidurti keliais tūkstančiais mylių šiauriau, gal net prie Škoti- 
jos krantų. 

— Jei taip, - tarė Frydrichas, — tai galbūt ir mūsų šaunusis 
šviesiaplaukis kapitonas ras amžinojo poilsio vietą Škotijos 
žemėje, kokiose nors kapinėse tarp nežinomų mirusiųjų. 

— Tokia jau kapitonų dalia, - atsakė Butoras, kuris dabar 
labiau paneėšėjo į vokiečių arklinio tramvajaus konduktorių. — 
Iš mūsų reikalaujama, kad mes, kaip mūsų Viešpats Jėzus Kris- 
tus, valdytume jūras, kad mums paklustų audros, o jei tik mes 
to negalime, tai mums belieka rinktis vieną iš dviejų: paskęsti 
jūroje ar baigti gyvenimą kartuvėse. 

Prie jų priėjo Artūras Štosas. 

— Ponai, ar neprisimenate, kaip ten buvo, kai mes skendo- 
me: pertvaros buvo uždarytos, ar ne? 

Frydrichas pagalvojo ir atsake: 

— Ne! 

— Ir man taip atrodo, — tarė Štosas. - O ponai jūreiviai 
tvirtina apie tai nieko nežiną. "Mes tik vykdėme įsakymus, ir 
viskas“, — sako jie. 

Į pokalbį įsikišo dailininkas Fleišmanas: 

— Pertvaros nebuvo uždarytos! - sušuko jis. - Kapitono 
apskritai nė karto nemačiau, nežinau net kaip jis atrodė. O 


pertvaros tikrai nebuvo uždarytos. Mano vieta buvo, — pa- 

sakojo jis toliau, — šalia žydų šeimos, vykstančios iš Rusijos. 
Mes staiga pajutome baisų smūgį, viskas sutraškėjo subraš- 
kėjo, tarsi laivas būtų užlėkęs ant granito uolos. Na, ir iš 
karto kilo panika. Visi tarsi pakvaišo, išsikraustė iš proto. 
Ėmė lakstyti į visas puses, atsitrenkdami vienas į kitą galvo- 
mis ir į sienas. Štai pažiūrėkite, kokia sudaužyta mano ran- 
ka, — tarė jis, atsmaukdamas rankovę. — Beje, žinote, kas tai 
padarė? Viena juodukė iš Rusijos, kuri, kaip čia pasakius, 
rūpinosi, kad man toji kelionė laivu neprailgtų. — Tai, žino- 
te, ji niekaip nenorėjo paleisti manęs! Nuo klyksmo ji net 
užkimo. Nebegalėjo net žodžio pratarti, tik švokštė! Įsikibo 
į mane ir, įsivaizduojate, švokštė man: “Arba jūs išgelbėsit 
mane, arba nuskęsime abu kartu!“ Tad kas man beliko daryti? 
Teko stuktelėti jai per galvą. 

— Taip, tokioj situacijoj nieko kito nebelieka, — pritarė 
mašinistas Vendleris. — Į jūsų sveikatą, ponai! 

— Beje, pone daktare fon Kamacheri, — tarė Štosas, — kaip 
tik pagalvojau apie mažąją Halštrem. Turėtumėt prikalbėti ją, 
kad ji kuo greičiau sutvarkytų reikalus su Vebsteriu ir Forste- 
riu. Jei jūs trukdysite tai mergiotei išeiti į sceną, tikrai pada- 
rysite jai meškos paslaugą. 

— Ar aš? — paklausė Frydrichas. — Iš kur jūs ištraukėte? 

Ne kiek nesutrikęs, berankis tęsė toliau: 

— Vebsteris ir Forsteris labai padorūs žmonės, o jų pažintys 
ir įtaka yra neįkainojami dalykai. Vargas tam, kas išdrįs atsi- 
stoti jiems skersai kelio! 


— Pone Šrosai, būkite toks geras, nebekalbėkime dau- 

giau apie tai. Nesu paskirtas vargšės našlaitės, apie kurią jūs 
kalbate, globėju. 

— Na, ką jūs, kokia ten vargšė našlaitė! — tarė Štosas. — 
There's money in 1r!', kaip sako biznieriai. Nepamirškite, kad 
esame dolerių šalyje! 

Frydrichas buvo pasipiktinęs. Jam norėjosi griebti skrybėlę ir 
dingti. Pats negalėjo suprasti, ko atėjo čia, pas tuos žmones. 
Norėdamas išvengti nemalonios temos ir atsikratyti blogos nuo- 
taikos, na, ir iš kilnesnių paskatų jis staiga užvedė kalbą apie 
tarnaitę Rozą, piktindamasis neva per mažai jai skiriamu dėme- 
siu. Jo manymu, labiausiai iš visų moterų reikėtų pasirūpinti ja. 
Jis esąs ne verslininkas ir ne spekuliantas. Tačiau jei būtų rengiama 
kokia nors nnkliava ir tie pinigai būtų renkami ne Rozai, vadina- 
si, del tikrosios "Rolando" didvyrės nebūtų padaryta nieko. 

— Nejaugi? Nejaugi? — sumikčiojo Fleišmanas, nejuokais 
baimindamasis, kad kėsinamasi dalytis jo grobį. 

Sulig tais žodžiais priėjo Bulke. 

— Ar prisimenate, pone Fleišmanai: juk kaip tik Roza 
pirmoji pastebėjo jus! Jei ne ji, ištraukusi jus iš vandens - juk 
ji stipri kaip meška — kažkas iš mūsų veikiau būtų trinktelėjęs 
jums irklu per galvą. 

— Kąjūs čia dabar malace, avine nelaimingas! — tarė Fleišma- 
nas, traukdamasis į šalį. — Kokia nesąmone! Ir sugalvok tu man! 

Jis pasisuko į paveikslais nukabinėtą sieną ir, rodydamas į 
nuostabų Dobinji paveikslą, tarė: 


————————————  ——————————— MMM 


Čia pinigų klausimas (angl.). 

— Dievaži, net neįsivaizduojate, kaip man įgriso tie du 
klaikūs lunatiški jaučiai! 

Frydrichas susimokėjo, atsisveikino ir išėjo. 

Jis nepriėmė kvietimo papusryčiauti kartu su visais, steng- 
damasis, kiek įmanoma, mandagiau atsisakyti. 

Gatvėje Frydrichas klausė pats savęs, kodėl jam stinga ju- 
moro jausmo. Juk argi tie nieko blogo nepadarę žmonės kalti 
dėl to, kad jo nervai taip sudirginu? Frydrichas paprastai sku- 
bėdavo atitaisyti, jei manydavo, jog klysta. Todėl kai tik 
kritiškai įvertino save, iš karto apsisuko, ketindamas sugrįžti 
ir papusryčiauti su savo nelaimės ir laimės draugais. 

Pakako kelių minučių, ir vėl prieš jo akis išniro Hof- 
mano baro durys. Brodvėjuje eismas kaip visada buvo in- 
tensyvus, dviem nenutrūkstančiomis eilėmis, visai greta vie- 
nas kito, lėkė geltoni kabančio lynų kelio vagonai. Oras 
buvo šaltas. Aplink tvyrojo didžiulis triukšmas, ir Frydri- 
chas matė, kaip į tą triukšmą pasinėrė iš baro išėję “Rolan- 
do" bendrakeleiviai. Jis norėjo pamoti jiems ranka, bet tuo 
momentu paslydo, užmynęs ant šlapio šaligatvio gulinčio 
obuolio graužtuko ar apelsino žievelės. Tuo momentu pasi- 
girdo kažkieno balsas: 

— Laikykitės, pone daktare! How do you do?! 

Frydrichas atgavo pusiausvyrą ir pamatė gražią stotingą 
damą su vualiu, kailine berete ir kailiniu puspalčiu. Ne iš karto 


pažino, jog tai mis Berns. 


| Kaip einasi? (Angl.). 

— Man pasisekė, pone daktare, — tarė ji. — Mac šiaip aš 
labai retai užsuku čia, tačiau šiandien eidama į savo restora- 
ną padariau lankstą, norėdama netoliese kai ką nusipirkti. 
Jei nebūtumėt suklupęs, nebūčiau pastebėjusi jūsų. Be to, 
šiandien viena jauna dama, kurią jūs pažįstate — panelė Halšt- 
rem — Franko atvesta, į Riterio ateljė, užlaikė mane ten 1l- 
giau nei paprastai. 

— Mis Berns, jūs pusryčiaujate viena? — paklausė Frydrichas. 

— Taip, viena, — atsakė ji. — Jus tai stebina? 

— Oi ne, nė truputėlio, - paskubėjo užtikrinti Frydrichas. 
— Aš tik norėjau paklausti, ar nesutiktumėt papusryčiauti kartu 
su manimi? 

— Kodėl gi ne, pone daktare, su didžiausiu malonumu. 

Jie nuėjo kartu — puiki pora, traukianti praeivių dėmesį. 
— Ar galėčiau paprašyti jūsų trumpam stabtelėtu, — tarė Fryd- 
richas. — Štai ten lipa į tramvajų žmonės, kurie vienam Die- 
vui težinoma kaip, vieni gelbėjo mane, kitus gelbėjau aš. Tik 
dabar neturiu nė mažiausio noro vel susitikti su jais. 

Grupele, kurios jis taip saugojosi, nuvažiavo į Brukliną. 
Frydrichas tęsė savo mintį: 

— Ačiū Dievui, mis Berns... — jis užsikirto, nebaigęs saki- 
nio. 

Ji nusijuokė ir paklause: 

— Už tai, kad tie tramvajumi nuvažiavę žmonės išgelbėjo jus? 

— Ne, už rai, kad aš sutikau jus ir kad jūs išgelbėjote 
mane nuo tų ponų. Prisipažįstu, esu nedėkingas. Šit paim- 


kime kapitoną. Kai išvydau jo laivą, tarsi plevenantį virš 

okeano ir plaukiantį mūsų link, o jis stovėjo aukštai ant 
kapitono tiltelio, tai tada jis man atrodė jei ne arkangelas, 
tai jau bent paties Dievo įrankis. Jis man tada buvo ne 
šiaip sau žmogus, o Žmogus, Dievo siųstas išgelbėtojas! 
Tik jį vieną tada ir temačiau. Mano siela, ir visų mūsų 
sielos šaukėsi jo, tiesiog meldėsi jam! O čia jis mano akyse 
tapo padoriu, geru, lekštu, menku, nuobodžiu miesčioniu. 
Arba tas berankis Štosas, kurio linksmumas buvo užkrėtęs 
visus keleivius: juk jo pareigingumas jį tik sumenkina, 
užtat kapitoną Butorą išaukština. Tarp jų yra ir laivo gydy- 
tojas, geras mano kolega. Tiesiog sutrikau pamatęs, koks 
jis menkysta. Niekas mūsų jau nebesieja, kai nebeliko mus 
sujungusio laivo. 

Frydrichas kalbėjo ir kalbėjo, tarsi jo viduje susikaupę žo- 
džiai būtų pralaužę užtvanką. 

— O labiausiai šiandien mane pritrenkė tai, kad žmogus, 
pasirodo, gali net visą ąžuolą suvirškinti. Tuo tarpu aš ne kartą 
pagaunu save abejojant, ar tas mūsų didysis garlaivis, kurio 
visi kampeliai jau buvo išlandžioti, iš tikrųjų nuskendo. Nors 
mačiau tai savo akimis, esu nuo viso to taip toli, kad mano 
visa esybė negali aprėpti šio fakto. Jaučiu, kaip man sieloje 
atgyja tas didysis laivas, o paskui tris, keturis, penkis kartus 
per dieną mano sieloje pasikartoja jo katastrofa. Šią naktį nu- 
budau, atleiskite, išpiltas šalto prakaito: mane pažadino tie pra- 
gariški skambučiai, tas sąmyšis, tie nelaimės signalai, tie kru- 
vini snukiai, tos aplink plaukiojančios kūno dalys — vaizdas 


tiesiog klaikus. 

— Man atrodo, — juokdamasi tarė mis Eva Berns, — kad 
jūsų draugai elgėsi labai blogai. 

Frydrichas negalėjo to patvirtinti. Jis tik dar kartą pakartojo: 

— Jie sugraužė laivą, visas jo medines ir metalines dalis 
ir viską, kas tik jame buvo gyvo, sukramtė ir prarijo, neliko 
nė ženklo. 

Juodu sustojo priešais nedidelio restoranėlio duris. Mis 
Eva tarė: 

— Pone daktare, jei jūs iš tikrųjų norite pusryčiauti su 
manim, tai jums teks tenkintis toli gražu ne tokiu lygiu, kurį 
leidžia sau misteris Riteris. 

Jie įėjo į vidų ir atsidūrė nedidelėje žemoje salėje, kurios 
grindys buvo išklotos raudonomis plytelėmis, o lubos ir sie- 
nos apmuštos mediniais paneliais. Visur buvo švaru. Resto- 
ranėlio nuolatiniai lankytojai buvo paprasti žmonės: vokiečių 
kirpėjai, vežikai, pardavėjai, čia visada galintys išgerti prie 
baro ar nebrangiai papusryčiauti. Šeimininkas salės sienas nu- 
kabinėjo sporto tematikos paveikslėliais: garsių žokėjų su žir- 
gais, cirko artistų — jėgos atletų, akrobatų ir panašiai — foto- 
grafijomis. O pats restorano šeimininkas buvo panašus į 
žmogų, vėlai vakare ir naktį bendraujant su kitokia publika. 

Frydrichas vis dar nebuvo atsikratęs gero auklėjimo ste- 
reotipų. Todėl jis nejučia nustebo, kaip Eva Berns gali 
lankytis tokiame restorane, tik to nustebimo neparodė. Prie 
jų priėjo pats šeimininkas ir rimtu kaip kaukė veidu an- 
gliškai paklausė: 


— Mis Berns, jūs šiandien vėliau nei paprastai. Gal kas 

atsitiko? 

Ji gyvai ir linksmai atsakė: 

— Nor a bit of it, Mister Brown, I am always allyight!! 
dūrė, kad jos palydovas tikriausiai tuo nepasitenkins. Paklausė, 
ar ponas Braunas neturįs ko nors geresnio. Tačiau Frydrichas 
pareiškė, kad valgys tą patį, ką ir mis Berns. 

— Oi, perspėju jus iš anksto, — tarė ji, kai restorano šeimi- 
ninkas nuėjo. - Tikrai nemanau, kad mano dieta patenkins jus. 
Aš niekada nevalgau mėsos. O jūs tikriausiai mėsėdis. 

Frydrichas nusijuokė: 

— Mes, gydytojai, — atsakė jis, — irgi vis labiau tolstame 
nuo mesiškų valgių. 

— Man atrodo, kad valgyti mėsą šlykštu, — tarė ji. — Įsi- 
vaizduokite: aš turiu gražią vištelę, kasdien matau ją bėgiojan- 
čią po kiemą ir staiga imu, perpjaunu jai gerklę ir suryju ją. 
Vaikystėje turėjau ponį, paskui jį papjovė ir Yst Endo žmonės 
suvalgė jį. Juk daug kas mielai valgo arklieną. 

Ji nusimove ilgas švediškas pirštines. 

— Tačiau pars blogiausias dalykas — tai tas baisus vis nesiliau- 
jantis kraujo praliejimas, be kurio negali išsiversti mėsėdžiai žmo- 
nės. Argi ne siaubingos tos milžiniškos skerdyklos Čikagoje, kur 
mašinomis be paliovos masiškai žudomi nekalti gyvulėliai! Juk 
galima gyventi ir be mesos! Nera jokio reikalo valgyti mėsą! 

Visa tai ji išdėstė pusiau juokais, pusiau rimtai gražia 


Ničnieko, misteri Braunai, viskas gerai, kaip visada! (Angl). 

vokiečių kalba, gal tik su nedideliu akcentu, kietokai tarda- 
ma kai kuriuos garsus. 

Frydrichas atsake, kad dėl daugelio priežasčių šiuo klausi- 
mu galutinai dar nenusistatęs; tačiau jis pats asmeniškai galįs 
apsieiti ir be mėsos. Jei suvalgys pietums antrekotą, o vakarie- 
nei rostbifą, tai to jam visai užteks, ir nieko daugiau jam ne- 
bereikės. Mis Berns iš pradžių suglumo, o paskui skaniai nu- 
sijuokė, taip reaguodama į jo nekaltą pajuokavimą. 

— Jūs gydytojas! — sušuko ji. — O visi gydytojai juk garsėja 
kaip gyvulėlių kankintojai! 

— Jūs kalbate apie vivisekciją? 

— Taip, kaip tik apie ją. Tai juk didžiausia gėda, tai cūks- 
tančius metų trunkanti nuodėmė! Tai juk siaubinga nuodėmė — 
šaltakraujiškai ir žiauriai užkankintu iki mirties gyvulėlius vien 
tam, kad kokiam žmogui būtų įmanoma pailginti gyvenimą. 

Frydrichas nuščiuvo. Jis vis delto buvo per daug susijęs su 
mokslu, kad galėtų pritarti tokioms šios gyvulėlių užtarėjos 
mintims. Ji tą pajuto ir iš karto pridūrė: 

— Jūs, vokiečių gydytojai, baisūs žmonės. Kai tik patenku į 
Berlyną, baiminuosi, kad galiu netikėtai numirti ir mane nuga- 
bens skrosti į kokį nors siaubingą jūsų anatominį kabinetą. 

— Ak tai jūs buvote ir Berlyne, mis Berns? — paklausė 
Frydrichas. 

— Na taip, pone daktare, kur tik aš nebuvau! 

Šeimininkas atnešė pusryčius: keptų bulvių, šviežių kopūs- 
tų ir leistinės kiaušinienės. Šiaip jau tokie pusryčiai vargu ar 


būtų patenkinę Frydrichą, tačiau dabar jis dorojo juos gar- 

džiuodamasis, užsigerdamas kaip ir mis Eva amerikiečiams 
įprastu vandeniu su ledu. 

Bevalgant dama visą laiką kalbėjo — laisvai, natūraliai, 
gyvai. Ji pastebėjo, kad laivo katastrofos siaubas dar neišdi- 
lo iš Frydricho atminties, ir todėl, prisimindama Peterio 
Šmito perspėjimą, rūpestingai vengė šios temos. O Frydri- 
chas, nepatenkintas, kad taip apibūdino savo likimo drau- 
gus, ne sykį bandė vėl užvesti kalbą, kadangi jis apskritai 
mėgo kalbėti apie tai, kas jį kamuoja, kas neduoda jam 
ramybės. Jis tarė: 

— Kalbama apie pasaulio tvarkos imanentinį teisingumą. 
Bet kodėl tada išsigelbėjo saujelė atsitiktinai pasirinktų žmo- 
nių, kai tuo tarpu tokia daugybė, pradedant nepamirštamuo- 
ju kapitonu fon Keseliu, na, ir visa rinktinė "Rolando" įgula 
prigėrė? Ir kodel, kokiam tikslui aš pats buvau išgelbėtas? 

Ji atsakė: 

— Pone daktare, vakar jūs buvote visai kitoks žmogus. 
Šiandien jūs toks niūrus, o vakar tiesiog švytėjote. Man 
rodos, jūs neteisus, nejausdamas dėkingumo jus išgelbėju- 
siai lemčiai. Mano manymu, jūs neatsakote nei už išsigelbė- 
jusiųjų kokybę, nei už savo paties išsigelbėjimą, nei paga- 
liau už žuvusiųjų skaičių. Kūrėjas turi savo planą ir jį įgy- 
vendina be jūsų žinios, tad priimkite jį tokį, koks jis yra. 
Priimkite gyvenimą tokį, koks jis yra — štai vienintelis 
menas, kurį įvaldžius jis jums anksčiau ar vėliau tikrai 
pravers. 


— Jūs teisi, — tarė Frydrichas, — tik aš vyras ir nuo mažens 

esu linkęs ne tiek į praktinę veiklą, kiek į dvasinius dalykus. 
Prisimenate, kaip sako jūsų daniškasis anglas Hamletas: 
"Išgverusi gadynė! Ir, deja, 
Aš gimęs tam, kad pataisyčiau ją.“ 


Ir aš vis dar niekaip negaliu atsikratyti tos didybės mani- 
jos. Be to, nepamirškite, kad kiekvienas save gerbiantis vokie- 


tis turi ir Fausto bruožų: 


"Aš teisės mokslus nugalėjau, 
Prie filosofijos sėdėjau, 
Pasidariau aš teologas 


Ir dargi medikas neblogas... ž 


ir taip toliau. Tada ateina momentas, kai viskuo nusivili, ir 
tada galėtum pasirašyti sutartį kad ir su pačiu velniu, kurio 
pirmasis tau pasiūlytas vaistas, nors ir keista, dažniausiai tėra 
kokia nors šviesiaplaukė Gretchen ar kažkas panašaus. 

Frydricho pašnekovė cylėjo, ir todėl jis šnekėjo toliau. 

— Nežinau, ar jums būtų įdomu, — tarė jis, - ką nors 
smulkiau sužinoti apie dvasiškai subankrutavusio žmogaus keistus 
likimo vingius. 

Ji nusijuokė ir atsakė: 

— Subankrutavusio? Tokiu aš jūsų ukrai nelaikau! Aišku, mane 
domina viskas apie jus ir tai, ką jūs norėtumėt papasakoti man. 


| * š 
A. Churgino vertimas. 

— Puiku, tuoj pažiūrėsim, ar jūs teisi, — atsakė Frydri- 
chas. — Įsivaizduokite žmogų, kuris iki trisdešimties metų 
visą laiką ėjo ne tais keliais. Arba bent jo kelionė vienu iš tų 
kelių visada baigdavosi katastrofa: arba sulūždavo vežimo ašis, 
arba jis susilaužydavo koją. Tikras stebuklas, kad šį kartą man 
pavyko išsigelbėti iš skęstančio laivo. Vis dėlto man atrodo, 
kad mano laivas sudužo, o kartu su juo ir aš. Arba kad mudu 
abu tebeskęstame. Nes kranto nematau. Nematau nieko tvirto, 
į ką būtų galima atsiremti. 

Iki dvylikos metų aš mokiausi kadetų mokykloje. Ten aš 
neretai pagalvodavau apie savižudybę, ir mane dažnai bausdavo 
už neklusnumą. Aš neturėjau nė menkiausio noro ruoštis būsi- 
moms didelėms skerdynėms. Tada tėvas atsiėmė mane iš tos 
mokyklos, nors dėl to turėjo palaidoti savo mėgstamą idėją — 
nes jis pats buvo kariškis kūnu ir siela. Taigi aš baigiau jo 
nekenčiamą klasikinę gimnaziją, paskui tapau gydytoju. O ka- 
dangi mane dar traukė ir mokslas, tad susidomėjau bakteriolo- 
gija. Ir vel - lūžo vežimo ašis! Lūžo koja! Tuo viskas ir baigėsi! 
Vargu ar prie tų dalykų dar kada nors sugrįšiu. 

Vedžiau. Šį reikalą, jei galima taip pasakyti, surežisavau iš 
anksto: savas namas, sodelis, gera žmona, vaikai, kuriuos keti- 
nau auklėti naujoviškai, laisviau ir geriau, negu mūsuose pri- 
imta. Šalia viso to gydytojo darbas neturtingame provincijos 
kampelyje, nes man atrodė, kad ten aš būsiu naudingesnis žmo- 
nėms, negu, sakykim, Berlyne. “Brolyti, — kalbėjo man visi, — 
ką darai: turėdamas tokią pavardę, Berlyne uždirbrtum dvide- 


šimt, trisdešimt, gal net keturiasdešimt kartų daugiau!“ O čia 

dar mano mieloji žmonelė užsispyrė — negimdys, ir viskas! Ir 
nuo pirmųjų nėštumo požymių iki pat gimdymo jai vis kar- 
tojosi nevilties priepuoliai, ir gyvenimas mums abiems virto 
tikru pragaru. Neretai naktį, užuot miegoję, prasiginčyda- 
vome iki pat ryto. Aš vis įkalbinėjau, guodžiau, raminau ją 
ir garsiai, ir tyliai, ir piktai, ir švelniai, ir karštai, ir nuolan- 
kiai, pasitelkdamas visus įmanomus ir neįmanomus argu- 
mentus. Ir jos motina nesuprato manęs. Ne tik mano žmo- 
na, bet ir ji buvo nusivylusi, nes atsisakyti puikiausios kar- 
jeros, kurią galėjau padaryti, jos nuomone, galėjo tik visiškas 
beprotis. Negana to, mes — nežinau, gal taip daro ir visi 
jaunavedžiai — dar vaikui negimus jau pradėjom ginčyus dėl 
to, kaip jį auklėsim. Ginčijomės, kur mokysim berniuką — 
namie, kaip norėjau aš, ar, kaip reikalavo žmona, viešojoje 
mokykloje. Arba, pavyzdžiui, jei aš pareikšdavau: 'Mergaitę 
mokysime gimnastikos!“, tai mano žmona iškart atšaudavo: 
"Jokios gimnastikos!" O juk ta mergaitė dar ir gimusi nebu- 
vo. Mes besiginčydami taip įsikarščiuodavome, kad imdavo- 
me gąsdinti vienas kitą skyrybomis ir savižudybe. Mano 
žmona užsirakindavo kambaryje. Aš belsdavausi į duris, bi- 
jodamas, kad ji ko nors nepasidarytų. Paskui mes taikydavo- 
mės. Tačiau tokie susitaikymai tik dar labiau padidindavo 
nervinę įtampą mūsų namuose. Vieną gražią dieną turėjau net 
išgrūsti uošvę iš namų, nes tai buvo vienintelė priemonė 
ramybei atstatyti. Pagaliau ir pati žmona tą suprato. O ap- 
skritai tai mes juk mylėjome vienas kirą ir buvome kupini 


pačių geriausių ketinimų. Susilaukėme trijų vaikų: Albrech- 

to, Bernhardo ir Anamarijos. Jie gimė per trejus metus — 
vienas po kito. Tie gimdymai taip ištampė mano žmonos 
nestiprius nervus, kad jos būsena pasiekė kritinį tašką. Jau 
po Albrechto gimimo jai buvo užėjęs melancholijos prie- 
puolis. Jos motina prisipažino man, kad panašūs priepuoliai 
vaikystėje užeidavę ir jai. Po paskutiniojo gimdymo aš su 
žmona buvau porai mėnesių išvykęs į Italiją. Tai buvo nuo- 
stabus laikas, po laimingu Italijos dangumi ji pralinksmėjo. 
Tačiau liga jos viduje patyliukais toliau varė savo pragaištin- 
gą darbą. Man dabar trisdešimt vieneri ir jau aštuoneri me- 
tai kai vedęs. Mano vyriausiajam sūnui jau septyneri metai. 
Praėjo... — Frydrichas pagalvojo, — praėjo maždaug... dabar 
turime vasario pradžią... Na, pernai apie spalio vidurį aš už- 
ėjau į žmonos kambarį ir pamačiau, kad ji karpo į smulkiau- 
sias skiauteles didelį gabalą tikrai nepigaus muaro audinio, 
kurį buvau nupirkęs jai Ciuriche ir kuris daugiau nei ketve- 
rius metus pragulėjo jos spintoje. Man dar ir dabar tebesto- 
vi prieš akis tas vaizdas: iš raudonos medžiagos, kurią jai 
kadaise pirkau, dabar liko krūva, ištisas kalnas skiaučių ant 
grindų. “Angele, ką darai?“ — paklausiau. Ir supratau, kad 
išmušė lemtingoji valanda! Vis dėlto dar kurį laiką neprara- 
dau vilties, tikėjausi stebuklo. Tačiau vieną nakų prabudęs 
pamačiau virš savęs žmonos veidą. Ji žiūrėjo į mane neregin- 
čiomis akimis. Pajutau, kad kažkas remiasi man į gerklę. Tai 
buvo tos pačios žirklės, kuriomis ji sukarpė tą medžiagą. Ji 
tarė: “Renkis, Frydrichai, eisime miegoti į liepos lentų kars- 


1 


tą 

Teko sukviesti jos ir savo gimines pasitarti. Juk galų gale 
pavojus grėsė ir mūsų vaikams, nes aš pats gal ir būčiau kaip 
nors apsigynęs, o jie juk bejėgiai. 

— Taigi matote, — baigė Frydrichas, — vedybiniame gyve- 
nime pasiekiau ne daugiau, kaip ugdydamas savo talentą. No- 
riu visko ir nenoriu nieko. Galiu viską ir negaliu nieko. Mano 
galva ir kupina įvairiausių idėjų, ir visiškai tuščia. 

Mis Eva Berns ramiai konstatavo: 

— Taip, matau, kad jums teko nemažai iškentėti. 

— Taip, — atsakė Frydrichas. — Jūs teisi, mis Berns, bet tik 
tuo atveju, jei būtąjį laiką pakeisite esamuoju laiku ir jei 
aiškiai suprasite, kas šį reikalą dar labiau sukomplikuoja. O 
klausimas toks: ar esu kaltas del to, kad mano žmonos liga taip 
susikomplikavo, ar galiu laikyti save nekaltu? Dabar galiu pasa- 
kyti jums tik tiek, kad teismo procesas, kuriame aš esu ir 
kaltinamasis, ir kaltintojas, ir teisėjas, dar tebevyksta, ir galu- 
tinis sprendimas kol kas dar neaiškus. 

Kaip jums atrodo, mis Berns, kas iš to, kad Atlanto 
vandenynas nepanoro praryti manęs? Arba kad aš kaip koks 
beprotis iš visų jėgų stengiausi gelbėti savo kailį? Kad keliems 
nelaimingiesiems, kurie buvo įsikibę į mūsų valties bortą ir 
galėjo apversti ją, trenkiau irklu per galvą ir po to jie be garso 
ir be pėdsakų dingo? Ir ar ne niekšiška taip kabintis į gyveni- 
mą ir daryti tai Šį, tai tą, užuot savo noru atsisakius taip 
nevykusiai susiklosčiusios egzistencijos? 

Visa tai Frydrichas išdėstė ramaus pašnekesio tonu, nors 


buvo labai išbalęs ir smarkiai susijaudinęs. Restorano savininkas 

jau seniai nunešė nuo stalo nebereikalingas lėkštes. Matyt, norėda- 
ma išsisukti nuo tiesaus atsakymo, mis Eva paklausė: 

— Ponas daktare, ar išgersime kavos? 

— Gersiu ir valgysiu viską, ką tik jūs panorėsite, šiandien, 
rytoj ir visada, kol tik nenusibosiu jums. Tik jums aš tai 
tikrai nevykęs partneris. Tokio kvailo ir smulkaus egoizmo, 
kuris užvaldęs mane, niekur kitur nė su žiburiu nerasite. Tik 
pagalvokite: mano žmona toje įstaigoje, kur ji dabar yra, nepa- 
liaujamai įrodinėja pati sau, jog yra nuodėminga, netikusi, 
bloga, niekinga. Ir kadangi ji save laiko tokia niekinga, o mane 
tokiu didžiu, kilniu, nuostabiu, tai reikia visą laiką saugoti, 
kad ji nepasidarytų sau ko nors. Tad kaip aš turiu jaustis tokio- 
je situacijoje — didžiuotis savimi, ar ką? 

Tačiau mis Berns atsakė: 

— Atleiskite, bet niekada nebūčiau pagalvojusi, kad toks 
stiprus vyras gali turėti tokią mažytę, tirtančią iš baimės sie- 
liūkštrę. O į klausimą, ką jums dabar daryti, galiu atsakyti taip: 
pamirškite, kiek įmanoma, savo praeitį. Beje, mes visi privers- 
ti taip daryti, jei norime šio to pasiekti šiame gyvenime. 

— Ne, - atsake Frydrichas, — aš tai tikrai nieko nepasiek- 
siu. Šią akimirką man gerai, nes sėdžiu priešais žmogų, ku- 
riam galiu — atleiskite už tokią metaforą — atverti savo širdį. 

— Jums reikia susitelkti. Jums reikia dirbti, — tarė mis 
Berns. — Dirbti iki visiško išsekimo. 

— Oi, gerbiamoji! — sušuko Frydrichas. — Matau, kad 
pervertinate mane! Dirbu? Bet tam juk reikia noro, reikia 


pasitikėjimo savimi, o aš seniai nebeturiu nei vieno, nei 

kito. Ir jei aš atsidūriau čia, toje šalyje, kurią europiečiai 
didelėmis pastangomis kažkada užkariavo, tai tik del to, kad aš 
plaukiu pasroviui be vairo ir be irklų, kad dingo mano gebėji- 
mo apsispręsti paskutiniai likučiai, ir kaip tik tai yra svarbiau- 
sias bruožas, skiriantis daugumą nūdienos žmonių nuo tų senųjų 
užkariautojų. 

Atnešė kavą, ir juodu tylėdami ėmė maišyti ją. 

Paskui mis Berns paklausė: 

— O kaip jūs netekote to, kaip vadinate, gebėjimo apsi- 
spręsti? 

— Theridium triste, — atsakė Frydrichas, staiga prisimi- 
nęs metaforą apie vorą, kurią daktaras Vilhelmas panaudojo, 
kalbėdamas apie Ingigerdą, tik dabar jis turėjo galvoje gilesnę 
prasmę — likimo užgaidas. Be abejo, mis Braun nesuprato, 
ką tai reiškia. Tačiau kai ji paklausė apie tai Frydricho, šis 
nutilo, nenorėdamas nieko aiškinti. Ji nesispyriojo ir labai 
lengvai atsisakė savo ketinimo, pareiškusi, jog geriausia bū- 
tų, jei jis nuo vokiečiams būdingo giliamintiško pokalbio 
pereitų prie artimesnių paprastam žmogui suprantamų daly- 
kų. Prie šių pastabų ji pridėjo ir patarimą: kadangi jam 
einant tais jo pasirinktais keliais nepavyko pasiekti tikslo, 
tai ar ne geriau būtų ramiausiai pasirinkus naują kelią, apsi- 
ribojant galbūt tokia sritimi, kur jam praverstų tiek rankos, 
tiek akys ir galva. Trumpiau tariant, jis turėtų pabandyti grįžti 
prie savo senosios meilės — skulptoriaus darbo. Ką gali žinoti — 
gal po kelių mėnesių jam pavyks išskaptuoti iš medžio tą mado- 


ną, apie kurią jis kalbėjo. 

Frydrichas atsakė: 

— Jūs vėl apsirinkate: aš tik plepėti temoku. Geriau man 
palikite tą iliuziją, esą manyje slypi didelis menininkas, tik ir 
telaukiantis išsivadavimo akimirkos. Iš tikrųjų man kur kas 
geriau tiktų tapti misterio Riterio vežėju, kamerdineriu ar ūk- 
vedžiu. 

Mis Eva Berns išsitraukė savo mažytę piniginę. Ji nesuti- 
ko, kad Frydrichas sumokėtų ir už ją. Paskui abu išėjo į judrią 
gatvę. Kaip ir anksčiau juodu patraukdavo praeivių dėmesį. 

— Po velnių! — šūktelėjo Frydrichas, kurio nuotaika išėjus 
jiems į triukšmingą gatvę vėl pasikeitė. — Ir ko tik aš jums 
neprišnekėjau, mis Berns. Šitaip piktnaudžiauti jūsų kantrybe 
ir įkyrėti jums pačiu bjauriausiu būdu! 

— Nieko panašaus, — atsakė ji. — Prie tokių kalbų aš pripra- 
tusi. Juk jau daug metų bendrauju su dailininkais. 

— Tikiuosi, kad dėl to jūs neimsite abejoti mano nuošir- 
dumu, mis Berns? — paklausė Frydrichas, truputį išsigandęs. 

— Ne, — atsakė ji ramiai ir tvirtai, vos ne vyriškai. — Tik 
aš nemanau, kad gamta, vieną sykį privertusi ką nors kentėti 
dėl kažko, vel ryžtųsi tą patį pakartoti. Man atrodo, kad tik- 
riausiai ne be Kūrėjo žinios visada ir visur tarp dviejų dienų 
įsiterpia naktis — miego metas. 

— Ne visada ir ne visur, — paprieštaravo Frydrichas, prisi- 
minęs, kad tik su dideliu vargu jam pavyko naktimis kelias 
valandas pamiegoti. 

Prie vienos sankryžos mis Berns sustojo laukti tramvajaus, 


kuriuo ji turėjo grįžti į ateljė. 

— Tik pažvelkite į juos, — tarė Frydrichas, rodydamas jai 
šešis visai vienodus didžiulius plakatus, kuriuose rėksmingo- 
mis spalvomis buvo pavaizduota Mara — voro auka. Skersai 
kiekvieną plakatą buvo užklijuota žalia juosta su užrašu, kad 
šokėja del laivo katastrofos pasekmių ligi šiol negalėjusi pasiro- 
dyti scenoje, tačiau jau rytoj Vebsterio ir Forsterio salėje pir- 
mą kartą šoksianui amerikiečių publikai. Virš šių plakatų ant 
tos pačios sienos buvo ir Artūro Štoso reklama — šeši ar aštuo- 
ni didesni negu natūralaus dydžio jo atvaizdai, kuriuose jis 
buvo pavaizduotas visu ūgiu. 

— Mažylė pakvietė misterį Riterį į repeticiją, kuri įvyks 
poryt iš ryto kažkokiame teatre Penktojoje aveniu. Tačiau tai 
jauk ne Vebsteris ir Forsteris! — tarė mis Berns. 

Frydrichas paaiškino jai, kas gi įvyko pastaruoju metu. 
Tačiau numatoma repeticija ir jam buvo naujiena. Jis nerū- 
pestingai tare: 

— Tiesą sakant, man gaila tos mergiotės. Labai norėčiau 
paprašyti jūsų, mis Berns: gal galėtumėt bent kiek pagloboti rą 
vargšelę, kuri dabar liko visai be priežiūros. 

— Iki pasimatymo! Ateikite kuo greičiau į ateljė padirbė- 
ti! — tare mis Berns, lipdama į tramvajaus vagoną. 

Kai mis Eva Berns dingo Niujorko eismo spūstyje, Fryd- 
richą apėmė keistas vienišumo jausmas. 

— Na ką gi, — tarė jis pats sau, — nors ir esama pavojaus, 
nežiūrint visų nesėkmių, dar ir apsijuokti, surizikuosiu rytoj 
pasirodyti Riterio ateljė. Panardinsiu rankas į molio tešlą ir 


pabandysiu iš naujo lipdyti savo gyvenimą. 

Kitą rytą apie dešimtą valandą Riteris jau maloniai sveiki- 
nosi su Frydrichu savo ateljė. Frydrichui jis paskyrė nedidelį 
kambarėlį, už kurio pravirų durų buvo mis Berns dirbtuvė. 

Frydrichas pirmą kartą paėmė į rankas tą iškalbingą drėgną 
molį, iš kurio dievai nulipdė žmonės, o žmonės, savo ruožtu, nu- 
lipdė dar daugiau dievų. Tačiau jau Romoje jam ne kartą teko 
matyti, kaip jo draugai skulptoriai darbuojasi su moliu, taigi jis ir 
pats stebėjosi, o dar labiau — mis Berns, kai molis iš karto pakluso 
jo pirštams. Žinoma, anatomijos žinios jam irgi labai pravertė. Po 
trijų valandų karštligiško triūso, kai jis be arvangos darbavosi arsi- 
raitojęs rankoves, išryškėjo raumeningo vyro rankos kontūrai, Fryd- 
richas pajuto dar nepatirtą pasitenkinimą. Bedirbdamas jis visai 
pamiršo, kas jis toks, pamiršo ir kad yra Niujorke. Kai Vilis Snai- 
dersas, eidamas iš savo įstaigos priešpiečių, pakeliui kaip paprastai 
užsuko pasisveikinu su Bonifacu Riteriu ir pagerbti meną, Frydni- 
chą apėmė jausmas, kad jį pažadino ir sugrąžino į visai kitą, jam 
svetimą pasaulį. Jam labai nesinorėjo palikti pradėto darbo. Prieš- 
piečių pertrauka jam atrodė bereikalingas trukdymas. 

Mis Berns ir Vilio pagyrimai paglostė Frydricho savimei- 
lę. Kai atėjo Riteris, jis tylėdamas laukė jo įvertinimo. Rite- 
ris, apžiūrėjęs šį pirmąjį gydytojo bandymą, pareiškė, kad 
Frydrichui tikriausiai ir anksčiau jau ne kartą teko darbuotis 
su moliu. Frydrichas ramia sąžine atsakė, kad ne. 

— Jei taip, tai jūs su šia medžiaga susidorojote taip puikiai, 
lyg tai būtų jums įaugę į kraują, — tarė Riteris. —- Po šio pirmojo 
jūsų bandymo man atrodo, tarsi jūs tik ir laukėte molio arba 


tarsi molis būtų laukęs jūsų. 

— Pažiūrėsim! — atsakė Frydrichas. 

Paskui jis pridūrė, kad nors ir sakoma, jog sunkiausia yra 
pradėti, tačiau iš savo patirties jis žinąs, kad jam būna kaip tik 
atvirkščiai. Pavyzdžiui, lošdamas šachmatais, skatą ar biliardą, 
jis dažniausiai išlošiąs pirmąsias partijas, o paskui pradedąs pra- 
lošinėti. Taip atsitiko ir su jo daktariniu darbu, gerai pavyko 
jam pirmieji bakteriologiniai tyrinėjimai, sekmingai išgydė ir 
pirmuosius ligonius. Nors taip tvirtindamas jis sakė teisybę, 
dailininkai nenorėjo tikėti juo, ir Frydrichas išėjo iš ateljė daug 
geriau nusiteikęs nei per tuos pastaruosius keletą metų. 

Deja, ta jo nuotaika šiek tiek pasikeitė po to, kai jis klube 
pasikalbėjo su Ingigerda Halštrem. Mergina abejingai ir net 
šiek tiek ironiškai klausėsi pasakojimo apie naująjį jo pomėgį. 
Riteris, Vilis ir Lobkovicas buvo pasipiktinę jos pastabomis, 
tačiau tylėjo. Ji pareikalavo, kad Frydrichas nueitų pas Vebs- 
terį ir Forsterį ir įkalbėtų juos atsiimti skundą, kurį jie iš 
keršto padavė draugijai “Society for the Prevention of Cruel- 
ty to Children“. Kadangi tie doleriai, kuriuos jie tikėjosi už- 
sidirbti iš jaunosios sudužusio laivo aukos, šiai sudarius kontr- 
aktą su Lilienfeldu, jau nuplaukė, tai jie norėjo, kad ir jų 
konkurentai iš jos nepasipelnytų. Ingigerda iš ryto pirmą kartą 
truputį parepetavo. O į kitą dieną įvyksiančią repeticiją keti- 
no ateiti ir draugijos "Society for the Prevention of Cruelty to 
Children" atstovas. Savaime suprantama, tai ją baisiausiai siu- 
tino, nes pirmiausia ji labai troško pelnyti šlovę Niujorke, 
kad publika ir gailėtųsi, ir žavėtųsi ja. Na, ir aišku, ji nenorė- 


jo atsisakyti tiesiog į rankas plaukiančio kapitalo. O jei ne- 

leistų jai pasirodyti Niujorke, tai būtų sugadintas ir visas jos 
turne po Ameriką. 

Pasipriešinti geležinei mažosios merginos valiai buvo tie- 
siog beviltiška. Nors ir jausdamas pasibjaurėjimą, Frydrichas 
buvo priverstas lyg koks pasiuntinukas ar parankinis lakstyti 
mažosios scenos žvaigždės reikalais nuo pietų iki pat vakaro. 
Jis iš Vebsterio ir Forsterio lėkė pas Lilienfeldą, iš Lilienfeldo 
pas advokatus Brauną ir Samjuelsoną, iš Antrosios aveniu į 
Ketvirtąją aveniu, iš Ketvirtosios aveniu į Penktąją aveniu, o 
galiausiai jam teko pasibelsti ir į draugijos “Society for the 
Prevention of Cruelty to Children" pirmininko misterio Ba- 
rio duris. Tačiau misteris Baris jo nepriėmė. 

Visa laimė, kad šaunusis Vilis Snaidersas pasiaukojo, pa- 
dėdamas savo buvusiam mokytojui. Tam jis net išsiprašė iš 
darbo visai popietei ir kiek įmanydamas stengėsi palengvinti 
Frydrichui tvarkyti Ingigerdos reikalus. Jo įžūlokas šiurkštus 
jumoras ir linksmi pasakojimai apie Niujorko papročius pa- 
dėjo Frydrichui išvengti daugelio nemalonių akimirkų. 

Gerai, kad rūmų Penktojoje aveniu savininkai kurti tam, 
kas apie juos kalbama. Kitaip visiems jiems gyvenimas tap- 
tų nebemielas. Europiečiams sunku net įsivaizduoti, kokioje 
prakeiksmų ir piktų linkėjimų jūroje skendi guldų, vander- 
bildų ir kitų nabobų namai. Į tuos nuobodžius smiltainio ir 
marmuro rūmus visi žiūri kaip į laukinių žvėrių narvus 
mugėse, arba, pavyzdžiui, į namus, pastatytus už kruvinus 
Judo sidabrinius, kuriuos, pasak padavimo, Jėzaus mokinys 


gavęs už tai, kad išdavė savo Mokytoją. 

Sekdamas įsigalėjusia tradicija, ir Vilis Snaidersas nesivar- 
žydamas nepagarbiausiais žodžiais atsiliepė apie tuos žmones. 
Tokia tradicija yra savaime natūralus dalykas šalyje, kur į bet 
ką kitą neįmanoma žiūrėti kitaip nei į sau lygų, kur neginčija- 
mo autoriteto, ypatingos aureolės nepelnysi nei už pinigus, 
nei už protekcijas. Ten nėra jokių princų, įskaitant ir pinigų 
princus, o yra tik tokių žmonių, apie kuriuos sakoma, kad jie 
plėšikaudami, vogdami ir apgaudinėdami nepelnytai pasig- 
lemžė dolerių medžioklės grobio dalį. 

Frydrichas pasijuto laimingas, kai kitą rytą vel atsidūrė 
šalia molio dėžės ir pradėtos lipdyti figūros. Čia jis, įnirtin- 
gai besidarbuodamas rankomis ir akimis, galėjo leisti pailsėti 
Niujorko triukšmo išūžtai galvai. Jis jautėsi laimingas, kad 
būdamas nepraktiškas nebuvo įtrauktas į tą turgaus šurmulį, 
tą nesiliaujantųį šliaužiojimą prieš švenčiausią šioje šalyje daly- 
ką — dolerį, keliaklupsčiavimą jam, šokinėjimą aplink jį. 

Kai tas šurmulys imdavo draskyti į gabalus jo sielos apval- 
kalą, lipdydamas atletiškos figūros ranką, jis aiškiai juto, kaip jo 
viduje viskas gyja. Dažnokai užeidavo mis Eva pasižiūrėti, kaip 
jam sekasi, ir persimesti su juo keliais žodžiais. Tai jam buvo 
malonu; jos draugiškumas veikė raminamai, palaimingai. O |a- 
biausiai Frydrichą žavėjo jos vidinė ramybė. Kai Frydrichas pa- 
sakė jai, kaip raminamai jį veikia tas naujasis darbas, ji parvirti- 
no tą gerai žinanti iš savo patirties ir mananti, kad jei ir toliau 
tęs tą darbą, tai greit pajus dar didesnį jo teigiamą poveikį. 

Ingigerda Halštrem pakvietė dailininkus į dvyliktą va- 


landą įvyksiančią repeticiją. Šiek tiek šventiškai nusiteikę vi- 

si susirinko mis Evos dirbtuvėje. Be Riterio ir Lobkovico, čia 
buvo Vilis Snaidersas ir į čigoną panašus Frenkas su dideliu 
piešimo bloknotu. Kadangi dangus buvo giedras ir gatvės sau- 
sos, tai mažoji kompanija, prie kurios, savaime aišku, prisijun- 
gė ir Eva Berns, nutarė į teatrą Penktojoje aveniu eiti pėsčio- 
mis. Pakeliui Riteris papasakojo Frydrichui, kad jis Long Ai- 
lende statosi nedidelę vilą. Tačiau šis apie tai jau žinojo gan 
smulkiai. Vilis Snaidersas prasitarė Frydrichui, kad tai gan pre- 
tenzingas statinys, kurį jaunasis dailininkas statosi pagal savo 
paties projektą. Riteris pasakojo, kad dorėnų stiliaus kolonos 
pačios natūraliausios ir pačios kilniausios iš visų kolonų, jos 
tinkančios visur. Todel jis jomis savo vilą daug kur papuošęs. 
O įrengdamas vilos vidų jis daugiausia vadovavosi Pompėjos 
įspūdžiais. Jo viloje yra ir atriumas. Paskui jis užsiminė apie 
fontaną su žmogaus figūra, kuris buvo kvadrato formos basei- 
ne. Jo nuomone, nūdienos menininkai šioje srityje labai neiš- 
radingi. O juk čia slypi uek galimybių pačioms drąsiausioms ir 
linksmiausioms idėjoms! Kaip naivius vokiečių dailės pavyz- 
džius, jis paminėjo “Žmogelį su žąsimis", “Maneken-Pis" ir 
“Dorybes fontaną" Niurnberge, o iš antikinių pavyzdžių - Her- 
kulanumo satyrą su vynmaišiu ir daug kitų. 

— Vanduo, tas judrus, dinamiškas elementas, gali būti deri- 
namas su nejudamu meno kūriniu, — dėste jis. — Jis gali sro- 
venti, varvėti, kristi, čiurkšti, trykšu, čiurlenti ramia srovele 
ar galingu stulpu, jis gali skambėti varpeliu ir šnypšt, tašky- 
damasis purslais. Iš Herkulanumo satyro vynmaišio jis tik- 


riausiai kliuksėjo. 

Šaltu saulėtu oru Frydrichas žingsniavo šalia liekno, ele- 
gantiškai apsirengusio Bonifaco Riterio ir abu mintyse kla- 
jojo po senovės graikų dailės pasaulį, o Frydricho širdis dau- 
žėsi kaip pašėlus. Kai tik jis pagalvodavo, jog po tokios gau- 
sybės įvykių vel išvys Ingigerdą Halštrem, bešokančią savo 
šokį, jį apimdavo baimė, kad neištvers to reginio. 

Kai Riteris su palyda įėjo į teatrą Penktojoje aveniu, ten 
buvo tamsu ir tuščia. Kažkoks jaunuolis nuvedė juos į parterį. 
Eiti teko apgraibomis. Akims priprantant prie tamsos, pa- 
mažu pradėjo ryškėti žiūrovų salės naktinė grota su kėdžių 
eilėmis, balkonais, lubų freskomis. Tamsa, atsiduodanti dulkė- 
mis ir pelėsiais, slėgė Frydrichui krūtinę. Erdvioje skliautuo- 
toje laidojimo rūsį primenančioje patalpoje buvo įdubimų, 
panašių į įdubimus karstams; dalis jų buvo uždangstyta balto- 
mis paklodėmis. Uždanga buvo pakelta ir scena blyškiai ap- 
šviesta pritemdytomis elektros lemputėmis; vieni šviesos 
skrituliai buvo didesni, kiti mažesni, nelygu kiek akis sugebė- 
jo prasiskverbti į supančią tamsą. 

Atvykėliai, iš kurių nė vienam anksčiau neteko būti 
neapšviestoje tuščioje teatro salėje, jautėsi čia nesmagiai, 
varžėsi ir netgi be jokios priežasties ėmė kalbėtis pašnibždo- 
mis. Nieko nuostabaus, kad Frydricho širdis ėme dar smar- 
kiau daužytis krūtinėje. Ir netgi ne taip lengvai sutrinkan- 
tis, linkęs į sarkazmą Vilis Snaidersas pasitaisė akinius ir 
sėdėjo prasižiojęs. Jo tamsiaplaukė galva su japoniškais 
bruožais ir tokia veido išraiška, žvelgiant į jį iš šalies, Fryd- 


richui pasirode labai juokinga. 


Kai praejo keliolika įtempto laukimo minučių ir niekas 
nepasikeitė, dailininkai jau ruošėsi pradėti vienas kitą klau- 
sinėti, — kad greičiau atslūgtų įtampa, bet tuo momentu 
tylą sutrikdė kojų trepsėjimas, ir scenoje nuskambėjo gar- 
sus, truputį prislopintas ir toli gražu ne melodingas vyro 
balsas. Frydrichas ne iš karto atpažino impresarijų Lilienfel- 
dą. Jis buvo su paltu ir atsmauktu ant pakaušio cilindru. 
Įnirtingai plūsdamasis, jis mojavo ispaniška lazdele. Išvydę 
jį dailininkai negalėjo susilaikyti nesikvatoję, nors ir kaip 
stengėsi neperžengti padorumo ribų. 

Lilienfeldas riaumojo. Jis šaukė ūkio dalies vedėją. Siaubin- 
gai aprėkė nežinia iš kur scenoje atsiradusią valytoją. Kur kili- 
mas, šaukė jis. Kur muzika? Kur tas netikša apšvietėjas, kuriam 
buvo aiškiai pasakyta, kad dvyliktą valandą būtų čia? Jaunoji 
panelė, šaukė jis, stovi koridoriuje ir negali įeiti į rūbinę. 

Iš parterio kelis sykius pasigirdo nedrąsus kreipimasis: 

— Pone direktoriau, pone direktoriau! 

Taip norėjo atkreipti jo dėmesį jaunuolis, atvedęs čia daili- 
ninkus. Pagaliau Lilienfeldas pamatė jį ir, priėjęs prie scenos 
krašto, prisidėjo ranką prie ausies. Ir iš karto su dvigubu įtūžiu 
ant jaunuolio pasipylė per tokį trumpą laiką susikaupęs naujas 
keiksmažodžių srautas. Pasirodė apšvietėjas — kliuvo ir jam. Kaž- 
koks ponas su cilindru įstūmė tris vyrus su tamtamu, lėkštėmis 
ir Eleita. 

— Kur gėlė? Gele! Gele! — dabar šaukė Lilienfeldas kažkam į 
“laidojimo rūsį. Iš kažkur atsiliepė nedrąsus balsas: “Nežinau. 


Lilienfeldas dingo, vis tebešaukdamas: 

— Kur gele? Gele! Gel! 

— “Kur gėlė? Gelė! Gėlė!“ — aidėjo iš visų pusių, tai arčiau, 
tai toliau, tai iš viršaus, tai iš šono, tai nuo scenos, tai nuo 
paskutiniųjų parterio eilių. 

Tai dar labiau pakurstė susirinkusiųjų linksmybę. 

Dabar scena buvo apšviesta ryškiau ir į ją išnešta keista 
didelė raudona popierinė gėlė. Sugrįžo Lilienfeldas, jau geriau 
nusiteikęs. Jis emė kalbėtis su muzikantais. Pasiteiravo, ar jie 
išmoko reikiamą šokį, ir prigrasė griežtai laikytis ritmo. Pas- 
kui užsimanė pasiklausyti, kaip jie groja, pakėlė savo lazdą kaip 
kokią dirigento lazdelę ir dave komandą: 

— Well, begin! 


Ir štai jau ir Naujajame Pasaulyje muzikantai pradėjo tą 
dirginančią melodiją, tą tarpais dusloką, tarpais spiegiančią lauki- 
nę, barbarišką muziką, kuri persekiojo Frydrichą jau Senajame 
Pasaulyje. Frydrichas dėkojo Dangui už tai, kad tamsa padėjo 
jam nuslėpti savo susijaudinimą. Štai tie garsai arviliojo jį čia, 
vedė, o gal ir suvedžiojo jį. Ir ko norėjo iš jo tas keistasis 
Arielis, kieno pavedimu jis veikė, kad savo auką kankino ne tik 
sukeldamas dvasines audras, bet ir tikrą, siaubingą audrą atviroje 
jūroje, kuri vos nepaskandino jo? Kodėl jis smaigstė jį tos 
muzikos spygliais, kodėl apipynė jo kaklą, rankas ir kojas stip- 
riausiomis virvėmis ir kaip galėjo atsitikti, kad ši melodija, nė 
kiek nepraradusi savo kerinčios galios, skamba ir čia? 


————————————————————————————=———————— 2 Ž = i Niimi ———— 


"Na, pradėkim! (Angl.). 

Jis nepradėjo mojuoti kumščiais, jis nepasileido bėgti iš čia, 
nors jam labai norėjosi padaryti ir vieną, ir kitą. Jį apėmė toks 
jausmas, tarsi jo galva būtų apmuturiuota stora burių drobe ir 
tarsi jam būtų reikėję išsivaduoti iš tos priverstinės tamsos ir 
pažvelgti į akis savo keistam groteskiškam priešininkui — Arieliui 
ar Kalibanui. 

Be abejo, žmonės visada ieško beprotybės ir pasiduoda 
jai, galvojo Frydrichas, klausydamasis jį kankinančios ir dir- 
ginančios muzikos. Ir argi ne beprotybė pastūmėjo tuos, 
kurie pirmieji tai, kas neįtikėtina, pavertė tikėtina, — išplaukti 
nugalėti okeanų, nors jie nebuvo nei žuvys, nei paukščiai. 
Danijoje, Skageno mieste, nedidelio viešbučio valgykloje, 
yra įdomių eksponatų: ten demonstruojamos dažytos figū- 
ros, kažkada puošusios paskendusių laivų priekį, kurias jūra 
išmetė į krantą kartu su kitomis laivų nuolaužomis. Visas 
tas medines vyrų ir moterų figūras dažytais veidais ir dažy- 
tais drabužiais, be abejo, irgi buvo palietusi beprotybės ran- 
ka. Visų tų figūrų akys nukreiptos aukštyn ir į tolį, atrodė, 
kad jos ten kažką mato, o jų išplėstos šnervės tarsi jaučia 
aukso ar tolimųjų šalių prieskonių kvapą. Visi jie kažkokiu 
būdu įminė paslaptį ir dabar, atsispyrę nuo gimtosios že- 
mės, ruošėsi žengti ieškoti naujų paslapčių, iliuzijų ir fan- 
tasmagorijų. Štai tokie atrado Eldoradą, bet jie ir milijonų 
milijonus žmonių nuvedė į pražūtį. 

Kaip tik tokia laivo priekį puošianti moteriškus kerus ir 
ekstazę skleidžianti figūra Frydrichui dabar atrodė ir Ingiger- 


da Halštrem. O juk taip neseniai ji jam buvo medinė dažyta 

madona! Dabar jis regėjo ją virš vandens vaiduokliško burlaivio 
priekyje, išsirietusią kaip gulbę ir palinkusią į priekį, praverta 
burna ir išplėstomis akimis, o iš abiejų pusių tiesiai žemyn 
sviro jos geltoni plaukai. 

Muzika nutilo, ir scenoje pasirodė Ingigerda. 

Ji buvo užsimetusi ilgą mėlyną teatro apsiaustą, po ku- 
riuo matėsi jos vaidmeniui pritaikytas kostiumas. Ji labai 
sausai tarė: 

— Mielas direktoriau, man regis, jog truputį kvaila pakeis- 
ti mano numerio pavadinimą iš “Mara, arba voro auka“ į 
“Oberono kerštas". 

— Brangioji, — piktai atšovė Lilienfeldas, — dėl Dievo mei- 
lės, palikite apie tai spręsti man — aš geriau pažįstu vietos 
publiką! Na, pradėkime, brangute! Reikia skubėti, — tarė jis ir 
garsiai suplojęs delnais sušuko muzikantams: 

— Forwards! Forwards! Nesirūpinkite! 

Vel suskambėjo muzika, ir iš karto Mara pradėjo savo 
šokį. Ji panešėjo į nuogą elfę, kuri tarsi pleveno ore. Dideliais 
ratais skriedama aplink gėlę, kurios kol kas dar nepastebėjo, ji 
su savo auksasiūliu permatomu šydu priminė pasakišką egzo- 
tišką peteliškę. Vilis Snaidersas pavadino ją laumžirgiu, Rite- 
ris — naktiniu drugeliu. Dailininkas Frenkas siurbte įsisiurbė 
akimis į tokią pasikeitusią Ingigerdą. 

Atėjo akimirka, kai mergina užsimerkusi kaip lunatikė pra- 


dėjo ieškoti gėlės. Ir tame ieškojime susipynė nekaltybė ir gei- 


| Pirmyn! Pirmyn! (Angl.). 

dulingumas. Ji švelniai švelniai, vos pastebimai virpėjo: taip 
erotiškai virpa meilės karščio svaiginami naktiniai drugeliai. 
Pagaliau ji pauostė gėlę ir pastebėjo storąjį vorą — buvo aiškiai 
matyti, kaip ji ūmai sustingo. 

Frydrichas žinojo, kad Ingigerda kiekvieną kartą imasi 
vis kitokių išraiškos priemonių, bandydama pavaizduoti ją 
apėmusį siaubą, sustingimą, o paskui bėgimą. Šiandien visi 
galėjo gerėtis, kaip jos švelnų veidelį pakaitomis iškreipė pa- 
sibjaurėjimo, šleikštulio, išgąsčio ir siaubo išraiška. Tarsi nuo 
vėjo gūsio ji nulėkė į apšviesto rato pakrašų. 

Prasidėjo nauja šokio fazė - kai mergina nusprendžia, 
jog tas voras visai nepavojingas, ir pati šaiposi iš savo bai- 
mės. Visa ta scena buvo kupina nepakartojamos gracijos, 
nekaltybės, linksmumo. Bet vos tik pasibaigė malonios ra- 
mybės būsena ir prasidėjo žaidimas su įsivaizduojamais vo- 
ratinklio siūlais, sugirgždėjo parterio durys, ir įėjo solidus 
senis. Rankoje jis laikė cilindrą, aštrių bruožų veidas buvo be 
barzdos, visa jo povyza rodė jį esant tikrą džentelmeną. Jį 
atvedęs jaunuolis išbėgo iš salės, o džentelmenas, neidamas 
toliau, atsisėdo ten, kur stovėjo, ant vienos parterio kėdės. 
Iš karto prisistate Lilienfeldas ir, raitydamasis kaip žaltys 
aplink garbųjį senąjį jankį, stengėsi prikalbėti jį persėsti į 
priekinę eilę. 

Tačiau tas ponas, misteris Baris, draugijos "Society for 
the Prevention of the Cruelty to Children" ir daugelio kitų 
organizacijų prezidentas, tik numojo ranka ir įsigilino į tai, 


kas vyksta scenoje. Tačiau durų girgždėjimas, naujo žiūrovo 

pasirodymas ir jos impresarijaus pasisveikinimas su juo Ingi- 
gerdą išmušė iš vėžių. 

— Tęskite, tęskite! — sušuko Lilienfeldas. 

Tačiau mažylė priėjo prie rampos ir suirzusi paklausė: 

— Kas atsitiko? 

— Nieko, gerbiamoji, visiškai nieko, — nekantraudamas 
užtikrino ją direktorius. 

Ingigerda ėmė šaukti daktarą Kamacherį. Frydrichas išsi- 
gando, išgirdęs savo pavardę. Jam buvo labai nemalonu eiti pas 
Ingigerdą prie rampos. Ingigerda pasilenkė ir paprašė išsiaiš- 
kinti, kas per paukštis toji aukštuomenės beždžionė, ir pasi- 
stengti jį palankiai nuteikti. Ji pridūrė: 

— Jei man neleis viešai pasirodyti scenoje, tai aš nušoksiu 
nuo Bruklino tilto, ir tada tegu manęs ieško su meškere ten, 
kur ir mano tėvas. 

Kai į voratinklį įsipainiojusi konvulsijų tampoma Ingi- 
gerda tariamai baigė savo gyvenimą, o iš tikrųjų savo šokį, 
Frydrichas buvo pristatytas misteriui Bariui. Senasis garbusis 
pirmųjų pionierių — dar 'Maytflower" laivu arplaukusių piligri- 
mų palikuonis nužvelgė Frydrichą priešišku žvilgsniu. Jo akys 
žibėjo kaip katino ir atrodė, kad joms ir tamsa nebaisi. Baris 
kalbėjo ramiai, tačiau iš to, ką jis sakė, buvo aišku, kad iš jo 
sunku tikėtis tolerancijos, sprendžiant šį klausimą. 

— Mergaitę, — tarė jis po Lilienfeldo kelių paaiškinimų, — jau 
jos sąžinę praradęs tevas naudojo smerktinais tikslais. — Paskui jis 
pridūrė: — Maryr, vaiko auklėjimu niekas nesirūpino; atrodo, kad 


ji neturi net elementaraus supratimo apie gėdą ir padorumą. 

Šalrai ir iš aukšto, nepripažįstančiu jokių prieštaravimų 
tonu, jis išreiškė apgailestavimą, kad dar nėra įstatymo, drau- 
džiančio tokius šlykščius, visų pripažintas padorumo normas 
ignoruojančius spektaklius. Atrodė, kad jis net negirdi Lilien- 
feldo prieštaravimų. 

Ne visai gerai mokėdamas angliškai, Frydrichas negalėjo 
įsikišti. Vis dėlto jis išdrįso atkreipti jo dėmesį į tai, kad 
Ingigerda yra priversta ieškoti būdų užsidirbti sau duoną, ta- 
čiau misteris Baris iš karto nuuldė jį, šaltai paklausęs: 

— Jūs tos mergaitės brolis? 

Vaikų gynimo draugijos prezidentas išėjo, ir Lilienfeldas 
pasiuto keikti to puritoniškojo jankio niekšišką veidmainia- 
vimą. Jis rimtai būgštavo, kad Ingigerdai Halštrem bus už- 
drausta viešai pasirodyti scenoje. Ta prakeikta kiaulystė — tai 
Vebsterio ir Forsterio darbas. 

Kai Frydrichas užėjo į Ingigerdos rūbinę pasiimti jos, ji 
verkė. Įrūžusi užsipuolė jį: 

— Dėl to kaltas tik jūs ir niekas kitas, — šaukė ji. — Ir kodėl 
neleidote man pasirodyti scenoje pačią pirmąją dieną, kaip pa- 
tarė Štosas, kaip man patarė visi? 

Frydricho savijauta buvo šlykšti. Misterio Bario pasi- 
rodymas priminė jam jo paties tėvą. Nors jo tėvas niekada 
neišdrįstų pasakytu ir elgtis taip, kaip misteris Baris, ta- 
čiau kažkuria prasme mažai tesiskyrė nuo senojo jankio. 
Ner ir paties Frydricho sieloje išliko dar daug kas iš to, ką 
jis paveldėjo gimdamas ir ką jam įdiegė auklėdami jį vai- 


kystėje. 

Į rūbinę įsiveržė Frenkas. Jis elgėsi kaip tikras pamišėlis. 
Jis mikčiojo, nerasdamas žodžių savo pasigėrėjimui išreikšti, 
ir tai šiek tiek pataisė Ingigerdos nuotaiką. Frydrichas su 
pasibjaurėjimu žiūrėjo į dailininką ir nusigando, pamatęs ir 
jame tą begalinę aistrą, kuri kamavo jį patį. Ingigerda nesi- 
priešino, kai dailininkas sugriebė jos ranką ir apipylė ją aist- 
ringais bučiniais iki pat alkūnės. Maryrt, jai atrodė, kad tai visai 
natūralus ir suprantamas dalykas. 

Ingigerda norėjo, kad Frydrichas dar kartą asmeniškai nuei- 
tų pas prezidentą Barį ir paveiktų jį jei ne gražiuoju, tai pik- 
tuoju, jei ne prievarta, tai pinigais. Frydrichas atsakė, kad toks 
bandymas būtų beprasmiškas. Ingigerda ėmė žliumbui ir aima- 
nuoti, sakydama, kad visi jos draugai tiek ir težino vien naudo- 
tis ja. Ir kodėl nėra Achleitnerio? Kodel turėjo žūti kaip uk jis, 
o ne kas nors kitas? Achleitneris buvęs jos tikras draugas, kuris 
ne tik mokėjęs gyventi šiame pasaulyje, bet ir buvęs turtingas ir 
nesavanaudiškas. 

Jau kirą dieną iš tikrųjų pasirodė draudimas Ingigerdai 
Halštrem viešai rodytis scenoje. Atrodė, kad mergina išvis 
kraustosi iš proto. Tačiau Lilienfeldas pareiškė, kad atėjo laikas 
kreiptis dėl to į Niujorko merą. Taip pat jis aiškino Ingiger- 
dai, kad jai reikia palikti klubą, jei tik ji nenori, kad ją 
uždarytų į kokią nors našlaičių prieglaudą. Lilienfeldas pasiūlė 
jai apsistoti jo namuose, mat jis nors ir buvo vedęs, bet vaikų 
neturėjo. Nori nenori Ingigerdai teko sutikti. 

Kai Frydrichas po Ingigerdos persikraustymo kitą rytą 


su nauju šiurkščios drobės chalatu, kurį jam parūpino mis 

Eva Berns, atsistojo prie pradėtos lipdyti figūros, iš karto 
pajuto palengvėjimą. 

Riteris kalbėdamasis su Eva Berns pasakė jai apie savo norą 
nulipdyti šokančią jaunąją merginą. Frydrichui buvo nelengva 
pritarti tokiam jo ketinimui. 

— Matote, mis Eva, — tarė jis, — aš jokiu būdu nenoriu 
kam nors kliudyti kurti grožį. Tačiau aš juk toks pat žmogus, 
kaip ir visi, ir jei maestro užsimanys, kad mažylė pozuotų jam 
nuoga, tai tada galas mano dvasios ramybei. 

Mis Eva nusijuokė. 

— Bepigu jums juoktis, — tarė jis. — Aš juk tik gyjantis 
ligonis, o ligos recidyvai pavojingi gyvybei. 

Visą savaitę Frydrichas kovojo pats su savim, tik vis nesi- 
matė tos keistos kovos pergalingo galo. Kasdien jis dirbdavo 
ateljė. Mis Berns tapo tikra jo patikėtinė. Ji dabar iš jo paties 
lūpų išgirdo tai, ką nujautė jau ir anksčiau: kad jis kamuojasi, 
negalėdamas atsikratyti Ingigerdos apžavų. Eva tapo jo draugė, 
jo patarėja, tačiau niekada pati savo iniciatyva nelindo jam į 
sielą, jei tik jis pats to neišprovokuodavo. Frydrichas neslėpė 
nuo jos savo noro išsivaduoti nuo Ingigerdos. Jis prisipažino, 
kad kiekvienas susitikimas su ta mergina kelia jam tik pasi- 
piktinimą arba nuobodulį. Jis jau ne kartą buvo tvirtai nutaręs 
daugiau nebesirodyti jai, tačiau dažniausiai vos po kelių valan- 
dų tas pasiryžimas išgaruodavo. Kadangi mis Eva buvo be galo 
pakanti, Frydrichas dažnai sugrįždavo prie šios temos. Jis ir 
šiaip ir kitaip vartė merginos sielą, šimtus kartu sijojo ir persi- 


jojo jos turinį, vis ieškodamas joje ko nors naudingo, stengda- 


304 


masis atskirti pelus nuo grūdų, tarp smelio grūdelių ieškoda- 
mas aukso kruopelyčių. 

Vieną dieną mergina tarė Frydrichui: 

— Imk mane, pagrobk mane, daryk su manim, ką tik nori! 

Ji reikalavo, kad jis su ja elgtųsi griežtai, net žiauriai. 

— Uždaryk mane, — prašė ji. — Nenoriu daugiau matyti 
jokių kitų vyrų, tik tave vieną! 

O kitą kartą ji maldavo jo: 

— Frydrichai, noriu būti gera, padaryk, kad aš būčiau 
gera! 

Tačiau jau kitą dieną ji savo gynėją ir draugą vėl statydavo 
į keblią padėtį, versdama jį taikstytis su jos nedovanotinais 
veiksmais. 

Mat ji buvo įpratusi, kad daug vyrų bėgiotų, vykdydami 
jos pavedimus, tvarkytų jos reikalus, galvotų ir mokėtų už ją. 

Tik nuo vieno dalyko Frydrichas niekaip negalėjo atprasti 
— tai nuo to jos gležno, šviesaus ir saldaus kūno. Bet vis tiek 
buvo kupinas ryžto išsivaduoti. Sykį Ingigerda atėjo pas mis 
Evą pozuoti, nes ši apsiėmė padaryti jos skulptūrinį portretą. 
Ir Frydrichas atėjo į jos kambarį su savo sukamąja kėdute. Iš 
karto sunku buvo suprasti, kam mis Berns prireikė to pozavi- 
mo; tačiau pasirodė, kad griežtas ir ukslus savo stabo bruožų 
nagrinėjimas Frydrichą paveikė labai nelauktai. 

Kaktos plokštuma, antakių lankai, akių ir ausų forma ir 
deformuota jų apačia, siaura nosis, nelyginant peilio gelež- 
tės bukoji pusė, jos šnervės, sendinančios raukšlės tarp no- 


sies ir lūpų bei lūpų kampučiuose, dailus, bet kartu ir agre- 

syvus smakras ir tikrai negražus kaklas su tokiu būdingu skal- 
bėjoms įdubimu — visa tai taip giliai įsirėžė Frydrichui į 
atmintų, kad visai nepaliko vietos bet kokiam pagražinimui, 
idealizavimui. Maryt, mis Eva Berns gerai žinojo, kokios būna 
tokio griežto, įdėmaus ir tikslingo gyvo modelio nagrinėji- 


mo pasekmės. 


Ilgas pozavimas, kuriam Ingigerdą pastūmėjo jos tuštybė, 
aiškiai atskleidė ir jos smulkmeniškumą ir akiračio siaurumą. 
Lygindamas ją su mis Berns, kuria žavėjosi, Frydrichas siau- 
bingai aiškiai pamatė, kaip beviltiškai ji atsilikusi, kiek daug 
joje trūkumų. Sykį ji atsinešė laišką iš Paryžiaus, rašytą jos 
motinos. Ji garsiai perskaitė jį ir tuo tarsi pastatė save prie 
gedos stulpo. 

Motinos laiškas buvo griežtas, rimtas, kupinas susirūpini- 
mo ir ne be meilės. Ji su užuojauta paminėjo liūdną jos tėvo 
baigtį ir kvietė Ingigerdą atvykti į Paryžių. Motina raše: “Aš 
nesu turtinga, ir tau reiks dirbti, vaikeli, bet aš pasistengsiu 
būti tau tikra motina visais atžvilgiais, jei tik... — čia buvo 
reikšmingas papildymas, — jei tu pasistengsi pasitaisyti, pa- 
keisti savo elgesį. 

Kandžios pastabos, kuriomis mergina palydėjo tuos motinos 
žodžius, buvo kupinos kvailos ir nerramdomos neapykantos. 

— Vadinasi, aš turiu pasitaisyti ir atvažiuoti pas ją, — 
mėgdžiojo ji motiną. — Vien del to, kad mielasis Dievulis taip 
stebuklingai išgelbėjo mane. Na jau ne, tegu pirma ji pati 


pasitaiso! O aš ne tokia kvaila! Siuvėja tai aš tikrai nebūsiu. To 


306 


betrūko, kad ji visą laiką graužtų mane! Nebijau, išsiversiu ir 
be jos, tik niekada neleisiu, kad man kas nors nurodinėtų. 

Ji dar ilgai kalbėjo panašiu stiliumi, nesivaržydama atskleisti 
net pačias intymiausias savo tėvų gyvenimo smulkmenas. 

Lilienfeldo ir jo advokatų pastangomis vasario dvidešimt 
. penktą juos miesto rotušėje sutiko priimti Niujorko meras. 
Ten ir turėjo išsispręsti klausimas, ar bus panaikintas draudi- 
mas Ingigerdai Halštrem viešai pasirodyti scenoje. Ingigerda, 
kaip reikiant išsipusčiusi poniai Lilienfeld padedant, buvo įso- 
dinta į ekipažą ir kartu su savo globėja atvežta į miesto rotušę. 
Frydrichas su Lilienfeldu čia atvažiavo jau anksčiau. 

— Padėtis dabar tokia, — aiškino Lilienfeldas, kai jie va- 
žiavo per pilką, tamsų ir šaltą Niujorką, — kad Niujorkas 
šiuo metu yra “Tamanio draugijos“ rankose. Respublikonai 
pralaimėjo praėjusius rinkimus. Dabartinis meras Ilrojus yra 
tos draugijos statytinis. Mūsų vežėjas galbūt pravažiuos pro 
“Tamanio holą“, ir aš galėsiu parodyti jums tos nepaprastai 
įtakingos draugijos rezidenciją. Jos herbe pavaizduotas tig- 
ras, O pats pavadinimas pasiskolintas iš indėnų pranašo Ta- 
menundo. Tos draugijos vadai pasivadinę nevykusiais indė- 
nų vardais ir jų titulais. O herbą vadina ne herbu, bet tote- 
mu. Tik lai jūsų neapgauna ta indėniška romantika. Tie 
žmonės mąsto labai blaiviai. Tas "Tamanio draugijos“ tigras 
ramiausiai ganosi didžiojoje Niujorko avidėje ir juokauti 
su juo nepatartina. 

Beje, galima tikėtis, — tęsė direktorius, — kad mažylės klau- 


simu tas tigras Niujorko mero asmenyje stos mūsų pusėn, nors 

garantijos nėra. Šiaip ar taip misteris Baris yra respublikonas, 
taigi mirtinas tos draugijos priešas. Todel Ilrojus, meras, su 
didžiausiu malonumu iškrėstų kiaulystę jam ir tai idiotiškai 
draugijai “Society for the Prevention of Cruelry to Children". 
Tačiau jo kadencija jau greit pasibaigs, o jis norėtų būti išrink- 
tas vėl, bet tam jis turėtų padaryti kai kurių nuolaidų respubli- 
konams. Na, bet pagyvensim pamatysim! Reikia palaukti. 

Jie privažiavo prie rotušės parko. Pati rotušė buvo mar- 
murinis pastatas su kolonomis papuoštu portiku ir varpinės 
bokštu. Prie tų kolonų jie turėjo laukti atvažiuojant damų. 

Bevaikštinėdamas Frydrichas staiga pajuto, kaip kažkas su- 
griebė jį už palto skverno. Atsisukęs jis pamatė madingai ap- 
rengtą mažą mergytę ir iš karto atpažino, jog tai Ela Lybling. 

— Ela, vaikeli, iš kur tu? — paklausė Frydrichas. 

Mergytė padare reveransą ir atsakė, jog išėjo pasivaikščioti 
su Roza. Ir iš tiesų, ant rotušės pastato laiptų stovėjo tarnaitė. 

— Labas rytas, pone daktare! — pasisveikino ji. 

Frydrichas pristatė Elą ponui Lilienfeldui kaip mažąją pa- 
skendusio laivo keleivę, kuriai pavyko išsigelbėti. 

— Labas rytas, vaikeli, — tarė Lilienfeldas. - Ar tiesa, kad ir 
tu buvai tenai, kai taip baisiai skendo laivas? 

Žvaliai ir drąsiai, netgi su tam tikru vaikiškai koketišku 
pasididžiavimu mergytė atsakė: 

— Žinoma! O mano broliukas ten žuvo. 

— Ak tu, vargšele! — šūktelėjo Lilienfeldas, bet jo mintys 
buvo visai kitur — jis galvojo apie tai, kaip jam geriau 


kalbėti su meru. 

— Atleiskite! — staiga tarė jis Frydrichui ir paėjęs keletą 
žingsnių į šalį ėmė skubiai skaitinėti lapelį su pasirašytu teks- 
tu, kurį išsitraukė iš švarko vidinės kišenės. 

— Mano mama irgi buvo mirusi, bet paskui vėl atgijo! — 
šūktelėjo jam Ela. 

— Kaipgi taip? — paklausė Lilienfeldas, spoksodamas į ją pro 
akinių auksiniais rėmeliais viršų. 

Frydrichas paaiškino jam, kad jos motiną iš tikrųjų pavy- 
ko atgaivinti ir pridūrė: 

— Jei pasaulyje viešpatautų teisybė, tai štai šitą paprastą 
tarnaitę iš kaimo, — jis parodė į Rozą, — reikėtų šlovinti labiau 
už velionį Lafajerą, Senojo ir Naujojo pasaulių didvyrį. Ji darė 
tikrus stebuklus. Galvojo tik apie savo šeimininkus, apie visus 
mus, nė kiek nesirūpindama savimi. 

Frydrichas priėjo prie tarnaitės pasisveikinti. 

Kai paklausė jos apie ponią Lybling, Roza išraudo kaip 
bijūnas. Jos poniai klojasi puikiai, atsakė ji. Po to, prisimi- 
nusi mažąjį Zygfrydą, ji iš karto apsipylė ašaromis. Visus 
formalumus, susijusius su jo laidotuvėmis, sutvarkiusi vie- 
no konsulato darbuotojo padedama ir tik ji viena tebuvusi, 
kai mažąjį lavonelį užkasė žydų kapinėse. 

Prie jų priėjo tvarkingai apsirengęs vyras, ir tik visai iš 
arti Frydrichas pažino, jog tai Bulkė, artisto tarnas. Jis tarė: 

— Ponas daktare, mano sužadėtinė niekaip negali pamiršti 
tos istorijos. Ar negalėtumėt, pone daktare, pasakyti jai, kad 
nedera taip elgtis ir kad tą istoriją reikia pamiršti. Ji tikriau- 


siai ne tiek sielvartautų, jei būtų palaidojusi savo sūnelį. 

— Ponas Bulke, jei jūs iš tikrųjų susižadėjote, tai galiu tik 
pasidžiaugti kartu su jumis ir kuo nuoširdžiausiai pasveikinti jus. 

Bulkė padėkojo ir paaiškino: 

— Kai tik aš galėsiu palikti savo poną, o ji — savo ponią, 
grįšime į Europą. Prieš stodamas tarnauti karališkajame laivy- 
ne aš juk buvau mėsininkas. O dabar man parašė brolis iš 
Bremeno, kad ten parduodama nedidelė krautuvėlė, aprūpinanti 
jūreivius maisto produktais. Turiu šiek tiek susitaupęs, tad 
kodėl gi nepabandyu? Nedirbsi juk visą gyvenimą tik sveti- 
miems. 

— Visiškai pritariu jums, — atsakė Frydrichas, bet ištiki- 
masis artisto tarnas staiga šūktelėjo Rozai: 'Ponia ateina!“ ir 
skubiai pasišalino. 

Ponia Lybling ėjo parku lydima juodabarzdžio pono. 
Jos drabužių būtų galėjusi pavydėti ir rusų didžiojo kuni- 
gaikščio žmona. Tai rodė, jog ši žavinga moteris jau spėjo 
atnaujinti savo garderobą, kompensuodama tai, ko neteko 
paskendus laivui. Frydrichas pabučiavo jai ranką ir prisimi- 
nė apgamą po jos kairiąja krūtimi ir kelias kitas gražaus mo- 
teriško kūno ypatingas žymes, kaip jis be atvangos maigė jį 
tol, kol galų gale ji vėl pradėjo kvėpuoti. Ji pristatė Frydri- 
chą juodbruvam elėgantiškam ponui, kuris nedraugiškai nu- 
žvelgė jį. “Keista, — pagalvojo Frydrichas. — Tas mikrocefa- 
las juk turėtų žinoti, kiek jis man skolingas. Žmogus sten- 
giesi iš visų jėgų, prakaituoji, kad tik prikeltum iš mirusių 
skenduolę, jautiesi kaip koks Apvaizdos įrankis, tarnaujan- 


tis kilniausiems tikslams, o paskui pasirodo, kad stengessi 

tik tam, kad kažkoks bonvivanas galetų pasimėgauti tavo darbo 
vaisiais.“ 

Ponią Lybling Amerika tiesiog sužavėjo. Ji šūkčiojo: 

— Ką jūs manote apie Niujorko viešbučius? Aš gyvenu vieš- 
butyje “Waldorf Astoria“. Na, argi tai ne puikus viešbutis? 
Apsistojau keturių kambarių numeryje. Kokia ramybė! Koks 
komfortas! Kokie vaizdai! Tikra “Tūkstančio ir vienos nakties" 
pasaka! Mielas daktare, o 'Delmonico" restorane tai būtinai apsi- 
lankykite! Argi palyginsi Berlyną ir net Paryžių su tuo, kas yra 
čia? Tokių restoranų, tokių viešbučių Europoje nerasite niekur. 

Frydrichas sutrikęs pralemeno, kad gal ir taip. 

— O Metropoliteno Operos teatre jau buvote? — tokiais 
ir panašiais klausimais ji apipylė Frydrichą, o kadangi jis 
nelabai buvo linkęs atsakinėti, tai pati ir atsakydavo į juos, 
taip pratęsdama šį pokalbį. Frydrichas galvojo apie Rozą, 
apie Zygfrydą ir turėjo pakankamai laiko apžiūrėti lakuotus 
batus, lygutelį kelnių kantą, brelokus, segtukus su brilian- 
tais, krakmolytą marškinių krūtinę, monoklį, cilindrą, bran- 
gius kailinius. Ponia Lybling pristatė jį Frydrichui kaip sin- 
jorą tokį ir tokį. 

— Kas jus sieja su garsiuoju mūsų Metropoliteno Operos 
tenoru? — paklausė Lilienfeldas, kai Frydrichas sugrįžo prie por- 
tiko kolonų. 

Tas susitikimas atskleidė Frydrichui visą mūsų būties tra- 
gikomiškumą, tad nemaloni tikrovė dabar jam atrodė jau toli 
gražu nebe tokia svarbi. Atvažiavo ekipažas su damomis, vesti- 


biulyje pasirodė pustuzinis žurnalistų. Frydrichas nustebo pa- 

matęs, kad dauguma jų sveikinosi su Ingigerda kaip su gera 
pažįstama. Ji šiandien atrode labai dailiai ir vaikiškai. Atsirado 
ir ponas Samjuelsonas, ir jį kartu su Ingigerda ir ponia Lilien- 
feld būrelis asmens sargybinių nuvedė į aukštą, mediniais pa- 
neliais apmuštą rotušės posėdžių salę skliautuotais langais. Už 
ilgo stalo, kaip tik šalia dar tuščio mero krėslo jau matėsi aukš- 
ta pono Bario figūra. Laikydamas rankoje monoklį, jis sklaidė 
savo popierius. Ponas Samjuelsonas ir Lilienfeldas atsisėdo prie- 
šais. Likusias vietas už stalo užėmė spaudos atstovai ir kiti suin- 
teresuoti asmenys. Tarp jų buvo ir Frydrichas, labai ori Lilien- 
feldo žmona ir Ingigerda, šių derybų kaltininkė. 

Čia pat už mero krėslo atsidarė suveriamos sąvarinės du- 
rys, ir įėjo pats meras, airis. Klastingai ir droviai šypsodama- 
sis, jis, tiesą sakant, ne su visais draugiškai pasisveikino, tik 
nužvelgė susirinkusius su apsimestiniu mandagumu. Kažkas 
pašnibždėjo Frydrichui: 

— Atrodo, panelės reikalai neblogi — meras iškrės kiaulystę 
tam senam veidmainiui Bariui. 

Ir iš tikrųjų savo kaimynui iš dešinės mero rodomas nuo- 
širdumas nieko gero nežadėjo. 

Visi nutilo. Žodis buvo suteiktas misteriui Bariui. 

Senasis ponas atsistojo. Jis laikėsi oriai, tačiau taip lais- 
vai ir užtikrintai, kaip ir dera žymiam valstybės veikėjui. 
Frydrichas negalėjo atitraukti akių nuo jo. Jam buvo beveik 
gaila, kad jo kalba jau iš anksto buvo pasmerkta nesėkmei. 

Misteris Baris pradėjo nuo aiškaus savo draugijos tikslų iš- 


dėstymo. Jis pateikė daug pavyzdžių, kaip piktnaudžiaujama vaikų 

darbu pramonėje, prekyboje, amatuose ir net teatre, tuo žalojant 
juos. Taip jam bekalbant, kažkas pašnibždėjo Frydrichui į ausį: 

— Kam kalbėti, o jam tai jau tylėti ir tylėti! Juk jis pats iš 
Volstrito, jo fabrikuose tų vaikų knibždėte knibžda, ir apskri- 
tai jis garsėja kaip vienas iš beatodairiškiausių išnaudotojų! 

Kaip tik tokios negerovės, aiškino misteris Baris, ir pri- 
vertusios įsteigti draugiją “Society for the Prevention of Cruelty 
to Children". 

Ši draugija, kalbėjo toliau misteris Baris, jaučianti pareigą 
įsikišti tik pačiais būtiniausiais atvejais. Šis atvejis kaip tik 
toks ir būsiąs. 

Jau kelinti metai Niujorką užplūdo ypatinga piratų atmai- 
na — jis ypač pabrėžė tą žodį "piratai" — reebooters'. Tai susiję 
su tikėjimo krize, religijos vaidmens mažėjimu ir su tuo susi- 
jusiu paviršutiniškų pasilinksminimų ir malonumų ieškoji- 
mu. Plintantis amoralumas ir visuotinis sugedimas ir esąs tas 
vėjas, kuris išpučia tokių piratų bures. Tačiau tokio sugedimo 
epidemija kilo ne čia, Amerikoje — ta epidemija atnešta iš 
didžiųjų Europos miestų — Londono, Paryžiaus, Berlyno, Vie- 
nos — nuodėmingųjų kvartalų. Reikia užkirsti kelią tai epide- 
mijai ir tam tikslui sustabdyti kaip tik tų piratų, kurie ją 
užvežė ir platina toliau, veiklą. 

— Jie nėra geri Amerikos piliečiai, jie iš viso nėra piliečiai — 
"hey are not citizens!" Todėl, - sakė misteris Baris, kiekvieną 
žodį tardamas labai aiškiai, — todel jiems nerūpi, kad žlugdoma 
mūsų religija, mūsų papročiai, mūsų moralė. Šie plėšrūs paukš- 


čiai neturi jokių skrupulų, ir kai tik jie iki soties prisikemša savo 

gūžius, tai iš karto grįžta į savo saugius lizdus už vandenyno, į 
senąją Europą. Atėjo laikas amerikiečiams pagalvoti apie tai ir 
padaryti galą tokiam parazitų antplūdžiui. 

Senajam džingui ryžtingai svaidantis tokiais kandžiais 
žodžiais, Frydrichas nenuleisdamas akių sekė kiekvieną senolio 
rūstaus ir kilnaus veido išraišką. Buvo keista matyti, kaip 
oratoriaus veidas, šiam prabilus apie plėšriuosius paukščius, 
emė panėšėti į maitvanagį. Jis stovėjo nugara į langus, tačiau 
galvą buvo pasukęs į šoną, ir Frydrichui pasirodė, kad jo 
pilkšvai mėlynas akis tarsi užtraukė balkšva valktis, kai tik jis 
paminėjo prikimštus gūžius. 

Pagaliau Baris perėjo prie Ingigerdos. 

— Dievo valia įvyko didelė laivo katastrofa. Tai ženklas žmo- 
nėms susimąstyti, pagalvoti apie save. — Čia oratorius nutilo ir 
paaiškino, jog nėra prasmės smulkiau kalbėti apie tai, nes kas 
nesugeba deramai įvertinti tokią bausmę, tam jau niekas nebepa- 
dės. Po to jis kalbėjo toliau: — Aš reikalauju, kad išgelbėtoji 
mergaitė, kuriai kažin ar jau sukako šešiolika metų, būtų atiduo- 
ta į ligoninę. O laivininkystės kompaniją įpareigoti ją kaip 
galima greičiau nugabenti atgal į Europą ir atiduoti motinai, 
gyvenančiai Paryžiuje. Mergaitė nesveika, neišsivysčiusi, jai bū- 
tina gydytojo priežiūra, būtina globa. Ją išdresavo, išmokė šok- 
ti. Tačiau šokdama ji patenka į būseną, labai primenančią epilep- 
sijos priepuolį. Ji sustingsta, suakmenėja. Akys išvirsta ant 
kaktos. Ji pirštais pešioja vatą. O galiausiai ji krinta be jėgų, 
apalpstra. Tokie dalykai jau nebe teatro scenai. Jos vieta ligoni- 
nėje, jai reikia gydytojo priežiūros, ją reikia slaugyti. Būtų tie- 

siog pasityčiojimas, tikras iššūkis viešajai nuomonei tokias 
ligoninės palatos scenas viešai demonstruoti scenoje. Todel 
aš protestuoju gero skonio vardu, viešosios moralės vardu, 
amerikiečių dorovės vardu. Nedera tą nelaimingąją jėga temp- 
ti į sceną ir begėdiškai išnaudoti jos nelaimę spekuliuojant 
tuo faktu, kad dėl laivo katastrofos jos vardas tapo plačiai 
žinomas. 

Viskas buvo pasakyta labai aiškiai. Vos tik Baris atsisė- 
do, iš karto pašoko ponas Samjuelsonas. Jo kalbų teisme 
maniera visiems buvo gerai žinoma: iš pradžių jis kalbėda- 
vo ramiai, santūriai, o paskui nelauktai priblokšdavo klau- 
sytojus aistros proveržiu. 

Tačiau kai ir šį kartą atėjo laikas tokiam proveržiui, jis jokiu 
būdu nepateisino Lilienfeldo, spaudos atstovų ir Frydricho lū- 
kesčių. Buvo pernelyg aišku, kad advokato pasipiktinimas ins- 
piruotas solidaus honoraro ir atrode nenatūralus. Tas išvargęs 
žmogelis Kristaus barzda ir nesveikai išblyškusia veido oda ga- 
lėjo pelnyti dėmesį tik kaip savo profesijos auka, tačiau ir tokiu 
atveju jis ne tiek imponavo, kiek kėlė pasigailėjimą ar užuojau- 
tą. Kai jis iš visų jėgų stengėsi paraginti nuvarytą gražbyliavimo 
kuiną priešininkui sutrypti, ponas misteris Baris reikšmingai 
susižvalgė su misteriu Ilrojum, Niujorko meru, tarsi jie būtų 
ketinę ateiti į pagalbą tam liūdnojo vaizdo nteriui. 

Dabar Lilienfeldas jau nebegalėjo susivaldyti. Jis išraudo, 
ant kaktos išsipūtė gyslos. Gana tylėti, atėjo laikas kalbėti! Jei 
jau su savo užduotim nesusidorojo žmogus, turėdamas šim- 


tus rašomųjų mašinėlių ir milijonines pajamas, beliko šio rei- 

kalo imtis pačiam. Ir štai iš kresno jaučiasprandžio impresari- 
jaus lūpų pasipylė tūžmingų žodžių srautas. 

Misteriui Bariui nebeliko nieko kito, kaip tik stengtis 
išsaugoti ramybę ir nemirkčiojant atlaikyti kaip kruša krin- 
tančius priešininko smūgius ir dūrius. Lilienfeldas senajam 
ponui priminė viską: vaikų išnaudojimą kai kuriuose Bruk- 
lino fabrikuose, puritonišką veidmainiavimą, viešai ragi- 
nant gerti vandenį, kai iš ukrųjų paslapčia geriamas vynas. 
Jis buvo apibūdintas kap narys tos ribotų pažiūrų kastos, 
kuri priešiška menui, kultūrai ir net gyvenimui, o tokius 
žmones kaip Šekspyrą, Baironą ir Gėtę laiko vos ne velniais 
su kanopomis ir ilgomis uodegomis. Tokie žmonės, tvirti- 
no jis, visada stengėsi istorijos laikrodžio rodykles pasukti 
atgal. Ir tai ypač šlykščiai atrodo Laisvės šalyje, išgarsintoje 
laisvojoje Amerikoje. 

Žinoma, tokie mėginimai visai neperspektyvūs. Purito- 
niškojo drovumo, puritoniškosios savigraužos, puritoniš- 
kojo ortodoksiškumo ir nepakantumo laikai praėjo ir nieka- 
da nebesugrįš. Laiko tėkmės, pažangos ir kultūros srauto tai 
nesulaikys; tačiau tos reakcingosios jėgos, besibaimindamos 
dėl savo tolesnės tamsuoliškos veiklos, paskelbė pasalūnišką 
partizaninį karą, regzdamos smulkias, bailias, pasigailėtinas 
intrigas. Kaip tik tokių visuomenei pavojingų intrigų židi- 
niu ir tapo misterio Bario draugija. Ir misterio Bario nese- 
niai pasakytus žodžius apie Amerikoje siaučiančią epidemiją 
galima taikyti jam pačiam: jei tokia epidemija Amerikoje 


siaučia iš tikrųjų, tai jos židinys yra draugija "Society for 

the Prevention of Cruelty to Children". Misteris Baris atro- 
do juokingas tvirtindamas, neva Europa esanti epidemijos 
šaltinis. Europa yra Amerikos motina, ir be Kolumbo geni- 
jaus — juk kaip tik dabar minimas "fourteen bhundred and 
ninety two" jubiliejus — taigi be Kolumbo genijaus ir be 
nepaliaujamo europinio, vokiškojo, angliškojo, airiškojo — 
čia jis mirktelėjo merui — intelekto plūsmo Amerika šian- 
dien tebebūtų buvusi dykuma. 

Lilienfeldas, mažosios šokėjos labui sumaišęs dangų, že- 
mę ir jūrą, pagaliau pareiškė, jog jo konkurentas esąs skundi- 
kas ir kad jis prisidengiąs draugija savo kėslams paslėpti, ir 
pasipiktinęs atmetė Bario tvirtinimą, kad jis esąs išnaudoto- 
jas. Iš tikrųjų išnaudotojas esąs kaip tik tas jo konkurentas. Jis 
parode, kad Ingigerdai pasiūlytos jo sąlygos yra kur kas geres- 
nės. Štai ten sėdinti jo žmona, kuri mergaitei, radusiai prie- 
globstį jo namuose, daugeliu atžvilgių yra kaip tikra motina. 
O apskritai mergina neligora, jos gyslomis teka tikras sveikas 
artistės kraujas. Negirdėtas įžūlumas kėsintis į jaunosios mer- 
ginos garbę ir moralę. Ji jokiu būdu nesant kokia nors degra- 
davusi beglobė, o iš tiesų didelė menininkė. 

Tačiau svarbiausią švietalą Lilienfeldas pasiliko pabaigai. 
Kaip tik prieš keturias savaites jis del tam tikrų priežasčių pri- 
ėmė Amerikos pilietybę. Dabar jis apie tai šaukė taip garsiai, 
kad net sudžerškėjo aukšti skliautuoti salės langai, už kurių gir- 
dėjosi duslus Niujorko gaudesys. Jis šaukė, kad misteris Baris 
išvadinęs jį sverimšaliu, piratu ir panašiai. Pareiškė kuo ryžtin- 


giausiai protestuojąs prieš tai, nes esąs toks pat Amerikos pilie- 

tis kaip ir misteris Baris. Jis net kelis kartus tai pakartojo, kreip- 
damasis tiesiai į senąjį džingą, pasilenkdamas jo pusėn: 

— Mister Barry, dyou bear? I am a citizen, Mr. Barry, dyou 
bear? I am a citizen! Mr. Barry, I am a citizen and I will bave 
my rights like you! 

Jis baigė. Uždusęs, sunkiai alsuodamas atsisėdo. Misterio 
Bario veide nekrustelėjo nė vienas raumuo. 

Po ilgokos pauzės prabilo meras. Jis kalbėjo ramiai ir 
tarsi truputėlį sumišęs; tokia kalbėjimo maniera buvo bū- 
dinga jam ir labai tiko. Jo sprendimas buvo lygiai toks, 
kokį prognozavo politikos astrologai. Ingigerdai buvo leis- 
ta viešai pasirodyti scenoje. Jis paminėjo, jog medicinos 
komisija pripažino merginą sveika ir kad jai jau sukako še- 
šiolika metų, tad nėra jokio pagrindo tuo abejoti ir už- 
drausti jai užsiimti profesine veikla, taigi menu, kuriuo ji 
jau užsiėmė Europoje. 

Žurnalistai iškalbingai šypsojosi. Štai kada pratrūko Niu- 
jorko mero, airio kataliko, slapta neapykanta senbuviui anglų 
kilmės puritonui! Misteris Baris atsistojo ir su šaltu orumu pa- 
spaudė ranką savo priešui. Po to jis nuėjo — tiesus It mietą pra- 
rijęs, tad jo antrajam, visai kitokio sukirpimo priešui taip ir 
nepavyko, kaip jo buvo ketinta, atsisveikinant bent žvilgsniu 
išreikšti savo neapykantą, nes misteris Baris į jį net nepažvelgė. 

Ingigerdą apsupo. Apipylė ją sveikinimais. Jai labai pati- 
ko stebėti, kaip dvi pasaulio dalys susikibo dėl jos — kuriai ji 


Misteri Bari, jūs girdite mane? Aš esu pilietis, misteri Bari, ar girdite? Aš 
esu pilietis! Misreri Bari. aš esu pilietis ir turiu tokias pat teises kaip ir jūs! /Angl J. 

atiteks? Jai žėrė komplimentus, ją kėlė į debesis. Tą akimirką 
tikriausiai jokia princesė nebūtų sugebėjusi susilyginti su ma- 
žąja šokėja, pelniusia tiek daug dėmesio. Ji švytėte švytėjo iš 
laimės ir dėkingumo. 

Direktorius Lilienfeldas iš karto pakvietė pusryčių visus 
žurnalistus, kuriuos suspėjo pagauti. 

Frydrichas pasiteisino turįs skubių reikalų, bet prižadėjo 
ateiti bent prieš pabaigą, kai atneš desertą. Atsisveikino su 
visais ir liko vienas. 

Pirmiausia jis per rotušės parką nuėjo į Centrinį paštą — 
didžiulį pastatą, kuriame dirbo apie pustrečio tūkstančio žmo- 
nių. Parašęs telegramą ir atidavęs ją, jis vel žengė į miesto 
šurmulį, kur žmonės, gindamiesi nuo aštraus žvarbaus vėjo, 
apsimuturiavę skubėjo kas kur, o ausyse spengė nuo tramva- 
jų, ekipažų, krovininių vežimų keliamo triukšmo, ir išsitrau- 
kęs laikrodį pamatė, kad jau pusė pirmos, taigi kaip tik tokiu 
laiku mis Berns valgo savo kuklius priešpiečius mažame resto- 
ranėlyje prie Centrinės geležinkelio stoties. Jis sėdo į ekipažą 
ir paliepė vežėjui vežti jį tenai. 

Jis būtų be galo nusivylęs, jei kaip tik šį kartą nebūtų ten 
užtikęs mis Berns. Tačiau ji ten buvo ir kaip visada apsidžiau- 
gė, išvydusi jaunąjį mokslininką. O jis šūktelėjo jai: 

— Mis Eva, tik pažvelkite į žmogų, paleistą iš kalėjimo, iš 
pataisos namų, iš beprotnamio! Galite sveikinti mane! Šiandien 
aš vėl laisvas, vėl tapau nepriklausomas žmogus! 

Kuo puikiausiai nusiteikęs, jis sėdo prie stalo. Anot jo pa- 


ties žodžių, jo apetito būtų pakakę trims, humoro šešiems, o 

geros nuotaikos jis turėjo tiek, kad jos būtų pakakę net Atėnų 
Timono būdui suminkštinti. 

— Man dabar visiškai nerūpi, kas laukia manęs, — tarė jis. — 
Tik vienas dalykas aiškus: jokios Kirkės kerams daugiau nebe- 
pasiduosiu. 

Mis Eva Berns pasveikino jį ir nuoširdžiai nusijuokė. Po 
to paprašė paaiškint, kas gi atsitiko. Frydrichas atsakė: 

— Apie tą tragikomediją rotušėje papasakosiu jums vėliau. 
O dabar noriu jus labai labai įskaudinti. Taigi sukąskite dan- 
tis, mis Eva Berns! Ir klausykite: jūs netenkate manęs! 

— Aš jūsų? — ji nusijuokė garsiai ir nuoširdžiai, tačiau tru- 
putį sutrikusi, ir jos veidas tumpam nusidažė tirštu raudoniu. 

— Taip, jūs manęs! — atsake Frydrichas. - Ką tik išsiun- 
čiau telegramą Peteriui Šmitui į Merideną. Šiandien vakare, o 
vėliausiai rytoj iš ryto palieku jus, palieku Niujorką; renkuosi 
gyvenimą kaime, tapsiu fermeriu! 

— Oi, turiu prisipažinti, man gaila, kad išvažiuojate, — 
rimtai tarė mis Berns; sentimentalumo jos balse nesijautė. 

— O kodėl gi? - linksmai sušuko jis. — Juk atvažiuosite pas 
mane! Aplankysite mane! Iki šiol aš jūsų akyse tik mazgotė, ir 
tiek. O kai atvažiuosite pas mane tenai, gal pamatysite, kad ir 
aš galiu tapti ne pačiu prasčiausiu vyru. 

Įsismaginęs jis šnekėjo toliau: 

— Paimkime tokį pavyzdį iš chemijos! Sakysim, druskos 


tirpale, jei Apvaizda gerai išmaišys jį savo šaukštu, prasidės kris- 


Timonas, gyvenęs Atėnuose V a. pr. Kr., garsėjo kaip baisus mizantropas. 

talizacijos procesas. Taip ir manyje gali įvyku kristalizacija. Ką 
gali žinou, gal po tų visų negandų ir suiručių rasis nauja tvirta 
struktūra — tų audrų vandens stiklinėje rezultatas. Galbūt vo- 
kiečių rasės žmonių formavimasis nesulaukus trisdešimties ne- 
sibaigia. Tokiu atveju gali atsitiku, kad prieš pasiekdamas vy- 
riškos brandos periodą turi išgyventi krizę, kuri manyje, atro- 
do, jau baigiasi ir kurios man vis tiek nepavyko išvengti. 

Po to Frydrichas trumpai papasakojo jai apie tai, kas buvo 
svarstyta rotušėje, apie komišką dviejų pasaulių susidūrimą 
Bario ir Lilienfeldo kalbose, kurias jis pavadino "ant de brust 
our une omelette" . Jis pasakė apie mero sprendimą ir paaiški- 
no, kad šio sprendimo akimirka ne tik suteikė galimybę Ingi- 
gerdai pasirinkti jos taip geidžiamą karjerą, bet ir jam pačiam 
atvėrė kelią į naują gyvenimą. Jis kone visu kūnu pajutęs, kaip 
po mero nuosprendžio apsisprendė ir pats. 

Frydrichas papasakojo jai apie Barį, neslėpdamas, kad tas 
Kromvelio bendražygių, nuteisusių ir nužudžiusių Karolį I, 
palikuonis, nepaisant jų pažiūrų skirtumo, jam padarė didelį 
įspūdį. Gal tas Baris ir iš tikrųjų veidmainis, bet argi Li- 
lienfeldas geresnis, ėmęs kalbėti apie Ingigerdos Halštrem mo- 
ralinį tyrumą su tokiu patosu, kad Frydrichas išsigandęs ap- 
sižvalgė ir pamate, kaip žurnalistų veidais it piktas šešėlis 
nuslydo kreivos šypsenėlės? Argi melas neklesti visur, kur 
tik pažiūrėsi? Argi veidmainystė nėra visų pripažinta kaip 


savaime suprantamas dalykas? 


Daug triukšmo dėl nieko (pranc. ). 

Frydrichui ir vel buvo labai malonu mis Evos Berns drau- 
gijoje. Kalbant apie sielos reikalus reikėtų pasakyti, kad jos ar- 
tumas jam visada sužadindavo švaros ir tvarkingumo pojūtį. 
Galėjai sakyti jai viską, kas slėgė širdį, ir jos atsakymai, užuot 
dar labiau viską supainioję ir jį sudirginę, tik nuramindavo. 
Tačiau šį kartą Frydrichui jos elgesys ne visai patiko, kaip bū- 
davo iki šiol. Jam atrodė, kad jos džiaugsmas dėl jo išsilaisvini- 
mo nėra pernelyg didelis, ir nesuprato, kokia čia galėtų būti 
tikroji priežastis — abejingumas jam ar abejojimas jo žodžiais. 

— Mis Berns, — tarė jis, — atėjau pas jus, nes nebuvo ir 
nėra žmogaus, kuriam aš su malonumu galėčiau pranešti apie 
naują savo gyvenimo etapą. Pasakykite man tiesiai šviesiai, ar 
teisingai pasielgiau ir ar galite suvokti, kaip jaučiasi žmogus, 
pagaliau nusikratęs absurdiškos aistros grandinių? 

— Gal ir suvokiu, — atsakė mis Eva Berns, — bet... 

— Bet? - perklausė Frydrichas. 

Ji nieko neatsakė, ir Frydrichas kalbėjo toliau: 

— Ar tik nenorite pasakyti, kad nelabai tikite, jog toks 
žmogus kaip aš gali pasveikti? Tačiau aš užtikrinu jus, kad 
niekada daugiau nebedalyvausiu kaip žiūrovas tokioje mažylės 
viešo apsinuoginimo procedūroje ir juo labiau nesiruošiu tran- 
kytis po viso pasaulio balaganus, sekiodamas paskui ją. Viskas 
baigta! Aš laisvas! Ir įrodysiu jums, kad taip yra iš tikrųjų. 

— Manau, kad jums pačiam būtų daug naudingiau, jei 
galėtumėt tą įrodyti sau. 

Tačiau Frydrichas labiau norėjo tą įrodyti jai. Jis išsitrau- 


kė Peterio Šmito laišką, iš kurio paaiškėjo, kad jis Erydricho 


322 


pavedimu surado jam namą kaimo vietovėje ir kad Frydricho 
atsiskyrėliško gyvenimo planas subrendo ne šiandien. 

— Jūs vėl išgirsite apie mane, kai tik ramiai gyvendamas 
atsigausiu. Turiu pagrindo manyti, kad man pavyks tai padaryti. 

Priešpiečiai baigėsi. Mis Evai įprastas vegerarinis maistas 
šį kartą visai patenkino ir Frydrichą. Jis atsistojo, paprašė savo 
damą leisti pabučiuoti jos ranką — jis buvo jai dėkingas už tai, 
kad ji kantriai išklausė jį, ir skubiai išėjo, nes norėjo suspėti į 
nugalėtojų puotos pabaigtuves. 

Lilienfeldai, bevaikė sutuoktinių pora, gyveno atskirame 
name šimtas dvidešimt ketvirtojoje gatvėje. Jų namas, nie- 
kuo nesiskiriantis nuo kitų tos gatvės namų, buvo įrengtas 
labai prabangiai. Kava buvo geriama antrojo aukšto svetai- 
nėje, išpuoštoje kilimais, brangiomis lempomis, japoniško- 
mis vazomis, tamsiais poliruotais riešutmedžio baldais. Kam- 
barys buvo pilnas dūmų: žurnalistai vaišinosi stipriais ciga- 
rais. Prabangaus sietyno šviesa dar labiau paryškino niūroką 
kambario prabangą. 

Išsidrėbusi minkštame fotelyje žurnalistų apsuptyje sėdėjo 
Ingigerda ir rūkė cigaretę. Ji buvo palaidais plaukais, ir visa jos 
išvaizda šį kartą buvo nelabai patraukli. Kadangi ilgi drabužiai 
jai apskritai netiko, ji mieliau rinkosi drabužius, kuriais ren- 
giasi paauglės mergaitės, tik su jais ji dažnai atrodydavo it 
kokia cirko artistė — lyno šokėja. 

Kai Frydrichas fon Kamacheris pasirodė svetainėje, ji pa- 
raudo ir atsainiai ištiesė jam ranką. Jos plaštaka buvo su trum- 


pais neišvaizdžiais pirštais. Matyt, juos ji paveldėjo iš motinos, 

nes jos tevo plaštakos buvo gražios, ilgais pirštais. Frydrichas 
pabučiavo poniai Lilienfeld ranką ir atsiprašė už vėlavimą. 

Savaime suprantama, kompanijos pokalbio tema buvo ką 
tik pasibaigęs svarstymas rotušėje. Direktorius Lilienfeldas šmi- 
rinėjo tarp žurnalistų, vaišindamas juos cigarais ir likeriu. Jis 
tai darė gana mielai su išskaičiavimu, nesibodėdamas prikimš- 
ti net į jų kišenes ilgų Havanos cigarų. 

Tai vieną, tai kitą žurnalistą jis pasivedėdavo į šalį ir 
pasakodavo jiems apie Ingigerdos praeitį, jos kilmę, jos išgel- 
bėjimą, jos tėvą, jos sėkmingus pasirodymus, apie tai, kaip 
atsiskleidė jos talentas, tokiu būdu įpiršdamas jiems tą gan 
margą būtų ir prasimanytų dalykų mišrainę. Jis suprato, kad 
visa tai dar šį vakarą pasirodys Niujorko laikraščiuose šalia 
svarstymo rotušėje aprašymo. Todėl jis ir sukūrė tą savo pasa- 
kėlę, sudurstęs ją pagal išbandytą receptą iš įvairiausių gandų ir 
nuogirdų, tvirtai tikėdamasis norimo efekto. 

Nors Ingigerda atrodė išvargusi, tačiau jai buvo liepta, kol 
bus nors vienas žurnalistas, kuo maloniau elgtis su juo. Frydri- 
chui net pagailo jos. Jis iš karto suprato, jog prasidėjo jos 
tikroji tarnyba pasirinktos profesijos srityje. 

Ponia Lilienfeld, su kuria Frydrichas truputį pabendravo, 
buvo rami, skoningai apsirengusi moteris, ligota, bet labai 
patraukli. Jam susidarė įspūdis, kad jos vyras, kuris, atrodo, 
buvo aklai įsimylėjęs ją, buvo įpratęs pildyti kiekvieną jos 
norą, išskaitydamas jį iš jos akių. Ponas Lilienfeldas, šiaip jau 
nepaprastai temperamentingas ir nenustygstantis vietoje, su 


ja buvo kaip drovus vaikas. Jei Frydrichas nebūtų tvirtai apsi- 


sprendęs, tai, ko gero, būtų gyviau reagavęs į tos damos tiria- 
mus klausimus. Jis jautė, kad dama nori padėti jam išsiva- 
duoti iš jo aistros klystkelių. 

Su lengva, be galo paniekinama šypsenėle veide ponia Lilien- 
feld kalbėjo Frydrichui apie merginą, kuri, nors ir tauškė nesą- 
mones, buvo apipilta komplimentais. Ji pavadino ją marionete 
iš lėlių teatro balta porcelianine galvute, prikimšta pelų. 

— Žaisliukas, ir tiek! — tarė ji. — O kodėl gi ne? Geras 
žaisliukas bet kuriam vyrui! Arba nebloga prekė! Ir nieko daugiau! 
Ji ukriausiai verta tų pinigų, kuriuos už ją duoda, - pridūrė ji, 
— bet nė kiek ne daugiau. Žodžiu, ji verta ne daugiau kaip bet 
koks kitas niekutis, koks nors kitas papuošaliukas. 

Ingigerda ko gero pavyduliavimo paakinta, priėjo pie Fryd- 
richo ir paklausė jo, net nenujausdama, koks reikšmingas jam 
gali būti jos pateiktas klausimas, ar jis jau susipakavęs daiktus. 

— Dar ne. O kam? - paklausė Frydrichas. 

— Direktorius Lilienfeldas, — atsakė ji, — susitarė, kad aš du 
vakarus per savaitę pasirodysiu Bostone. Todel susipakuokite 
savo daiktus, poryt jums teks su manimi vykti į Bostoną! 

— Nors ir į pasaulio kraštą! — atsakė Frydrichas. 

Ingigerdą toks jo atsakymas patenkino, ir ji triumfuojan- 
čiu žvilgsniu pažvelgė į ponią Lilienfeld. 

Frydrichas apsidžiaugė, kad ir tie pusryčiai pagaliau pasi- 
baigė. Vilio Snaiderso padedamas, jis įsigijo drabužių, skalbi- 
nių, lagaminų ir kitų daiktų, kuriuos dabar reikėjo susitvar- 
kyti. Paskutiniąją popietę praleido klube, o vakare buvo nu- 


matyta surengti mielo svečio palydas. 

Jau seniai Frydrichas nejautė tokios dvasios ramybės ir 
palaimos kaip šią popietę. Vilis Snaidersas pasikvietė buvusį 
mokytoją į savo viengungišką butą, kad pagaliau parodytų, 
ką jam pavyko surinkti iš dailės dalykų. Tas netikras japonas 
rinko tik tikrus japoniškus meno kūrinius. Daugiau kaip 
valandą mažame, antikvarinių daiktų perpildytame kambarė- 
lyje Frydrichui iš pradžių buvo rodomos kardų rankenų ap- 
sauginės plokštelės — cubos, kaip jas vadina patys japonai. 
Tas nedideles ovalines metalines plokšteles, skiriančias rankeną 
nuo ašmenų, galima nesunkiai apimti ranka. Jos išgražintos 
bareljefiniais papuošimais, kartais iš to paties metalo, kartais 
inkrustuotos ar plakiruotos variu, auksu ar sidabru. 

— Kiek mažumo, tiek gražumo! — tarė Frydrichas, per- 
žiūrėjęs daugybę tų šedevrų, tarp kurių buvo Kamakura sti- 
liaus, Namban stiliaus darbai, ištisus šimtmečius gyvavusių 
Goto, Jakuši, Kinai, Akasaka ir Nara mokyklos atstovų kūri- 
niai iš penkioliktojo ir šešioliktojo amžių, Gokinai, Kago- 
nami darbai, nuostabios Marubori, Maribori-Zogan ir Hi- 
konebori stiliaus graviūros, Hamanu darbai ir taip toliau. 
Kur dar galima rasti tokius meno aristokratus kaip Goto 
Micunori, kuris gyveno devynioliktojo amžiaus pabaigoje ir 
buvo septynioliktosios dailininkų kartos atstovas; visi jo pro- 
tėviai buvo įžymūs cubu meistrai. Nuostabi menininkų di- 
nastija, kai iš kartos į kartą perduodamas ne tik vardas, bet 
ir meistriškumas! 

Ir ko tik nebuvo pavaizduota tose nedidelėse ovalinėse 


graviūrose! Štai laimės dievas Daikoku su dvišakiu runkeliu. 

Šrai dievas Seninas, savo kvėptelėjimu sukuriantis žmogų. Štai 
barsukas, daužantis savo pilvą kaip kokį būgną, kad įviliotų ke- 
liautoją į pelkę. Štai skaisti mėnesiena ir skrendančios žąsys. 
Štai vėl laukinės žąsys, skrendančios virš meldais apaugusio kran- 
to tarp snieguotų viršukalnių kylančio mėnulio fone; visa tai iš 
geležies, aukso ir sidabro, visa ovalinė plokštelė mažesnė už del- 
ną, bet kokia beribė mėnesienos užlieta naktinė erdvė joje! 

Frydrichas kartu su kolekcijos savininku negalėjo atsiste- 
bėti, kaip tokiame mažame plote ir tokiomis taupiomis prie- 
monėmis įmanoma atskleisti skoningų kompozicijų grožy- 
bes. Vienoje graviūroje buvo pavaizduota už gyvatvorės sto- 
vinti arbatinė. Erdviame landšafte tebuvo regimas krioklys, 
dangus ir oras, vien tik meistriškai pradurtos skylės metale, 
kitaip sakant tuštuma, ir tiek. Kitoje graviūroje pavaizduotas 
karžygys Hidesato, ant tilto galabijantis tūkstantakoję pabai- 
są. Trečiojoje išminčius Lao T'se jojo ant savo darbinio jau- 
čio. Ketvirtojoje buvo pavaizduota kita dievybė - Sennin Kin- 
ko, jojantis ant savo karpio auksaspalvėmis akimis ir įsigilinęs 
į kažkokią knygą. 

Dar kitos cubos — kardo rankenos apsauginės plokštelės — 
vaizdavo dievą Idaten, persekiojantį velnią Oni, pavogusį Bu- 
dos perlus; paukšų, kurio snapas buvo įstrigęs tarp dvigeldžio 
moliusko geldelių; aštuonkojį auksinėmis akimis ar sepiją; iš- 
minčių Kioko, kuris, pusiau išlindęs iš savo lūšnos, mėnulio 
šviesoje skaitė pergamento ritinėlį. 

Šią kolekciją išradingasis ir atkaklusis Vilis aptiko Five Points 


rajone pas vienos smuklės savininką. Tos smuklės reputacija 

buvo dar prastesnė negu viso šio rajono. Tas garbingas vyras ją 
gavo kaip užstatą iš vieno savo kliento — japonų džentelmeno, 
kuris paskui dingo be pėdsakų. Nebuvo tokios dienos, kad Vi- 
lis Snaidersas neapeitų sendaikčių parduotuvių Bovery gatvėje 
ir žydų kvartale. Jo liepsnojančių bebaimių akių žvilgsnis visą 
laiką atrodė šiek tiek nustebęs ir pasipiktinęs, kai jis įsidrąsin- 
davo nusigauti į pačius tamsiausius opiumo pragaro kinų kvar- 
tale kampelius. Ten jis dėl savo įžūlumo, aštraus liežuvio ir 
apvalių akinių, kaip jis pats sakė, buvo laikomas sekliu; tas jam 
praversdavo perkant. 

Niujorko kinų kvartale, storulio kinų lupikautojo krau- 
tuvėlėje Vilis Snaidersas labai pigiai įsigijo visą glėbį japonų 
medžio raižinių. Ir dabar juos su aistringo kolekcionieriaus 
pasididžiavimu deliojo priešais Frydrichą. Tarp jų buvo Hi- 
rosige darbai — didesnė dalis jo spalvotų medžio raižinių iš 
serijos, vaizduojančios Biva ežerą, ir Hokusai darbai — tris- 
dešimt šeši Fudzijamos vaizdai. Nuo vieno lakšto tiesiog 
negalėjai akių atplėšti: rusvai raudonas kalno kūgis su baltais 
sniego lopais buvo įsirėžęs į šaltu dangumi plaukiančių tarsi 
baltų avių banda debesėlių jūrą. Dar čia buvo Shamsho ir 
Shigemasos lakštai iš knygos “Žaliojo namo grožybių veid- 
rodis“, išleistos Jede 1776 metais. Buvo ir Shunsho '"Dygs- 
tančių žolelių knyga . 

Vieną Hokusai lakštą Frydrichas pavadino “auksine vasa- 


ros poema". Viršuje plytėjo dangaus mėlynė, kairėje pusėje — 


Jedas — Tokijo pavadinimas iki 1869 metų. 

Fudzijama, apačioje — vėl tokia pat žydrynė, auksiniai javai, kai- 
miečiai, susėdę ant suolų — karštis, tviskėjimas, džiaugsmas. O 
vieną Hirošigės lakštą Frydrichas pavadino "didžiąja mėnulio po- 
ema": drėgnoje plačiai išsidriekusioje melancholiškoje pievoje — 
gluosniai svyruokliai su retais lapeliais, jų šakos siekia lėtai te- 
kančios upės veidrodinį paviršių. Upe plaukia durpių prikrautos 
valtys, sielis su japonų sielininkais. Vanduo mėlynuoja vakaro 
prieblandoje. Didžiulis blyškus mėnulis kyla viršum pelkės toli- 
mojo krašto, jį dengia blyškiai rausvo rūko šydas. 

— Vili, - tarė Frydrichas, — jei jūs sugebėjote taip gerai 
išnaudoti buvimo Amerikoje metus, tai į Europą grįšite netuš- 
čiomis rankomis. 

— Taip, velniai rautų! — atsakė Vilis. — O ką gi daugiau 
veikti šioje prakeiktoje šalyje! 

Kitą rytą Frydrichas jau stovėjo prie traukinio Centrinėje 
geležinkelio stotyje. Savo nedidelį bagažą jis sudėjo į tinkliuką 
vagone, kuris, kaip ir likusieji penki ar šeši vagonai, buvo ilgas 
ir gražiai įrengtas. Su draugais jis atsisveikino dar vakar vakare. 
Tačiau staiga jis pamatė, kaip prie jo artinasi visa mažoji meni- 
ninkų kolonija im corpore“ su maestro Riteriu priešakyje. Tarp 
jų buvo ir mis Eva Berns. Ji, kaip ir visi kiti, rankoje laikė tris ar 
keturias rožes — tamsiai raudonas, su ilgais žaliais koteliais, ko- 
kių tuomet Europoje dar neaugino. Frydrichas, nuoširdžiai su- 
sijaudinęs, paėmė iš kiekvieno atneštas rožes ir tarė: 


— Na, dabar aš būsiu lyg kokia primadona! 


| Visi drauge (/or.). 

Stotyje ir prie traukinio buvo tylu, tarsi čia niekada nie- 
kas neatvažiuotų ir neišvažiuotų. Tačiau ši nedidelė procesija 
su rožėmis ir vokiečių keliamas triukšmas patraukė ir kitų dė- 
mesį: tai šen, tai ten pro vagonų langus į juos sužiuro išvyks- 
tantys keleiviai. 

Pagaliau be jokio signalo, be jokio geležinkelininkų pers- 
pėjimo traukinys tarsi atsitiktinai pajudėjo iš vietos, ir jam 
įkandin rankomis mojančių dailininkų būrelis perone ėmė tol- 
ti: lieknas elegantiškas Bonifacas Riteris, draugiškas, bet rim- 
tas skulptorius Lobkovicas, Vilis Snaidersas, panašus į čigoną 
genialusis Frankas ir, Z2st n0: least ', mis Eva Berns. Frydri- 
chas jautė, kad sulig šiomis sekundėmis baigiasi ištisa jo gyve- 
nimo epocha, ir suprato, jog turėtų būti dėkingas tiems be 
galo artimiems žmonėms už jų širdžių šilumą, ir kad daug ko 
netenka, išsiskirdamas su jais. 

Ir vis dėlto Frydrichas kaip ir kiekvienas kitas juo dėtas 
buvo džiaugsmingai susijaudinęs dėl to, kad jo likimas tiesio- 
gine ir perkeltine prasme ima riedėti tiesiu keliu. Kol kas tas 
kelias ėjo dar tik Niujorko tamsiais tuneliais, paskui kažkokiu 
kanalu mūro sienomis, kol pagaliau išsiveržė į atvirą erdvę. 
Tai kaip tik ir buvo ukrasis Amerikos veidas, ir tik dabar, kai 
aptilo tos raganų orgijos keliamas triukšmas, Frydrichas paju- 
to naujosios šalies tikrąjį kvėpavimą. 

Sekdamas kitų bendrakeleivių pavyzdžiu, Frydrichas už- 


sikišo bilietą už skrybėlės juostelės, o pats įdėmiai žiūrėjo 


Paskesnė, bet ne prastesnė (angl.). 

pro vagono langą į žiemiškai baltus laukus ir kalvas. Žiemos 
saulės šviesoje viskas, kas buvo arti ir kas buvo toli, jam taip 
priminė vaikystėje matytus tėviškės vaizdus, kad su šakni- 
mis išrautas iš gimtosios dirvos jaunasis keleivis tai priėmė 
kaip jaudinančią džiugią paslaptį. Jam atrodė, kad ši sveti- 
ma šalis kreipiasi į jį jo gimtąja kalba. Jam norėjosi išlipti iš 
vagono, paimti į rankas sniegą, ne tik pasižiūrėti į jį, bet ir 
įsitikinti, kad tai tas pats sniegas, iš kurio jis būdamas mo- 
kinukas lipdydavo gniūžtes ir kuriomis, valiūkiškos nuorai- 
kos pagautas, metydavosi kartais ir šeimos rate. Jis dabar 
buvo nusiteikęs tarsi koks išlepintas vaikas, atplėšras nuo 
motinos ir atiduotas beširdžio svetimo pasaulio malonėn, 
kuris po didelių vargų pačiame atokiausiame užkampyje ne- 
lauktai sutinka motinos seserį: jis jaučia, kad jų gyslomis 
teka tas pats kraujas, kad ji panaši į jį, o dar labiau į jo 
tikrąją motiną. 

Frydrichui atrodė, kad tik dabar didysis Atlanto vande- 
nynas paliko už jo nugaros. Tai kas, kad jis išsilaipino į sau- 
sumą dar Niujorke, tačiau to jis savo esybe taip ir nepajuto. 
Tik dabar, kai jis vėl išvydo didžiąją motiną žemę, tą į be- 
kraščius tolius nusidriekusią sausumą, viską užgožiantys pri- 
siminimai apie bekraštės siautulingos jūros plotus jo sieloje 
pamažėle vėl ėmė trauktis argal. Šita didžioji geroji milžinė 
pergudravo piktąją okeano milžinę, atkovojo iš jos savo vai- 
kus, atitvėrė juos nuo jos ir visam laikui suteikė jiems tvirtą 
pagrindą. Frydricho viduje skambėjo raginimas: “Pamiršk 


jūrą, pamiršk tuos vandenis, kabinkis į žemę, suleisk šaknis 

į ją!" Ir kai traukinys minkštai riedėdamas vis labiau tolo į 
šalies gilumą, Frydrichas negalėjo atsikratyti jausmo, kad jis 


bėga, sekmingai sprunka nuo jūros. 


Frydrichas taip užsigalvojo, kad net krūptelėjo, kai kažkas 
be žodžių ištraukė bilietą iš jo skrybėlės. Tai buvo kondukto- 
rius civiliais drabužiais, iš pažiūros labai inteligentiškas žmo- 
gus. Jis pradūrė bilietą netaręs nė žodžio, jo veide nekrustelėjo 
nė vienas raumuo. Paskui jis nuėjo toliau, pakartodamas tą 
procedūrą su kitais keleiviais, ir niekas į tai nekreipė dėmesio. 
Pradurtus bilietus jis vėl užkišdavo keleiviams už skrybėlių, 
kurių šie net nenusiimdavo nuo galvos. 

Frydrichas nusišypsojo, prisiminęs Vokietiją, kur tuo me- 
tu kiekvienas traukinys dar būdavo sutinkamas stoties varpo 
pašėlusio skambėjimo ir išvažiuodavo tik po trečiojo skam- 
bučio bei palydėtas gerklingų stoties tarnautojų šūksmų, o 
konduktoriai nerangiai, šiurkščiai ir pedantiškai reikalauda- 
vo bilietų iš keleivių. Taip mąstydamas, Frydrichas su ma- 
lonumu klausėsi vagono ratų bildesio ir mėgavosi bėgimu, 
kuris jam reiškė ką tik nori, tik ne gėdą. Netikėtai pastebėjo, 
kad taip giliai užsigalvojęs ėmė mechaniškai rankioti siūlus 
nuo savo drabužių, tarytum sutraukydamas voratinklį, ir juto, 
kad kvėpuoti darosi kaskart lengviau ir lengviau. Kartais jam 
imdavo rodytis, jog galingojo greitojo traukinio ratai sukasi 
nepakankamai greitai ir kad jam reikėtų pačiam savo ranko- 
mis padėti jiems, kad kuo daugiau naujų sveikų įspūdžių 


tarsi plonas kraštovaizdžio užuolaidėles galėtų pasikabinti 

sau už nugaros, vis storesniu sluoksniu atsitverdamas nuo to 
pavojingojo magneto, kuris pasiliko už jo. 

Niū Heivene, kur traukinys trumpam stabtelėjo, per va- 
gonus perėjo negras, siūlydamas sumuštinius, ir berniukas 
laikraščių pardavėjas, šaukdamas “Newspapers!"" Frydrichas 
nusipirko “Sun" ar "World". Kartu su pranešimu apie tai, 
kad atšauktas draudimas Ingigerdai pasirodyti scenoje, buvo 
vėl atgaivinta “Rolando" katastrofos tema. Tačiau saulėtą žie- 
mišką dieną Frydrichas buvo taip džiugiai nusiteikęs ir kupi- 
nas tokių šviesių vilčių, kad baisūs prisiminimai apie skęstan- 
tį laivą šį kartą neatgijo jo atmintyje. Apie savo išgelbėjimą jis 
šiandien prisiminė tik su dėkingumu. O kapitonas Keselis ir 
visi kiti, kurie neišvengė paties blogiausio, vis tiek jau buvo 
negyvi ir jiems nebeskaudėjo. 

Nuo Niū Heiveno iki pat Merideno Frydrichas skaitė laik- 
raščiuose aprašytą Ingigerdos biografiją ir netvėrė juoku. Taip, 
fantazijos Lilienfeldui tikrai netrūko. Ingigerda Halštrem, ku- 
rios tevas buvo vokiečių kilmės, o jo žmona, su kuria jis išsi- 
skyrė, — prancūzė iš Šveicarijos, pasirodo, kilusi iš senos Šve- 
dijos aristokratų šeimos! Buvo rašoma, kad viena jos giminai- 
te atgulė amžinojo poilsio Ritterholmo bažnyčioje šalia kitų 
Švedijos didikų. “Vargšelė!" — pagalvojo Frydrichas, sulanks- 
tydamas laikraštį, ir griebėsi rankomis už galvos, staiga prisi- 
minęs, kokią svarbią vietą tarp visų tų tokių naujų, įvairių ir 
nuostabių įspūdžių, patirtų okeane ir Naujajame Pasaulyje, 

jo ir kitų gyvenime dar visai neseniai užėmė ši maža ir paika 
mergiotė. 

— Viskas! Viskas! Viskas! — sušnibždėjo jis ir kelis kartus 
skaniai nusikeikė. 

Meridene išlipusį Frydrichą sutiko Peteris Šmitas. Maža 
stotis buvo tuščia, iš traukinio, be Frydricho, niekas daugiau 
neišlipo, tačiau ir čia jo ausis pasiekė triukšmas, sklindantis iš 
šio judraus provincijos miesto didžiausios gatvės netoliese. 

— Na, dabar viskas bus gerai! — tarė Šmitas. - Gana tranky- 
tis po Niujorką, dabar pakeisime plokštelę. 

— Mano žmona dabar išvykusi pas ligonį, taigi ją galėsiu 
pristatyti tik vėliau, — tęsė jis. — Jei neprieštarauji, dabar papus- 
ryčiausime ir tada rogėmis nuvažiuosime pasižiūrėti to namelio 
užmiesty, kurį suieškojau tau. Jei jis tau patiks, bet kada galėsi 
ji pigiai išsinuomoti. O kol kas galėsi apsistoti mūsų viešbury- 
je — juo mūsų miestas ne be reikalo didžiuojasi. 

— Drauguži mielas, — atsakė Frydrichas, — vienatvės — štai 
ko aš dabar labiausiai geidžiu. Geriausia būtų, kad jau šiandien 
galėčiau atsidurti kuo toliau nuo miesto triukšmo, kad jau 
pirmąją naktį praleisčiau savame būste tarp keturių sienų. 

— Jei taip nori, — atsakė Peteris Šmitas, - belieka per 
ketvirų valandos susitarti dėl visko su mano geru draugu, vais- 
tininku Lampingu, kuriam ir priklauso tas namelis. Tai šaunus 
malonus olandas, jis sutiks su viskuo. 

Draugai nuėjo į viešbutį ir kukliai papusryčiavo restora- 
ne, paskui Peteris išėjo. Po penkių minučių jis atsiuntė vieš- 


bučio pasiuntinuką, kuris pranešė, kad rogės jau laukia prie 

viešbučio durų. Frydrichas nustebo, pamatęs draugą dailia- 
me dviviečiame važelyje. Pasirodo, kad jis, kaip čia buvo pri- 
imta, išsinuomojo roges be vežėjo. 

— Būsiu laimingas, jei kur nors pakeliui neišvirsime, — 
linksmai tarė Šmitas. — Juk, atvirai kalbant, vadelių rankose 
kaip gyvas nesu laikęs. 

— Na, jei taip, — šyptelėjo Frydrichas, — tai gal geriau 
patikėk jas man. Šiaip ar taip mano tėvas generolas! 

Jie sukrovė į važelį Frydricho bagažą, jis paėmė vadeles, 
bėris ėmė stotis piestu, ir štai jie kaip vėjas nulekė plačia 
judria pagrindinė Merideno gatve, pašėlusiai žvangant skam- 
balėliams. 

— Ar neberadai kitokio arklio? - paklausė Frydrichas. - Marai 
gi, kad tas baidosi! Na, jei pavyks sveikiems prasibrauti pro tą 
spūsųį, tai beliks tik dėkoti Dievui, kad neleido prapulti! 

— Duok jam valią, tegu sau lekia, — patarė Šmitas. - Nieko 
čia naujo, arkliai pas mus baidosi kiekvieną dieną. Jei jau 
šiandien mūsų eile, kur besidėsi. 

Tačiau Frydrichas taip smarkiai įrempė vadeles, kad be- 
riui nori nenori teko sustoti priešais geležinkelio bėgius, ku- 
rie be jokio atitvėrimo kirto judrią garvę. Klaikiai ūkčioda- 
mas pralėkė greitasis traukinys Bostonas-Niujorkas, ir Fryd- 
richas negalėjo atsistebėti, kaip čia atsitiko, kad jis nesuvaži- 
nėjo nė vieno vaiko, nė vieno darbininko, nė vieno pono su 
cilindru, nė vienos ponios, nė vieno šuns, nė vieno ekipažo 
kartu su arkliais, kad nesutraiškė jų, nepribloškė prie arti- 


miausių namų sienų. O jo bėris tuo metu vis bandė stotis 

piestu ir vos pralėkus traukiniui kaip kulka šoko pirmyn per 
bėgius, apdrabstydamas Peterį ir Frydrichą sniego ir ledo 
gabalais. 

— Kad jį perkūnai! — šnopuodamas tarė Frydrichas. - Štai 
kur pirmą kartą matau grynai amerikietišką beprotybės at- 
mainą: jei tau lemta pakliūti po ratais, tai ir pakliūk! Nori 
važiuoti — mokėk valdyti arklį! Susilaužysi kaulus — tavo rei- 
kalas, nusisuksi sprandą — na ir kas, niekas net nemirktelės! 

Smarkiai apsnigtoje gatvėje — tolstant nuo miesto centro 
čia namai vis žemėjo — Frydrichas pirmą kartą pamatė elektrinį 
tramvajų, kokio Europoje dar niekas nebuvo regėjęs. Jį labai 
sudomino ir sudirgino kibirkštys, šokinėjančios tarp elektros 
laido ir tramvajaus lanko. Elektros laidas buvo pritvirtintas ant 
visokiausių stulpų: kreivų, lenktų, storų, plonų, viskas čia, 
matyt, buvo padaryta greitosiomis, laikinai. Užtat tramvajaus 
vagonai buvo patogūs ir važiavo labai greitai. 

Gal tokia buvo Dievo valia, o gal padėjo Peterio patarimai, 
bet pavojingiausią miesto dalį pavyko pervažiuoti laimingai. 
Dabar prieš keleivių akis ir prieš varpeliais skambčiojantį bėrį 
atsiverė tolimas tuščias kelias su rogių provėžomis, nusidriekęs 
per bekraštę apsnigrą lygumą. Čia žvalusis amerikietiškasis ke- 
turkojis pagaliau galėjo duoti valią savo kojoms. 

“Kaip keista! — galvojo Frydrichas. — Štai aš važiuoju rogė- 
mis, štai laikau vadeles — o juk to nedariau nuo ankstyvos 
jaunystės dienų.“ Ir jis prisiminė įvairiausias istorijas apie 
arklius, apie tuos dalykus, apie kuriuos jis jau daug metų nie- 


kada nepagalvodavo. O juk taip dažnai tėvas, pasakodamas 

apie medžiokles ir pasivažinėjimus rogėmis, ilgais jaukiais žie- 
mos vakarais pralinksmindavo visą šeimą! Nuo greito važiavi- 
mo rogėmis ir gaivaus žiemos oro Frydricho širdis atjaunėjo, 
jo atmintyje atgijo gražiausi vaikystės metai, jie atrodė esą čia 
pat, ranka pasiekiami. Apsuptas akinamo snieguotų laukų bliz- 
gėjimo, kvėpuodamas grynu šaltu gaivinančiu oru, Frydrichas 
kaip niekada mėgavosi gyvenimo pojūčiu. 

Staiga jis išbalo ir turėjo atiduoti vadeles Peteriui. Jam 
pasirodė, kad prie skambalėlių žvangėjimo staiga prisijungė 
nepaliaujamas elektrinių skambučių čirškimas. Ta garso haliu- 
cinacija sukėlė baimę, Frydrichą nupurtė šaltis. Kai Peteris Šmitas, 
kaipmat supratęs, jog draugui kažkas atsitiko, sustabdė arklį, 
Frydrichas jau buvo įveikęs tą nelauktą priepuolį. Jis neprisipa- 
žino, jog visa ko kaltininkas — tai skęstančio "Rolando" regi- 
nys, kuris vėl atgijo jame, tik paaiškino, kad skambaliukų 
žvangesys paveikęs jo nervus, taip pakyrėjęs jam, kad jis nebe- 
galįs jų klausytis. Juodu išlipo iš važelio: Hanoverio ežeras 
buvo jau čia pat, kitapus matėsi ir namelis. 

Pereris Šmitas, netaręs nė žodžio, nuėmė skambalėlius nuo 
berio kaklo, pririšo arklį prie pliko medžio šakos, o pats su 
Frydrichu užšalusio ežero ledu leidosi vienišo namuko link. Švie- 
siaplaukis fryzas pirmas užlipo storu sluoksniu apsnigrais laip- 
teliais prie namuko durų, atidarė jas ir pareiškė, kad namukas, 
bent toks, koks dabar, vargu ar tinkamas gyventi žiemą. Ta- 
čiau Frydrichas manė kitaip. Šiaip jau tame namuke be rūsio 
buvo gyvenama tik vasarą. Jame buvo nedidelė virtuvė, pora 


kambarėlių ir mansarda palėpėje. Joje draugai rado stalą, lovą 

su čiužiniu, pagalve ir vilnone antklode. Kaip tik čia Frydri- 
chas ir nusprendė įsikurti. Visas fryzo abejones jis kategoriš- 
kai atmetė, nes jam atrodė, kad tas namelis - kaip tik tas, o ne 
kitas — tik ir laukė jo. 

Jau kitą dieną Frydrichas įsikūrė toje nuošalioje apsnig- 
toje prieglaudoje prie Hanoverio ežero, kurią jis vadino tai 
Diogeno statine, tai dėdės Tomo trobele, tai savo retorta. 
Diogeno statinės pavadinimas jai netiko, nes abu draugai 
prigabeno čia medžio anglių ir antracito, o mansardoje bu- 
vo nedidelė amerikietiška krosnele, kuri be perstojo kūren- 
damasi skleidė malonią šilumą. Be to, virtuvėje ir sandėliu- 
ke buvo daugiau negu pakankamai visko, ko tik reikėjo žmo- 
gui prasimaitinti. Nuo tarno ar tarnaitės Frydrichas katego- 
riškai atsisakė, paaiškinęs, kad norįs suvesti savo gyvenimo 
balansą ir pašalinio žmogaus buvimas tik trukdytų. 

Kai juodu kartu išgėrė kavos ir po to Peteris Šmitas, sė- 
dęs į važį, skambalėliams tilindžiuojant dingo tamsoje, Fryd- 
richas pajuto, kad atėjo ta reikšminga akimirka, kai jis pasi- 
liko vienas akis į akį su baltu sniego patalu nuklota, nakties 
tamsos apgaubta amerikietiškąja žeme. Jis sugrįžo į namelio 
vidų, uždarė duris, įsiklausė ir išgirdo, kaip virtuvėje sprag- 
si malkos besikūrenančioje krosnelėje. Jis pasįėmė prieme- 
nėje paliktą žvakę ir ja pasišviesdamas užlipo laiptais į man- 
sardą. Atsidūręs savo kambarėlyje, jis pasidžiaugė malonia 
šiluma ir gėrėjosi besikūrenančios krosnelės skleidžiama švie- 
sa. Užsidegė lempą ir, trupuų patvarkęs daiktus ant ilgo, 


neuždengto staltiese ištraukiamo stalo, atsisėdo, mėgauda- 

masis jį apėmusiu kažkokios gilios ir net paslaptingos palai- 
mos jausmu. 

Pagaliau jis liko vienas, o toji jį apėmusi nuotaika visai 
nepriklausė nuo to, kokioje pasaulio dalyje jis buvo. Lauke 
buvo giedra tyli žiemos nakus, tokia pat kaip ir jo tėvynėje. 
Viskas, ką jam teko patirti iki šiol, tarsi kažkur dingo. Tiks- 
liau sakant, nedingo, viso to tarsi nė būti nebuvo. Tėvynė, 
tėvai, žmona, vaikai, mylimoji, paskui kurią jis sekė net už 
vandenyno, viskas, kas jam nutiko toje kelionėje ir ką jis 
patyrė, nepaliko jo sieloje nieko, išskyrus kažkokius miglotus 
šešėlius. “O gal gyvenimas apskritai tėra tik medžiaga mūsų 
svajonėms ir sapnams? — klausė Frydrichas pats savęs. — Aišku 
tik viena — dabartinė mano būklė ir yra kaip tik tokia, kuriai 
mes esame pasmerkti nuo gimimo iki pat mirties. Būti atsi- 
skyrėliais nereikia, tačiau juo labiau nereikia ir atmesti vienat- 
vės būsenos, nes ji yra pati natūraliausia, neiškreipta asmenybės 
būsena, leidžianti žmogui tarsi sapne akis į akį susidurti su 
savo būties paslaptimi.“ 

Pastaraisiais mėnesiais Frydricho gyvenimas buvo kupi- 
nas įvykių ir giliausių prieštaravimų, jis patyrė baimę, susi- 
jaudinimą, grėsmę, jo paties skausmai neretai nublankdavo 
prieš kitų skausmą, o svetimas skausmas dar labiau pagilinda- 
vo savąjį. Iš sudegusios meilės pelenų stiebėsi naujos aistrin- 
gos iliuzijos daigas. Frydrichas buvo vejamas, genamas, vi- 
liojamas, netgi tempte tempiamas tolyn it kokia bevalė nete- 
kusi nuovokos būtybė! O dabar nuovoka sugrįžo, ji sugrįžta, 


kai nesąmoningai nugyventas gyvenimas aiškiu blaiviu pro- 

tu suvokiamas kaip medžiaga svajonėms ir sapnams. Frydri- 
chas paėmė popieriaus lapą ir, pamirkęs naują amerikietišką 
plunksną naujoje rašalinėje, užrašė: “Gyvenimas kaip me- 
džiaga svajonėms ir sapnams". 

Po to jis pradėjo tvarkyti savo robinzonišką ūkį. Išsidėliojo 
ant stalo Niujorke įsigytas knygas - Reclam!' leidyklos tomelius 
ir kitus leidinius bei iš Peterio Šmito pasiskolintas knygas, tarp 
kurių buvo ir Šlejermacherio? verstas Platonas. Priešais senovinę 
oda apmuštą olandišką sofą, kurią čia atgabeno vaistininkas 
Lampingas, olandas iš Leideno, stovėjo prie tos sofos pride- 
rintas kitas didelis stalas. Jį Frydrichas uždengė žalia staltiese ir 
pastatė ant jo dailininkų dovanotas tamsiai raudonas rožes i|- 
gais stiebeliais; mis Evos rožes pastatė atskirai nuo kitų. Po 
to jis nukraustė indus, likusius nuo kavos gėrimo. Paskui 
užsitaisė iš Peterio Šmito pasiskolintą revolverį ir padėjo jį 
ant rašomojo stalo šalia rašalinės. Paskui ėmė tvarkyti taikius 
mokslinius instrumentus —- surinko ir sujustavo “Ceiso" fir- 
mos mikroskopą — tą patį, kurį prieš keletą metų pats asme- 
niškai išrinko savo draugui Peteriui Šmitui Jenoje, kai šis 
susiruošė vykti į Ameriką. Ar ne keistas susitikimas — Fryd- 
richui niekada net tokia mintis neatėjo, kad taip gali atsitikti! 

Frydricho laukė dar daug darbų. Reikėjo išardyti, vėl su- 
rinkti ir pakabinti ant sienos senovinį jūreivišką laikrodį, 


kurį jis atsitiktinai užtiko ir pusvelčiui nusipirko šiandien, 


| Garsi Vokietijos leidykla, įkurta Antono Filipo Reklamo (1807-1896). 
' Erydrichas Šlejermacheris (1768-1834) — vokiečių filosofas, teologas 
ir vertėjas. 

pirkdamas kitus smulkius baldus. Dideliam jo džiaugsmui 
netrukus ta seniena rudu vos ne metro ilgio korpusu pradėjo 
oriai ritmingai tiksėti ant sienos lovūgalyje. Ten jam buvo 
lemta ir pasilikti iki to laiko, kai jo naujasis savininkas nuims 
jį nuo sienos ir išsigabens į jo tėvynę Europą. Mar tas laikro- 
dis buvo iš Šlezvigo-Holšteino, ir Frydrichas tvirtai pasižadė- 
jo pargabenti tą laikrodį į jo išsvajotąją tėvynę. 

Gulėdamas lovoje jis matė, kaip blykčioja senovinio laik- 
rodžio geltona žalvarinė švytuoklė. Labai įdomus buvo laikro- 
džio ciferblatas. Jis buvo papūtžandės saulės pavidalo, spalvotas, 
jo viršuje buvo pavaizduota Helgolando sala ir alaviniai laive- 
liai, kurie siūbavo oriu didžiosios švytuoklės ritmu. Toks 
vaizdas padėjo iškamuotam jūrų keliautojui dar giliau pajusti 
patikimo židinio jaukumą. 

“Ir kada gi visa tai buvo? —- pagalvojo Frydrichas. — 
Kada aš girdėjau misterio Bario kandžius žodžius, pono 
Samjuelsono nenusisekusį išpuolį ir Lilienfeldo beatodairišką 
ataką prieš puritonišką nepakantumą, kada aš stebėjau tą 
šlykščią ir melagingą kovą, kurios dalyviai dėjosi siekią iš- 
gelbėti žmogaus sielą, iš tikrųjų tai tebuvo tik senų varnų 
peštynės del jauno bejėgio zuikelio? Kada tai vyko? Tikriau- 
siai prieš kelerius metus. Bet ne! Ingigerda tik vakar vakare 
pirmą kartą pasirodė scenoje. Taigi tai galėjo įvykti ne 
seniau kaip užvakar“. 

Beje, jos pirmasis laiškas jau gulėjo ant stalo. Mergina 
labai apgailestavo, kad jis apvylęs jos pasitikėjimą. Tvirti- 


no, kad labai nusivylusi juo. Tačiau čia pat rašė, jog iš kar- 

to perpratusi jį, jai pakakę penkių minučių suprasti, kas jis 
per vienas, dar tada, Berlyne, kai jis buvo pristatytas jai. 
Tačiau visai sukritikavusi jo charakterį ji čia pat primygti- 
nai ragino jį sugrįžti. “Šiandien aš patyriau didžiulę perga- 
lę, — rašė ji. — Žiūrovai tiesiog ėjo iš proto. Po spektaklio 
mane aplankė toks ir toks lordas, jaunas ir gražus kaip pa- 
veikslėlis anglas. Jis tuo tarpu gyvena čia, mat susipyko su 
tėvu, bet kai senis pasimirs, tai jam atiteks hercogo titulas 
ir milijoninis palikimas." 

Frydrichas gūžtelėjo pečiais: jis nebeturėjo nė mažiausio 
noro būti mažylės gynėju ar gelbėtoju, jam visai nebesinorėjo 
sukti sau galvą dėl to, kas jos laukia toliau. 

Kai kitą rytą Frydrichas nubudo, jį krėtė šaltis, nors 
krosnelė dar tebebuvo šilta ir kambaryje nebuvo šalta, tuo 
labiau kad pro langą švietė žiemos saule. Jis išsitraukė auk- 
sinį kišeninį laikrodį, kurį jam pavyko išsaugoti per laivo 
katastrofą, ir žiūrėdamas į jį nustatė, kad jo pulsas daugiau 
nei šimtas tvinksnių per minutę. Tačiau jis numojo į tai 
ranka, atsikelė iš lovos, nusiprausė nuo galvos iki kojų šaltu 
vandeniu, apsirengė ir paruošė sau pusryčius. Ir nejautė nė 
menkiausių ligos požymių. Vis dėlto perspėjo pats save, kad 
reikėtų pasisaugoti: juk galėjo atsitikti ir taip, kad dabar, 
kai visa įtampa ir visi neramumai praėjo, kūnas gali prisipa- 
žinti išnaudojęs visus rezervus ir paskelbti savotišką bankro- 
tą. Juk kartais pavyksta susidoroti ir su netikėtai užgriuvu- 
siais didžiausiais nemalonumais, viskas einasi gerai, kol dar 


atlaiko nepaliaujamai raginamas kūnas. Jis mano, kad dirba 

naudodamas savo rezervus, tačiau kai tik įtampa atslūgsta ir 
valia susilpnėja, jis išsisėmęs kapituliuoja. 

Apie dešimtą valandą Frydrichas užėjo į draugo priima- 
mąjį Merideno centre. Pasivaikščiojimas žiemišku oru atgai- 
vino jį. 

— Kaip miegojai? - paklausė Šmitas. — Juk jūs, prietaringi 
žmonės, sakote, kad tai, ką susapnuosi pirmąją naktį sveti- 
muose namuose, būtinai išsipildys! 

— Nelabai to norėčiau, - atsakė Frydrichas. - Mano pirmo- 
ji naktis buvo nekokia: ir ko tik aš nesapnavau! 

Jis nieko nesakė draugui apie tą slogų sapną su elektrinių 
skambučių čirškimu, kuris negailestingai atgaivino mintyse 
pačias baisiausias laivo skendimo akimirkas. Ši garso haliucina- 
cija pamažu tapo Frydrichui slapta kankyne, tikru jo kryžiumi. 
Ne kartą jam kilo minus, kad tai galėtų būti savotiška aura, 
kuri neretai perspėja apie artėjančias kūno negalias. 

Frydrichas dar vakar spėjo susipažinti su ponia Šmit, di- 
plomuota gydytoja ir savo vyro kolege. Jos priėmimo kambarį 
nuo Peterio priėmimo kambario skyrė bendras laukiamasis. 
Ponia Šmit užėjo pas vyrą, pasisveikino su Frydrichu ir papra- 
še, kad vyras užeitų apžiūrėti vienos pacientės. Tai buvo nese- 
niai ištekėjusi nė dvidešimt aštuonerių metų neturinti darbi- 
ninke, kurios vyras turėjo neblogą vietą viename iš Christofe- 
lio fabrikų Meridene. Ji skundėsi, kad truputį skauda skrandį, 
bet ponia Šmit įtarė jai skrandžio vėžį. 

Savo draugo ir jo žmonos prašomas, apžiūrėti pacientės nuėjo 


ir Frydrichas. Ši šypsodamasi sėdėjo operacinėje kėdėje ir truputį 

sutrikusi pasisveikino su gydytojais. Frydrichą jai pristatė kaip 
garsų vokiečių daktarą, ir daili, gražiai apsirengusi moteris ėmė 
atsiprašineti, kad pridarė jiems tiek rūpesčių. Sakėsi, kad jai tik 
truputį paskaudą skrandį ir kad jos vyras tikriausiai ims iš jos 
juoktis, sužinojęs, jog ji dėl tokių niekų laksto pas daktarus. 

Frydrichas ir Peteris Šmitas nustatė, kad ponios Šmit diag- 
nozė pasitvirtino. Nieko neįtariančiai mirtininkei jie pasakė, 
kad, ko gero, teks daryti nedidelę operaciją. Paskui perdavė 
linkėjimus jos vyrui, pasiteiravo, kaip jaučiasi jos vaikelis, 
prieš pusantrų metų atėjęs į šį pasaulį poniai daktarei Šmit 
padedant, ir išlydėjo ją, vis taip pat gerai nusiteikusią. Kai ji 
išėjo, Peteris Šmit pareiškė perspėsiąs jos vyrą. 

Dienos bėgo, ir Peteris vis dažniau kvietėsi savo draugą į 
pagalbą. Frydrichui šis darbas teikė niūraus pasitenkinimo. Tas 
alinantis jungas amžino skausmo ir mirties pasaulyje neturėjo 
nieko bendro su tuo tariamai žaismingu lengvumu, su kuriuo 
jie atlikdavo savo darbą. Sutuoktiniai Šmitai kantriai vykdė 
pasiaukojamas ir sunkias pareigas, o visas jų atlyginimas tebu- 
vo tik kuklus maistas ir stogas virš galvos. Ir to pakako, kad 
jie galėtų tęsti šį darbą. Mat jie gydė neturtingus darbininkus 
imigrantus, kurie vos sudurdavo galą su galu dirbdami Chris- 
tofelio fabrikuose. Taigi gydytojų honoraras ir šiaip buvo 
labai menkas, o Peteris ir to dažnai atsisakydavo. 

Frydrichui ne naujiena buvo sublimato ir karbolio kvapas 
gydytojų kabinetuose, bet vis tiek jam buvo nelengva nuslėpti tą 
slogų įspūdį, kurį jam darė Šmitų kambariai su jų niūria prie- 


blanda ir garvės bildesiu už langų. Vokietijoje trisdešimties tūks- 

tančių gyventojų mieste tylu, tarsi jis būtų išmiręs. O šiame 
amerikietiškame mieste gyventojų tebuvo tik dvidešimt penki 
tūkstančiai, tačiau visi jie kažkur lekė, skubėjo, ir visame mieste 
viešpatavo pašėlęs triukšmas, tarškėjimas, bildėjimas, žvangėji- 
mas. Niekas neturėjo laiko, visi kažkur galvotrūkčiais leke. Kas 
čia gyveno, gyveno tik tam, kad dirbtų; kas čia dirbo, tai dirbo 
tik dėl dolerių, nes tik jie turėjo tokią galią išlaisvinti iš šios 
aplinkos ir atverti duris į naują - mėgavimosi gyvenimu — 
epochą. Dauguma žmonių čia, ypač vokiečių ir lenkų darbinin- 
kai ir verslininkai, tokį savo gyvenimą čia laikė tik laikinu 
dalyku. O labiausiai gyvenimas čia apkarsdavo tiems, kurie del 
vienokių ar kitokių nusikaltimų grįžti į tėvynę neturėjo jokios 
vilties. Frydrichui draugo laukiamajame ne kartą teko sutikti 
tokių pasigailėjimo vertų atstumtųjų. 

Ponia Šmit buvo kilusi iš Šveicarijos. Jos plati alemaniška 
galva buvo su plona tiesia nosimi, o kūnas Bazelio moterų 
upo, kokį vaizduoja Holbeinas. 

— Ji tau per gera, — sakė Frydrichas savo draugui. - Ji turėjo 
būti Diurerio ar dar geriau turtingojo miesto tarybos na- 
rio Vilibaldo Pirkheimerio' žmona. Ji gimusi šeiminin- 
kauti patricijų namuose, kur dėžės ir skrynios pilnos plo- 
niausių drobių, puošnaus brokato ir šilkinių audinių. Ji 
turėtų miegoti trijų metrų aukščio lovoje su tuzinu įvai- 
riausių lino ir šilko paklodžių, antklodžių, užtiesalų, o jos 


spintoje kaboti dvigubai daugiau skrybelaičių ir kailinių, 


" Vilibaldas Pirkheimeris (1470-1530) — vokiečių rašytojas humanistas. 

negu miesto taryba leidžia didžiausiems turtuoliams. O 
vietoj to ji, Viešpatie pasigailėk, baigė medicinos studijas, 
ir tu leidi jai su tuo nelemtu gydytojo krepšeliu lakstyti 
nuo vieno paciento pas kitą! 

Iš tikrųjų, ir darbas, kuriam dažnai turėdavo paaukoti net 
keturias iš septynių naktų per savaitę, ir ta bjauri aplinka, kurioje 
jie gyveno, ilgainiui taip paveikė ponią Emerenc Šmit, kad ji 
tapo viskam abejinga, tėvynės pasiilgusia būtybe. Ji turėjo tą 
šveicarams būdingą pareigos ir atsidavimo savo profesijai jausmą, 
kurį dar labiau sustiprino tėvų laiškai. Todėl ji ryžtingai kratėsi 
minties grįžši į tėvynę anksčiau, nelaukiant, kol juodu prasigy- 
vens, bet kol kas jiems tai sunkiai sekėsi. Todėl ji atžariu tonu 
atmesdavo bet kokį Peterio Šmito pasiūlymą grįžti į tevynę, kai 
tik šis prasitardavo apie tai, matydamas, kaip vysta jo žmona, 
kamuojama tėvynės ilgesio. 

Ponia Šmir tiesiog pražysdavo, kai radusi laisvą minutę galė- 
davo pasikalbėti su Erydrichu ir savo vyru apie Šveicarijos kalnus 
ir išvykas po juos. Tada tvankiame kabinete ar mažame sutuokti- 
nių bute atgydavo nuostabūs Senčio kalnagūbrio, kurio papėdėje ji 
gimė, vaizdai. Jie prisimindavo Šefelio Ekehartą', Vildkirchlio 
apylinkes, gemzių draustinį, Bodeno ežerą ir Sankt Galeną. Gydy- 
toja tada sakydavo, kad mieliau sutiktų būti paskutine murzina 
kalnų piemenaite tėviškėje negu gydytoja Meridene. 

Savaime aišku, kad šviesiaplaukis fryzas užjautė ją ir kama- 
vosi del taip susiklosčiusių aplinkybių, tačiau jokiu būdu ne 


i Vokiečių rašytojo Jozefo Viktoro Šefelio (1826-1886) istorinio romano 
pagrindinis veikėjas, ankstyvųjų viduramžių šveicarų poetas vienuolis. 

tiek, kad susvyruotų jo ypatingas, į kūną ir kraują įaugęs tvirtas 
idealizmas. 

Kaip tik tas visada esantis, visada gyvas idealizmas ir pa- 
dėdavo Peteriui Šmitui įveikti visus kasdienybės rūpesčius ir 
sunkumus, „pakilti virš jų. Bet Frydrichui atrodė, jog kaip 
tik dėl to Peterio žmonos padėtis dar labiau pablogėja. Iš jos 
kalbų aiškėjo, jog jai labiau patiktų, jei Peteris daugiau rū- 
pintųsi savo paties, o ne visos žmonijos ateitim. Turbūt 
nebuvo kito tokio žmogaus, kuris taip tikėtų gėrio pergale 
pasaulyje, kaip Peteris Šmitas, kuris, beje, nepripažino jo- 
kios religijos. Jis buvo iš tų, kurie atmeta rojaus gyvenimą 
Edeno soduose, dangaus karalystę laiko pasaka, tačiau tvirtai 
tiki, kad ateis laikas ir žemė pati taps rojumi, o žmonės 
dievais. Utopijos buvo artimos ir Frydricho širdžiai, ir draugo 
poveikis tą jo polinkį dar labiau sustiprino. Kai jie drauge 
eidavo lankyti ligonių, čiužinėdavo ar sėdėdavo Frydricho " Dio- 
geno statinėje“, kalbėdamasis su Peteriu, jis visada jausdavosi 
esąs anapus svajonės, o jam nesant likdavo šioje jos pusėje. 

Draugų pokalbio tema dažniausiai būdavo susijusi su Karlo 
Markso ir Darvino vardais. Peteris Šmitas stengdavosi kažkaip 
suartinti, netgi sujungti šių asmenybių pagrindines tendenci- 
jas. Ir vis dėlto jis pripažino, jog Kristaus-Markso skelbiamą 
silpnųjų gynimo principą pakeičia pačios gamtos principas, 
ginantis stipriuosius, o tai reiškė tokį gilų perversmą žmoni- 
jos istorijoje, kokio dar nera buvę. 

Pirmąją savaitę Frydrichas pietaudavo kartu su savo kolego- 


mis Smitais viename pensione. O kai pradėdavo temti, jis daž- 

niausiai pėsčiomis grįždavo į savo 'Diogeno statinę" prie Ha- 
noverio ežero. 

Kitą savaitę Frydrichas, ir pats nesuprasdamas kodėl, jau 
rečiau besilankydavo pas savo draugus. Jis blogai miegojo. Vis 
dažniau ėmė kartotis košmariškas sapnas su elektriniais skam- 
bučiais skęstančiame laive. Net ir nemiegodamas jis juto keis- 
tą baimę, kokios niekada anksčiau nebuvo patyręs. O kai kas 
nors pravažiuodavo pro šalį, tai skambaliukų žvangėjimas Fryd- 
richą taip išgąsdindavo, kad jis imdavo visas drebėti. Išgirdęs 
kambario tyloje savo paties kvėpavimą, Frydrichas nenustebo, 
tačiau kiekvieną sykį, kai jis įsiklausydavo į jį, apimdavo 
keistas nerimas. Kartais jį krėsdavo šaltis, ir susiradęs termo- 
metrą kelis kartus aptiko, jog turi temperatūros. Visa tai jam 
kėlė nerimą, ir veltui jis bandė išsklaidyti iš visų pusių jį 
tyliai veikiančią baimės atmosferą, atsikratyti jos. Pirmą kartą 
įprastinių pietų pensione jis atsisakė del to, kad jam dingo 
apetitas ir labai nesinorėjo niekur eiti iš kambario. Kitą kartą 
vis dar giedru žiemos oru jis, nuėjęs pusę kelio iki Merideno, 
buvo priverstas apsigręžti ir tik vargais negalais parslinko na- 
mo. Tačiau jo abu draugai nieko nežinojo apie tai, ką Frydri- 
chas veikia likęs vienas. Kas čia tokio, jei Frydrichas vieną kitą 
dieną nori pabūti tarp keturių sienų. 

Tačiau jo gyvenime patyliukais ėme rastis vis daugiau keistų 
dalykų. Jam rodėsi, kad pasikeitė visas pasaulis, dangus, land- 
šafras, ta pasaulio dalis, kurioje jis buvo, žodžiu, viskas, kas 
tik buvo priešais jo akis, neišskiriant ne žmonių. Žmonės 


kažkur atsitraukė, jų reikalai Frydrichui tapo kažkokie tolimi, 

svetimi. Ir paties Frydricho reikalai pasikeitė. Atrodė, kad juos 
atėmė iš jo, kad kažkas nustūmė juos į šalį. Jis tikėjosi vėl 
susirasti juos vėliau, jei tik jo naujosios būklės galutinis tiks- 
las nepasikeis. 

Kai Peteris Šmitas vieną dieną, nustebintas jo atsiskyrėliš- 
ko gyvenimo, išreiškė susirūpinimą, Frydrichas atšovė jam kaž- 
ką atžaraus, nes ir draugas jam tapo svetimas. Jis nieko nesakė 
jam apie tą sunkią ir kupiną baimės atmosferą, kuri jį supo; 
mat nors ir keista, tačiau ji savotiškai traukė jį, ir Frydrichas 
su niekuo nenorėjo dalytis šia paslaptimi. 

Vieną vakarą, kai jis, kaip paprastai, sėdėjo prie lempos už 
rašomojo stalo, jam pasirodė, kad kažkas pasilenkęs pažvelgė 
jam pro petį. Frydrichas laikė rankoje plunksną, o priešais jį 
gulėjo netvarkingai išmėtyti rankraščio lapai. Užsisvajojęs, pa- 
skendęs savo mintyse, jis krūptelėjo ir paklausė: 

— Rasmusenai, iš kur tu? 

Paskui jis atsisuko ir iš tikrųjų pamatė Rasmuseną su 
“Lloido" kepure. Jis atrodė taip, kaip tada, kai grįžo iš plau- 
kimo aplink pasaulį. Sėdėdamas jo lovos kojūgalyje, jis skaitė 
knygą. Rankoje jis laikė medicininį termometrą. Atrodė, 
kad jis jau seniai budi prie ligonio lovos, skaitydamas knygą, 
kad greičiau prabėgtų laikas. 

Frydrichas pastebėjo, kad vienatvė sustiprina būties nerea- 
lumo įspūdį. Kai greta nėra kito žmogaus, tai nori nenori 
belieka bendrauti su dvasiomis, su vaiduokliais. Ir vos tik 
Frydrichas savo atsiskyrėliškoje celėje apie ką nors pagalvoda- 


vo, kai tas iš karto kalbėdamas ir gestikuliuodamas kaip gy- 

vas iškildavo jam prieš akis. Tačiau toks jo fantazijos laku- 
mas Frydricho nejaudino. Ir šį naują reiškinį jis įvertino šal- 
tai ir kriuškai, tarsi pašalinis stebėtojas, bet suprato, kad 
prasidėjo nauja jo sielos gyvenimo fazė. 

Po kiek laiko prieš eidamas gulti jis nutarė patikrinti, ar 
gerai uždarytos namelio durys. Nusileidęs laiptais žemyn, 
jis užsimanė žvilgtelėti į kambarį su langinėmis. Kai jis su 
degančia žvake įėjo vidun, tai jį labai nustebino antroji, to- 
kia pat aiški haliucinacija. Jis pasveikino save, suvokęs, jog 
nuo šiol apie tą psichopatologinę sritį galės kalbėti ne tik iš 
nuogirdų. Jis kuo aiškiausiai matė, kad už stalo sėdi keturi 
vyrai ir lošia kortomis. Jų veidai buvo įraudę, šiurkščių bruo- 
žų, jie rūkė cigarus, gėrė alų ir greičiausiai priklausė prekybi- 
ninkų luomui. Staiga Frydrichas griebėsi už galvos: jis pažino 
etiketę ant alaus butelio — kaip tik toks alus buvo mažojoje 
"Rolando" alinėje. O tie vyrai buvo visiems laive žinomi mė- 
gėjai išgerti ir lošti kortomis. Frydrichas palingavo galva, ste- 
bėdamasis, kaip tie vyrai galėjo patekti čia, į jo namo pirmąjį 
aukštą, ir sugrįžo į viršų, į savo gerai prikūrentą kambarį. 

Dieną jis dažnai ką nors veikdavo lauke, ir tai buvo nau- 
dinga jo sveikatai ir stiprino jo ryšius su tikrove. Be to, jis 
gan blaiviai vertino savo sveikatos būklę. Kai dabar jis susirgo, 
tas atsitiko taip nejučia, kad jis net pats to nepastebėjo. Jam 
atrodė visai natūralu, kad Rasmusenas sėdėjo prie lovos, o skato 
lošėjai įsitaisė kambaryje pirmajame aukšte. 

Į indėnų padavimais ir legendomis apipintą Hanoverio eže- 


rą įteka Kvinipeko upelis, kuriuo Frydrichas vieną dieną pa- 

čiūžomis leidosi aukštupio link. Čiuoždamas jis visą laiką ju- 
to, kad jį lydi kažkoks šešėlis, kurio realumu jis nė kiek neabe- 
jojo. Tas šešėlis buvo panašus į kūriką Cikelmaną, žuvusį 
anksčiau už savo kolegas, tik ne į jo lavoną, o į tą, kurį Fryd- 
richas matė sapne. To kūriko šešėlis papasakojo, kad kartu 
su “Rolandu" paskendo penki vyresnieji kūrikai, trisdešimt 
šeši paprasti kūrikai ir trisdešimt aštuoni anglių nešikai. Fryd- 
richas nesitikėjo, kad jų galėjo būti tiek daug. Paskui tas 
šešėlis dar paaiškino, kad toji įlanka ir tas sapne matytas 
uostas, kuriame Frydrichas išlipo, iš tikrųjų buvo ne kas ki- 
ta, kaip Atlantida, tas paskendęs žemynas, iš kurio virš jūros 
lygio beliko tik Azorų, Madeiros ir Kanarų salos. Frydrichas 
atsipeikėjo tik po to, kai pasijuto stovįs priešais kažkokį ap- 
snigtą urvą, panašų į lapės olą, kur jis nejuokais susirūpinęs 
ieškojo kelio į šviesdarių karalystę. 

Kiekvieną dieną, kiekvieną valandą Frydricho psichinė būsena 
darėsi vis keistesnė, svetimesnė. Ant lovos vis tebesėdėjo Rasmuse- 
nas, o apačioje tebelošė kortomis ue prekybininkai. Vienišas ligo- 
nis vaikšūnėjo, kažką murmėdamas panosėje, kalbindamas įsivaiz- 
duojamus žmones ir daiktus. Ištisas valandas jis nesuvokė, kur iš 
tikrųjų esąs. Jam kartais atrodė, jog jis daktaro namelyje, kartais — 
tėvų namuose; tačiau dažniausiai jis atsidurdavo greitojo garlaivio 
denyje ar kitose jo patalpose, tas garlaivis plaukė į Ameriką ir, kaip 
Frydrichas pars sau sakė linguodamas galvą, nepaskendo. 

Kartais po vidurnakčio Frydrichas atsikeldavo iš lovos ir 
atidengdavo sieninį veidrodį; mat jis veidrodžių nemėgo ir 


todėl tą veidrodį buvo uždengęs. Laikydamas rankoje už- 

degtą žvakę, jis iš arti žiūrėdavo į savo atspindį veidrodyje ir 
baisėdavosi, matydamas grimasas, nuo kurių jo veidas dary- 
davosi tiesiog neatpažįstamas. Paskui jis kalbėdavosi pats su 
savim. Sakiniai, kuriuos jis girdėjo ar tardavo pats, jo paties 
užduodami klausimai ar girdimi atsakymai būdavo kartais 
aiškūs, kartais sunkiai suprantami. Iš jų galėjai suprasti, kad 
jam jau seniai neduoda ramybės viena iš baisiausių ir giliau- 
sių problemų - antrininko, gyvavaizdžio problema. Paėmęs 
popieriaus lapą, jis užrašė: “Veidrodis iš gyvulio padarė žmo- 
gų. Be to veidrodžio nebūtų tokių sąvokų kaip "aš" ir "tu", o 
be tų sąvokų nebūtų ir mąstymo. Visos pagrindinės sąvokos 
turi savo poras, jos yra kaip kokie dvyniai: gražus — bjaurus, 
geras — blogas, kietas — minkštas. Mes kalbame apie liūdesį 
ir džiaugsmą, apie meilę ir neapykantą, apie drąsą ir bailu- 
mą, apie juokus ir rimtumą ir taip toliau“. Jo paties atvaiz- 
das veidrodyje sakė Frydrichui: “Tu suskaldei save į "tave" ir 
"mane", nė nespėjęs atskirti, kitaip sakant, išskirti, suskal- 
dyti atskirų savo savybių, kurios veikia tik kaip visuma, su- 
darydamos tavo esybę. Kol nepamatei veidrodyje paties sa- 
vęs, tol nepamatei nieko pasaulyje“. 

“Kaip gerai, kad aš vienas su savo atvaizdu veidrodyje, — 
galvojo Frydrichas. - Kam man te visi neapkenčiami įgaub- 
ti ir išgaubti veidrodžiai, kurie reiškia man kitus žmones. 
Tas veidrodis, kuriame aš esu, ir yra ta pirminė būsena, ap- 
sauganti nuo iškraipymų, kuriuos matome kitų žmonių 
žvilgsniuose ir žodžiuose. Taigi geriausia tylėti arba kalbėtis 


su pačiu savim, kitaip sakant, su savo atvaizdu veidrodyje.“ 

Taip jis ir darė, kol vieną vakarą, grįžęs iš pasivaikščiojimo 
netoli savo namelio, atidaręs kambario duris, pamatė už rašo- 
mojo stalo sėdintį save patį. Frydrichas neteko žado ir pasitrynė 
akis. Nors Frydrichas, manydamas, kad jam tik pasivaideno, 
sutelkęs dėmesį bande aštriu žvilgsniu nuvyti tą haliucinaciją, 
žmogus už jo stalo sėdėjo sau kaip sėdėjęs. Frydrichą apėmė 
toks neapsakomas siaubas, kokio dar niekada nebuvo patyręs, o 
paskui jį ištiko ir mirtinos neapykantos priepuolis. “Arba tu, 
arba aš!" — sušuko jis savo antrininkui ir staiga sugriebęs revol- 
verį nusitaikė antrininkui į veidą. Tačiau ir šis padarė tą patį. 
Taigi šį kartą skilimas įvyko ne į neapykantą ir meilę, o į dvi 
neapykantas, kurios susidūrė viena su kita. 

Kartą Peteris Šmitas paprašė Frydricho padėti atlikti sun- 
kią operaciją. Mat jis žinojo, kad jo draugas ir kolega ne sykį 
Berne stebėjo, kaip tą operaciją daro pats Kocheris', o kelis 
kartus ir pats yra sėkmingai operavęs. Pacientas — keturiasde- 
šimt penkerių metų jankis. Tam fermeriui reikėjo pašalinti 
fibroidinę lipomą — gėrybinį riebalinio audinio naviką. Fryd- 
richo pasiimti atvažiavo paciento sūnus, ir sutartu laiku Fryd- 
richas labai išbalęs, tačiau iš pažiūros ramus, pasirodė savo 
draugų gydytojų kabinete. Ten visi buvo jau pasiruošę, ir 
niekas nė neįtarė, kiek valios pastangų kainavo Frydrichui, 
kad jis susitvardytų ir susiorientuotų, kas darosi aplink. 

Gydytojai pasitarė. Peteris Šmitas ir jo Žmona primygti- 
nai prašė Frydrichą operuoti. Frydrichui galvoje ūžė. Jam pa- 


| Emylis Teodoras Kocheris (1841-1917) - žymus šveicarų chirurgas. 


353 


sidarė karšta, jis drebėjo, tačiau jo draugai nepastebėjo to. 
Frydrichas paprašė įpilti jam didelę taurę vyno ir be žodžių 
emė ruoštis operacijai. 

Ponia Šmit įvedė nebejauną fermerį. Žvalų vyrą, šeimos galvą 
išrengė, paguldė ant operacinio stalo ir kruopščiai nuplovė. Pas- 
kui Peteris Šmitas išskuto jam pažastį. Frydrichas, pasiraitojęs 
rankoves, kruopščiai nusiplovė rankas iki pat alkūnių, šepetėliu 
išsivalė panages. Viską darė labai ramiai, it lunatikas. Kai ran- 
kos pradžiūvo, jis dar kartą labai atidžiai apčiupinėjo pacientui 
skaudamą vietą, konstatavo, kad navikas tikriausiai jau smarkiai 
išsikerojęs, tačiau tvirta ranka ryžtingai pradėjo operuoti. 

Narkozę darė ponia daktarė Šmit, o Peteris padavinėjo 
instrumentus ir tamponus. Pirmajame aukšte buvo tamsoka, 
už lango sklido didmiesčio gatvės triukšmas, ir Frydrichas kart- 
karčiais nesusilaikydavo nenusikeikęs. Niekas nesitikėjo, kad 
auglys bus taip giliai ir dar išvešėjęs tarp didžiųjų nervinių 
kamienų ir kraujagyslių pačiame peties rezginio viduje. Štai iš 
ten ir reikėjo jį išoperuoti skalpeliu. Tai padaryti buvo labai 
keblu, tuo labiau kad visai šalia buvo venos ir nors truputį 
pažeidus jų plonytę sienelę, vidun patektų oro, ir tada mirtis 
neišvengiama. Tačiau viskas baigėsi laimingai, didelę žaizdą 
apdorojo jodoformu sumirkyta marle. Praėjus trims ketvir- 
čiams valandos, vis dar neatgavusį sąmonės fermerį, padedant 
jo devyniolikmečiui sūnui, po operacijos perneše į palatą li- 
goniams kitoje koridoriaus pusėje ir paguldė į lovą. 

Baigęs operuoti Frydrichas pareiškė turįs skubiai vykti į 


paštą pasiųsti telegramą mis Evai Berns, kad ji nevažiuotų 

aplankyti jo, kaip buvo ketinusi. Tačiau po kelių akimirkų 
telegramą atnešė jam pačiam. Jis atplėšė ją, o paskui, netaręs 
nė žodžio, papraše fermerio sūnų tuoj pat vežti jį namo. Pa- 
spaudęs draugams rankas, jis išėjo, taip nieko ir nepasakęs, 
kas rašoma toje telegramoje. 

Kai jis, sėdėdamas šalia fermerio sūnaus, važiavo apsnig- 
tais laukais, ta kelionė buvo visai kitokia nei tada, kai juodu 
keliavo su Peteriu Šmitu. Pirmiausia arklį vadelėjo dabar ne 
Peteris, o jaunasis fermeris, kurio tėvui Frydrichas šiandien 
tikriausiai išgelbėjo gyvybę. Kita vertus, anos nuotaikos, kai 
Frydrichą vėl buvo apėmęs pasitikėjimas savimi ir gyvenimo 
džiaugsmas, neliko nė padujų. 
baltas sniegas, Frydrichui atrodė, kad jis lekia į juodą juodą 
tamsą, lydimas skambalėlių žvangėjimo. 

Jaunasis fermeris tik pastebėjo, kad šalia jo sėdintis įžymu- 
sis vokiečių gydytojas buvo labai išbalęs. O Frydrichas kaip 
niekada anksčiau turėjo labai įtempti visą valią, kad susivaldytų 
ir nešoktų klykdamas it laukinis iš greitai lekiančių rogių. Jis 
žinojo, kad jo kailinių kišenėje guli suglamžyta telegrama. Tačiau 
kiekvienąkart, kai pabandydavo prisiminti, kas joje rašoma, 
jam tarsi kokiu kūju trenkdavo į kaktą, ir jis apsvaigdavo. 

Paspaudęs ranką jaunajam fermeriui, Frydrichas apgraibo- 
mis, tarsi būtų buvusi gūdi naktis, įžengė į namą. Tuos kelis 
padėkos žodžius, kuriuos atsisveikindamas ištarė jaunuolis, pra- 
rijo vandens ošimas. Skambalėlių žvangėjimas rogėms vėl pa- 


judėjus iš vietos ne tolo, o dar labiau sustiprėjo, virto ruo 

pragarišku triukšmu, kuris skęstant laivui taip giliai įstrigo 
išsigelbėjusiojo galvoje. “Mirštu! — pamanė sau Frydrichas, pa- 
siekęs savo mansardą. — Jei nemirsiu, tai išprotėsiu". Prieš 
akis išniro ir vėl pradingo laivo laikrodis. Frydrichas pamatė 
lovą ir įsitvėrė jos. 

— Laikykis! — tarė Rasmusenas, kuris vis dar tebesėdėjo ten 
su termometru. 

Bet ne, šį kartą tai buvo ne Rasmusenas, o misteris 
Rinkas su savo geltona kate sterblėje. Tas pats misteris Rin- 
kas, kurio žinioje buvo vokiečių-amerikiečių jūrų pašto sky- 
rius laive. Frydrichas suriko: 

— Ko jums čia reikia, misteri Rinkai? 

Ber štai Frydrichas vėl priėjo prie lango, už kurio akinamai 
spindėjo žiemos saulė, tačiau ji skleidė ne šviesą, o juodą kaip 
anglis tamsą, tarsi tai būtų buvusi kokia skylė danguje, pro kurią 
lietųsi nakties tamsa. O čia dar staiga pradėjo dejuoti ir kaukti 
vėjas, jis švilpė ir kvatojo tarsi nelabasis pro durų plyšius. O gal 
tai miaukė Rinko katė? O gal priemenėje verkšleno vaikai? Fryd- 
richas svyrinėdamas į šalis vaikštinėjo po kambarį. Namas dre- 
bėjo iki pat pamatų ir siūbavo. Sienos ėmė braškėti, traškėti, 
girgždėti kaip kokia pintinė. Durys plačiai atsidarė. Smarkus 
vėjo gūsis Frydricho vos nepargriovė. Kažkas sušuko: 

— Pavojus! 

Elektriniai skambučiai čirškė kaip pašelę, jie sumišo su 
audros garsais ir, rodės, jiems nebus galo. "Tai juk netiesa, tai 
tik Šėtono užmačios. Niekada tavo koja nepalietė Amerikos 


žemės. Atėjo tavo valanda. Dabar tu žūsi.“ 

Frydrichas norėjo išsigelbėti, jis ėmė ieškoti savo daiktų. 
Nerado skrybėlės. Nebuvo ir kelnių, nebuvo švarko, nebuvo 
barų. Už lango švietė mėnuo. Jo aiškioje šviesoje siautėjo aud- 
ros, ir staiga plačiai, per visą horizontą, tarsi kokia siena per 
lygumą ėmė artėti jūra. Okeanas išsiliejo iš krantų. Atlantida! 
“Štai ta valanda! — pagalvojo Frydrichas. — Atėjo laikas, ir mūsų 
žemė irgi prasmegs kaip senoji Atlantida.“ 

Frydrichas išbėgo iš namo. Ant laiptų jis sugriebė savo 
tris vaikus ir tik dabar suprato, kad tai jie verkšleno priemenė- 
je. Mažiausiąjį paėmė ant rankų, kiti sekė iš paskos. Pravėrę 
namo duris, jie pamatė, kaip baisi potvynio banga blyškioje 
mėnulio šviesoje slenka vis artyn. Pasirodė ir laivas, garlaivis, 
smarkiausiai siūbuojantis ant jį pagavusios bangos. Garlaivio 
sirena siaubingai kaukė, tas kauksmas buvo tai pratisas, tai su 
pertrūkiais. 

— Tai "Rolandas", jo kapitonas fon Keselis, — paaiškino 
Frydrichas vaikams. — Aš pažįstu tą laivą, pars buvau jame ir 
pats paskendau kartu su juo! 

Atrodė, kad tam garlaiviui iš visų pusių trykšta kraujas, 
tarsi keliose vietose mirtinai sužeistam kovos buliui. Ir tas 
kraujas tryško ištisais fontanais. Frydrichas girdėjo, kaip tame 
bekovojančiame, krauju apsipylusiame laive šaudo mortyra. Ra- 
ketos kilo mėnulio link ir akinamai blykstelėjusios sprogdavo 
pilkame nakties danguje. 

Dabar Frydrichas gelbėdamasis ėmė bėgti nuo potvynio 
bangos, imdamas ant rankų rai vieną, tai kitą vaiką ir vėl 


pamesdamas juos. Jis bėgo, jis lėkė, jis šokinėjo, jis griuvinė- 


357 


jo. Jis bandė protestuoti, kad kartą jau išsigelbėjęs vel turįs 
žūti. Jis svaide prakeiksmus, lekė, griuvinėjo, vėl atsikeldavo 
ir bėgo bego, genamas tokios klaikios aklos baimės, kokios dar 
niekada nebuvo patyręs ir kuri tą akimirką, kai banga prisivijo 
jį, virto palaiminga ramybe. 

Kitą rytą kaip tik tuo pačiu traukiniu, kuriuo prieš porą 
savaičių važiavo Frydrichas, į Merideną arvyko mis Eva Berns. 
Ji užėjo pas Peterį Šmitą pasiteirauti apie Frydrichą, kuris, 
tiesą sakant, buvo žadėjęs pasitikti ją geležinkelio stotyje. Pete- 
rį Šmitą ji rado vieną kabinete, ir šis papasakojo jai apie 
vakarykštę sėkmingą operaciją. Paskui užsiminė ir apie telegra- 
mą, kurią Frydrichas gavo kaip tik tada, kai ruošėsi pranešti 
jai, mis Evai Berns, kad ji šiandien nevažiuotų pas jį. 

— O aš jau čia, - linksmai pareiškė mis Berns, — ir dabar 
manęs taip lengvai neatsikratysite. Būti Romoje ir nepamaryti 
popiežiaus — ne, šitaip aš nesutinku! 

Po trijų ketvirčių valandos dvivietis važelis, kurį traukė tas 
pats nirtulingas beris — tik Peteris šį kartą jau geriau mokėjo 
sutvardyti jį — sustojo priešais “Dėdės Tomo trobelę“ šalia 
Hanoverio ežero. Senasis fermeris jau nebekarščiavo, ir Peteris 
norėjo apie tai pasakyti draugui. 

Abu lankytojai išlipo ir truputėlį sutrikę ėmė kopti laiptais, 
garsiai stebėdamiesi neįprasta tyla namuose. Durys į Frydricho 
mansardą buvo tik privertos. Čia jie ir rado jį, be sąmonės gu- 
linų ant lovos su tais pačiais kailiniais, kuriais apsivilkęs jis iš- 
važiavo tuoj po operacijos. Jis tyliai kliedėjo, matyt, liga jį su- 


griebė kaip reikiant. Nuo grindų Peteris Šmitas pakėlė telegra- 

mą. Ir kartu su mis Berns nusprendė, kad reikia perskaityt, 
kas joje rašoma. Jie perskaitė: “Mielas Frydrichai, gavome žinią 
iš Jenos. Nors ir rūpestingai slaugoma Angelė vakar po pietų 
pasimirė. Mūsų patarimas: susitaikyk su tuo, ko pakeisti ne- 
įmanoma, ir išsaugok save visada tave mylintiems tėvams“. 

Aštuonias dienas Frydricho gyvybei grėsė pavojus. Ko ge- 
ro dar niekada pražūtingos jėgos nebuvo jo taip užpuolusios 
kaip dabar. Aštuonias dienas jo galva ir visas kūnas degte degė, 
tarsi tos liepsnos norėtų sunaikinti, išgarinti viską, kas tik 
buvo jame. Savaime suprantama, Peteris Šmitas nepaprastai 
rūpestingai slaugė savo draugą, o ponia Šmit, kiek pajėgdama, 
padėjo jam. Eva Berns, kurią atsitiktinumas atvedė pas Fryd- 
richą tokią lemtingą akimirką, iš karto tvirtai pasiryžo nesi- 
traukti nuo jo patalo, kol nepraeis pavojus gyvybei. 

Ligos priepuolio apimtas Frydrichas šėlo: buvo išvartyti 
daiktai kambaryje, sudaužytas jūrinio laikrodžio stiklas, visur 
mėtėsi porceliano šukės. Pirmąsias dvi dienas ir naktis Peteris 
Šmitas nesitraukė nuo ligonio lovos, nebent jei jį pakeisdavo 
jo žmona. Karštligės priepuoliai vis kartojosi. Abu Šmirai 
atsargiai ir labai apdairiai naudojo visas turimas priemones 
temperatūrai numušti, ir jų susirūpinimas vis didėjo, kai ir 
trečią dieną ji vis dar laikėsi virš keturiasdešimties laipsnių. 
Tačiau galų gale pavyko pasiekti, kad ji pamažu pradėtų kristi. 

Baigiantis pirmajai ligos savaitei, Frydrichas pirmąsyk at- 
pažino mis Evą Berns ir pradėjo suvokti, ką ji per tą laiką 
nuveikė jo labui. Jis prisiversdamas bandė nusišypsoti ir paju- 


dino bejėgiškai gulinčios viršum antklodės rankos pirštus. 

Tik antrosios savaitės pabaigoje, kovo dvidešimt šeštąją, 
jis pagaliau liovėsi karščiuoti. Visą kitą savaitę Frydricho būk- 
le buvo jau tokia, kad nebereikėjo būgštauti dėl jo gyvybės. 
Ligonis kalbėjo, miegojo, sapnavo įdomius sapnus, silpnu balsu 
ir neretai truputėlį pajuokaudamas pasakojo, kokie keisti daly- 
kai ateina jam į galvą, visus pažino, reikšdavo savo pageidavi- 
mus, dėkodavo, klausinėjo apie tą fermerį, kurį jis operavo ir 
šypsojosi, kai Peteris Šmitas papasakojo jam, jog to fermerio 
žaizda užgijusi labai greit ir kad tas šaunusis kaimietis jau 
atnešęs jiems ne vieną raibą vištą sultiniui virti. 

Mis Eva Berns pavyzdingai tvarkė Frydricho ūkį. Frydri- 
chas galėjo mėgautis tokia priežiūra, kokia galėtų pasigirti tikrai 
nedaugelis. Savaime suprantama, kad abu Šmirai, būdami gydy- 
tojai, perdėtu drovumu nepasižymėjo. Tą paų buvo galima 
pasakyti ir apie mis Evą Berns. Ji savo stipriomis skulptorės 
rankomis ir delnais buvo įpratusi lipdyti nuogų vyrų figūras. 

Ji paprašė Peterio Šmito pasiųsti telegramą Frydricho tė- 
vui ir gera naujiena apie sūnaus sveikatą nuraminti jį. Fryd- 
richo tėvo storojo laiško, kurį jis parašė dar prieš Frydricho 
ligą, ji Frydrichui nerodė, nes numane, kad jame gali būti 
aprašytos Angelės liūdnos baigties detalės. Išsiuntė jį atgal su 
prašymu, kad Frydricho tėvas pasilaikytų jį, kol Frydrichas 
pasveiks, nes bijojo, kad vieną dieną gali neatsispirti pagundai 
ir pasakyti Frydrichui apie tą laišką. 

Baigiantis trečiajai ar jau prasidėjus ketvirtajai savaitei nuo 
Frydricho ligos pradžios mis Eva Berns gavo iš generolo padė- 


kos laišką. Šalia daugybės sveikinimų sūnui nuo tėvo ir moti- 

nos laiške buvo nepagailėta ir šiltų žodžių šauniajam daktarui 
Šmitui, jo žmonai ir mis Evai Berns. Generolas rašė, kad jai jis 
galįs pasakyti, jog vargšė Angelė mirė ne savo mirtim. Nors 
tokie ligoniai kaip ji klinikoje prižiūrimi be galo atidžiai, bet 
visko būna ir griežčiausiai saugant. 

Sniegas ištirpo. Frydrichas pamažu, labai pamažu grįžo į 
gyvenimą. Jį buvo apėmusi švelni nuotaika, kaip ir gamtoje 
tokiu metų laiku, ir tai jam pačiam buvo malonus netikėtu- 
mas. Iš visų pusių jį supo ramybė. Gulėdamas švariuose pata- 
luose, žiūrėdamas, kaip siūbuoja alaviniai laiveliai virš lovūga- 
lio kabančiame senoviniame laivo laikrodyje, jis jautėsi saugus 
ir, kas buvo dar svarbiau, tarsi užgimęs iš naujo ir nusikratęs 
bet kokio kaltės jausmo. Praūžė kartu su tirštais juodais debe- 
simis atūžusi apvalanti audra, jos tylūs atgarsiai dar girdėjosi 
kažkur toli prie horizonto, kur ji traukėsi, kad nebesugrįžtų 
niekada. Nusilpusiam ligoniui ji paliko tylų gyvenimo pilnat- 
vės džiaugsmą. 

— Tas priverstinis gydymas, tas galingas išsiveržimas išvalė 
tavo kūną nuo visų kenksmingų medžiagų, — aiškino Peteris 
Šmitas ligoniui. 

— Gaila, kad paukšteliai negieda, — pareiškė vieną dieną 
Frydrichas. 

— Taip, iš tikrųjų gaila! — pritarė jam mis Eva Berns, 
praverdama mansardos langą. 

— Juk jūs sakėte, kad Hanoverio ežero krantai jau ima 
žalsvėti, — tęsė Frydrichas. 


— Ką tai reiškia — žalsvėu“? — paklausė mis Eva Berns. 


Frydrichas nusijuokė, paskui ramiai tarė: 

— Pavasaris eina! O pavasaris be paukštelių giedojimo - tai 
kurčnebylių pavasaris! 

— Tada atvažiuokite pas mus į Angliją, — tarė mis Eva 
Berns. — Ko jau ko, o paukščių ten tai jau tikrai netrūksta! 

Tęsdamas žodžius ir mėgdžiodamas draugės kalbos manie- 
rą, Frydrichas atsakė: 

— Jau geriau jūs atvažiuokite į Vokietiją, mis Eva Berns! 

Atėjus dienai, kai Frydrichui reikėjo keltis iš lovos, jis tarė: 

— Nesikelsiu! Man taip gera lovoje. 

Ir iš tikrųjų temperatūrai nukritus, Frydrichui ėjosi vi- 
sai neblogai. Jam atnešdavo į lovą knygų, stengėsi tiesiog iš 
akių atspėti kiekvieną jo norą, Peteris Šmitas, ponia Šmit ar 
Eva Berns papasakodavo jam visas vietos naujienas, bent jau 
tas, kurios, jų nuomone, negalėjo jam pakenkti, pagadinti 
jo nuotaikos. Jam į lovą atnešė net mikroskopą, ir jis labai 
rimtai ėmėsi ieškoti savo kūno išskyrose bacilų. Iš tokio jo 
užsiėmimo draugai linksmai pasišaipydavo. Tačiau kaip tik 
tokiu būdu jo baisioji liga jam tapo tyrimų objektu ir 
malonia pramoga. 

Sykį, kai Frydrichas, rūpestingai apkamšytas, jau galėjo 
sėdėti patogiame krėsle, jis pirmą kartą pasiteiravo, ar nebuvo 
jam laiško iš tėvo ir motinos. Į tai mis Eva Berns atsakė jam 
kažką raminančio ir paguodžiančio, tačiau labai nustebo, iš- 
girdusi iš jo išbalusių lūpų tokius žodžius: 

— Esu įsitikinęs, kad vargšelė Angelė pati sau pasidarė galą! 


O aš, — tęsė jis toliau, — atkentėjau, kas man buvo skirta, ir 

dabar neatstumsiu pagalbos rankos, kuri, jei tik teisingai su- 
prantu, man maloningai ištiesta. Tuo aš noriu pasakyti, - pri- 
dūrė jis, perskaitęs mis Evos akyse, jog ji nesuprato jo, — kad aš 
nieko nepaisydamas, kupinas pasitikėjimo, gyvensiu toliau. 

Vieną dieną mis Eva Berns eme kalbėti apie vyrus, su 
kuriais jai gyvenime teko susidurti, ir Frydrichas jos balse 
pajuto nebylias nusivylimo gaideles. Ji sakėsi ketinanti po me- 
tų grįžti į Angliją ir ten pasišvęsti beglobių vaikų priežiūrai. 
Skulptorės darbas nepatenkinąs jos. 

Sveikstantysis paklausė, neslėpdamas šelmiškos šypsenėlės: 

— Mis Eva, o ar kartais neapsiimtumėte paauklėti vieną 
tokį gan neklusnų didelį vaiką? 

Peteris Šmitas buvo sutaręs su Eva Berns niekada neminėti 
Ingigerdos Halštrem vardo. Tačiau vieną dieną Frydrichas padavė 
mis Evai lapelį, klausdamas jos: "Apie ką čia kalbama?" Lapelyje 
drebančia ranka pieštuku buvo parašytas toks eilėraštukas: 


Štai ir nutrūko mus jungus gija, 
Liko taip tuščia, nyku širdyje. 

Ar mums pavyko pakilti aukštyn? 
Vartai į rojų ne mums atkelti. 
Tabernakulas šviete, viliojo mane, 
Rankos tiesės į jį lyg sapne, 

Bet nerado nei duonos, nei vyno jame. 
Tr tai, kas spindėjo viltim prakilnia, 


Dingo, praėjo — apgaulė gryna. 

Mis Eva Berns suprato, kad Frydrichas dar ne visai pamir- 
šo jaunąją šokėją, ir tai ją šiek tiek sujaudino. 

Kitą kartą Frydrichas tarė: 

— Gydytojo profesija ne man. Ne, aš negaliu taip aukotis 
žmonėms, kad dirbčiau tokį darbą, kuris liūdina ir slegia ma- 
ne. Turiu lakią fantaziją ir, ko gero, iš manęs galėtų išeiti 
rašytojas. Tačiau ligos metu, ypač trečiąją savaitę, aš mintyse 
dar kartą nulipdžiau visas Fidijaus ir Mikelandželo skulptūras. 
Apsisprendžiau: tapsiu skulptorium. Tik labai prašau jus, mie- 
loji Eva, teisingai suprasti mane! Garbės troškimas manęs jau 
nebekamuoja. Noriu tik garbinti didįjį meną ir pats kukliai ir 
ištikimai tarnauti jam. Tikiuosi, kad ilgainiui man pavyks 
taip įvaldyti nuogo kūno paslaptis, kad sukursiu bent vieną 
vertingą meno kūrinį. 

— Jūs juk žinote, kad aš tikiu jūsų talentu, — tarė mis Eva 
Berns. 

Frydrichas tęsė toliau: 

— Mis Eva, o ką jūs pasakytumėt apie štai tokį dalyką? 
Mano vargšelės žmonos turtas duos kokius penkis tūkstančius 
markių rentos, kurią paskirsiu vaikų auklėjimui. Iš savo ne 
tokios jau neturtingos motinos kapitalo man kasmet nubyrės 
po trejetą tūkstančių markių. Kaip jums atrodo, ar pakaks 
to, kad galėtume penkiese ramiai nugyventi nedideliame na- 
melyje su skulptoriaus dirbtuve, sakysim, kur nors netoli 
Florencijos? 

Į tokį svarbų klausimą mis Eva Berns atsakė tik nuošir- 


džiu juoku. 

— Aš neketinu tapti tokiu, kaip Bonifacas Riteris, — tęsė 
Frydrichas. - Didelės dirbtuvės, masinė meno kūrinių — kad 
ir pačių geriausių — gamyba manęs nevilioja. Man reikia to- 
kios dirbtuvėlės, kur durys išeitų į sodą, kuriame ir žiemą 
būtų žibučių ir bet kuriuo metų laiku galima būtų skinti kal- 
nų ąžuolo, kukmedžio ar lauro šakeles. Ten aš galėčiau atsi- 
skyręs nuo pasaulio atsiduoti menui ir apskritai lavintis. Ir 
mirtos turi žaliuoti prie mano sodo tvoros, mis Eva Berns. 

Mis Eva nusijuokė, tačiau niekaip nesureagavo į jo užuo- 
minas. Tačiau Frydricho planams ji pritarė iš visos širdies. 

— Tikrai nestinga žmonių, tinkančių būti gydytojais, ar 
apskritai veiklos žmonių, ir dar daugiau, netgi per daug to- 
kių, kurie stengiasi prasimušti tose srityse, — tarė ji. Ji 
palankiai atsiliepė apie Riterį. Į jo naivius mėginimus patek- 
ti į wpper four bundred! ratą ji žiūrėjo geranoriškai, ne- 
smerkdama jo už tai. Jos nuomone, tas, kas -nori greit ir 
sekmingai kilti aukštyn, turi tuo tikėti, turi siekti garbės, 
malonumų. O ji pati, mis Berns, kai gyveno tėvų namuose 
ir kai jos tevas dar nebuvo praradęs didžiosios dalies savo 
nemenko turto, spėjusi gerai pažinti 5igb /ife“ Anglijoje ir 
jis jai pasirodęs lekštas ir nuobodus. 

Kai Frydrichas jau be kitų pagalbos vel galėjo iš lėto lipti 
laiptais, stovėti ir vaikščioti, mis Eva Berns paliko jį, kad gale- 
tų iki gegužės vidurio pasidarbuoti prie pradėtos skulptūros. 
O gegužės viduriui ji jau buvo užsisakiusi kajutę dideliame 


1 2 w" 2 AG a 4 bė 
„Keturi šimtai turtingiausių šeimų (angl.). 
Aukštuomenės gyvenimas (angl.). 

Hamburgo-Amerikos linijos garlaivyje Karalienė Augusta Vik- 
torija". Mat jai reikėjo nuvykti į Angliją tvarkyti turto reika- 
lų. Frydrichas fon Kamacheris tam neprieštaravo. “Gerai bū- 
tų turėti tokią gyvenimo draugę, — tarė jis pats sau. — Norė- 
čiau, kad mis Eva Angelės vaikams taptų tikra motina." 

Tačiau jis leido jai išvykti ir net nebandė sulaikyti. 

Frydrichas pasveiko. Dabar jam atrodė, kad ta liga kamavo 
jį seniai seniai, daugiau kaip prieš dešimtų metų. O jo kūne 
vyko ne tik atstatymo, bet ir kūrimosi iš jaunų naujų ląstelių 
procesas. Panašūs dalykai dėjosi ir jo sieloje. Viskas, kas jį slėgė 
iki tol, visos jo galvoje kirbančios neramios mintys apie gyve- 
nime patirtas katastrofas, slėgusios ir skaudinusios jį anksčiau, 
kažkur dingo, išnyko. Jis atsikratė savo praeities kaip to, kas jau 
negrįžtamai praėjo, numetė ją šalin lyg kokį audrų ir vėjų ap- 
draskytą, aštrių spyglių ir špagos dūrių subadytą sudėvėtą ap- 
siaustą. Prisiminimai, kurie prieš jo ligą nekviesti užplūsdavo 
Ji, persirengę keisčiausiais fantastinės tikrovės apdarais, dabar 
nebekamavo jo; Frydrichas su nuostaba ir pasitenkinimu stebė- 
jo, kaip jie visam laikui dingo kažkur toli už horizonto. Jo 
gyvenimo maršrutas atvedė jį į visai naują sritį. Ir pakeliui jis 
praėjo baisią apsivalymo ugnimi ir vandeniu procedūrą ir atjau- 
nėjo. Sveikstantieji dažniausiai it vaikai apgraibomis, pamiršę 
praeitį, žengia į dovanotą jiems naują gyvenimą. 

Pavasaris Amerikoje prasidėjo anksti. Staiga stojo karščiai — 
tose vietose žiema pereina į vasarą labai staigiai. Balose ir tvenki- 
niuose balsingųjų didžvarlių kvarkimas nustelbė jų mažesniųjų 
gentainių plonus skambius balselius, primenančius skambaliukų 

tuilindžiavimą. Prasidėjo drėgnas ir karštas laikotarpis, kuris tuo- 
se kraštuose toks varginantis ir kurio ponia Šmit taip bijojo. 
Tad dirbti vasarą, tokiu oru, savo sunkų darbą jai buvo tikra 
kankynė. Frydrichas vėl pradėjo lydėti Peterį Šmirą, kai jis eida- 
vo lankyti ligonių, o neretai jie leisdavosi ir į tolimus pasivaikš- 
čiojimus. Savaime aišku, kaip ir buvo įpratę, juodu vėl imdavo 
gilintis į įvairias problemas ir žmonijos lemų. Peteris stebėjo- 
si, jog Frydrichas dabar nei puldamas, nei gindamasis taip 
nebesikarščiavo kaip anksčiau. Kažkokia džiugi ramybe dvelkė 
iš jo žodžių, kai jis samprotaudavo apie žmonijos būgštavi- 
mus bei viltis. 

— Kodel taip? - paklausė Peteris draugo. 

— Man atrodo, kad aš tikrai nusipelniau teisės ramiai kvė- 
puoti ir mėgautis tuo, ir aš labai vertinu tą galimybę. Aš kol 
kas noriu tik žiūrėti, uostyti, skanauti, žodžiu, mėgautis savo 
egzistencija. Mano būsena šiuo metu ne tokia, kad mane vilio- 
tų Ikaro skrydžiai. Lygiai taip par nėra ko tikėtis, kad aš dabar, 
kai vėl pajutau švelnų potraukį paviršutiniškiems dalykams, 
imsiu skverbtis į gelmes. Dabar aš tikras buržua, — šypsodama- 
sis reziumnavo jis. — Pagaliau aš pasisotinau, mano sūnau. 

Peteris Šmitas, kaip gydytojas, buvo patenkintas savo pa- 
cientu. 

— Žinoma, ateityje vėl viskas gali pakrypti kitaip, — tarė jis. 

Peteris Šmitas dar nebuvo visai atsikratęs indėnų roman- 
tikos. Kalvotose apylinkėse jis mėgdavo ieškoti tokių vietų, 
kokios aprašomos legendiniuose pasakojimuose apie pirmųjų 


baltųjų kolonistų kovas su indėnais. Tokiose vietose jis stab- 

teldavo ilgėliau, įsijausdamas į traperių nuotykius, kolonistų 
sunkias kovas, neretai net išsitraukdavo revolverį ir, kovos įkarš- 
čio pagautas, imdavo šaudyti į kokį nors taikinį. Jis šaudė 
gerai — čia Frydrichas negalėjo varžytis su juo. 

— Tavo gyslose teka senovės vokiečių avantiūristų ir koloni- 
zatorių kraujas, — tarė Frydrichas. - Gatava, persirpusi, pernelyg 
rafinuota nūdienė kultūra ne tau. Tau reikia džiunglių ir virš jų 
plevenančio utopijos miražo. 

— O kas gi, jei ne džiunglės, visas mūsų pasaulis? — atsakė 
Peteris Šmitas. — Dar nemaža turės praeiti laiko, kol filosofija 
perpras visatos esmę. Kitaip sakant, mums teks dar nemažai 
padirbėu, Frydrichai! 

Frydrichas į tai atsake: 

— Aš kaip pats Viešpats Dievas iš drėgno molio lipdysiu 
žmonių kūnus ir įkvėpsiu jiems gyvą dvasią! 

— Kas iš to! — sušuko Peteris. - Toks lėlių gaminimas nieko 
neduos. Man iš tiesų bus gaila tavęs, jei to imsies! Tavo vieta 
fronto pirmosiose linijose, tu juk kovotojas, mielas sūnau! 

Frydrichas šypsodamasis atsakė: 

— Aš nutariau artimiausiems metams sudaryti paliaubas. 
Pabandysiu pasitenkinti tuo, ką pasaulis gali pasiūlyti šian- 
dien. O visų tų apmąstymų ir svajonių ateityje išvis kiek 
įmanoma vengsiu. 

Frydrichas jautė pareigą prikalbėti draugą grįžti į Vokie- 
tiją jo paties ir jo žmonos labui. Jis tarė: 

— Peteri, amerikiečiai juk nemoka panaudoti tokio žmo- 


gaus kaip tu. Tu juk nepratęs gydyti šabloniškai, visus pagal 

vieną kurpalį, sąžinė tau neleidžia kokį nors neturtingą dar- 
bininką, kurį galima chininu pastatyti ant kojų per aštuo- 
nias dienas, gydyti mažomis dozėmis aštuonias savaites, kol 
išmelši iš jo paskutines santaupas. Tu neturi nė vienos iš tų 
savybių, kurios būdingos vietos kilmingiesiems. Amerikie- 
čių akimis žiūrint, tu kvailas per visą pilvą, nes tu visada 
pasiruošęs aukotis dėl kiekvieno vargetos. Tau reikia grįžti į 
šalį, kur, ačiū Dievui, dvasios kilmingieji, proto kilmingieji 
vis dar gerbiami ne mažiau už kitokius kilminguosius. Į šalį, 
kuri save laikytų prapuolusia, žuvusia, jei joje nebeklestėtų moks- 
lai ir menai. Beje, čia ir be tavęs pakanka tokių vokiečių, kurie 
iš kailio neriasi, kad tik greičiau pamirštų Gėtės kalbą, tą 
kalbą, kurios jų motinos juos mokė. Gelbėk savo žmoną! Gelbė- 
kis pats! Važiuok į Vokietiją! Važiuok į Šveicariją! Važiuok į 
Prancūziją! Važiuok į Angliją! Važiuok kur tik nori, tik nepasi- 
lik toje didžiulėje prekyvietėje, kur menas, mokslas ir tikroji 
kultūra kol kas niekam nereikalingi! 

Tačiau Peteris Šmitas dvejojo. Amerika jam patiko, ir kai 
jis it koks indėnas priglausdavo ausį prie žemės, jam atrodė, 
kad jis jau girdi giliai po žeme repetuojamą didžiųjų ateities 
dienų ir bendrojo žmonijos atsinaujinimo šventinę muziką. 

— Pirmiausia mes visi turime suamerikonėti ir tik tada 
tapsime naujaisiais europiečiais, — sakydavo jis. 

Vienas iš mėgstamiausių Frydricho maršrutų vedė į tą Me- 
rideno priemiestį, kur buvo įsikūrę italų vyndariai. Ten gali- 
ma buvo išgirsti, kaip jie dainuoja šiltais pietietiškais balsais, 


kaip jų žmonos šaukia vaikus, pasigrožėti įdegusiais vyrais, 

parišinėjančiais vynuogynojus, o sekmadieniais ten aidi jų juo- 
kas ir stuksi kėglių rutuliai plūkto molio žaidimų aikštelėje. 
Visi tie garsai Frydrichui atrodė be galo mieli širdžiai, primi- 
nė toli likusią tėvynę. 

— Kad tave kur! - sakydavo jis. - Matau, kad esu europie- 
tis, toks ir liksiu! 

Frydricho ilgesys vis stiprėjo. Jo entuziazmas, jo nuolati- 
nis tėvynės priminimas vis labiau žadino tą ilgesį ir jo draugų 
širdyse. Vieną dieną Peteris Šmitas staiga tarė: 

— Žinai, tavo susižavėjimas Europa išties paveikė ir mane. 
Tačiau dabar prašyčiau tavęs paėjėti su manim. Noriu tau kai ką 
parodyti, o jau tada pasakyk, ar vis dar patartum man grįžti į 
tėvynę. 

Ir Peteris nusivedė draugą į kapines prie kauburėlio, po 
kuriuo gulėjo jo tėvas. Frydrichas prisiminė tą šaunų vyrą, su 
kuriuo susipažino dar Europoje, o vėliau girdėjo, kad jis mi- 
ręs toli nuo tėvynės, tik kur, nežinojo iki šiol. 

— Nesu sentimentalus, — tarė Peteris Šmitas, — bet štai su 
tuo išsiskirti man būtų tikrai nelengva. 

Jis papasakojo istoriją savo senojo tevo, kuris dirbo fabri- 
ko valdytoju, kol neramus energingas būdas ir susižavėjimas 
laisvąja Amerika nearvedė jo į tolimą šalį. 

— Sutinku, — tarė Frydrichas, — kad toks velionis gali ir 
visai svetimos šalies žemę padaryti sava ir miela labiau nei 
visas tūkstantis gyvųjų. Ir vis dėlto... vis dėlto... 

Dar po kelių dienų ištirpo net ponios Šmit atkaklus prie- 


šinimasis grįžti į tėvynę. Tiesiog stebėtina, kaip ta moteris 

atgijo naujam gyvenimui. Kažkur dingo visas jos nuovargis. 
Jos judesiai tapo greiti, energingi, ji ėmė kurti ateities pla- 
nus, dėdama į juos karščiausias viltis. O pasveikęs fermeris 
vis nesiliovė dėkojęs Frydrichui. Jis sakė savo išgelbėtojui, 
jog visada pasikliaudavęs Dievo valia ir nelikdavęs apviltas. 
Dievas ir šį kartą reikiamu momentu atsiuntęs reikiamą žmo- 
gų. Štai taip Frydrichas sužinojo, kokia gi buvo jo keistos 
ir baisios kelionės gilesnioji priežasus. 

Frydrichas vengė skaityti laikraščius, nes jį apėmė liguistas 
nenoras sužinoti ką nors iš laikraščių apie savo buvusius bedrake- 
leivius. Vieną gražią dieną iš Bostono traukinio išlipo Ingigerda 
Halštrem, lydima jau nebe pirmos jaunystės pono. Jis su savo 
palydovu užėjo pas Peterį Šmitą į jo kabinerą, prisistatė ir ėmė 
teirautis, ar ponas Frydrichas fon Kamacheris vis dar tebėra 
Meridene. Nors Peteris Šmitas ir jo šaunioji žmona buvo įpratę 
visada sakyti tik teisybę ir negalėjo atsikratyti šio įpročio, nors 
jis jiems dažnai pridarydavo nemalonumų, tačiau šį kartą jie 
melavo per akis. Juodu emė aiškinti tai damai, kad Frydrichas 
išplaukęs iš Niujorko į tėvynę "White Star“ linijos didžiuoju 
keleiviniu garlaiviu “Robertas Kytsas“. Atrodo, kad tos damos 
tokia naujiena per daug nenuliūdino. 

Frydrichas, niekam apie tai nieko nesakęs, irgi užsisakė 
bilietą į gegužės viduryje išplaukianų garlaivį “Karalienė Au- 
gusta Viktorija". Peteris Šmitas su žmona nusprendė plaukti 
lėtesniu, bet pigesniu garlaiviu. Visus dabar buvo apėmęs toks 
viltingas nerimas ir nekantrumas, kad vandenynas jiems atro- 


dė esąs tik nedidelis tvenkinys. 

Kaip tik tuo metu visuose Amerikos teatruose ėjo greito- 
siomis sukurpta sentimentali pjesė “Hands across the Sea"!. 
Afišos su šiuo užrašu puikavosi ant visų tvorų, ant kalkių ir 
cemento statinių. Frydrichas vis kartojo tuos žodžius, o kai 
tik kur nors pamatydavo juos, iš karto jo sieloje jie suskambė- 
davo kaip gražiausia muzika. 

Tačiau buvo dar vienas dalykas, kuris nedavė ramybės 
Frydrichui. Jį visą laiką kamavo viena minus. Jis kartais 
norėdavo išreikšti ją žodžiu, o kartais manydavo, kad geriau 
bus išdėstyti laiške. Nebuvo dienos, kad jis po kelis kartus 
neatmestų tai vieno, tai kito varianto, kol vieną sekmadienį 
jam padėjo apsispręsti atsitiktinumas: tą dieną Vilis Snai- 
dersas ir mis Eva Berns nusprendė padaryti nedidelę išvyką į 
Merideną. Dabar pasirodė, jog Frydrichui vis dar rūpėjo 
vienas klausimas: "Ar verta? O gal išvis neverta?“ Tačiau 
dabar, kai ta graži, vasariškai apsirengusi šaunioji promotės 
Ievos duktė Eva šypsodamasi artinosi prie jo, klausimas 
kaipmat išsisprendė savaime. 

— Vili! — linksmai sušuko jis. — Darykite ką norite, eikite 
kur norite, linksminkitės kaip išmanote, bet vakare, jei tik 
Dievas panorės, susitiksime viešbutyje už vakarienės stalo! 

Taip kalbėdamas, jis paėmė mis Evą už parankės ir nusi- 
vedė ją, vis dar tebesijuokiančią. Priblokštas Vilis atsipeikėjęs 
irgi ėmė juoktis ir šelmiškai pamerke akį, parodydamas, jog 


trečias čia nereikalingas. 


1 AS i ij S 
Rankos, ištiestos virš jūros (angl. ). 

Kai Frydrichas ir Eva vakare įėjo į gražią Merideno viešbu- 
čio restorano salę, visiems krito į akis nuo jų sklindantis žave- 
sys, švelni vidinė šiluma, nuo to jie atrodė jaunesni ir gražesni. 
Juodu ir patys nustebo, staiga pajutę juos apėmusią nuotaiką, 
kurios anksčiau nebuvo patyrę, tarsi kokį naujo gyvenimo dvelk- 
telėjimą. Nors juodu ir patys ėjo tenlink, dar visai neseniai apie 
tai nė nenumanė. Šį vakarą buvo geriamas šampanas. 

Po aštuonių dienų būrelis Niujorke įsikūrusių vokiečių 
menininkų palydėjo mis Evą Berns ir Frydrichą į garlaivį 
“Karalienė Augusta Viktorija“. Buvo daug linkėjimų, kurie 
baigėsi galingu Vilio šūksmu: 

— Tuoj ir aš atplauksiu įkandin jūsų! 

Garlaivis išplauke. 

Visa kelionė Frydrichui ir Evai buvo tarsi nenutrūkstama 
šventiškų dienų grandinė. Trečiosios dienos vakarą laivo kapi- 
tonas, nė neįtardamas, kad kalbasi su išsigelbėjusiu "Rolando" 
keleiviu, tarė: 

— Štai tuose vandenyse pagal apskaičiavimus turėtų būti 
nuskendęs didysis keleivinis garlaivis "Rolandas". 

Jūros paviršius buvo lygut lygutelis, toks pat ramus kaip ir 
giedras dangus. Aplink laivą nardė delfinai. 

Ir keistas sutapimas: kaip tik po šio vakaro stojusi nakus, 
nuostabiai graži naktis ir tapo Frydrichui ir Evai vestuvių 
naktimi. Palaimingai sapnuodami, jie praplaukė virš tos klai- 
kiosios vietos, virš “Rolando" kapo. 

Kukshaveno krantinėje juos pasitiko Frydricho tėvai su 


mažyliais. Tačiau Frydrichas matė tik vaikus. Jis ištisą mi- 

nutę laikė juos visus, savo glėbyje, o tie apkvaitę iš džiaugs- 
mo tik plepėjo, juokėsi, spurdėjo. 

Kai pirmasis susitikimo džiaugsmas trupuų atlėgo, Frydri- 
chas atsiklaupė ir abiejomis rankomis apglėbė žemę, žiūrėdamas 
Evai į akis. Paskui jis atsistojo, pakėlęs dešiniosios rankos 
smilių, paprašė tylos; virš netoliese plytinčių pasėlių laukų čireno 
tūkstančiai vieversių. 

— Tai Vokietija! - tarė jis. — Tai Europa! Kaip gerai, kad 
sulaukėme tos valandos, o dabar galima ir mirti! 

Generolas padavė Frydrichui laišką. Voko kitoje pusėje bu- 
vo siuntėjo adresas. Rašė mirusiojo Rasmuseno tėvas. “Aha, 
vadinasi, padėkos laiškas!“ — pamanė Frydrichas ir abejingai 
įsikišo jį į švarko vidinę kišenę. Jam net neatėjo į galvą 
palyginti draugo mirties dieną ir valandą su tuo, kas jam buvo 
prisisapnavę. 

Praeinanus pro šalį laivo kapitonas pasisveikino su Frydrichu. 

— Ar jūs žinote, - paklause Frydrichas, nesitverdamas 
džiaugsmu, — kad aš iš tiesų esu vienas iš išsigelbėjusių "Ro- 
lando" keleivių — vienas iš tikrai išsigelbėjusiųjų? 

— Šit kaip! — nustebo kapitonas ir nueidamas pridūrė: — 
Taip, taip, visiems mums reikia perplaukti tą patį vandenyną! 


Gero kelio, pone daktare! 


Gerhartas Hauptmanas ir jo "Atlantida" 


Gerhartas Hauptmanas (Gerhart Hauptmann) — vienas 
žymiausių XIX a. pabaigos - XX a. pradžios vokiečių litera- 
tūros kūrėjų, skaitytojui pirmiausia žinomas kaip dramatur- 
gas, kūręs taip pat prozą, esė, lyriką. Jo kūrybinių ieškojimų 
kelias buvo įdomus ir permainingas. 

G. Hauptmanas gimė 1862 m. lapkričio 15 d. Oberzalc- 
brune, Silezijos žemėje. Jo tėvo viešbutyje lankydavosi įvairių 
visuomenės sluoksnių žmonės; bendravimas su jais vėliau atsi- 
spindėjo 1937 m. pasirodžiusioje G. Hauptmano autobiogra- 
fineje knygoje "Mano vaikystės nuotykis" (“Das Abenteuer meiner 
Jugend“). Kaip ir vyresnysis brolis Karlas, kuris taip pat tapo 
dramaturgu, prozininku ir eseistu, Gerhartas, baigęs pradinę, 
įstoja į Breslau realinę mokyklą, tačiau greitai ją palieka, nes 
griežta prūsiško švietimo sistema jam buvo nepriimtina. Ve- 
liau būsimasis rašytojas apie šį savo gyvenimo laikotarpį sa- 
kys: "Tai buvo krizė“ (Das Abenteuer meiner Jugend). Dvejus 
metus jis dirba dėdės dvare ir net įstoja į žemės ūkio mokyklą, 
bet dėl silpnos sveikatos priverstas nutraukti mokslą. 1880 m. 
G. Hauptmanas įstoja į Breslau menų ir amatų mokyklos 
skulptūros klasę, bet po dvejų metų vėlgi ją palieka. Susido- 


mėjęs tuomet labai populiariais gamtos mokslais, kaip laisva- 

sis klausytojas jis lanko paskaitas Jenos universitete. Darviniz- 
mas, biologija, sociologija, filosofija, ypač E. Hekelio (E. Ha- 
eckel)! paskaitos, kuria socialinėmis problemomis besidomin- 
čio jaunuolio panteistinę pasaulėžiūrą. Tačiau del finansinių 
nepriteklių studijas tenka mesti. Būsimai žmonai, turtingo 
prekybininko dukrai Marijai Tineman (Marie Tienemann) 
finansiškai parėmus, G. Hauptmanas leidžiasi į kelionę po 
Viduržemio jūros šalis, dvejus metus Romoje studijuoja 
skulptūrą. Ši kelionė nepraeina be pėdsakų: žavėdamasis nepa- 
kartojamo grožio peizažu, senosios kultūros paminklais, jis pa- 
mato ir didžiulį žmonių skurdą. Grįžęs į tėvynę, G. Hauprma- 
nas pusę metų mokosi Drezdeno meno akademijos dailės kla- 
sėje, klausosi paskaitų Berlyno universitete, skaito J. V. Gėtės 
(J. W. Goethe), H. Ibseno, E. Zola kūrybą, lanko teatrą ir net 
išbando save kaip aktorius. Po vedybų 1885 m. su Marija 
Tineman jis persikelia į Berlyno priemiesų Erknerį. Čia jis 
užmezga glaudžius ryšius su vokiečių natūralizmo pradi- 
ninkais broliais H. ir J. Hartais (H. und I. Hart)2, B. Vile 
(B. Wille)3, M. Halbe (M. Halbe)“, V. Belše (W. B6lsche)?, 
įstoja į literatūrinį susivienijimą "Pro" ("Durch")“. 

Jau anksčiau kūręs noveles (' Karnavalas" ( Fasching“, 
1887), "Geležinkelio sargas Tilis“ ('Bahnwarter Thiel“, 1888) 
ir eileraščius, G. Hauptmanas išgarsėja 1889 m. "Laisvojoje 
scenoje“ ( Freie Būhne')' pastatyta socialine drama “Prieš sau- 
letekį" ("Vor Sonnenaufgang“, 1889), turėjusia didžiulį ir 
skandalingą pasisekimą. 1901 m. G. Hauprmanas apsigyve- 


na savo pilyje Agnetendorte, išsiskiria su pirmąja žmona, veda 

Margarėtę Maršalk (Margarete Marschalk), bendrauja su R. 
M. Rilke, H. Hofmanstaliu (H. Hoffmanstahl)š. Oksfordo, 
Prahos, Leipcigo, Niujorko universitetai G. Hauptmanui su- 
teikia garbės daktaro vardą, 1905 m. jis apdovanojamas Šilerio 
premija, 1912 m. — literatūrine Nobelio premija. 1923 m. 
rašytojas susipažįsta su T. Manu ir užmezga nuoširdžius san- 
tykius. 1932 m. G. Hauptmanui sukanka 70 metų. Jo iškil- 
mingai atšvęstos sukaktuvės sutapo su Getės 100-ųjų meti- 
nių minėjimu. Šia proga G. Hauptmanas apdovanojamas 
Frankfurto miesto Gėtės premija, vyksta į Ameriką skaityti 
paskaitų apie Gėtės kūrybą. Paskutiniaisiais gyvenimo metais 
jis nuolat pabrėždavo net savo išorinį panašumą su Gete ir 
laikė save tikruoju vokiečių dainiumi. 

Po nacių valdžios užgrobimo 1933 m. iš G. Hauptmano 
buvo tikėtasi aiškios politinės pozicijos, kurios jis taip ir 
neužėmė. Pasak literatūrologo Rolfo Romerio, 'jo požiūris į 
hitlerinį režimą gali pasirodyti prieštaringas". Nors privačiuose 
pokalbiuose G. Hauptmanas atvirai reikšdavo savo nepritari- 
mą fašizmui bei be baimės pasisakydavo prieš kai kuriuos na- 
cių vadus, bet, kita vertus, jis kalbėdavo per fašistinį radiją ir 
priimdavo oficialius nacių apdovanojimus. Jo paskutinieji kū- 
riniai sukosi apie atsidūrus; pavojuje humanizmo palikimą. 
Nors G. Hauprmanas nacių laikais liko labiausiai statomu vo- 
kiečių dramaturgu, apskritai jis buvo greičiau toleruojamas 
nei garbstomas. 

G. Hauptmanas mirė 1946 m., palaidotas, pagal savo no- 


rą, megstamoje saloje Hidenzeje (Hiddensee). 

Savo literatūrinį kelią G. Hauptmanas pradeda kaip auto- 
rius, artimas natūralizmui, kurio pirmaujančiu atstovu jis buvo 
paskelbtas pasirodžius dramai “Prieš saulėtekį". Tačiau rašy- 
tojo santykiai su natūralizmu nevienalyčiai — jo kūryboje persi- 
pina daugelio literatūrinių srovių — realizmo, impresionizmo, 
neoromantizmo, simbolizmo — bruožai. Bet visgi dauguma, ypač 
pirmųjų, G. Hauprmano dramų parašytos natūralizmo įtako- 
je. Natūralizmas apskritai ir ypač vokiečių natūralizmas — su- 
dėtingiausias XIX a. paskutiniųjų dešimtmečių literatūros reiš- 
kinys. Vokiečių natūralizmas suklesti maždaug apie devin- 
tojo dešimtmečio vidurį ir trunka apie penkiolika metų. Tai 
buvo visuomeninių prieštaravimų paaštrėjimo ir kovos už na- 
cionalinį teatrą laikotarpis. Visuomenės industrializavimas pa- 
gilino socialinę žmonių diferenciaciją: daugelis žemesniųjų 
biurgerių sluoksnių atstovų nuskurdo. Vis garsiau pasigirsda- 
vo balsų, reikalavusių perversmo mene. Todel 1889 m. jau- 
nųjų vokiečių menininkų pastangomis atidarytas naujas teat- 
ras, pavadintas "Laisvąja scena“. Naujojo teatro šūkiu tapo 
tiesa: negailestinga tiesa, kuri nieko nepagražina, nieko neuž- 
tušuoja. Tačiau gindami tiesą, natūralizmo teoretikai turėjo 
galvoje tik atskirą tiesą, kasdienybės momentinę fotografiją. 
Toks tikrovės vaizdavimas versdavo menininką atsisakyti so- 
cialinės analizės, apibendrinimų. Toks metodas sukurdavo sta- 
tiškus, pasyvius herojus (passiver Held), sukeldavo fotografi- 
jos įspūdį. Dramaturgai natūralistai piešė gyvenimą ne dina- 
miškai, o statiškai, sutelkdami dėmesį išorinio pasaulio vaiz- 


davimui. Srengdamiesi kuo tikroviškiau perteikti kasdienybę, 

natūralistai keičia ir kūrinių kalbą: knyginę, literatūrinę kal- 
bą keičia žargonas, šnekamosios kalbos žodžiai, tarmybes. 
Naujojoje dramoje jau nebėra vietos monologui. Didelę reikš- 
mę turi herojų gestai, jų mimika ir veiksmo vieta, kuri yra 
svarbiausia aplinkos dalis, apibūdinanti personažus ir lemian- 
ti jų poelgius. Veiksmo vietą natūralistai suprato gana siau- 
ra prasme — tai buitinė aplinka (šeima, vieno namo gyvento- 
jai), todėl taip smulkiai aprašomi visi toje aplinkoje esantys 
daiktai. Vokiečių natūralizmo teoretikai rėmėsi determiniz- 
mo principu — natūralizmo pradininko prancūzo E. Zola 
pagrindine teze, kad žmogaus gyvenimą ir likimą nulemia 
trys pagrindiniai faktoriai: aplinka, laikas ir rase. Determi- 
nizmas neretai būdavo priežastimi, kad natūralizmo kūri- 
nių personažai atrodydavo esą laisvi nuo moralinės atsako- 
mybes, o akcentuojami būdavo fatališki jų bruožai. Į žmogų 
natūralistai žiūrėjo kaip į grynai biologinį objektą, kurio po- 
elgius ir jausmus lemia fiziologiniai dėsniai. Iš čia išplaukia 
perdėtas natūralistų domėjimasis paveldimumo problemo- 
mis, patologiniais reiškiniais, liguistais potraukiais. Rašyto- 
jai kuria neveiklius, stebėtojiškus charakterius, neturinčius 
herojiškų bruožų ir nepajėgiančius aktyviai kovoti su juos 
supančiu priešišku pasauliu. 

Po 1890-ųjų metų natūralizmas įžengė į saulėlydžio fazę. 
Vis labiau prarasdami socialines kritines tendencijas savo kū- 
ryboje, domėjimąsi realiu pasauliu, daugelis natūralizmo at- 
stovų, tarp jų ir G. Hauptmanas, perėjo į simbolizmą, neoro- 


mantizmą. Jo kūriniai sukeldavo audringą polemiką: vieni 

priekaištaudavo dramaturgui del nukrypimo nuo realizmo, 
kiti del to, kad jis nesąs nuoseklus natūralistas ar simbolis- 
tas. G. Hauptmanas, išbandęs savo jėgas beveik visose savo 
amžiaus literatūrinėse kryptyse, skolindamasis iš pirmtakų 
ir sekdamas amžininkais, išliko originalus menininkas, links- 
tantis į realizmą. 

Be abejo, natūralizmo poveikis G. Hauptmano kūrybai 
buvo labai reikšmingas. Pirma išgarsėjusia, H. Ibseno, L. Tols- 
tojaus ir A. Holco (A. Holz)? veikalų įtakoje parašyta drama 
"Prieš saulėtekį“ ir antra, vėlgi H. Ibseno įtakota pjese “Susi- 
laikymo šventė“ ("Das Friedensfest" 1890) G. Hauptmanas 
išpažįsta natūralistinę genetiškai determinuoto žmogaus te- 
oriją. Šios dvi dramos padėjo įsitvirtinti natūralizmui Vo- 
kietijos literatūrinėje arenoje. Vėlesnės dramos taip pat la- 
bai artimos natūralizmui, pvz.: "Vieniši žmonės" ( Einsame 
Menschen“, 1891), "Audėjai" ( Die Weber“, 1892), "Veže- 
jas Henšelis" ( Fuhrmann Henschel“, 1898), “Vargšas Hein- 
richas" ("Der arme Heinrich“, 1902) ir kt. 

Dramos - pasakos '"Hanelės kelionė į dangų" ( Hanneles 
Himmelfahrt", 1893), "Paskendęs varpas“ ( Die versunkene 
Glocke", 1896) ir "O Pipa šoka!“ ( Und Pippa tanzt!“, 1906) 
ženklina neoromantiškąjį G. Hauprmano kūrybos periodą. Su 
realistinėmis dramomis “Roza Bernt“" (“Rose Bernd", 1903) 
ir “Žiurkės" (Die Ratten", 1911) rašytojas vėl krypsta link 
natūralizmo. 

Pagrindiniai natūralistiniai G. Hauptmano kūrybos mo- 


tyvai: socialiai pasmerktųjų, kenčiančiųjų gailestis, biurgeriš- 

kos visuomenės kritika, tikėjimas krikščioniška artimo meile, 
išsivadavimo siekimas. G. Hauprmanas savo dramose vaizda- 
vo tamsiąsias gyvenimo puses: nuopuolį, alkoholizmą, veid- 
mainišką moralę, išnaudojimą. 

Drama ' Prieš saulėtekį" priartina vokiečių literatūrą prie pa- 
saulinės literatūros: Prancūzijos, Skandinavijos ir Rusijos natū- 
ralizmo. Dramos konfliktas - vienos šeimos tragedija, alkoholiz- 
mo liūnas, į kurį įbridęs šios šeimos tėvas, valstietis Krauzė 
(Krause) ir jo vyresnioji duktė. Ši pjesė turi visus natūralizmo 
postulatus atitinkančius bruožus. Veikėjai yra pasyvūs, nepajė- 
giantys kovoti su aplinka, jiems trūksta sąmoningumo suvokti 
savo tragišką situaciją. Didelę reikšmę turi gestai, kaitaliojasi 
dialektas ir literatūrinė kalba, išsamios remarkos. Dramos tragiš- 
kumą sudaro įvairios nuopuolio formos (alkoholizmas, neišti- 
kimybė, apgaulė, nejautrumas), žmonių buvimas drauge be dva- 
sinio ryšio, harmonijos ir vieningumo šeimoje nebuvimas. 

Dramos "Vieniši žmonės“ tema, kuri pasikartoja ir kitose 
dramose — vyro, stovinčio tarp dviejų moterų, pasirinkimo 
problema. Mokytojas Johanas Fokeratas (Johann Vockerat) 
kenčia, nes jo šeima nesupranta ir neįvertina jo mokslinio 
darbo. Fokeratas yra Darvino pasekėjas ir E. Hekelio gerbė- 
jas. Emancipuotoje rusų studentėje Anoje Mar (Anna Mahr) 
Fokeratas randa tai, ko jam negali duoti biurgeriškų, senų 
pažiūrų žmona ir tėvai. Neištikimybė ir moralinė apgavystė 
Fokeratui tampa nepakeliamos: jis turi pasirinkti vieną mo- 
terį. Neradęs išeities, Fokeratas nusiskandina. Centrinė dra- 


mos problema — konfliktas tarp tradicinės konservatyvios — 

krikščioniškos šeimos bei tėvų namų ir "pažangių" filosofi- 
nių pažiūrų buvo nagrinėjama ir teoriniuose natūralizmo pos- 
tulatuose. 

Neoromantine dvasia parašytų dramų pirmame plane — 
situacija, būsena, nuotaika, veikėjų vidiniai išgyvenimai. Au- 
torius išaukština žmogaus sielą, dieviškąją jo dalį. Naudoda- 
masis poeto teise jis sukūrė pasaulį, kuriame tyra siela gali 
nevaržomai judėti ir veikti. Kaip tik toks yra dramų-pasakų 
"Paskendęs varpas", 'Haneles kelione į dangų", “O Pipa šoka!" 
pasaulis. Dramoje “Paskendęs varpas" yra du planai: žmogiš- 
kasis, kurį įkūnija Heinrichas, jo žmona Magda, vaikai, pas- 
torius, kaimynai ir fantastiškas, kuriame veikia fėjos, nykštu- 
kai, vandens ir miško dvasios. Šie du pasauliai lyg ir neturi 
nieko bendra, bet iš tikrųjų dramos branduolį sudaro jų artė- 
jimas vienas prie kito. Fėjos Rautendelein sielą sukrečia žmo- 
giškas ilgesys ir skausmas, varpų liejikas Heinrichas neatitai- 
somai peržengia stebuklingo pasaulio ribą, palikdamas jam 
brangius žmones likimo valiai. Pagrindinis veikėjas Heinri- 
chas tam tikra prasme yra Nyčės (Nietzsche) antžmogis. Jis 
trokšta nulieti idealų varpą, kurio skambėjimas išvaduotų žmo- 
nes nuo kančių ir nelaimių, suteiktų ramybę ir palaimą. Jėgų 
jis semiasi gamtoje, kurią čia simbolizuoja mitologinės būty- 
bės. Vidinis konfliktas - pasirinkimo tarp dviejų moterų — 
žmonos ir Rautendelein - problema. Jo kūrybinės jėgos simbo- 
lis Rautendelein per silpna garantuoti pilnavertį gyvenimą — 
kaip ir žmona Magda. Abi šios moterys aukojasi dėl Heinricho, 


bet jų auka jį tik pražudo. Heinricho blaškymasis tarp dviejų 

moterų įkūnija vidinį menininko konfliktą: jis turi būti lais- 
vas nuo kasdieninių rūpesčių, bet negali nepriklausyti žmo- 
nėms. Rašytojas palieka problemą neišsprestą, pasirinkdamas 
lengviausią kelią — leisdamas veikėjams žūti. 

1912 metai G. Hauptmanui - kūrybinės šlovės viršūnė: 
jis apdovanojamas literatūrine Nobelio premija, išleidžiami 
jo rinktiniai raštai; tais pačiais metais rašytojas švenčia ir 
savo penkiasdešimties metų jubiliejų. Šeštame, paskurinia- 
me, rinktinių raštų tome išspausdinamas romanas “Atlanti- 
da" (“Atlantis", 1912). Tai pramoginis romanas (Unter- 
haltungsroman), sukėlęs didelį rezonansą tarp literatūros kri- 
tikų ir skaitytojų, ir tapęs tų metų literatūrine sensacija. Kri- 
tikai vertina "Atlantidą" kaip pirmąjį žingsnį populiarios li- 
teratūros link, kurią G. Hauprmanas kūrė vėliau. “Atlanti- 
da" svarbi G. Hauptmano kūryboje tuo, kad tai buvo pir- 
masis ekranizuotas jo kūrinys. Pirmasis romano variantas buvo 
išspausdintas Berlyno ir Paryžiaus laikraščiuose, vėliau ro- 
manas, šiek tiek pakeistas (pavyzdžiui, antroje romano re- 
dakcijoje menininkas Frydrichas fon Kamacheris tampa gydy- 
toju, kad padidintų distanciją tarp pagrindinio romano vei- 
kėjo ir paties autoriaus), išleidžiamas atskira knyga. Romane 
panaudoti G. Hauptmano kelionių į Ameriką 1894 m. laivu 
“Elbe" ( Elbė" po kelių metų patyrė katastrofą) ir į Graikiją 
1907 m. įspūdžiai. Abi kelionės buvo labai audringos, ir 
kaip tik autentiški autoriaus išgyvenimai — jūros šėlsmas, 
vandens stichija, mirties baimė — padėjo labai realistiškai 


pavaizduoti audrą ir laivo skendimą. "Atlantida" didele da- 

limi yra autobiografinis G. Hauptmano kūrinys: išsiskyri- 
mas su pirmąja žmona, kelionė į Ameriką, antros vedybos, 
aistra jaunutei artistei — viso to paraleles matome ir "Atlan- 
tidoje". Pačios meniškiausios romano vietos ir yra būtent 
tos, kur vaizduojami paties G. Hauptmano asmeniniai iš- 
gyvenimai. 

Po dramos “Hanelės žengimas į dangų“ pastatymo 
G. Hauptmanas susipažino su jauna smuikininke Margarėte 
Maršalk. Draugystė greitai peraugo į meilę, kas sukėlė kon- 
fliktą šeimoje. G. Hauptmanas negalėjo lengva širdimi išsi- 
skirti su žmona, palikti savo tris vaikus, bet jis negalėjo gy- 
venti ir be Margarėtės. Rašytojo žmona Marija, slapta susita- 
rusi su draugais Pletc (Pl6tz), gyvenusiais Amerikoje, išvyko 
iš Europos, palikusi laišką vyrui. (Sutuoktinių pora Pletc ro- 
mane pervardinta Šmit (Schmidt).) G. Hauptmanas laivu El- 
bė" išplaukė paskui šeimą. “ Atlantidoje" atpažįstame daugelį 
“Elbės" keleivių. Veiksmas vyksta dviem metais anksčiau, ne- 
gu G. Hauptmano kelionė į Ameriką —- 1892 metais. 

Šokėjos Ingigerdos Halštrem (Ingigerd Hahlstrėm) lite- 
ratūrinis paveikslas sukurtas remiantis jaunos artistės, nauja- 
me dramos “Hanelės žengimas į dangų" pastatyme sukūru- 
sios Hanelės vaidmenį, Idos Orlov (Ida Orloff) asmenybe (ji 
vaidino ir Ingigredą “Atlantidos" ekranizacijoje). Ši šešiolik- 
metė aktorė Hanelės vaidmeniu sužavėjo ir publiką, ir kriti- 
kus. G. Hauptmanui Ida buvo "mergaitiškų moterų tipo 
įkūnijimas, kurį jis daug kartų bandė kurti, kurio jis nesąmo- 


ningai ilgėjosi". Idos Orlov prototipą atpažįstame ir daugelyje 

vėlesnių G. Hauprmano kūrinių. Penktą dešimtį pradėjusiam 
rašytojui ši meilė buvo gilus ir pavojingas išgyvenimas. Roma- 
ne "Atlantida" šią meilę ir rašytojo išgyvenimus simbolizuoja 
Ingigerdos šokis voratinklyje. 

Pagrindinis romano veikėjas Frydrichas fon Kamacheris turi 
daug panašumų su pačiu autoriumi, nors išoriniais bruožais 
labiau primena jauną gydytoją bakteriologą, Roberto Kocho!“ 
mokinį, Dytrichą fon Seleną (Dietrich von Sehlen), su kuriuo 
G. Hauptmanas susipažino studijuodamas skulptūrą Romoje. 
Rasmusenas (Rasmussen), aplankantis Frydrichą jo karštligiš- 
kuose sapnuose, taip pat turi realų prototipą — tai Georgas As- 
helmas (Georg Ashelm), vyro, kurio namuose Erknere gyveno 
G. Hauptmano šeima, anūkas. Skulptoriai Bonifacijus Riteris 
ir Vili Snyders (Bonifacius Ritter, Willy Snyders) — tikrovėje 
yra Karlas Biteris (Karl Bitter) ir Vili Kimbel (Willy Kimbel). 

Romano siužetas gana paprastas. Gydytojas bakteriologas 
Frydrichas fon Kamacheris atsiduria didžiausioje savo gyve- 
nimo krizėje: jo mokslinis darbas patiria fiasko (tai užuomi- 
na į G. Hauptmano istorinės dramos "Florijanas Gejeris“ 
( Florian Geyer", 1896) nesekmę, negana to, jis įsimylėjęs 
šešiolikmetę šokėją Ingigerdą Halštrem. Nusprendęs išvykti 
į Paryžių ir atsitiktinai sužinojęs, kad Ingigerda su tėvu vyksta 
; Ameriką, Kamacheris Brėmene įlipa į tą patį laivą. Ingiger- 
dos koketavimas su kitais vyrais Frydrichą atstumia, bet, skęs- 
tant laivui, jam pavyksta įtraukti merginą į valtį. Juos, visiš- 
kai nusikamavusius, pastebi laivas "Hamburg" ir nuplukdo 


į Ameriką. Niujorke Kamacheris sutinka savo draugus, susi- 


pažįsta su daugeliu įvairių žmonių, bet neranda laimės ir 
dvasinio pasitenkinimo: laivo katastrofos metu sustiprėjęs 
dvasinis ryšys tarp jo ir Ingigerdos vėl nutrūksta, jis kenčia 
nuo patirto sukrėtimo. Frydricho sielos išpažinų išklauso ir 
vidinius prieštaravimus supranta dvidešimt penkerių metų 
skulptorė Eva Berns. Baisūs prisiminimai apie laivo pasken- 
dimą nepalieka Frydricho ir nakų. Jis mato šalia savęs "Ro- 
lando" keleivius, įgulą, kūriką, kuris jam pasakoja, kad įlan- 
ka ir uostas, kur esąs Frydrichas, esantys ne kas kita, o At- 
lantida, kadaise nugrimzdęs žemynas. Rūpestingai prižiūri- 
mas Evos Berns ir draugų Šmit, Kamacheris sveiksta, bet 
kartu jame bunda nenugalimas Europos ilgesys. Netrukus 
jis grįžta į Vokietiją, kur susituokia su Eva. 

Antros romano dalies veiksmas vyksta Niujorke. Autorius 
nevengia parodyti tamsiųjų Amerikos civilizacijos pusių: go- 
dumo, nenuoširdumo, pinigų darymo bet kokia kaina. Ka- 
macherio manymu, palyginus su kultūriniais Europos lobiais, 
Amerika merdi. Mokslui, menui: ir tikrajai kultūrai Ameriko- 
je nera vietos, nes į jų vietą veržiasi pinigai, biznis ir technika. 
Pasak Frydricho, laisvės trokštančiam europiečiui Amerika at- 
rodo kaip demokratijos karikatūra, nes žmogus čia negali būti 
laisvas. Tam, kuris nenori ar negali prisitaikyti, negali būti 
ateities šalyje, kur viskas brangu, išskyrus žmogų. Nors Fryd- 
richas pavargęs nuo Europos, nusivylęs Amerika, jis grįžta į 
senąjį kontinentą. 

"Atlantida" — tam tikra prasme pranašinga knyga. Roma- 


no pagrindinis įvykis — laivo nuskendimas — užbėga už akių 

tikrai nelaimei, sukrėtusiai visą pasaulį: 1912 m. nakų iš ba- 
landžio 14 į 15 laivas " Titanikas" nuskęsta Atlanto vandeny- 
se, nusinešdamas daugiau kaip 1500 vyrų, moterų ir vaikų 
gyvybių. Romano pavadinimas simbolizuoja žlugimą: taip, 
kaip kadaise bangose nugrimzdo legendinė sala Atlantida, jū- 
roje nuskęsta "Rolandas". Kartu tai gresiančios pasaulinės krizės 


— karo, įtraukusio Europą į pražūtingą verpetą, pranašystė. 


Daiva Kurilavičiūtė 

Pavaizduoti žmogaus sielą tokią, kokia ji yra 
ir kritiškiausiais gyvenimo momentais, 
tr didžiausių dvasinių polėkių akimirkomis 
G. Hauptmanno kūrybos kredo. 

| pagrindinio herojaus gydytojo Frydricho erotinė krizė, 
| pateikiama gamtinės katastrofos fone. 
Laivo „Rolandas“ paskendimas romane 
stulbinančiai tiksliai išpranašauja pasaulį- 
sukrėtusią „Titaniko“ nelaimę. 

